
FORTALE. 


M, 


.in  Rejse  til  Huleboerne  i  Syd-Tunis  var  fornemmelig 
en  Studierejse  samtidig  med,  at  Direktøren  for  Nationalmusæets 
2den  Afdeling  Dr.  Sophus  Midler  havde  overdraget  mig  det 
ærefulde  Hverv  at  indkøbe  etnografiske  Genstande  for  vort 
Museum. 

Det  er  mig  en  kær  Pligt  ved  Forelæggelsen  af  dette 
Arbejde  for  Oftentligheden  at  bringe  min  oprigtige  Tak  til 
alle,  der  have  ydet  mig  Støtte  og  Hjælp  på  min  Rejse: 
Udejirigsmifiisteriet,  på  hvis  Anbefaling  den  danske  Konsul 
i  Tunis,  Cubisol,  ved  Henvendelse  til  det  franske  Regent- 
skab skaffede  mig  Tilladelse  til  at  berejse  Landet,  Eskorte 
til  Ledsagelse  o.  s.  v.  Direktør  Muller  og  Kammerherre 
Vedel,  hvis  Anbefalinger  henholdsvis  på  Nationalmusæets  og 
Oldskriftselskabets  Vegne  til  lignende  Institutioner,  introdu- 
cerede mig  foruden  hos  sådanne  tillige  hos  de  udmærkede 
Videnskabsmænd  Gauckler  og  Dr.  Bertholon,  hvis  Venskab 
jeg  har  mange  Oplysninger  og  Håndsrækninger  at  takke  for. 

Englands  Repræsentant  i  Tunis,  Drummond  Hay,  var 
den,  der  så  at  sige  styrede  mine  Fjed  gennem  Tunis,  idet 
han  på  Grundlag  af  sit  udmærkede  Kendskab  til  Personer 
og  Forhold  udkastede  en  Rejseplan,  fra  hvilken  jeg  så  godt 
som  ingen  Afvigelser  behøvede  at  gøre.  Gouvernementet 
og  Officererne   i  El-Arad,    Militærautoriteter  og  Civilembeds- 


mænd  viste  mig  en  Gæstfrihed  og  Tjenstvillighed  af  ube- 
grænsede Dimensioner;  særlig  Obersterne  Billet  og  Gousset 
have  Krav  på  min  varmeste  Tak. 

En  Deel  Afsnit  ere  trykte  i  den  Form,  jeg  oprindelig 
gav  dem,  nemlig  som  Breve  til  Hjemmet,  dels  til  min 
Hustru,  dels  til  andre,  således  til  Forlæggeren,  Hr.  Hegel. 
Jeg  har  ikke  villet  forandre  noget  i  disse,  da  de  derved 
kun  vilde  tabe  noget  af  det  friske  Indtryk,  under  hvilket 
de  bleve  til.  Flere  Afsnit  ere  affattede  også  med  franske 
Læsere  for  Øje,  idet  de  deels  ere  udkomne,  deels  ville  ud- 
komme i  franske  Tidsskrifter  (henholdsvis  i  Revne  tiinisienne 
og  i  det  parisiske  Tidsskrift:  le  tour  du  vionde). 

Illustrationerne  stamme  fra  forskellige  Kilder;  Fotograf 
Albert  i  Tunis  har  velvillig  overladt  mig  en  Deel  Fotografier 
til  Afbenyttelse;  Billederne  fra  Byerne  og  Landet  langs 
Kysten  hidrøre  væsentlig  fra  ham.  Få  Rejsen  fra  Gabes  til 
Bjergene  har  jeg  selv  ved  en  Kassettes  Hjælp  frembragt 
Øjebliksfotografier,  hvoraf  en  Deel  ere  reproducerede;  des- 
uden har  Hr.  Knud  Gamborg  udført  nogle  Udkast,  som  jeg 
tog  af  Scenerier  og  Begivenheder.  Endelig  har  Mr.  Gauckler 
givet  mig  udstrakt  Frihed  til  at  udtage  og  benytte  Billeder 
i  den  af  ham  foreståede  y>  Collectioji  beylkale«.;  fra  denne 
Kilde  stamme  de  smukke  og  instruktive  Billeder  af  Lands- 
byerne i  Matmatabjergene.  Fru  Konsulinde  Henriksen  i 
Sfaks  har  endelig  overladt  mig  to  Malerier  til  Reproduktion. 

Da  jeg  i  Foråret  afrejste  til  Grønland,  afgav  jeg  mit 
Manuskript  til  min  Ven,  Dr.  med.  Kragelund  i  Hobro,  som 
havde  bistået  mig  med  Råd  og  Dåd  under  dettes  Ud- 
arbejdelse. I  min  Fraværelse  har  han  besørget  det  udgivet 
i  Trykken,  efter  at  jeg  forud  havde  givet  ham  frie  Hænder 
til  at  foretage  Rettelser  i  det  noget  uensartede  Materiale. 
Han  har  således  haft  en  meget  væsentlig  Deel  i,  at  mit 
Arbejde  kan  fremtræde  i  foreliggende  Skikkelse.  For  denne 
\'enskabstj eneste  skylder  jeg  ham  en  varm  Tak. 
November  1894. 

Daniel  Bruun. 

I. 

Hos  Drummond  Hay  i  Tunis 


D. 


Oktober  1893. 

'et  dæmrer  i  Salonen,  skønt  Formiddagssolen  brænder 
hed  og  lys.  Persiennerne  ere  tæt  nedrullede  for  at  holde 
den  hede  Luft  og  Fluerne  ude,  og  nu  sidder  jeg  hyggeligt 
i  Køligheden  og  kan  atter  trække  Vejret.  Nys  kom  jeg 
med  Toget  fra  Tunis,  hen  over  den  skoldende  hede  Flade, 
forbi  den  mælkehvide,  grundede  Lagune,  som  kaldes  Tunis 
Søen  —  jeg  så  de  blå  Bjærge  hinsides  Goulette  bølge  i 
Strålevarmen,  og  Øjet  blændedes  af  Kathedralens  solbeskin- 
nede hvide  Flader  der  oppe  på  Højderne,  hvor  Byrsa,  Car- 
thagos  Kastel  i  gamle  Dage  lå  som  et  truende  Uvejr  — 
jeg  kørte  hen  over  Sporet  af  den  mægtige  Ringmur,  som 
værnede  Byen  —  jeg  skimtede  hvide  Tage  mellem  Havernes 
grønne  Træer  og  bad  Togføreren  gøre  Holdt  ved  den 
engelske  Konsuls  Sommerbolig. 

Ad  en  prægtig  skyggefuld  Allé  spadserede  jeg  op  til 
det  hvide  Sommerpalads  med  den  dejlige  Søjlehal,  den  skøn- 
neste i  hele  Tunis. 

Det  er  et  stolt  Navn,  min  Vært  bærer,  et  Navn,  som  er 
knyttet  med  uvisnelig  Hæder  til  Marokkos  Historie.  Hans 
afdøde  Fader,  Sir  John  Drummond  Hay,  var  jo  Englands 
Gesandt*)  i  Tanger  i  de  sidste  fyrretyve  Aar  og  den  Mand, 


*)  Han  repræsenterede  også  Danmark. 
Daniel  Bruun. 


som  faktisk  ledede  Marokkos  Politik.  Sønnen  har  tjent  sine 
diplomatiske  Sporer  under  ham.  Da  Faderen  trak  sig  til- 
bage, var  Sønnen  på  Tale  som  hans  Afløser,  men  der 
gjorde  sig  politiske  Strømninger  gældende,  som  satte  ham 
til  Vogter  af  Englands  Interesser  i  Tunis,  og  andre  Mænd 
tog  efterhånden  Arv  efter  Faderen  i  Tanger.  Englands  Ind- 
flydelse i  Marokko  er  dog  siden  Drummond  Hays  Tid  stadig 

dalet.  Måske  vil  derfor 
den  Dag  komme,  da  Navnet 
med  den  gode  Klang  i  Ori- 
entalernes Øren  atter  skal 
vinde  tilbage,  hvad  der  er 
tabt  i  »det  yderste  Vesten«. 
Min  Vært  havde  ind- 
budt mig  til  at  besøge  sig, 
for  at  vi  i  Ro  kunde  drøfte 
Planen  for  min  påtænkte 
Ekspedition  til  Berberstam- 
merne i  Tunis. 

Jeg  vidste,  at  der  i  de 
sydvestlige  Bjærge ,  på 
Grænsen  af  Sahara,  skulde 
findes  Berbere  af  så  rent 
Blod  som  næppe  andet 
Steds,  og  vort  Lands  ud- 
mærkede Repræsentant  i 
Tanger ,  Konsul  Qibisol, 
havde  skaffet  mig  det 
franske  Regentskabs  Støtte 
til  Rejsen,  thi  uden  den  vilde  det  være  vanskeligt  for  en 
enlig  Turist  at  besøge  Egne,  hvor  ingen  Evropæere  komme. 
Drummond  Hay  havde  imidlertid  i  Foråret  selv  til  Hest 
gennemredet  en  hel  Del  af  det  sydlige  Tunis.  Han  kendte 
derfor  ikke  blot  Lokaliteter,  men  også  flere  af  de  indfødte 
Høvdinge,  som  kunde  assistere  mig.  Han  kendte  dem  og 
deres  Land  til  Bunds,  thi  han  taler  Arabisk  som  en  Indfødt 
og  er   fuldstændig  hjemme   i   de  Indfødtes  Levevis,    Tænke- 


Drummond  Hay, 
engelsk  Generalkonsul    i  Tunis. 


måde,  Sæder  og  Skikke.  Hans  Frue  har  med  ham  rejst 
vidt  og  bredt  i  Marokko,  den  Gang  han  forrettede  Tjeneste 
der  under  Faderen  —  hun  har  endog  med  ham  besøgt  Hoved- 
staden i  Marokko,  så  også  hun  er  vel  bevandret  i  Orienta- 
lernes Liv.  —  Så  lagde  vi  da  den  Plan,  som  i  Hovedtræk- 
kene blev  fulgt  af  mig.  Jeg  skal  ikke  paa  dette  Sted  fore- 
gribe, hvad  jeg  vil  komme  til  at  berette,  kun  dette:  jeg 
skylder  først  og  fremmest  Drummond  Hay,  at  min  Rejse 
kom  til  at  omfatte  de  Egne,  som  ingen  Rejsende  tidligere 
har  beskrevet;  jeg  skylder  ham  dertil  mange  Oplysninger  til 
den  rette  Forståelse  af,  hvad  jeg  så  og  hørte. 

Både  min  Vært  og  Værtinde  have  i  adskillige  Aar  boet 
i  Stockholm,  da  Drummond  Hay  var  engelsk  Generalkonsul 
der.  Norden  har  da  også  stor  Attraktion  for  dem,  også 
fordi  Drummonds  Moder  er  en  dansk  Dame,  fodt  Carstensen, 
Datter  af  den  sidste  danske  Generalkonsul  i  Tanger. 

England  har  store  Interesser  i  Tunis,  ikke  blot  direkte, 
fordi  der  boer  en  Mængde  Efterkommere  af  Maltesere,  som 
stå  under  engelsk  Højhed,  men  også  indirekte,  særlig  siden 
Franskmændene  have  sig  fast  i  Landet.  Det  vil  derfor  for- 
ståes,  at  Drummond  Hays  Stilling  som  Englands  Repræsen- 
tant er  en  Tillidspost. 


II. 

s  o  u  s  s  e. 


Sousse,    12.  Oktober  93. 

»_L»ykkelig  Rejse  —  på  Gensyn!  Og  gid  Allah  be- 
skytte Dem  mod  Kolera!«  Det  var  de  Afskedsord,  hvor- 
med min  Ven  Gaiickler,  Inspecteur  des  Antiquités  et  des 
Arts,  sagde  mig  det  sidste  Farvel  på  den  italienske  Bane- 
gård i  Tunis.  Toget  gled  afsted  ad  Goulette  til.  Flamin- 
goerne stod  i  Mængde  langs  Søens  Bred  som  hvide  Pletter 
på  den  blågrå  Vandflade,  —  ude  i  Horizonten,  hvor  Søen 
hørte  op,  så  jeg  Goulettes  hvide  Huse,  og  bag  dem  en 
dyb,  mørkeblå  Stribe  —  Middelhavet. 

Det  var  i  Eftermiddagsstunden  kvælende  hedt  i  Goulettes 
Havn,  men  Solen  dalede  snart,  og  da  den  lille  Dampbåd 
førte  os  ind  gennem  Havneindløbet,  forbi  Fiskefartøjerne, 
som  just  kom  hjem,  friskede  det  op.  Just  som  Solen  var 
ved  at  gå  ned,  lagde  vi  til  den  store  Damper.  Carthagos 
hvide  Kirke  og  Højderne  ved  Marsa  lå  i  Horisonten  mod 
Nord,   og  mod  Syd  såes  de  blå  Bjærge  ved  Havwian-Lif. 

Der  var  svær  Dønning  og  Skrig  og  Skrål.  Jeg  tumlede 
om  Bord  mellem  hvide  Bylter  og  Pakker,  og  fandt  endelig 
ned  i  Kahytten,  hvor  en  tarvelig  Diner  ventede. 

Da  jeg  kom  op  på  Dækket  i  Morges,  lå  Kysten  som 
en  flad,  lysegrå  Stribe  foran  os.  Jeg  stillede  mig  hen  i 
Forstavnen  og  nød  rigtig  den  friske  Søluft,  som  jeg  under 
mit  Ophold  i  Tunis  havde  længtes  så  meget  efter.  For 
Skibets  Boug  stode  to  vældige  Delfiner.  En  af  dem  hævede 
sig  til  Vandskorpen  og  sprøjtede  en  Vandstråle  ud  af  det 
lille  Hul  på  Hovedet  —  så  sank  den  igen  ned  i  Vandet  — 
og  nu  var  det  den  andens  Tur. 

Der  kom  Liv  i  de  hvide  Bylter  paa  Fordækket,  en  efter 
en  rejste  de  sig,  slog  Burnussen  til  Side  og  viste  de  mørke 
Ansigter.  En  Araber  havde  hele  sin  Familje  med.  Han 
havde  bredt  en  Sivmåtte  ud,  og  der  lå  de  nu  mellem 
deres  talrige  Fornødenheder,  tæt  stuvede  sammen,  Mand, 
Kone,  maaske  Koner,  og  Børn  samt  en  stor  Puddelhund. 

En  lille  skælmsk  Pige  kom  hen  for  at  opdage,  hvad  jeg 
stod  og  så  efter.  Hun  var  sød  og  brun  og  ren  og  skelede 
op  til  mig,  medens  hun  stadig  holdt  den  ene  Hånd  op  for 
Ansigtet.  Hun  vidste  åbenbart  godt,  at  hun  egentlig  gjorde 
noget,  der  var  forkert.  Hendes  Finger  og  Tåspidser  vare 
malede  røde  med  Henna,  det  så  ikke  så  galt  ud.  —  Lidt 
efter  kom  en  tæt  tilsioret  Skikkelse  op  for  at  hente  den 
lille.  Det  var  åbenbart  Moderen.  Jeg  fik  akkurat  Tid  til 
at  opdage,  at  hun  var  smuk,  da  hun  slog  Fligen  af  Haiken 
til  Side  for  at  hylle  sig  og  Barnet  ind  i  den.  Hvor  vare  de 
henrivende,  som  de  stode,  lænede  til  Rælingen  og  så  ind 
mod  Land. 

Sousse  lå  nu  helt  nær,  op  ad  en  Skrænt,  hvidt  i  hvidt 
—  altsammen  hvidt.  På  Toppen  af  Skrænten  nogle  Tårne 
og  en  kreneleret  Mur,  ved  Stranden  nok  en  Mur.  Nedenfor 
ligger  Havnen;  men  vort  Skib  stikker  for  dybt,  det  må 
blive  liggende  på  Rheden. 

En  Båd  fører  mig  i  Land.  Mindst  tyve  halv-  og  hel- 
voksne  Drenge  med  rød  Fez,  sorte  Øjne  og  hvide  Tænder 
ligge  på  Kajen  og  lure  på  deres  Bytte.  Da  Båden  lægger 
til,  flyve  de  alle  som  een  op  og  strække  Hænderne  ud 
efter  min  Bagage. 


Bådfolkene  støde  dem  til  Side,  men  et  Øjeblik  efter 
har  alligevel  en  fat  i  en  lille  Vadsæk,  en  anden  i  en  Paraply, 
en  tredje  i  Fotografkassen.  Der  var  ikke  andet  for  mig  at 
gøre  end  at  springe  i  Land  for  at  forfølge  Røverne.  Langt 
om  længe  faer  jeg  det  altsammen  anbragt  på  samme  Hånd. 
—  Et  Par  Rap  uddeles  til  højre  og  venstre,  og  min  lille 
Gut  og  jeg  marschere  af  op  til  Kasbaen,  hvor  Kommandanten 
boer,  og  hvor  der  er  Magasiner  og  Kaserner.     Jeg  vidste,  der 

Sousse. 


skulde  være  en  Samling  af  Antikviteter.  Med  stor  Bered- 
villighed fik  jeg  Lov  at  bese  alt.  Fra  Vinduerne  i  /a  salle 
d'Jionneur  så  jeg  ned  over  Byens  hvide,  flade  Tage  til  det 
blå  Hav  og  ned  langs  Kysten  imod  Monastir. 


Sousse  er  oprindelig  en  fønicisk  Koloni,  og  den  spillede 
en  ikke  ringe  Rolle  i  de  puniske  Krige.      Trajan   kaldte  den 


Hadricmetum  og  gjorde  den  til  Hovedstad  i  Provinsen.  Den 
blev  odelagt  af  Vandalerne,  genopført  af  Justitian,  lagt  i  Aske 
af  Sidi  Obka,  der  brugte  en  hel  Del  af  Bygningsmaterialerne 
til  Opforeisen  af  den  hellige  Stad  Kairvan.  Senere  blev  den 
igen  opbygget,  og  Tyrkerne  havde  her  i  lange  Tider  et  af 
Smuthullerne  for  deres  Sørøverflåder. 

Byen  blev  derfor  angrebet  af  Karl  den  femte  i  1537,  og 
senere  af  Andreas  Doria  i  1539;  endelig  blev  den  besat, 
uden  Sværdhug,  den  lode  September  188 1  af  General  Etiennes 
Soldater.  Den  er,  efter  Tunis,  den  betydeligste  By  i  Regent- 
skabet.    Den  styres  af  en  Khalifa  i  Beyens  Navn. 

Fra  alle  disse  Perioder  findes  der  i  Sousse  en  Mængde 
Minder.  Overalt  i  Husene,  Moskeerne  og  ude  i  Terrænet 
finder  man  talriee  Oldsasfer  og  antike  Murkonstruktioner. 


Kasbaens  Fundamenter  skrive  sig,  efter  hvad  Komman- 
danten fortalte  mig,  fra  Fonicierne,  senere  have  Romerne  og 
alle  de  efterfølgende  Herrer  bygget  om  på  den.  I  den 
omtalte  salle  d'honneur  har  man  opstillet  mange  Lerkar  fra 
Foniciernes  Tid,  der  ere  fundne  i  Grave,  tilligemed  andre 
Sager  fra  denne  første  Periode. 

Fra  Romertiden  er  der  herlige  Mosaiker,  tildels  ind- 
murede i  Væggene,  Kar  og  Vaser,  samt  Brudst}-kker  af 
Marmorbuster.  —  Selve  Kasbaen  med  dens  talrige  Buer,  Porte, 
Tårne  og  porcellænsindlagte  Vægge  er  fra  Arabernes  og 
Tyrkernes  Tid. 

Mosaikerne  forestille  næsten  alle  Heste.  Disses  Navne 
ere  anbragte  ved  Siden.  Hesteavlen  har  åbenbart  allerede 
på  den  Tid  stået  fiøjt  i  Kurs,  og  Opdrættet  af  Berber- 
hesten er  af  ældre  Dato,  end  mange  måske  tro,  ældre 
nemlig  end  Arabernes  Erobring  af  Landet.  Man  seer  Hestene 
prydede  med  røde  Hovedtøjer,  Fjerbuske  som  Top,  og 
på  venstre  Lår  er  indbrændt  et  Mærke,  akkurat  som  man 
nu  til  Dags  anvender  det  på  Remontehestene. 


Hestenes  hele  Eksteriør  på  Mosaikerne  tyder  bestemt 
på,  at  Berberhesten  den  Gang  var  den  samme  som  nu, 
ligesom  dens  omhyggelige  Behandling  ikke  er  af  nyeste 
Dato;  thi  om  det  så  er  Strygesko,  sees  de  anbragte  på 
Hestenes  Forben.  Jeg  spørger  Kommandanten,  om  der  endnu 
i  denne  Egn  opdrættes  særlig  udmærkede  Heste?  »Ja,  det 
gør  der  rigtignok.  I  Retning  af  Kairvan  er  der  Nomade- 
stammer, hvis  Heste  ere  af  særlig  ædel  Race.« 

Jeg  stiger  op  i  Kasbaens  høje  Tårn,  der  nu  bruges  som 
Fyrtårn.  Derfra  seer  jeg  ned  over  Byen,  der  ligger  inde- 
sluttet af  sin  Ringmur. 

Til  alle  Sider  ind  over  Landet  seer  jeg  Olivenhaver, 
yderst  i  Horisonten  mellem  dem  skimter  jeg  nogle  Lands- 
byer som  hvide  Pletter.  Der  bo  de  ildesindede  Stammer, 
som  i  1 88 1  satte  sig  til  Modværge  mod  Franskmændene. 
De  vovede  dog  ikke  en  åben  Kamp,  men  om  Natten  sam- 
lede de  sig  i  hundredevis  og  skød  uopholdelig  ind  i  de 
franskes  Lejr. 

Der  faldt  både  Officerer  og  Soldater,  hvorfor  de  bleve 
hårdt  straffede  med  svære  Kontributioner  og  Pengebøder 
—  stakkels  Folk!  de  havde  jo  dog  kun  forsvaret  deres 
Arne! 

Min  Gut  følger  mig  ned  gennem  Stræderne;  døsige  og 
dovne  ligge  Maurerne  og  halvsove  i  deres  Boder,  medens  de 
vente  på  Købere.  De  nydeligste  små  Drenge  og  Piger 
lege  i  Gaderne  til  stor  Gene  for  Færdselen  af  de  små  Æsler 
og  store  Muldyr.  Jeg  træder  ind  i  en  maurisk  Kafé.  Til 
min  Forbavselse  seer  jeg,  at  den  er  indrettet  i  en  gammel 
byzantinsk  Basilika,  hvis  Kuppel  hviler  på  Buer  og  Søjler. 
Alt  er  nu  overkalket,  men  iøvrigt  ganske  vel  bevaret. 
Kaféen  kaldes  El-Kaiinat-el-Koubba,  det  vil  sige  Kirkekaféen. 
Intet  er  mere  malerisk  end  alle  disse  Køkkenredskaber, 
Måtter  og  Lerkar,  anbragte  hist  og  her,  rundt  i  den  æld- 
gamle Bygning.  Et  væmmeligt,  utilsløret,  tatoveret  og 
skiddent  Araberfruentimmer  benytter  Lejligheden  til  at  tigge 
sig  nogle  Sous. 


Igennem  overdækkede,  snævre  Gader  stiger  jeg  ned  for 
at  høre  om  en  Vogn.  En  passant  kigger  jeg  ind  til  højre 
og  venstre  i  Købmændenes  Boder  eller  Jødernes  åbent- 
staaende  Huse.  Jeg  opdager  en  Mølle,  hvor  Æslet  gåer  sin 
Runde,  ellers  seer  jeg  kun  tillukkede  Døre  for  Araber- 
bolicrerne. 


Kabrioletten  holder  for  Døren,  min  Vadsæk  bliver  spændt 
bagpå,  mit  Fotografapparat  godt  dækket  under  Sædet,  og 
nu  korer  jeg  i  meget  let  Kostume,  dækket  af  en  vældig 
Paraply,  ved  Siden  af  min  arabiske  Kusk.  Nogle  dygtige 
Rap,  og  vi  fo'r  afsted  ud  af  Porten,  bøjer  uden  om  Byens 
Mure  og  op  ad  Bakkerne,  forbi  den  store  Kirkegård  med 
de  mange  hvide  Grave.  Jeg  glæder  mig  allerede  over  den 
Fart,  som  Hesten  skyder,  det  lover  godt.  De  60  Kilometer 
skulle  nok  blive  tilbagelagte  i  de  lovede  7  Timer,  —  da 
pludselig,  som  vi  nåede  op  foran  den  vestlige  Port,  gør 
Hesten  kort  venstre  om  og  flyver  ind  gennem  Porten.  Vi 
få  den  standset,  vendt  om,  og  Kusken  fører  den  ved  Tøjle 
på  ret  Vej.  —  Det  gåer  godt  et  lille  Stykke  endnu,  og  vi 
suse  forbi  Soldaternes  Barakkelejr,  passere  udenfor  Kasbaen 
en  Markedsplads.  Her  ligge  Kameler  og  tygge  Drøv,  der 
ståer  Æsler  og  sove,  og  nogle  Arabere  fra  Sletten  dorske 
Tiden  hen  i  Skygge  under  Vognene,  medens  Kvinder  med 
vældige  Hovedsæt,  Ringe  om  Hals,  Hænder  og  Ankler  gå 
og  samle  Kviste  til  det  lille  Bål,  de  have  tændt. 

Atter  gor  Bæstet  kort  omkring,  så  vi  ere  nær  ved  at 
falde  af  Pisken  bliver  brugt,  men  der  er  intet  Udkomme.  Vi 
fortsætte  et  lille  Stykke  Vej,  og  mindst  et  halvt  hundrede 
Gange  har  vi  den  samme  Historie;  det  er  ikke  til  at  holde 
ud.  På  den  Måde  arbejde  vi  os  et  Par  Kilometre  frem 
gennem  Olivenskoven  i  en  kvælende  Hede  —  da  opgiver  jeg 
Turen.  Kusken  giver  et  vældigt  Smæld  med  Pisken,  og 
Hesten  gåer  i  flyvende  Fart  ind  mod  Byen,  thi  den  Vej 
gåer  det,  som  det  var  smurt. 


lO 


Klokken  godt  fem  er  det  morkt,  så  tager  Folkestrømmen 
betydeligt  af,    og  Gaderne  ligge  ode  og  tomme.     Jeg  spiser 


To  Khrouinir-Kvindei". 


min  Diner  i  »Hotel  de  France«  ved  Stranden,  ikke  langt  fra 
Esplanaden,     og    sidder    efter   Måltidet   just    og    læser  i  en 

Avis,  da  jeg  horer  et  frygteligt  Spektakel  udenfor.  Jeg 
kigger  ud. 

En  Hoben  Arabere  gå  i  sluttet  Trop  bag  en  Fane, 
der  er  udfoldet,  —  de  råbe  og  skrige  i  Takt.  En  af  dem 
siger  nogle  Ord,  som  alle  de  andre  gentage,  —  man  siger 
mig,  det  er  Arabere,  der  anråbe  Allah  om  Regn. 

De  standse  ikke  mange  Skridt  borte,  udenfor  en  Kubba, 
ved  Bab-el-Bahrporten,  her  opløser  Toget  sig,  og  Fanen 
føres  ind  i  Kapellet. 


Jeg  gåer  en  Tur  langs  Stranden,  følgende  Vejen  mellem 
denne  og  Murene  hen  til  Bab-el-Djedir.  Det  er  smeltende 
hedt!  Klinet  op  ad  Murene  ligger  en  hel  Række  Hytter  og 
Skur,  i  hvilke  Heste  og  Æsler  stå  opstaldede  mellem  Vogne 
og  Kærrer.  Udenfor  er  der  Dynger  af  Potter  og  Lerkar  af 
alle  mulige  Former  og  Størrelser,  lige  fra  de  største  Vin-  og 
Vandbeholdere,  der  påfaldende  minde  om  dem,  man  finder 
fra  Romernes  Tid,  til  små  Kopper  og  Krukker  med  Snirkler 
og  underlige  Former   af  den  Slags,   jeg  har  set  i  Museet  på 

Carthago. 

Lervarerne  ere  bragte  hid  fra  Nebel,  hvor  der  siden 
Oldtiden  har  været  fabrikeret  Lerkar,  den  Dag  i  Dag  som 
for  tusind  Aar  siden. 


Porten  er  dyb.  Den  har,  som  de  fleste  her  i  Landet, 
Nicher  og  Sæder  til  begge  Sider,  hvor  man  altid  trælTer 
Dagdrivere  og  Tiggere.  Men  det  er  ret  et  Eldorado  for  de 
blinde,  halte,  lemlæstede  og  for  dem,  der  slet  ingen  Ting 
fejle.  Den  hele  Dag  rækker  de  Hånden  ud  efter  en  Almisse. 
—  Jeg  sætter  mig  ved  Hjørnestenen  i  Porten.  Der  er  Skygge 
og  køligt,  udenfor  på  Strandvejen  brænder  Solen;  gennem 
den  mørke  Porthvælving  ser  jeg  Vejen  som  en  lys  Linie  og 
over  den  Havet,  det  dejlige  blå  Hav. 

I  Løbet  af  en  halv  Time  passerer  mindst  hundrede  små 
Æsler.  De  bære  Vandkrukker  i  Stråhylstrene  og  desuden 
som  oftest  en  Mand  eller  Knøs,  siddende  overskrævs  på 
Krydset.  En  enkelt  Rytter  kommer  også  forbi  på  sin 
lille,  men  muskuløse  Hest,  der  gåer  i  Pasgang!  Langs 
Stranden  kommer  en  Flok  Geder  trippende ,  de  fleste  har 
små  Klokker  om  Halsen,  som  uophørlig  ringe.  Flokken 
lægger  sig  til  Ro  i  Hjørnet  mellem  Tårnet  og  Ringmuren, 
lige  udenfor  Porten. 

Først  et  Kvarters  Tid  efter  kommer  en  Italiener  ridende 
og  driver  dem  videre.  Der  kommer  utilslørede  Beduin- 
kvinder, deres  Hud  er  meget  mørk,  næsten  som  Negrenes, 
men  deres  Træk  ere  ganske  fine.  Der  kommer  også  til- 
slørede Araberinder  med  sorte  Masker  for  Ansigterne.  Et 
Mylr  af  Drenge  følger  efter,  de  ere  allesammen  smukke  og 
sortøjede.  En  og  anden  rækker  Hånden  ud  —  de  ere  så 
vante  til  Europæernes  Godlidenhed  —  Herregud  en  Sou ! 
det  er  jo  et  Himmerige  for  en  Araberdreng. 

Der  kommer  et  løjerligt  Optog:  i  den  almindelige  Araber- 
saddel sidder  en  tilsløret  Kvinde  til  Hest  »å  califourchon«, 
og  bag  hende  på  Hesten  troner  en  lille  Dreng;  han  holder 
Tøjlen  i  den  ene  og  en  Solskærm  i  den  anden  Haand. 


Henad  Aften  bliver  det  køligt.  På  Rheden  ligger  f>La 
ville  d'Oraii«,  der  i  Morgen  skal  bringe  mig  syd  på;  den 
har  Lanterner  oppe  i  Mængde,  og  inde  i  Byen  er  der  oplyst 
og  Flag  allevegne,  det  er  nemlig  i  Dag,  at  den  russiske 
Flåde  kommer  til  Toulon!  Derfor  er  der  Fest  ikke  blot 
hele  Frankrig  over,  men  også  i  Kolonierne.  De  illustrerede 
Udgaver  af  franske  Blade  med  kolorerede  Tegninger  af 
russiske  og  franske  Admiraler  og  begge  Landes  Skibe 
figurere  på  Væggene  i  alle  Kaféer,  Tobaksudsalg,  Vinstuer 
og  Bræddehytter  i  Sousse. 

Fyret  tændes  oppe  på  Kasbaen.  Månen  ståer  over 
Byen,  Lygterne  blusse  langs  Stranden  og  på  Promenaden, 
medens  Ringmurens  krenelerede  Linier  og  Kasbaens  Tårne 
tegne  sig  sort  på  Himmelen,  og  Vandet  skvulper  sagtelig 
mod  Kaien.  —  ]eg  horer  Marseillaisen  blive  spillet,  Vivat- 
råbene  følge  efter.  På  Tage  og  Altaner  ses  mørke  Kvinde- 
Skikkelser,  som  nyde  Koligheden  og  Musiken. 


III. 

Fra  Sfax  til  Gabes. 


Ombord  i  »la  ville  d'OraiK, 
_  14de  Oktober   1893. 

i  Morges  Klokken  9  lettede  vi  fra  Rheden  ved  Sousse 
og  styrede  mod  Monastir  i  brillant  Vejr.  Monastir  eller 
Mistir  har  en  9000  Indbyggere,  hvoraf  1000  ere  Europæere; 
den  var  oprindelig  en  carthageniensisk  By,  senere  Romernes 
Riispina,  og  er  nu  omgiven  af  en  kreneleret  Mur  med  Tårne, 
hvorigennem  der  fører  5  Porte. 

Nogle  Moskeer,  hvis  Minareter  ere  prydede  med  farvede 
Porcellainsplader,  rage  hist  og  her  op  over  Husene. 

Jeg  gåer  tværs  gennem  Byen  fra  Syd  ud  på  den  mod- 
satte Side.  Her  træffer  jeg  en  vældig  Kirkegård.  Grav 
ved  Grav;  rundt  imellem  Koubbaer.  Et  Vandingssted  ligger 
på  selve  Kirkegården ;  det  må  vist  være  noget  rart  Vand ! 
Jeg  følger  langs  Bymuren  og  nåer  snart  Stranden,  og  der 
ude  foran  mig  ligger  de  tre  små  Øer:  Djezirel-el-Haman, 
Duernes  lille  0,  Djezirel-Sidi-Aboul-Fairl-el-Radaui,  opkaldt 
efter  en  Marabut,  hvis  Koubba  troner  på  Toppen,  og  den 
tredie  0  Djezirel-el-Austati  (Øen  i  Midten).  Langs  Stranden 
følger  jeg  Murene.  Maurerkvinder  og  Børn  ere  ved  at  vaske 
på  Strandbredden],  ude  i  Vandet  ligger  en  Del  Både  i  Læ 
af  Øen  og  på  grundet  Vand.  —  Klokken  ti  er  jeg  igen  om- 
bord til  Frokosten,  og  Klokken  elleve  lette  vi  for  at  styre 
mod  Alehdia,  60  Kilometer  længere  mod  Syd. 

Vi  passere  på  Vejen  cap  Diauros,  hvor  det  gamle 
Thapsus  lå.  Det  var  en  carthageniensisk  Koloni.  Her  slog 
Cæsar  Scipio  og  Cato.  Flere  Ruiner  minde  om  den  gamle 
Tid.     På  Mehdias  Rhed  ankre  vi  Klokken  hen  ved  tre. 

Mehdia  var  en  Gang  en  meget  betydelig  By;  nu  har 
den  kun  en  halv  Snes  tusind  Indbyggere.  Sicilianerne  be- 
lejrede den  1 147,  Araberne  1160,  Hertugen  af  Bourbon  1390 
og  Karl  den  femte  i  1557-  Malteserridderne  deltoge  i  dette 
sidste  Angreb,  og  man  viser  endnu  en  af  disse  Ridderes 
Grav.  —  Nogle  Europæere  drive  Handel  med  Olie  og  tør- 
rede Frugter,  Svampe,  Koraller  og  Sardiner.  I  Maj  og  Juni 
Måneder  ligger  der  ofte  et  Par  hundrede  Både  ved  Stranden. 
De  fiske  Sardiner  og  have  i  Almindelighed  en  god  Fangst. 
I  en  enkelt  Nat  kan  en  enkelt  Båd  endog  fiske  indtil  2  å 
300  Kilogram  Fisk. 


Ombord  i  -^ ville  d'Oranc,  paa  Rheden 
ved  Stax,   15de  Oktober  1893. 

De  storre  Skibe  folge  ikke  Kysten  fra  Mehdia  til  Sfax, 
men  må  gøre  en  stor  Omvej  udenom  Kirkennah  Øerne,  da 
Vandet  mellem  disse  og  Kysten  er  for  grundet. 

På  denne  lange  Strækning  har  man  anbragt  en  halv 
Snes  lysende  Bojer  for  at  markere  Vejen;  Bøjerne  ere 
fyldte  med  komprimeret  Oliegas  og  brænde  Dag  og  Nat 
uafbrudt.  De  kunne  brænde  i  tre  Måneder,  men  efterses  af 
en  Vagerdamper  mindst  en  Gang  om  Måneden. 

Tidlig  i  Morges  kastede  vi  Anker,  omtrent  en  halv  dansk 
Mil  udenfor  Sfaks ,  hvis  hvide  Mure  glimtede  i  .Morgensolen 
inde  på  Kysten.  En  Dampbarkasse  satte  os  i  Land.  Ebbe 
og  Flod  er  her  meget  stærk,  der  kan  være  indtil  2V2  Meters 
Forskel,  hvad  der  vil  sige  noget  på  den  flade  Strand.  — 
Vi  passerede  Damperen  »Fædrelandet«  fra  Bergen,  som  lå 
og  lossede  Trælast.     Ellers  var  der  ingen  Skibe  på  Rheden. 

Sfaks  blev  taget  af  Admiral  Garnaults  Folk  den  1 6de  Juli 
1 88 1    efter    et  alvorligt   Bombardement,    som    lagde    en    hel 


i6 


Del  af  Byen  og  Voldene  øde.  Nu  er  den  Mur,  som  tidligere 
omgav  den  europæiske  Del  mod  Havet,  nedrevet,  og  her 
har  Franskmændene  anbragt  deres  Etablissementer.  Bag  denne 
Del  af  Byen  ligger  den  arabiske  By,"  omgivet  af  Mure  og 
Tårne. 


Fia  S  fax. 
(Efter  Maleri  af  Fru  Konsulinde  Henriksen.) 


På  Havnepladsen  traf  jeg  den  svensk-norske  Vicekonsul, 
Olaf  Henriksen,  en  ung  Mand,  der  i  Løbet  af  nogle  Aar 
har  erhvervet  sig  en  smuk  Stilling  som  Medindehaver  af  den 
største  og  vist  eneste  Trælastforretning  på  Stedet.  Hans 
Lager  og  Kontorer  ere  ved  Havnen.  Hans  Kompagnon 
Olsen,   er   ligeledes  Nordmand.     Henriksen  er  Agent  for  det 

forenede  Dampskibsselskab ;  men  der  kommer  sjældent  danske 
Skibe  herned. 

Efter  en  Tur  gennem  Byen  førte  Hr.  Henriksen  mig 
hjem  til  sin  Hustru,  en  norsk  Dame  fra  Christiania,  og  i  deres 
Selskab  tilbragte  jeg  en  hyggelig  og  fornøj elig  Dag  i  deres 
Bolig  udenfor  Byen  med  Udsigt  over  Havet. 

Fruen  er  ikke  så  lidt  af  en  Kunstnerinde.  På  Væggen 
hang  Billeder  fra  Hjemlandet  og  fra  Sfaks,  som  hun  med 
stort  Talent  havde  malet. 

Marabutbegravelserne  og  Kirkegården  udenfor  Murene 
og  Arabertelte  i  Nærheden  vare  de  Sujetter,  som  tiltalte  mig 
mest.  Med  stor  Elskværdighed  lovede  hun  at  være  min 
Medarbejder  ved  at  tillade  mig  at  benytte  et  Par  af  Bil- 
lederne i  min  nye  Bog. 

»Alle  vi  Skandinaver  ere  jo  dog  i  Grunden  Landsmænd 

—  i  det  Mindste  betragter  jeg  enhver  fra  Norden  som  så- 
dan,« sagde  den  elskværdige  Frue,  og  i  Sandhed,  hun  præ- 
sterede Bevis  derfor,  ikke  alene  overfor  mig,  men  også  over- 
for Nordmanden,  Kaptajn  Falsen,  Føreren  af  Trælastdamperen, 
som  også  var  Gæst. 

»Om  Klimaet  ikke  forekom  Fruen  for  varmt?«  »Å  nej, 
men  det  er  så  ensformigt  her,  hele  Tiden  omtrent  det  samme. 
Å,  man  kan  længes  sådan  efter  Forandring.  De  véd  ikke, 
hvor  Længslen  kan  komme  op  i  en,  når  vi  ved  Juletid 
sidde  for  åbne  Døre  og  lide  af  Varmen;  så  tænker  vi  jo  på 
dem  derhjemme,  der  nu  have  travlt  med  Juleindkøb,  —  og 
så  Sneen  i  Gaderne,  —  og  Juletræet!« 

>;Ja,  vi  har  haft  Juletræ,  et  rigtigt  Juletræ  hernede ;  og 
man  har  også  lovet  at  sende  os  et  til  denne  Jul;  men  for 
Tiden  er  al  Indførsel  af  Grøntsager,  også  Træer  med  Blade, 
førbudt,  fordi  man  er  bange  for,  at  Vinlusen  skal  følge  med 

—  så  det  er  tvivlsomt,  om  vi  få  det.« 

»Ja,  og  sådan  en  varm  Høstdag,  den  oplever  man  ikke 
heller  hernede;  men  vi  har  det  jo  godt,  og  en  Gang  imellem 
kan  jeg  jo  også  komme  hjem  til  Norge  på  Besøg.« 

Svogeren  og  dennes  Hustru   kom   også  til  Stede,   og  vi 

Daniel  Bruun. 


havde  en  rigtig  hyggelig  Middag  —  kun  alt  for  tidligt  måtte 
jeg  ombord  med  Dampbarkassen. 

Fra  Land  vinkede  Dannebrog  til  Farvel,   da  vi  stod  ud 
af  Havnen.     En  Hyldest  fra  min  Vært. 


Sfaks  er  en  stor  By  på  henved  et  halvhundredtusind 
Mennesker,  hvoraf  omtrent  en  Ottendedel  er  Europæere. 
Den  driver  stor  tiandel  med  Svampe,  Olie  og  Alfastrå, 
hvilket  eksploiteres  af  Societé  franco-anglaise-tunisienne;  end- 
videre med  Frugter,  særlig  Agurker. 

Disse  hedde  på  arabisk  Sfakiis,  hvoraf  man  har  villet 
udlede  Byens  Navn.  —  I  Omegnen  er  der  mange  Villaer  og 
Haver,  hvorhen  Byens  Folk  ty  i  den  hedeste  Tid ;  men  uden- 
for dem  er  der  øde  og  sandet. 

I  gamle  Dage  havde  Romerne  en  stor  Stad  her,  hvor- 
på der  findes  mange  Vidnesbyrd.  —  Jeg  så  Hvælvingen  i 
de  dækkede  Gader  hvile  på  Kapitæler  og  Søjlehoveder  af 
romersk  Oprindelse.  Jeg  hørte  om  gamle  romerske  Grave 
og  Tomter,  som  stadig  findes. 

Ikke  langt  fra  Hr.  Henriksens  Bolig  ligger  Ruiner,  hvor 
hvem  der  vil  har  kunnet  bryde  Stykker  af  ældgamle  Mosaik- 
gulve. 

I  Sfaks  ligger  Soldater,  blandt  andet  prægtige  Spahier; 
men  der  er  for  Tiden  ikke  mange  af  dem  hjemme,  de  ere 
på  Manøvre. 


Gabes,  den  i6de  Oktober  1893. 

I  Nat  gik  vi  i  fire  Timer  fra  Rheden  ved  Sfaks  til 
Gabes. 

En  gul  Strand,  —  bag  ved  nogle  hvide  Huse,  og  til 
højre  en  Palmelund,  således  ser  Gabes  ud  fra  Søen.  —  Fra 
Landingsstedet  er  der  et  Stykke  til   det  europæiske  Kvarter. 

Jeg  hilste  på  Kommandanten  Oberst  G"^«j-j-if/ af  Spahierne, 
til  hvem  Regentskabet  i  Tunis   havde  anmeldt   mit  Komme 

med  Anmodning  om,  at  han  vilde  assistere  mig  med  Råd 
og  Dåd  angående  min  Rejse  til  Huleboerne  (Troglodyterne) 
i  Bjergene  mod  Syd.  Det  var  just  Parol,  og  Obersten  fore- 
stillede mig  for  en  Del  af  Officererne.  Kaptajn  Montague 
af  Generalstaben  lånte  mig  sin  Hest,  og  en  Spahis  blev  ud- 
kommanderet som  Ledsagfer. 


(iabés,  den  i6de  Oktober  1893. 

»Når  man  begiver  sig  til  Syrterne  og  Leptis  viagna, 
træffer  man  mellem  Afrikas  Sand  en  By,  der  hedder  Tacape, 
Jordbunden  der  er  overrislet  og  vidunderlig  frugtbar;  Byens 
Udstrækning  i  alle  Retninger  er  3000  Skridt.  Der  findes  en 
righoldig  Kilde,  hvis  Vand  kun  bliver  uddelt  til  bestemte 
Tider,  og  der  vokser  under  den  hoje  Palme  et  Olietræ  og 
under  dette  et  Figentræ.  Under  Figentræet  groer  et  Granat- 
æbletræ og  under  dette  igen  Vinstokken.  Men  under  denne 
såes  forst  Havre,  siden  Grøntsager  og  Græs  —  altsammen  i 
det  samme  Aar.  —  Ja,  sådan  vokser  det  ene  i  Skyggen  af 
det  andet.« 

Således  skrev  Plinius  om  Oaserne  ved  Gabes  for  over 
atten  hundrede  Ar  siden  —  og  det  passer  i  Hovedsagen 
endnu  den  Dag  i  Dag.  Af  den  By,  som  Carthagenienserne 
havde  opelsket,  som  Romerne  havde  gjort  til  en  Koloni, 
som  siden  var  Sæde  for  et  Erkebispedømme,  og  som  lå  nær- 
mere Havet  end  de  nuværende  Landsbyer,  er  der  nu  kun 
nogle  uordentlige  Ruiner  tilbage  på  Bakkerne  ved  Sidi-Boul 
Babds  Zaoicia,  hvilke  er  vanskelige  at  bestemme.  Der  sees 
Rester  af  Cisterner,  satte  i  den  uforgængelige  Cement,  som 
Romerne  alene  forstod  at  lave.  Men  Murværket  er  forlængst 
bortført  til  Oaselandsbyerne  Djara,  Menzel,  Cheiinini,  hvor 
man  den  Dag  i  Dag  træffer  Kapitæler,  ornamenterede  Reliefs 
og  tilhuggede  Sten  Side  om  Side  i  deres  usle  Bygninger 
med  soltørrede  eller  utilhuggede  Sten. 

Det  er  da  også  først  langt  ned  i  Tiden,  at  denne  gamle 
By  er  forsvundet.      De  arabiske  Geografer  i  det  ellevte   og 

tolvte  Aarhundrede  ligesom  Leo  Africanus  i  det  i6de  Aar- 
hundrede  omtalte  Gabes  som  en  stor  By,  der  var  omgivet 
af  Mure  og  dybe  Grave,  som  kunde  sættes  under  Vand.  De 
fortalte  os,  at  der  var  et  stort  Kastel,  at  Byen  havde  en 
talrig  Befolkning  og  mange  Forstæder.  Så  lagde  det 
muhamedanske  Regimente  sin  jærnhårde  Hånd  over  Landet, 
og  Byen  spredte  sig  i  Landsbyerne  Djara  og  Menzel,  hver 
på    c.  4000  Indbyggere,    ved    Floden   og  tæt   ved   Markeds- 


Torvet  i  Landsbyen  Menzel. 

pladsen,  idelig  kæmpende  om  Besiddelsen  af  denne,  medens 
andre  Landsbyer,  blandt  hvilke  CJicimini  er  den  største, 
gemme  sig  mellem  Palmelundene. 

For  at  have  Hånd  i  Hanke  med  de  rivaliserende  Lands- 
byer anlagde  Tyrkerne  et  Fort:  Bord-Djedia  (det  nye  Fort) 
midt  imellem  dem.  Det  blev  sprængt  i  Luften,  da  de  franske 
Marinesoldater  den  21de  Juli  1881  angreb,  stormede  og  ind- 
tog Landsbyerne. 

Senere  er  der  nærmere  ved  Havet  af  de  Barakker,  Værts- 
huse og  Spisekvarterer,  som  efter  den  første  Besættelse  afgav 
Tilhold  for  alle  Slags  Eventyrere,   og   som  Soldaterne  derfor 


loder  Ira  Menzel. 


ikke  uvittigt  kaldte  Coqumville,  opstået  en  hel  lille  By,  den 
såkaldte  Gabés-Port,  hvor  den  europæiske  Koloni  på  mellem 
et  og  to  Tusinde  Mennesker  af  mange  forskellige  Middel- 
havsnationaliteter  boer.     Her  fandtes   tidligere  kun  en  eneste 

Bygning,  nemlig  den,  hvor  General  Allegro,  Beyens  Guvernør 
over  El  Arad,  det  sydligste  Distrikt  i  Tunis,  boede,  og  hvor 
han  endnu  boer  —  men  nu  træffer  man  i  de  lange  Gader  både 
en  Kommandantskabsbolig,  Officerernes  Kaserne,  Hotel  de 
rOasis  og  utallige  større  Forretninger  af  ethvert  Slags.  Bag 
Byen  mod  Syd  ligger  Kasernerne  for  Garnisonen,  der  beståer 
af  Spahier  og  Infanterister.  Tidligere  lå  Tropperne  længere 
ned  i  Landet  på  en  Forhøjning  ved  Gabés-Floden ,  fordi 
Vandet  der  var  bedre,  men  nu  har  man  fra  en  nærliggende 
Oase  ledet  Drikkevand  ned  til  Byen. 

Ued-Gabes  eller  Gabésfloden  udspringer  en  Snes  Kilo- 
metre inde  i  Landet  og  løber  i  en  bred  Flodseng  gennem 
saltholdige  og  kalkholdige  Lag  ned  til  Oaserne,  hvorfor 
Vandet  indeholder  meget  Magnesia  og  derfor  er  i  høj  Grad 
usundt.  Det  har  da  også  forårsaget  mangen  ung  Kolonists 
og  Soldats  Død.  Der  bliver  fortalt,  at  den  ældste  af  de 
Soldater,  der  ligger  på  den  lille  Kirkegård,  kun  er  fem  og 
tyve  Ar! 

Vandet  har  selvfølgelig  i  Oldtiden  været  akkurat  lige 
så  usundt,  men  Romerne,  disse  Mestre  i  Kolonisering, 
anvendte  derfor  Regnvand,  som  de  samlede  i  Cisterner,  — 
overalt  her  i  Syden  træffer  man  Rester  af  sådanne. 


Vi,  jeg  mener  den  arabiske  Rytter,  som  man  havde 
givet  mig  til  Vejviser,  og  jeg  rede  over  på  Flodens  nordre 
Side  for  at  gennemkrydse  Gabés-oaserne  fra  Havet  og  ind 
efter. 

Det  er  den  herligste  Promenade,  jeg  mindes  at  have 
foretaget. 

Havet  brummede  bag  Sandklitterne,  medens  Hestene 
pustede  af  den  anstrængende  March  i  det  dybe  Strandsand. 
Bag  Klitterne  tittede  Palmetoppene  frem,  og  et  Øjeblik  efter 
vare  vi  i  Skygge.  Solen  glimtede  ned  gennem  Palmernes 
Grene  på  Oranger,  Citroner  og  Granatæbletræerne.  Ad 
Stammerne   slyngede   sig  Vinstokke   op   mod   den  kære  Sol, 

idet  de  i  Guirlander  strakte  sig  fra  det  ene  Træ  til  det 
andet.  I  Lysningerne  mellem  Palmerne  lå  Frugthaverne.  Der 
voksede  al  Slags  Træfrugt :  Fersken,  Æbler,  Pærer,  Blommer, 
Abrikos,  Figen,  Oliven  og  mange  andre.  Luften  var  svanger 
med  Duften  fra  Træernes  og  Planternes  vekslende  Skarer. 
Det  dejligste,  saftigste  Grønsvær  vældede  frem  i  Skyggen  af 
Lov^et    foroven.  —  Mellem   det  rislede   Vandet   i   Bække   osf 


Fra  Oasen  Gabes. 


små  Kanaler,    dæmmede    op   ved  Diger   og  lave  Volde    på 
samme  Måde  som  ved  Engvanding. 

Ad  Stier  og  Veje,  der  bugtede  sig  mellem  Digerne, 
snirklede  vi  frem  —  somme  Tider  red  vi  på  smalle  Ad- 
gange mellem  to  Bakker.  Mødte  vi  så  Arabere  på  deres 
små  belæssede  Muldyr,  kneb  det  at  komme  forbi.  Det  var 
stille  der  inde  mellem  Træerne  —  kun  af  og  til  når  vi  kom 
meget    nær   ved   et    af   Teltene   eller  Stråhytterne,    som    lå 


24 

gemte  mellem  Løvet,  hørte  vi  Stemmer  og  Hundeglam. 
Børn  og  Kvinder  tittede  frem  mellem  Grenene  og  så  på  os. 
Vi  så  Mændene  i  lette  Dragter  arbejde  i  Haverne  med  Hakke. 
Vi  så  Kvinderne  luge  i  Bedene  og  samle  Henna  i  Kurve. 
Fuglene  fløj  fra  Gren  til  Gren  eller  hen  over  Lysningerne, 
Skovduer  kaldte  og  Turtelduer  kurrede,  medens  Bogfinken 
smuttede  om  i  Mandeltræets  Top.  Vi  hørte  den  tjerne  Lyd 
af  Jægerens  Skud,  når  han  i  Lysningerne  eller  Udkanten 
af  Oasen  skød  på  Haren,  Vagtlen  eller  Agerhønen.  En 
Marabutbegravelse  lå  i  Udkanten  mod  Havet.  Den  var  muret 
af  ældgamle  Rester  fra  Oldtidens  By,  blandet  med  nyt  Ma- 
teriale. De  Søjler,  der  bar  Forhallen,  vare  sammensatte  af 
ganske  smukt  formede  Kapitæler  og  nye  grove  Sten. 

Vi  kom  ud  på  de  ode  Sletter  og  øjnede  langt  borte 
på  Bakken  andre  Palmelunde;  men  vi  skyndte  os  ind  i 
Fortryllelsens  Skov  igen  og  fortsatte  ad  Stier  over  små  Sten- 
broer, under  hvilke  Vandet  rislede  hen,  og  dækkede  under 
Palmernes  Hvælvinger  kom  vi  til  en  bredere  Vej  mellem 
høje  Diger.  Der  kneb  det  at  komme  frem,  da  nogle  Træn- 
soldater med  deres  med  Muldyr  forspændte  Kærrer  vare 
kørte  fast  i  Dyndet,  fordi  Vognene  vare  for  tungt  læssede 
med  Sten.     Vejen  tog  Retning  mod  Floden. 

Som  vi  kom  ud  af  Palmelunden  fra  Hulvejen  for  at 
passere  Broen,  lå  Landsbyen  for  os  på  den  anden  Side  med 
sine  grå  Murflader.  Stranden  var  fyldt  med  Kvinder  og 
Børn,  der  vaskede  Tøj.  På  Buskene  hang  Klæder  til  Tørring, 
medens  opkiltede  Skikkelser  vadede  ud  i  Vandet  eller  sad 
på  Stenene  i  Strandkanten  og  hamrede  løs  med  Banke- 
træerne. De  fleste  lod,  som  de  ikke  så  os,  enkelte  vendte 
Ryggen  til,  og  en  enkelt  lo  skælmsk  med  et  stjålent  Øjekast. 
Den  hele  Scene  var  en  udmærket  Malers  Pensel  værdig: 
det  grågule  Vand,  den  gule  Strand,  den  grønne  Skov,  den 
dybe  blå  Himmel  og  på  denne  Bund  de  mangefarvede 
Kvinder  og  Børn  i  idel  Virksomhed   under  højrøstet  Tale. 

Vi  red  ind  gennem  Porten.  Landsbyen  er  snevre  Gyder 
og  Stræder  mellem   lave   usle  Huse.      Luften  var  kvalm   og 

hed,  og  Snavs  og  Stov  traf  vi  overalt,  Min  Vejviser  red 
foran  og  skubbede  under  høje  Råb  Folk  til  Side.  De  fandt 
sig  roligt  i  at  blive  hundsede.     Frænde  er  Frænde  værst. 

Så  red  vi  igen  over  Floden  gennem  Oasen  til  andre 
Landsbyer,  og  efter  at  have  nået  til  Chennini' s  fattige  HjUer 
bøjede  vi  igen  ned  over  Floden,  der  her  lob  mellem  hoje 
Skrænter,  besøgte  nogle  Teltpladser  tæt  ved,  just  som  Natten 


Vaskerkoner  ved  Djarabroen. 

faldt  på.   Og  hastede  nu,    idet   vi  lod  Hestene   tage   en  kort 
Galop,  ad  Vejen  hjem  til  Gabes. 


Det  var  kvælende  hedt,  og  i  -»Hotel  de  V  Oasis<.<  flyttede 
Værten  Bordene  ud  på  Tagene,  for  at  Gæsterne  kunde  få 
lidt  Koliehed  til  Dinéen. 

Der  sad  vi  nu  en  Mængde  Mennesker,  mest  Officerer  af 
Garnisonen,  grupperede  ved  små  Borde  rundt  om  med 
den  åbne  Gårdsplads  liggende  som  et  mørkt  Rum  midt 
imellem  os. 

Stearinlysene  lyste  for  hver  lille  Gruppe,  medens  Stjer- 
nerne tindrede  foroven,  og  Palmeskoven  lå  som  en  mørk 
Kniplingskant  over  Hustagene  i  Nord.  Nede  fra  Gaden  lød 
Støj  og  Spektakel. 


IV. 
Fra  Gabes  til  Matmatabjergene  og  tilbage. 


Den  l8de  Oktober  1893. 

X^ra  Toppen  af  et  Bjerg,  siddende  på  Hug  i  en  ussel 
Hytte,  der  for  mig  er  Indbegrebet  af  Hygge  —  fra  Lands- 
byen Zaroita  i  Ålatmatabj ergene  sonden  for  Gabes  —  skriv^er 
jeg  dette  ved  et  flimrende  Stearinlys. 

Udenfor  hører  jeg  min  Hest  stå  og  æde  den  velfortjente 
Byg;  længere  borte  horer  jeg  Hundene  gø.  Månen  sender 
sine  Stråler  ind  gennem  Doren.  Af  og  til  kommer  Lyden 
af  menneskelige  Stemmer  til  mit  Øre;  men  det  varer  ikke 
længe,  så  høre  de  op,  thi  Solen  er  forlængst  gået  ned,  og 
her  lægger  man  sig  tidligt  for  at  stå  op  ved  Daggry. 

De  sidste  to  Dage  ere  forløbne  som  et  Eventyr!  Iforgårs 
kom  jeg  til  Gabes,  og  allerede  nu  er  jeg  midt  inde  mellem 
Bjergene. 


Da  jeg  igår  Morges,  Klokken  fire  og  en  halv,  åbnede 
mit  Vindue  i  »Hotel  de  /'Oas2s«,  var  det  endnu  halvvejs 
mørkt;  men  jeg  så  dog  nede  på  Gaden  en  opsadlet  Araber- 
hest og  ved  Siden  af  en  hvid  Bylt  ligge  på  Fortouget;  det 
var  Hannned,  den  arabiske  R>i:ter,  som  »/.?  bureau  de 
renseignemeiit«  havde  stillet  til  min  Disposition,  og  som  nu 
ventede  på,  at  Klokken  skulde  blive  fem;  det  var  nemlig 
Tiden,  da  Afmarchen  skulde  finde  Sted. 

Lidt  efter  kom  min  brune  Hingst,  der  var  afgivet  af 
Spahisregimentet. 

Mine  få  Nødvendighedsartikler,  mit  Fotografiapparat  og 
min  Frokost  blev  anbragt  på  Hammeds  Hest  —  Revolveren 
hængte  jeg  på  min  Sadelknap  —  kun  lidet  anende,  at  jeg 
endnu  samme  Aften  skulde  komme  til  at  skyde  den  af  i 
festlig  Anledning,  —  og  vi  skridtede  af  Sted  ud  mellem  de 
nybyggede,  europæisk  udseende  Huse. 

Udenfor  Byen  er  Terrænet  temmelig  jævnt  —  vi  følge 
Landevejen. 

Til  højre  for  os,  mod  Nord,  ligger  Ued-Gabes  snirklede 
Flodseng;  men  vi  se  den  ikke,  da  den  ligger  dybt  nede. 

På  den  anden  Side  ses  Palmelundene  som  en  mørk  Skov. 

Landsbyerne  ved  Floden  tegne  sig  lyst  mod  den  som 
Baggrund. 

Solen  er  ved  at  stå  op  og  skinner  på  Sidi-Boid-Babd s 
hvide  Kubba  til  venstre. 

En  Officer  kommer  i  den  tidlige  Morgenstund  farende 
hen  over  Sletten  med  sine  Hunde  halsende  foran  sig. 

På  Vejen  møde  vi  små  Grupper  af  Indfødte,  der  komme 
drivende  med  Kameler  og  små  Æsler,  belæssede  med  Fragter 
af  Alfastrå. 

Deres  Hjem  ligger  mange  Mile  borte,  hist  bag  de  blå 
Bjerge,  som  utydeligt  skelnes  i  Horisonten,  de  komme  fra 
Hadege,  hvor  vi  agte  os  hen,  for  at  sælge  omtrent  det 
eneste,  de  kunne  undvære  i  denne  hede  Sommer. 

Vi  møde  lidt  efter  andre  små  Karavaner  af  Æsler,  som 
drives  frem  med  små  Bundter  af  Grene  og  tørt  Træ. 

Efter  et  rask  Trav,  der  bringer  Varme  i  Kroppen  i  den 
kølige  Morgentime,  bøje  vi  af  til  venstre  i  sydlig  Retning 
ind  på  Stien,  der  snor  sig  hen  over  det  let  bølgeformede 
Terræn. 

Et  Par  Agerhøns  flyve  op,  vi  høre  Vagtelen  kalde,  og 
nogle  Lærker  trippe  om  på  den  ode  Jordbund. 

På  en  Bakke  mod  Nordvest  se  vi  Lejren  ved  Ras-el- 
Ued,  som  General  Botdanger  i  sin  Tid  anlagde. 

En  Gang  imellem  tage  vi  en  rask  Galop;  men  det  er 
kun  på  kortere  Strækninger,  når  ikke  Stierne  ere  alt  for 
dybe  og  snirklede. 

Hist  ståer  en  vindtør  Oliven  og  her  en  enlig  Daddel- 
palme på  Steder,  hvor  der  i  den  våde  Tid,  —  om  der  ellers 
kommer  nogen,  —  kan  samle  sig  lidt  Vand. 

Vi  blive  indhentede  af  en  Rytter,  tæt  hyllet  i  en  hvid 
Burnus. 

Hætten  er  trukket  op  over  Hovedet  og  rager  som  en 
Top  op  i  Vejret. 

Det  er  Amor  fra  Hadége  på  sin  unge  spinkle,  men  ud- 
holdende Hest. 

Han  vil  gøre  Folge,  da  han  kender  Hammed.  Sort  er 
hans  Hår,  Skæg  og  Øjne,  velvilligt  er  hans  Udtryk,  åben 
hans  Pande  og  kridende  hvide  hans  Tænder. 

Det  hænder,  at  han  af  og  til  tager  fejl  af  Stierne,  når 
vi  skal  over  et  udtørret  Flodleje  eller  op  over  en  lille  For- 
højning; så  driller  Hammed  ham,  fordi  han  ikke  engang 
kender  Vejen  til  Hadége,  hans  Fødested ;  men  Amor  oplyser, 
at  det  er  fjorten  År  siden,  han  red  denne  Vej,  han  har 
nemlig  i  lang  Tid  boet  i  El-Havima ,  længere  Vest  på,  og 
derfra  tog  han  altid  den  lige  Vej  hjem  til  sin  Egn. 

Efter  to  Timers  Ridt,  under  hvilket  vi  kun  en  enkelt 
Gang  har  mødt  Folk,  komme  vi  til  Oasen  El-Hanidu. 

Udenfor  gå  nogle  forkrøblede  Kvier  og  græsse  under 
Bevogtning  af  en  gammel  Fyr,  —  et  Par  Geder  er  der  også. 

Ved  Kilden  vande  vi  vore  Heste.  Den  ligger  i  Ud- 
kanten af  Oasen,  omgiven  af  Palmer. 

Fra  den  eneste  murede  Bygning,  vi  kan  se,  titte  Kvinde- 
skikkelser frygtsomt  over  Murene. 

En  Mynde  kommer  farende  i  Folge  med  en  anden  Hund, 
—  der  nærmest  ligner  en  Sjæferhund  —  hen  over  Sletten 
til  Hestene  og  vader  ud  i  Vandet  for  at  drikke  med  disse. 

Lidt  efter  kommer  der  Folk  til  med  Kameler,  også  de 
søge  Kilden. 

Marabutbegravelser  tæt  ved  har  vi  passeret.  Oasens 
Palmer  ligge   som   en  lang  Linje   til   venstre  for   os.      Vi   se 

Røg  stige  i  Vejret  fra  Gourbierne  og  Teltene  inde  mellem 
Palmerne. 

Fra  en  Teltplads  udenfor  Oasen  kommer  Hundene  hal- 
sende, medens  Beboerne  stå  stive  som  Støtter  og  glo  på  os. 

Over  lave  Flodsenge  med  stenet  ækel  Bund  for  Hestene 
ride  vi  videre  mod  vort  Mål  i  Bjergene,  medens  Solen  brænder 
hedt,  og  Sanserne  døves. 


Arbejdere.  —  Gabes. 

Der  kommer  efter  et  Par  Timers  Forlob  atter  nogle 
Kameler  med  Fragter,  så  nogle  Fodgængere  og  mellem  dem 
een  uden  Burnus  og  uden  Hovedbedækning.  Han  er  kun 
klædt  i  en  Skjorte,  som  holdes  om  Livet  af  et  Reb.  Hans 
Hår  har  i  Nakken  en  sort  Dusk;  i  Hånden  bærer  han  en 
Stang  med  en  rod  Fane.  Amor  fortæller,  at  det  er  en 
Marabut  fra  en  af  Landsbyerne  ved  Gabes. 

Marabuter  er  der  ingen  Mangel  på.  Han  her  er  meget 
fattig  og  har  nu   været  inde  i  Bjergene  for  at  kræve   nogle 

Penge,  han  mente  at  have  tilgode.  Fanen  har  han,  for  at 
enhver  kan  se,  at  det  er  en  hellig  Mand,  der  kommer. 

Jeg  giver  ham  nogle  Skillinger,  og  Fyren  ønsker  mig 
alt  godt  på  min  Rejse,  idet  han  kysser  min  Hånd. 

Nå  ja,  det  er  ikke  enhver,  som  der  bliver  ønsket  Lykke  på 
Rejsen  af  en  Marabut.     Den  Hilsen  havde  jeg  for  godt  Køb. 

Vi  ride  endnu  et  godt  Stykke  og  ere  nu  inde  mellem 
de  Småbjerge,  der  som  Øer  ligge  foran  den  sammen- 
hængende Kystlinje. 

På  nogle  Forhøjninger  ligger  Sten  i  "Dynger,  —  »det  er 
fra,  før  vi  kom,«   siger  Amor. 

Et  og  andet  Sted,  hvor  Jorden  er  nogenlunde  jævn,  er 
der  kradset  lidt  i  Skorpen  omkring  de  tørre  Buske,  det  er 
Agermarker,  det  vil  sige,  det  kan  måske  blive  til  det,  hvis 
der  kommer  Regn,  men  det  er  der  ingen  Udsigt  til. 

Vi  gøre  Holdt  ved  nogle  Buske  og  spise  Frokosten: 
Brød,  Smør  og  Ost,  som  vi  alle  kunne  nyde,  samt  Vin  og 
Kød  til  mig  alene.     Et  Granatæble  gives  til  Dessert. 

Imedens  vi  sidde  der,  komme  fem  Kvinder  i  blå  Dragter 
og  ledsagede  af  en  gammel  Gut  drivende  med  en  halv  Snes 
Kameler.  Ringe  har  de  om  Håndled  og  Ankler;  de  se  flyg- 
tigt på  os  og  traske  videre.  Kun  en  Negerkvinde,  der  gåer 
bagerst  søger  at  indsmigre  sig  —  hun  er  vist  ikke  vant  til 
at  blive  gjort  stor  Stads  af 

Amor  har  taget  Burnussen  af,  og  det  viser  sig,  at  han 
under  den  har  en  ganske  ny  Haik.  Den  har  han  været  inde 
i  Byen  og  købt  for  de  Penge,  som  en  Løjtnant  ved  Tirail- 
leurerne  har  givet  ham  i  Leje  af  den  røde  Hest.  Løjtnanten 
var  just  på  Manøvre  der,  da  hans  Hest  blev  syg,  så  lejede 
han  Amor's. 

Efter  at  vi  igen  ere  stegne  i  Sadlen,  lægger  både  Amor 
og  Hammed  deres  Haiker,  men  kun  for  senere  igen  at  tage 
dem  på,  da  Solen  ved  Middagstid  brænder  frygtelig  hedt 
mellem  Bjergene. 

Det  gåer  nu  jevnt  op  ad  over  den  kalkagtige  Jordbund. 

I  de  små  Dalfurer,  der  nu  ere  tørre,  stå  hist  og  her 
Grupper  af  Palmer  og  Oliven,  for  hvilke  der  er  dæmmet  op. 

I  Skrænterne  tæt  ved  er  der  ofte  gravet  små  Huler,  der 
beboes  i  Høstens  Tid,  når  der  må  holdes  Vagt  over  Af- 
grøden. 

Nu  svinge  vi  ind  mellem  Bjergene  stadig  højere  og 
højere  op,  indtil  jeg  pludseligt,  ved  at  vende  mig  om  i 
Sadlen,  ser  Middelhavet  som  en  blå  Stribe  langt  borte. 

Vi  ere  i  Øjeblikket  på  det  højeste  Punkt  for  i  Dag. 
Nogle  Hunde  vise  sig  hist  og  her  på  Afstand  og  gø;  i  Nær- 
heden af  dem  ses  ofte  hvide  Skikkelser,  og  der  stiger  Rog 
op.  Hammed  siger,  at  der  boer  Folk  i  Huler;  men  det  er 
kun  Småfolk;  om  lidt  ville  vi  komme  til  en  hel  under- 
jordisk By. 

Jeg  gjorde  pludselig  Holdt,  da  der  foran  mig  lå  en  Dal 
med  forholdsvis  mange  Træer.  På  den  anden  Side  Dalen 
hævede  sig  høje  Bjerge  i  en  lang  Række,  Dalbunden  lignede 
akkurat  en  ældgammel  stor  Sand-  eller  Lergrav  med  mange, 
mange  forladte  og  forlængst  udnyttede  Skakter,  i  hvis  Bund 
der  var  plantet  Træer:  Palmer,  Oliven  og  Figentræer. 
»Er  det  Hadége?«- 

Hammed  nikkede,  og  jeg  stod  af  for  at  fotografere. 
Klokken  var  nu  akkurat  to,  og  vi  vandrede  et  Stykke  ned 
ad  ved  Siden  af  Hestene. 

■Just  som  vi  igen  ere  stegne  i  Sadlen,  kommer  en  hvid 
Sjæferhund  farende  op  fra  et  Hul,  vi  ikke  havde  bemærket. 
Den  halser  os  ganske  afskyligt  i  Møde.  Fra  de  nærmeste 
små  Bakketoppe  stemme  dens  Kammerater  i  med. 

Jeg  rider  op  for  at  se  efter  Hunden  og  faer  da  Øje  pa 
et  dybt  Hul,  der  fra  Bakkens  Top  er  gravet  ned  i  Jords- 
monet  med  lodrette  Vægge. 

Der  nede  på  Bunden  øjner  jeg  en  Kamel,  som  ståer  og 
driver,  jeg  ser  Husgeråd  ligge  om  et  Ildsted  og  store  Siv- 
krukker med  Byg  midt  imelUem  ædende  Høns.  Kvinder  og 
Børn  se  op,  da  de  høre  min  Hests  Trampen;  de  betragte 
mig  et  Øjeblik  og  flygte  så  ind  i  Huller  i  Væggene. 

Hammed  siger,  at  jeg  ikke  må  holde  stille;  jeg  adlyder 
hans  gode  Råd. 

Daniel  Bruun.  ^ 

Ind  i  Bakken  føre  Stier,  disse  ende  foran  en  stor  Dør 
eller  Port.  Gennem  den  sker  Passagen  åbenbart  ind  i  den 
lange  underjordiske  Hulegang,  som  ender  i  den  firkantede, 
foroven  åbne  Gårdsplads,  jeg  nys  så,  og  hvorfra  man  kommer 
ind  i  de  udhulede  Rum,  der  tjene  til  Beboelse,  Forrådskamre 
og  Stalde. 

Palmernes  ranke  Stammer  tegne  sig  lodret  mod  Bjergene 
i  Horisonten.  På  et  jevnt  Terræn  vokser  en  Del  Oliventræer, 
enkelte  Palmetræer  blande  sig  imellem. 

Under  et  af  dem  sidder  en  Klynge  Mænd. 

Hammed  siger,  at  store  Kalifaen  er  mellem  dem,  hvor- 
for jeg  holder  stille. 

En  gammel  Gråskæg  rejser  sig  og  skrider  hen  mod  mig. 

Han  giver  mig  Hånden  og  ønsker  mig  Velkommen. 

De  andre  Mænd  følge  hans  Eksempel. 

Det  er  smukke  Skikkelser  med  regelmæssige  Træk, 
sorte  Øjne  og  lige  Næser  —  man  opdager  snart,  at  det  ikke 
er  den  almindelige  Arabertype. 

Fra  den  åbne  Plads  føre  flere  Gange  ind  i  Bakkerne 
til  Troglodyternes  Boliger,  der  alle  ere  af  samme  Konstruk- 
tion som  foran  nævnte. 

Der  bliver  anvist  mig  Bolig  i  en  af  Hulerne. 

Fra  Forterrænet  træder  jeg  ind  i  Bakken  gennem  Træ- 
porten med  de  svære  Hængsler. 

Jeg  kommer  nu  frem  gennem  en  lang,  i  Klippen  hugget 
Gang  af  noget  over  Mandshøjde.  Til  Siderne  er  udhugget 
store  Rum  for  Heste. 

Den  overdækkede  Gang  ender  i  en  åben,  firkantet  Gårds- 
plads med  lodrette  Vægge  på  en  lO  Meters  Højde;  Bredden 
af  Gården  er  lige  så  stor. 

Fra  Gårdspladsen  træder  man  ind  i  de  regelmæssig, 
med  hvælvet  Loft  udhugne  Huler. 


I  det  underjordiske  Gæsteværelse  strækker  jeg  mig  med 
Velbehag  på  en  Løjbænk  med  prægtige  Tæpper  fra  Kairvan. 

Et  Bord  og  nogle  Stole  fuldende   det  for  europæiske  Gæster 
bestemte  Bohave. 

Kalifaen  er  rig  —  meget  rig  —  så  den  Luksus  kan  han 
nok  tillade  sig.  Det  er  forresten  meget  sjeldent,  at  han  faer 
Besog  af  Europæere. 

Han  fortalte  med  Stolthed,  at  General  Boulanger  i  sin 
Tid  var  hans  Gæst. 

Efter  det  lange  Ridt  trænger  jeg  til  en  kort  Hvile. 
Døren  til  Gården  bliver  lukket,  og  nu  er  der  ganske  mørkt 
i  Værelset. 

Fluerne  genere  ikke,  og  jeg  faer  mig  et  vederkvægende 
Blund. 

Jeg  vågner  ved  at  høre  Hestene  vrinske  udenfor  i  Gangen. 
Lidt  efter  strømmer  Lyset  ind  gennem  Døren.  En  Skikkelse 
træder  ind,  et  Øjeblik  bliver  det  ganske  mørkt  igen,  medens 
Vedkommende  passerer  Døråbningen. 

Det  er  Kalifaen,  bag  efter  ham  Hammed,  andre  Skik- 
kelser, Sønnerne  og  Husets  Folk. 

Jeg  udtrykker  min  store  Glæde  over  at  være  kommen 
til  en  så  gæstfri  Mand,  og  Kalifaen  giver  tilbage  med  samme 
Mønt,  så  bliver  Kaften  serveret;  jeg  byder  Cigaretter,  og 
medens  Selskabet  grupperer  sig  rundt  om  mig  på  Gulvet 
med  Undtagelse  af  Kalifaen ,  der  tager  Plads  ved  min  Side 
på  Løjbænken,  gåer  Samtalen  ved  Hjælp  af  Hammed  ret 
livligt. 

Indholdet  af  mine  Saddeltasker,  mit  Fotografapparat  og 
særlig  min  Insektsprøjte  ere  Genstand  for  en  omhyggelig 
Undersøgelse. 

Men  vi  kan  ikke  blive  siddende  sådan  og  drive  Tiden 
hen.     Jeg  må  ud  og  se  mig  om. 

Gennem  Hammed  havde  jeg  udtrykt  Ønsket  om  at 
komme  ind  i  et  Hus;  man  lovede  mig  også,  at  jeg  skulde  lå 
Alt  at  se;  men  flere  Gange  gik  vi  forbi  de  firkantede  Åb- 
ninger på  Toppene  af  Bakkerne,  ligesom  vi  passerede  Ind- 
gangene til  Husene,  uden  at  nogen  gjorde  Mine  til  at  byde 
mig  ind. 

3* 

Endelig  kom  vi  til  et  Hus,  hvor  man  viste  mig  ind. 
Det  var  i  Hovedsagen  indrettet  som  det,  hvorfra  jeg  kom. 
Det  beboedes  af  en  Jøde  og  en  fattig  Berberfamilie. 

I  Gården  var  der  snavset,  Kokkenredskaber  lå  overalt, 
nogle  Sivkrukker  med  Korn  stode  i  Midten,  Fjerkræ  og  Geder 
lob  om  mellem  dem. 

En  Kvinde,  rynket,  tatoveret,  gammel,  snavset  og  grim 
blev  ført  frem,  for  at  jeg  skulde  se  hende. 

Det  var  naturligvis  Jø- 
dens Kone.  Hans  Husfælle 
Berberen  så  jeg  ikke. 

Da  jeg  trådte  ind  i 
Boligen,  forsvandt  der  nogle 
blå  Skorter  og  bare  Ben 
ind  i  Hulen  og  til  Siden. 

Jeg  begyndte  allerede 
at  blive  utålmodig  og  bange 
for,  at  man  vilde  have  mig 
til  Nar  og  ikke  vise  mig 
det,  jeg  ønskede  at  se, 
nemlig  hvordan  Berberne 
bo  og  leve. 

Heldigvis  fik  jeg  senere 
rig  Lejlighed  til  at  studere 
alt  dette. 

Jeg  spadserede,  ledsaget 
af  et  Par  af  Kalifaens  Søn- 
ner og  nogle  Mænd  rundt  i  Dalen  over  Bakker,  hvorfra  jeg 
skelede  ned  i  Hulerne,  gennem  Dalfurerne,  hvorfra  jeg  så 
Kvinderne  smutte  ind  gennem  Udgangene  til  Husene,  hen 
under  Palmer  og  Oliventræer,  ledsaget  af  Hunde  og  nys- 
gerrige Drenge. 

Mit  Fotografapparat  havde  jeg  med,  det  brugte  jeg 
flittigt. 

Det  bliver  hen  ad  Solnedgang,  Varmen  er  forbi,  nu 
ånder  man  frit. 


Jødefamilie  i  en  Hulegård  i  Hadége. 


37 

På  en  stor  åben  Plads,  garneret  med  Palmer,  stormer 
mindst  et  halvhundrede  Drenge  og  unge  Mennesker  afsted 
fra  den  ene  Side  til  den  anden. 

De  have  aflagt  Burnussen  og  ere  kun  iførte  den  rode 
Hue  og  Skjorten,  som  flagrer  om  dem.  Med  lange  Stokke, 
der  er  bojede  i  den  ene  Ende,  slå  de  løs  på  en  Tojboldt. 
Den  flyver  frem  og  tilbage,  snart  i  Luften,    snart  på  Jorden. 

Prægtige  ere  de  at  se  til  disse  muskulose,  ranke,  smidige 

Matmata-Hule. 


Og  kække  Skikkelser  med  den  lysebrune  Hudfarve,  de  regel- 
mæssige Træk  og  de  glimrende  Øjne. 

Jeg  tænker  på,  at  sådan  legede  Grækernes  og  Romernes 
Drenge  på  Sletterne  nedenfor  de  blå  Bjerge. 

Legen  varer  ved  i  et  væk,  til  Solen  hurtigt  er  dalet 
bag  Bjergene. 

Det  er  nu  ikke  muligt  at  se  længere,  thi  Tusmørket 
kendes  jo  ikke  i  disse  Egne. 

Jeg-  vender  atter  tilbage  til  min  Hule,  tænder  Lys,  dam- 
per på  Cigaretter  og  venter  på,  at  Måltidet  skal  blive  ser- 
veret for  mie. 


Der  kommer  en  fem  Skikkelser,  hver  med  sit  Fad,  som 
anbringes    på    Bordet    foran    mig.      En    Krukke    med    Vand 


Matmata-Huleeård. 


bliver  sat  ved  Siden.  Det  er  Suppe  med  Kødklumper,  dygtig 
pebret.  Så  en  Hønse-Ragout,  derpå  et  vældigt  Fad  med 
Kuskuss,  Byggryn  og  Bedekød,  og  endelig  Honning  og  Brød. 
Det  er  af  Byg,  tørt,  men  velsmagende. 

Kniv  har  jeg  selv  med,  og  en  Ske,  dette  Klenodie  for 
en  Europæer  i  disse  Egne,  bliver  mig  leveret. 

Hammed  ståer  ved  Siden  og  fylder  mit  Glas  hver  Gang, 
jeg  har  drukket,  og  rækker  mig  Maden. 

Ved  Siden  sidder  Majisur,  Kalifaens  tredie  Son,  som 
Skik  og  Brug  fordrer  det. 

Jeg  opfordrer  ham  til  at  spise  med;  med  en  yndefuld 
Bevægelse  forer  han  Hånden  op  til  Brystet,  bøjer  Hovedet 
og  beder  mig  undskylde. 

Hammed  fortæller,  at  de  Fremmede,  som  skulle  hædres, 
altid  spise  alene. 

På  Gulvet  ved  Siden  sidder  en  Skare  hvide  Skikkelser, 
alle  betragte  de  mig,  medens  jeg  spiser. 

Der  hersker  dyb  Tavshed. 

Dette  Arrangement  generede  mig  til  at  beg)-nde  med 
Hdt,  men  man  vænner  sig  hurtigt  til  den  Slags  Ting. 

Hammed  vedbliver  at  opfordre  mig  til  at  spise.. 

Jeg  syntes,  det  næsten  kunde  være  ham  det  samme  — 
senere  opdagede  jeg,  at  det  var  Finfølelse,  der  havde  be- 
væget ham. 

Da  jeg  nemlig  havde  fuldendt  mit  Måltid,  var  det  hans 
og  de  andres,  også  Mansurs  Tur  til  at  spise  Levningerne. 

De  af  mig  afgnavede  Ben,  Kødrester  m.  m.  bleve  igen 
fyldte  i  Fadene,  hvorpå  disse  bleve  bårne  ud  i  et  tilstødende 
Rum,  hvor  alle  Mænd  lejrede  sig  rundt  om  Fadene. 

Forinden  fyldte  de  Vand  i  en  Skål  og  tvættede  Mund 
og  Fingre. 

Jeg  kiggede  ind  i  Rummet  til  dem.  Der  lod  en  vældig 
Smadsken  ind  til  mig. 

Skoene  vare  stillede  ud  til  Siden  af  den  Sivmåtte,  på 
hvilken  de  sade. 

Fingrene  brugtes  i  Stedet  for  Ske  og  Gaffel. 

Da  en  lydelig  Ræben  endelig  forkyndte,  at  de  vare 
færdige,  bleve  på  ny  Rester  og  Ben  smidte  i  Fadene,  og  nu 
var  det  formodentlig  Drengenes  og  måske  Negrenes  Tur, 
hvorefter  endelig  Hundenes. 

Dog  denne  Afslutning  så  jeg  ikke. 

Efter  at  have  nydt  Kaffen  gik  jeg  ud  i  Gården.  Stjer- 
nerne tindrede  smukt  over  mit  Hoved,  og  jeg  hørte  en  fjern 
underlig  summende  Larm,  så  lød  der  et  meget  dumpt  Knald, 
efterfulgt  af  flere  andre. 

Først  da  Kalifaen  lidt  efter  kom  ud  for  at  indbyde  mig 
til  at  overvære  iste  Dags  Festen,  der  holdtes  i  Anledning 
af  hans  Søn  Mohammeds  Bryllup  med  sin  anden  Hustru, 
begreb  jeg,  at  det  var  Menneskestemmer  og  Geværskud,  jeg 
havde  hørt. 


Månen  ståer  oppe  på  Himmelhvælvingen  til  venstre. 

Foran  mig  og  til  Siderne  op  ad  Skrænterne  sidde  Skik- 
kelser, Side  om  Side,  på  Hug,  indhyllede  i  Burnusser. 

På  dem  til  højre  skinner  Månen;  de  hvide  Masser  se  ud 
som  Spøgelser. 

I  Gruppen  lige  for  se  Skikkelserne  i  Måneskinnet  ud, 
som  vare  de  dannede  af  en  sort  og  en  blændende  hvid 
Halvdel. 

Til  venstre  op  mod  Månen  tegne  sig  mørke  Spidstoppe 
i  tætte  Klynger. 

Det  er  Matmatabjergenes  Mænd;  de  sidde  tavse  og  give 
Agt  på,  hvad  der  foregåer  nede  i  den  mørke  Krog  foran 
mig,  hvor  der  ikke  vil  blive  lyst,  før  Månen  er  steget  højere 
op  på  sin  Bane. 

Kalifaen  lader  hente  to  Stole.     Få  dem  sidde  vi. 

Bag  ved  ståer  Hammed;  han  bøjer  sig  frem  mellem  os 
som  det  Redskab,  gennem  hvilket  vi  føre  vor  Samtale. 

En  Gruppe  Mænd  sidde  bag  os  og  til  Siderne;  der 
kommer  efterhånden  flere  til,  som  fylde  Pladsen  tæt  op  til 
Matmatamændene  på  Skrænterne. 

Lige  foran  os  på  jævnt  Terræn  skimter  jeg  en  kompakt 
sort  Masse;  det  er  Kvinder  i  mørke  Dragter,  som  tæt  til- 
hyllede sidde  foran  Indgangsporten  til  Hulen. 

Der  bliver  tændt  en  Lygte,  som  sættes  på  Jorden  ved 
mine  Fødder. 

Strålerne  fra  den  forvirre  i  Begyndelsen;  men  uden  den 
\(ilde  jeg  slet  ikke  være  i  Stand  til  at  se,  hvad  der  foregåer. 

En  af  Kalifaens  Ryttere  og  Slægtninge,  Belkassem,  en 
ældre  Mand  fungerer  som  Ordenshåndhæver  og  rydder  en 
lille  åben  Plads  mellem  os  og  Kvinderne. 

Så  fører  han  to  Negre  frem,  som  opføre  en  Dans  til 
Lyden  af  en  Tromme  og  en  Klarinet. 

Først  marcherer  de  to  Side  om  Side  frem  mod  os,  så 
gå  de  baglænds  tilbage,  atter  frem,  så  tilbage  en  halv  Snes 
Gange  ialt,  medens  de  svaje  i  Hofterne. 

Hver  Gang  de  komme  i  Nærheden  af  os,  hæve  de  Trom- 
mer og  Klarinetter  over  vore  Hoveder,  og  vende  sig  så  mod 
Kvinderne  for  atter  at  vandre  frem. 

Kalifaen  hæver  sin  Hånd. 

Negrene  bøje  Hovedet  tilbage,  for  at  han  kan  anbringe 
et  Pengestykke  på  Panden  af  hver  af  dem. 

Jeg  giver  som  han,  hvilket  har  til  Følge,  at  Marchen  fort- 
sættes med  et  øredøvende  Spektakel.  Snøvlende,  lang- 
trukken, hoppende  og  skrattende  lyder  Musiken. 

Så  pludselig  tager  den  Fart  paa,  begge  Negrene  snurre 
en  Tid  rundt  i  en  vældig  Fart. 

Takten  bliver  derpå  atter  langsommere.  Parademarchen 
begynder  for  fra,  og  atter  udsættes  mine  Trommehinder  for 
Ødelæggelse,  når  den  vældige  Tromme  hvirvler  over  Hovedet 
på  mig. 

Pludseligt  hører  Larmen  op,  og  nu  hører  jeg  fra  Kvinde- 
rækkerne en  underlig  klukkende  Lyd.  Det  lød,  som  kaldtes 
der  på  Hønsene  i  en  meget  hurtig  Takt: 

Ly — lylylyly — lyly. 

Det  er  Bifaldsråbene.  Samtidig  knalder  et  Geværskud 
af  Glimtet  lyser  et  Nu  over  de  tætte  Kvinderækker,  så 
lyder  der  et  til  og  snart  igen  et,  og  sådan  bliver  det  ved  i 
nogen  Tid. 

Det  er  Brudgommens  nærmeste  Venner,  som  skyde 
Glædesskud. 

Kvinderne  svare  med  deres  Yuyu-råb,  som  de  kaldes, 
og  Negermusikanterne  tage  på  Vej,    atter  knalder  der  Skud. 

Da  jeg  syntes,  at  også  jeg  vilde  bidrage  til  Feststem- 
ningen, lod  jeg  Hammed  hente  min  Revolver,  hvis  seks  Skud 
jeg  derefter  affyrede  op  i  Luften,  det  ene  efter  det  andet. 

Kvinderne  istemte  øjeblikkelig  Fryderåbene  —  Tromme 
OQ-  Klarinetter  stemte  i  med. 

»Jeg  er  meget  tilfreds  med,  at  DuKalifa!  har  villet  fore 
mig  ind  i  Kredsen  af  Dine  Mænd.  Her  har  Du  min  Hånd, 
det  betyder,  at  jeg  er  Dig  taknemlig,  gid  Allah  beskytte 
Dig  og  Dine!« 

»Hav  Tak  for  Din  Hyldest,  og  for  hvad  Du  har  sagt! 
Du  er  velkommen  over  al  Måde,  Du  som  kommer  fra  det 
fremmede  Land,  langt  borte;  Du  er  min  Ven,  min  Broder, 
for  hvem  jeg  indeståer,  så  længe  Du  er  i  Matmatabjergene. 
Ingen  vil  gøre  Dig  noget  ondt.  Du  kan  frit  rejse,  hvor 
Du  vil.« 

»Da  jeg  kom  hid,  vidste  jeg  vel,  at  Du  vilde  modtage 
mig  som  en  Broder,  det  havde  Kalifaen  i  Gabes  sagt  mig, 
men  jeg  vidste  ikke,  at  Du  magtede  at  svare  for  alle  Stam- 
merne i  Matmata. 

»Nu  véd  jeg  det.  Jeg  kom  med  Våben  ved  Siden,  Du 
så  min  Revolver  hænge  på  Saddelknappen,  da  Du  modtog 
m.ig;  nu  indser  jeg  vel,  at  den  er  overflødig,  thi  jeg  faer 
ingen  Brug  for  den,  så  længe  jeg  færdes  mellem  Dig  og 
Dine  Landsmænd.  Derfor  vil  jeg  til  Tegn  på,  at  jeg  mener 
ærligt,  hvad  jeg  siger,  og  som  Bevis  på  den  Agtelse  og 
Taknemlighed,  jeg  foler  overfor  Dig,  min  Broder,  give  Dig 
mit  Våben. 

»Dog,  forinden  jeg  overleverer  det  til  Dig,  vil  Du  til- 
lade, at  jeg  yder  Dig  min  Hyldest  på  Dit  Lands  Vis  og 
udtrykker  min  Glæde  over  at  være  hos  Dig  netop  ved  denne 
Lejlighed,  hvor  Du  fejrer  en  stor  Fest.« 

Jeg  gik  derpå  tilbage  udenfor  Kredsen  og  affyrede  igen 
Revolverens  seks  Skud. 

Der  lød  fra  Kvinderækkerne  et  højt  og  vedvarende  Yu- 
Yu,  så  knaldede  der  nogle  Geværskud. 

Jeg  bøjede  mig  nu  for  Kalifaen  og  gav  ham  Revolveren. 

Han  rakte  mig  sin  Hånd  og  førte  den  derpå  til  Læberne. 

Vort  Venskab  var  beseglet. 

»Vil  Du,  at  Kvinderne  skulle  synge  for  Dig,  eller  fore- 
trækker Du  nogle  Sangere,«  spurgte  Kalifaen. 

»Som  Du  selv  vil,  min  Broder,  jeg  vil  ikke  forstyrre 
Eders  Fest;  gør,  som  Du  havde  bestemt,  for  jeg  kom.« 

Da  den  gamle  imidlertid  absolut  vilde  vide,  hvad  jeg 
foretrak,  kunde  jeg  jo  ikke  nægte,  at  jeg  egentlig  helst  vilde 
høre  Kvinderne. 


Der  sad  de  foran  mig,  uden  at  jeg  kunde  skelne  deres 
Træk  —  mellem  dem  var,  sagde  man  mig  siden,  Alohainuieds, 
Brudgommens  første  Kone  for  at  deltage  i  den  almindelige 
Glæde. 

Hun  er  jo  efter  Sigende  forholdsvis  ung  og  skal  endnu 
være  smuk;  hvem  véd,  måske  snøres  hendes  Hjærte  sammen 
ved  Tanken  om ,  at  hun  nu  snart  skal  dele  sin  Mand  med 
en  yngre  Medbejlerinde  —  eller  måske  finder  hun  Sagen 
ganske  naturlig  og  glæder  sig  over  at  få  Hjælp  til  det  ikke 
altid  lette  Arbejde. 


Kalifaen  lagde  Hånden  på  min  Skulder  for  at  sige  mig, 
at  nu  begyndte  det. 

En  smuk  Kvindestemme  improviserede  i  noget  snøvlende 
Takt  en  Solosang,  til  hvilken  de  øvrige  Kvinder  istemte  et 
Omkvæd,  der  af  og  til  afbrødes  af  høje  Yu-Yu-Råb. 

Hammed  fortalte  mig,  at  det  var  for  mig,  man  sang: 

»I  Morges  kom  han  med  Våben  og  Folk  i  sit  Følge 
vist  helt  fra  Paris! 
Pistolen  den  hang  på  Kerbiissen. 
Hans  Hest  var  rød, 
den  stolteste  Ganger,  man  kunde  se. 
Han  selv  sad  rank  som  Palmen  til  Hest 
ned  over  de  stejle  Fjelde. 
Yu,  Yu,  Yu  —  Yu,  Yu,  Yu. 

Men  nu  sidder  han  der 
som  en  Broder, 
ja  som  Beyen  selv, 

ved  Siden  af  Sidi  FatucJie,  \ox  gamle  Kalif, 
ham  han  gav  sin  Pistol, 
en  kostelig  Skat, 
som  ikke  kan  vejes  op 
selv  af  den  bedste  Kamel. 
Yu,  Yu,  Yu  —  Yu,  Yu,  Yu. 

Vil  han  være  vor  Ven 
og  blive  hos  os, 

da  skal  \A  finde  en  Hustru  til  ham. 
Da  venter  hun  fFatma<s. 

med  dejlige  Øjne,  med  Negle  farvet  af  Henna 
og  gyldne  Ringe  om  Håndled  og  Ankel  på  ham. 
Yu,  Yu,  Yu  —  Yu,  Yu,  Yu.« 

Det  blev  der  sunget  og  mere  til,  som  min  Beskedenhed 
forbyder  mig  at  nævne 

Da  Kvinderne  omtrent  en  Times  Tid  på  denne  Måde 
havde  improviseret  til  min  Pris  og  samtidig  hædret  Kalifaen 
med  kønne  Ord,  Hgesom  min  Ven  og  Vejviser  Hammed 
heller  ikke  blev  glemt  med  samt  hans  Hest  —  forstummede 
Sangen  endelig. 

Jeg  takkede  Kalifaen  og  bad  ham  være  forsikret  om 
min  varmeste  Påskønnelse. 

Nu  trådte  en  halvblods  Neger  frem  —  hos  Araberne 
spiller  han  den  samme  Rolle  som  Narren  i  Middelalderen  — 
akkompagneret  af  Trommernes  og  Klarinetternes  skingrende 
Toner,  foredrog  han  en  Nidvise  over  Kvinderne,  fordi  de 
ikke  havde  sunget  til  hans  Pris,  ham  som  de  kendte,  men 
derimod  tik  denne  Fremmedes  Forherligelse,  som  de  første 
Gang  så. 

Han  udskældte  dem  i  langt  fra  høviske  Udtryk  og 
høstede  sit  Bifald  herfor  med  en  halvkvalt  Latter  fra  Mændene, 
som  tilbragte  den  ganske  Aften  på  de  samme  Steder,  hvor 
de  nu  en  Gang  havde  slået  sig  ned. 

Kun  en  Gang  imellem  rejste  en  af  dem  sig  op  for  bedre 
at  hylle  sig  i  Burnussen  —  hans  Skikkelse  tegnede  sig  da 
skarpt  mod  Himmelhvælvingen  over  Konturen  af  Bakken. 

Der  var  mange  Børn  og  halvvoksne  Drenge  til  Stede. 

Forst  på  Aftenen  gjorde  de  af  og  til  lidt  Støj,  men  de 
bleve  da  udskældte  af  Belkassem  eller  Kalifaen  selv  og 
sparkede  til  Side;  senere  faldt  flere  af  dem  i  Søvn,  ind- 
hyllede i  deres  Burnusser  og  trykkede  op  ad  de  voksne 
Mænd. 

Da  Negersangeren  havde  endt  sin  Sang,  var  det  atter 
Kvindernes  Tur. 

Nu  udlo  de  ham,  fordi  han,  det  usle  Kryb,  som  ikke 
en  Gang  ejede  en  ordenlig  Burnus,  turde  vove  at  tro,  at  de 
vilde  synge  til  hans  Pris. 

Trommer  og  Klarinetter  gjorde  atter  deres  Pligt,  hvorpå 
Negeren  forsvarede  sig:  De  måtte  ikke  tro,  han  var  så  ussel, 
han  var  Matmatas  stolteste  Rytter  (han  havde  aldrig  redet 
på  en  Hest,  fortalte  Kalifaen  mig),  når  han  kom  farende  med 
flagrende  Burnus  og  Hætten  slået  tilbage,  syngende  Krigs- 
sange, var  det,  som  når  Kalifaen  selv  drog  ud. 

Han  og  Kvinderne  vedblev  længe  at  kæmpe  på  denne 
Måde. 

Jeg  tvivler  ikke  om,  at  Kvinderne  tilsidst  bar  Prisen, 
thi  Negeren  blev  sluttelig  skubbet  tilbage  mellem  Tilskuerne 
og  kastet  fra  den  ene  Gruppe  til  den  anden,  til  han  endelig 
forsvandt  i  Mørket. 

Så  opførte  to  Mænd  en  Stokkedans  til  den  trippende 
Takt  af  Tromme  og  Klarinet,  og  sluttelig  blev  der  igen  af 
Kvinderne  sunget  Solosange  med  Omkvæd.  De  bade  Allah 
om  Regn  og  Frugtbarhed  og  sang  om  Mena,  den  gifte 
Kone,  der  tog  sig  Elsker  og  måtte  bøde  derfor  med  Livet, 
—  om  Jægeren,  der  dårede  Løven  ved  Fløjtespil  og  derved 
frelste  en  lille  Pige  —  om  Elskov,  om  herlige  Ryttere,  om 
Kalifaen  og  til  Slutning  om  mig  —  men  forunderligt  nok,  så- 
vidt  jeg  kunde  få  oplyst,  ikke  om  Brudgommen,  derimod 
ganske  en  passant  om  Bruden. 

Festlighederne  skulde  vare  i  otte  Dage  i  Træk,  på  den 
sidste  Dag  skulde  Bruden  hentes. 

I  disse  otte  Dage  måtte  Brudgommen  Mohammed  ikke 
vise  sig  i  sit  Hus   eller  for  sin  Fader.     Han  holdt  sig  skjult 


47 

hos  sine  Venner  og  overværede  heller  ikke  officielt  Festlig- 
hederne, derimod  var  han  sandsynligvis  til  Stede,  skjult 
mellem  sine  Venner. 

Kalifaen  rejste  sig  til  Slutning  og  bød  mig  god  Nat. 

Mændene  spredte  sig  nu  for  at  begive  sig  hjem. 

Kvinderne  fulgte  efter. 

Næste  Morgen  vilde  jeg  efter  mm  Bestemmelse  gøre  en 
to  Dages  Udflugt  i  Bjergene  for  at  besøge  en  Del  Berber- 
landsbyer og  derefter  igen  være  Kalifaens  Gæst,  inden  jeg 
red  tilbage  til  Gabes. 

Samme  Nat  sendte  Kalifaen  Ilbud  til  Landsbyernes 
Cheiker  med  Pålæg  om  at  modtage  mig  vel. 

Også  jeg  gik  nu  til  Hvile. 

Idet  jeg  passerede  den  mørke  underjordiske  Gang,  klap- 
pede jeg  min  Hest  og  sagde  mine  Venner  god  Nat. 

Døren  lukkede  sig  efter  mig,  og  snart  sov  jeg  der  i 
Hulen  mellem  Matmatabjergene  så  roligt  og  fredeligt  som 
hjemme  i  min  egen  Seng. 


H. 


Lammed  vækkede 
mig  for  Solopgang.  Snart 
var  jeg  i  Tojet,  Sadel- 
taskerne pakkede,  Kaften 
sat  tillivs,  og  nu  fortes 
Hestene  frem  fra  deres 
underjordiske  Rum.  Ka- 
lifaen  traf  jeg  udenfor  Hu- 
set. Han  kom  åbenbart 
fra  sin  Morgenandagt,  thi 
Rosenkransen  løb  ham 
gennem  Fingrene.  Smi- 
lende rakte  han  mig  Hån- 
den til  Afsked.  —  »På  Gen- 
syn i  Morgen  Aften.« 

Vi  red  op  over  Bakken. 
Der  kom  en  Rytter  fa- 
rende, han  tog  Teten;  det 
var  Belkassem ,  Kalifaens 
Slægtning,  som  skulde  vise  mig  Vej.  Jeg  fulgte  efter  ham, 
og  Hammed  dannede  Arrieregarden. 

Ved  en  Cisterne  —  der  er  ingen  Kilder  eller  Brønde  i 
disse  Egne,  og  man  samler  derfor  Regnvandet  op  i  dybe 
Cisterner  —  var  en  Kvinde  just  i  Færd  med  at  fylde  Vand- 
krukken. 


Sid  op ! 

Solen  stod  netop  op,  lyste  på  Belkassems  hvide  Burnus, 
på  hans  solvbeslagne  Gevær,  som  lå  tværs  foran  ham  på 
Sadlen,  på  Palmernes  Toppe,  på  Bjergenes  Tinder  og  på 
Kvinden  ved  Cisternen.  Et  flygtigt  Øjekast  —  hun  var 
smuk!  men  hun  vendte  ojeblikkelig  Ryggen  til,  så  jeg  kun 
fik  Lejlighed  til  at  betragte  hendes  smukke  Ben  med  Sølv- 
ringene. 

Krukken  havde  hun  sat  fra  sig  på  Cisternens  Rand,  og 
det  blåtforede  Tørklæde  havde  hun  trukket  helt  op  over 
Hovedet. 

»Det  er  Mansurs  Kone,  hans  eneste  Kone,«  siger  Bel- 
kassem. 

»Lykkelige  Søn  af  Kalifaen  i  Matmata.« 

Da  vi  komme  over  på  den  anden  Side  Lavningen, 
vender  jeg  mig  i  Sadlen.  Hun  ståer  der  endnu,  og  jeg  ser 
utydeligt,  på  Grund  af  Afstanden,  hendes  Ansigt  som  en  lys 
Plet  i  det  mørkeblå  Klædebon. 

Hun  bliver  stående  længe  og  ser  efter  os,  så  forsvinder 
hun  —  med  den  lyse  grå  Vandkrukke  på  Ryggen  —  ned 
bag  Bakkekammen,  og  der  kommer  andre  blå  Skikkelser 
trippende  mod  det  samme  Punkt. 

Dalen  er  meget  ujevn,  den  bugter  sig  i  Folder  og  Lag 
—  skurede  og  skrabede  af  Vandet.  Palmer  og  Oliv^en  stå 
spredte  overalt  i  Revnerne,  beskattede  af  Stengærder  og 
Fordæmninger. 

Vi  stige  højere  og  højere  og  se  en  Marabutbegravelse 
på  Afstand. 

Just  som  vi  passere  den  sidste  Terrænfold,  inden  vi 
nå  op  ad  selve  Bjerget,  kommer  der  farende  tre  Hunde, 
som  åbenbart  have  luret  på  os.  Jeg  ser  mig  om,  thi  det 
aner  mig,  at  der  må  være  Boliger  i  Nærheden. 

Ja,  ganske  rigtig,  ved  at  rejse  mig  helt  op  i  Sadlen  og 
strække  Hals  skimter  jeg  den  firkantede  Overrand  af  en 
Hulegård. 

Hundene  springe  alle  løs  på  Hammeds  Hest,  der  er 
bagest,  og  som  formodentlig  er  kommet  for  nær  ved  Randen 
af  Boligen. 

Daniel   Bruun.  4 

Angrebet  er  så  voldsomt,  at  vi  andre  må  komme  til 
Hjælp.  De  rasende  Hunde  bide  sig  fast  i  Halen  på  hans 
Hest,  da  de  ikke  af  Frygt  for  Hammeds  Pisk  tør  nærme 
sig  mere.  Dog  lykkes  det  en  af  dem  at  snappe  Hesten  i 
venstre  Bagben,  så  det  bløder,  og  den  begynder  at  halte  — 
en  nydelig  Begyndelse  for  vor  Bjergtur!  Nu  stige  vi  af 
Hestene  og  angribe  Hundene  med  Sten.  Endelig  trække  de 
sig  tilbage,  disse  arrige  hvide  Sjæferhunde,  medens  de  vise 
Tænder  og  halse,  parate  til,  såsnart  vi  atter  stige  til  Hest, 
at  forny  Angrebet.  Heldigvis  kommer  der  en  Dreng  og  en 
Mand  frem  og  kalde  Hundene  tilbage. 

Jeg  troede,  det  var  Ejeren  af  Hundene,  og  befalede  der- 
for Hammed  at  skælde  ham  dygtig  ud  med  Trusel  om,  at 
jeg  vilde  melde  det  passerede  til  Kalifaen.  Manden  tog 
roligt  mod  den  Tøraf,  men  gjorde  os  så  ydmygt  opmærksom 
på,  at  han  var  en  stakkels  Djævel,  der  ingen  Verdens  Ting 
ejede,  ikke  en  Gang  en  Hund.     Husherren  var  borte. 

»Så  hils  ham  og  sig,  at  han  skal  holde  Styr  på  sine 
Hunde,  hvis  han  ikke  vil  udsætte  sig  for,  at  Kalifaen  kommer 
efter  ham.« 

Den  fejlagtig  mistænkte  Mand  kyssede  Fligen  af  min 
Burnus,  hvorpå  vi  igen  stege  til  Hest  og  skridtede  op  ad 
Bjerget  i  Zigzaglinier  mellem  løse  Sten  og  ad  vanskelige 
Stier. 

Belkassem  og  hans  Hest  var  kun  nogle  få  Skridt  foran 
mig,  og  dog  så  jeg  hans  Hest  helt  oppe  over  mit  Hoved, 
medens  Hammed,  der  var  et  Par  Skridt  bag  ved,  slæbte  sin 
halte  Hest,  syntes  det  mig,  dybt  nede. 

Fra  Højden  ser  jeg  tilbage  ned  i  Dalbunden  på  høje, 
bølgende  Linier,  Træerne  se  ud  som  Pletterne  på  et  Panther- 
skind. Over  Dalen  mod  Nord  hæve  sig  Bjergene,  bag  dem 
skimtes  en  blå,  lys  Flade,  der  langt,  langt  borte  fortaber  sig 
i  en  mørkere  Flade  —  Havet. 

Skridt  for  Skridt,  langsomt  men  sikkert,  skride  vore 
Heste  ned  i  en  lang  Dal,  som  vi  følge.  Af  og  til  letter  en 
Flok  Agerhøns  og  tager  Fart  mod  Bjergene.  Lærkerne 
hoppe    om    to    og    to    mellem   Palmer   og   Sten.      Det    gåer 

fremad  i  det  hurtige  Skridt,  som  Berberhesten  er  vant  til. 
Hammed  synger  imens  en  Sang,  der  giver  Genlyd  hist  oppe, 
et  eller  andet  Sted. 

Lænede  til  Randen  af  et  udtørret  Flodleje  og  stående  på 
Stenene  i  Bunden  kigge  tre  nysselige  Småpiger  frygtsomt 
over  mod  os.  Gederne  hoppe  tæt  ved  fra  Sten  til  Sten 
for  at  finde  en  Smule  Næring.  Alt  er  tørt  og  afsvedet. 
Ak!  når  vil  dog  Regnen  komme  og  bringe  Græsset  til  at 
spire,  bringe  Fugtighed  til  Oliventræerne,  der  ere  ved  at 
sygne  hen  —  ak!    når  skal  Cisternerne  igen   blive  fyldte  — 


Stald,  hugget  i  Jordsmonnet. 


når  kan  der  igen  såes  lidt  Korn  på  de  flade  Sletter  langt 
borte  —  Allah  alene  véd  det:  »Det  ståer  skrevet!« 

Den  største  af  Småpigerne  lober  pludselig  sin  Vej  fra 
de  andre,  da  jeg  rider  hen  imod  dem.  Hun  klatrer  som  et 
Egern  op  ad  Klippesiden  og  stiller  sig  på  en  stor  Sten. 
Gedernes  sorte  Masse  følger  hende.  Hun  er  stor  nok  til  at 
vide,  at  det  er  forbudt  at  tale  med  en  fremmed  Mand. 

Belkassem  søger  at  få  hende  ned  igen.  Han  lover 
hende,  at  den  rare  Fremmede  vil  give  hende  Penge,  hvis 
hun  vil  komme  ned  til  ham. 

Men  nej,  hun  svarer  slet  ikke,  men  vedbliver  at  kalde 
på  de  to  andre  Småpiger.  Disse  trykke  sig  frygtsomt  op  ad 
hinanden   i  deres    lette    blå  Klæder.      Da   jeg    rækker    dem 

nogle  Sous,  lukke  de  Øjnene,  række  Hænderne  frem  og  tage 
Pengene,  hvorpå  de  skyndsomt  tage  Flugten. 

Vi  komme  i  Nærheden  af  beboede  Steder.  Hundene 
gø,  et  Æsel  ståer  og  gnaver  Strå  under  en  Oliven,  og  vi  se 
de  kendte  blå  Skikkelser,  der  næsten  tegne  sig  sorte  mod 
Omgivelsernes  lyse-brune  Farve. 

Deres  Smykker  glimre  på  Afstand  i  Sollyset.  Belkassem 
råber  til  dem,  at  de  skal  komme  frem,  det  er  Kalifaens  Ven 
og  Broder,  som  vil  se  dem. 

De  fleste  blive  også 
stående  og  betragte  os, 
Mændene  ere  nemlig  alle 
på  Arbejde  ved  Palme- 
høsten ude  mellem  Bjer- 
gene, eller  de  mure  Cister- 
ner i  Dalen,  så  fra  den 
Kant  er  intet  at  frygte. 

Vi  stige  af  Hestene  og 

give  os  i  Snak  med  dem. 

Min    Fotografkasse    bliver 

taget  frem,  og  jeg  forsøger 

at    fæstne    deres    Billeder; 

men  de  ere  flygtige,  disse 

Piger    og    Koner,    så    det 

kniber  at  holde  dem  fangne. 

En     nydelig    ren     ung 

Pige  kommer   op  af  en  af 

Boligerne,  —  det  er  Huler,    som    ved  Hadége  —  hun  stirrer 

og    stirrer    ind    i    Fotograf  kassen   —    en!    —   to!  —  tre!  — 

»Tak  skal  Du  have,  der  har  Du  nogle  Sous,  min  Pige!« 

En  gammel  Kvinde  kommer  trippende  for  at  tilbyde  sig 
—  Penge  er  en  rar  Ting,  tænker  hun,  dog  jeg  foretrækker 
Dine  smukke  Døtre,  som  ere  i  Færd  med  at  drive  en  gen- 
stridig Kamel  ind  i  Hulegangen.  Dog,  det  kan  der  åbenbart 
ikke  blive  Tale  om,  thi  hun  kommanderer  Pigerne  ind,  og 
stiller  sig  selv  op  foran  mig.     Nå,  ja,  ja  da  —  lad  gå !   — 


Berberkvinde   fra  Landsbyen  Judlig. 

Det  var  Landsbyen  jfndlig,  så  Befolkningen  kan  ikke 
være  stor,  dog  for  mig  vil  den  altid  stå  som  Landsbyen  med 
de  manae  Kvinder. 


Vi  fulgte  Lavningerne  i  Dalen  endnu  en  Timestid,  så 
kom  vi  ind  i  en  anden  Dal  og  over  en  stor,  bred,  tør,  dyb 
Flodseng  med  lodrette  Skrænter.      Det  var   Ued-Sidi-Barrak. 

Hestene  havde  Vanskelighed  ved  at  få  Fodfæste  på  Flod- 
bundens Sten. 

Vejviseren  gjorde  Holdt  på  en  lille  Bakketop,  vi  slut- 
tede Trop. 

*Der  ligger  Sidi-ben-Aissa,i  sagde  han.  Jeg  kunde 
intet  se. 

Da  vi  red  et  Stykke  ned  i  Dalen,  så  vi  en  halv  Snes  hvide 
Burnusser  komme  os  i  Møde.  Det  var  Cheiken  og  hans 
Folk,  som  vilde  ønske  mig  velkommen.  De  brune  Folk 
fulgte  ved  Siden  af  Hestene. 

Efterhånden  kom  der  gråskæggede  Gamlinger  og  brun- 
øjede  muntre  Drenge  og  gjorde  Følge.  Hundene  gøede  og 
mørktklædte  Kvindeskikkelser  og  hvide  Spidstoppe  tittede 
frem  over  Bakkekammene,  medens  Småbørnene  forskrækkede 
ilede  hen  og  skjulte  sig  i  Mødrenes  folderige  Klædninger.  Den 
hede  Middagsluft  ombølger  os;  Palmestammerne  strække 
Kronerne  mod  den  blå  Himmel.  I  Dalen  og  på  Bjergene 
støde  de  spredte  mellem  Oliven  og  Figentræer.  Sådan  holdt 
vi  vort  Indtog. 


Landsbyen  beståer  af  et  halvt  hundrede  underjordiske 
Boliger,  lig  dem  fra  Hadége,  og  med  en  fire  hundrede  Be- 
boere. Adgangen  til  Cheikens  Hus  var  ikke  overdækket. 
Fra  Bakkens  øverste  Del  gik  en  Rampe  ned  til  den  store 
firkantede  Gårdsplads  gennem  en  Port.  Foruden  ad  Rampen 
kunde  man  fra  Bakkens  Side  komme  derind  gennem  en  dyb 

Hulvej,  der  inderst  løb  Side  om  Side  med  Rampen,  men  selv- 
følgelig dybere  nede. 

Tæt  ved  hvor  Rampen  begyndte,  var  paa  fire  afhuggede 
Palmestammer  anbragt  et  Tag  af  tørre  Kviste  og  Palme- 
srrene. 


Det  Indre  af  en  Hule. 

(Efter  Forf.'s  Skitse,  tegnet  af  Knud  Gamborg.) 


På  det  lå  rodgule  Bunker  af  nylig  hostede  Dadler.  I 
Skyggen  under  det  sad  nogle  Mænd. 

Min  Hest  blev  bundet  ved  Siden  af  dem.  Hammed 
havde  fortalt  Cheiken,  at  jeg  gærne  vilde  se  det  Indre  af 
et  Hus,  hvorfor  denne  straks  førte  mig  ned  i  Gårdspladsen, 
og  derfra  ind  i  de  langagtige,  underjordiske  Rum.  En  Kamel 
stod  og  tyggede  Drøv  i  Gården,  den  blev  skubbet  bort, 
Hønsene  fløj  til  Side,  og  et  Gedekid  og  nogle  Får  hoppede 

op  på  nogle  store  Bunker  af  indhøstede  Dadler  eller  gemte 
sig  bag  de  store  ægformede  flettede  Kornbeholdere. 

Inde  i  Hulerne  fandt  jeg,  at  der  var  mørkt,  nærmest 
fordi  Dagslyset  havde  blændet  mine  Øjne.  Her  traf  jeg 
Kvinder,  som  malede  Korn  eller  vævede.  De  vare  ikke 
videre  unge,  men  overlæssede  med  Smykker. 

De  så  venligt  på  mig,  en  af  dem  rakte  mig  Dadler,  en 
anden  Vand,  kun  en  af  dem,  vistnok  en  ung  Kone  eller 
Datter,  gemte  sig  i  en  Krog  og  vendte  Ryggen  til  mig. 
Børnene  flokkedes  uden  Er}'gt,  ja  en  af  Drengene  trak  mig 
skælmsk  i  Burnussen. 

Under  Besøget  ventede  Hammed  og  de  andre  Mænd 
udenfor.  Hammed  var  stolt  over  at  have  skaflet  mig  Hulen 
at  se. 

»Ellers  faer  ingen  Fremmed  Adgang  til  det  Hus,  hvor 
Kvinderne  ere,«  sagde  han. 

Jeg  tænkte,  at  den  gode  Modtagelse  vist  mindst  lige 
så  meget  var  Kalifaens  som  hans  Skyld. 

Ved  Hulvejen  lå  Gæsterummet,  hvælvet  og  nydeligt  ud- 
hugget i  det  bløde  kalkagtige  Jordsmon. 

På  kostbare  Tæpper  strakte  jeg  mig  under  Måltidet  og, 
medens  Eskorten  derefter  spiste  Levningerne. 

Da  jeg  gerne  vilde  lære  såvel  Mand-  som  Kvindedragten 
at  kende  i  alle  Detailler,  blev  der  hentet  Klædningsstykker 
og  Smykker  i  Mængde.  Belkassem  blev,  til  stor  Moro  for 
de  til  Stede  værende,  pyntet  i  en  Kvindedragt,  der  tilhørte 
Cheikens  første  Kone.  Derefter  fotograferede  jeg  ham  i 
Dragten  sammen  med  Cheiken  og  Drengene  i  en  Gruppe 
udenfor  Hulen. 


Efter  et  Par  Timers  Ophold  red  vi  videre,  fulgte  på 
Vej  af  Cheiken  og  hans  Folk.  Nu  gik  det  langs  Ued- 
Barrak-Y\odit.x\^  tørre  Seng  mellem  Klipper  og  Skrænter,  over 
nedrullende  Sten  og  blottede  Stenlag.  En  Flok  Kvinder 
tog  fra    Dalen    Retning    op   mod   en    forladt   Landsby,    hvis 

Ruiner  tegne  sig  vildt  på  Toppen  af  Bjerget.  De  skulle  op 
med  Mad  til  Hyrderne,  hvis  Hjorde  af  Får  og  Geder  sees 
hist  oppe.  Samtidig  ville  de  benytte  den  køligere  Luft  der 
oppe  i  Ruinernes  Skygge  til  en  Middagslur. 

I  gamle  Dage  boede  Ben-A'issaerne  der  oppe,  men  det 
var  for  besværligt,  især  for  Kvinderne,  som  da  hver  Dag 
skulde  stige  ned  på  Sletten  for  at  hente  Vand. 

Da  der  efterhånden  kom  fredeligere  Tider,  flyttede  man 
ned  på  Dalbunden  i  Hulerne. 

Dalen  snoer  sig  uden  om  Bjerget,  og  i  et  Par  Timer 
have  vi  derfor  stadig  den  prægtige  Ruin  til  højre  for  os,  så 
forsvinder  den  endelig,  og  vi  begynde  den  besværlige  Op- 
stigning gennem  øde  og  vilde  Dalfurer  for  til  Slut  at  klatre 
op  ad  en  meget  stejl  Bjergside.  Stenene  rulle  under  Hestenes 
Fodder.  Hammed  synes,  det  bliver  for  galt,  ståer  af  og 
lader  Hesten  selv  søge  op  efter  os  andre,  medens  vi  i  utal- 
lige Zigzaglinier  vinde  frem  til  Toppen.  Her  gøre  vi  et 
Øjeblik  Holdt  for  at  puste  ud  og  for  at  vente  på  Efter- 
nøleren. Vi  nyde  den  smukke  Udsigt  hen  over  Matmata- 
bjergenes  Tinder  og  Dale.  Så  stige  vi  igen  ned  i  en  Dal, 
derpå  op  ad  en  Bjergside,  og  nu  skridte  vi  hen  ad  Bjerg- 
ryggen for  at  nå  Toiijoiid ,  en  af  Ørnerederne  på  Toppene 
i  Matmatabjergene. 

I  Horisonten  så  vi  det  flade  Land  sonden  for  Gabes  og 
bag  det  Havet.  Mere  mod  Øst  lå  Bjergkæden  Djebel 
Teboga  som  en  lang  blå  Linie;  mellem  den  og  os  lå  en  flad 
Slette,  som  for  en  Del  skjultes  af  de  nærmest  liggende  Bjerg- 
rygge, som  tårnede  sig  op  over  hverandre  i  bølgende 
Linier.     Nedenfor  os  mod  Nord  lå  en  dyb  Dal. 

Ved  at  betragte  Ridestiens  stenede  Bund  opdagede  jeg 
tilfældigt  nogle  indridsede  Figurer.  Det  var  mest  Fodsåler, 
som  man  senere  har  sagt  mig,  skulle  være  hugne  af  gode 
Venner  til  Minde  om  en  Afdød  på  det  Sted,  hvor  Vennerne 
sidste  Gang  havde  set  hinanden. 

Toujoud  lå  for  os.  Den  lignede,  set  lidt  på  Afstand,  en 
gammel-tysk,  middelalderlig  Borg  med  hele  det  Kompleks 
af  påklistrede  Huse,    som   hører  til   en  sådan.     To  Kameler 

syntes  for  vort  Øje  at  krone  Toppen  af  Bygningerne,  de 
tegnede  sig  som  mørke  Silhouetter  mod  Himlen.  Der  viste 
sig  også  rundt  om  på  de  grå  Flader  morke  Punkter,  som 
bevægede  sig.     Det  var  Kvindeskikkelser. 

Cheiken  kom  os  i  Mode  og  forte  mig  ind  i  Byen 
gennem  stejle,  snevre  Gyder. 

Husene  vare  alle  opførte  af  utilhugne  Sten,  som  ikke 
vare  kalkede.  Bygningsmåden  var  højst  uregelmæssig.  Klippen 
var  meget  stejl,  hvorfor  Bygningerne  i  de  små  Gårde  vare 
af  højst  forskellig  Højde  og  Udseende.  Gårdene  vare  fyldte 
med  brægende  Får  og  Geder,  enkelte  Kameler,  Husgeråd, 
Ildsteder  og  alskens  Svineri.  I  Dørene  og  på  de  flade  Tage 
stode  Kvinder  og  Børn  og  betragtede  os.  Mænd  var  der 
ikke  mange  hjemme  af.  De  passede  nok  for  Tiden 
Hjordene,  som  græssede  langt,  langt  borte  på  Sletterne  mod 
Sydvest. 

Et  Par  Marabutbegravelser  med  kalkede  Mure  lå  på  en 
Top  lige  tæt  ved. 

Langt  borte  mød  Nørd  så  vi  over  Bjergrygge  en 
Landsby  på  en  Bjergtop,  det  var  Zaraua,  og  imod  Vest 
øjnede  vi  en  anden,  Taniezred.  De  så  ud  som  befæstede 
Borge. 

Efter  et  kørt  Ophold  fortsatte  vi  mod  Zaraua.  Cheiken 
gav  os  en  Vejviser;  det  var  en  ung  Fyr. 

Da  vi  havde  tilbagelagt  omtrent  Halvvejen,  vilde  han 
knibe  ud  —  det  var  nær  ved  Solnedgang,  øg  han  ønskede 
formodentlig  at  være  hjemme  igen,  inden  Mørket  faldt  på. 
Belkassem  gav  ham  en  Dragt  Prygl  og  tvang  ham  til  at 
følge  med,  da  vi  ikke  kunde  kende  Forskel  på  Ridestierne 
og  dem  før  Fodgængere. 

Da  vi  vare  ved  P'oden  af  Bjerget  og  så  Landsbyen 
Hgge  på  Toppen,  afskedigede  jeg  Knøsen,  der  hurtig  for- 
svandt bae  os. 

Der  kom  ingen  og  tog  imod  mig,  for  vi  vare  ganske 
nær  ved  Byen. 

Cheiken  var  borte,  fortalte  den  unge  Mand,  der  endelig 
bod  mig  Velkommen,  og  som  angav  at  være  en  nær 
Slægtning  af  den  fraværende. 

Både  Hammed  og  Belkassem  sagde  mig,  at  de  havde 
en  Fornemmelse  af,  at  man  vilde  sjofle  mig,  hvorfor  de 
skældte  den  ulykkelige  Fyr  ud,  fordi  man  ikke  havde  mod- 
taget mig  standsmæssigt  i  tilbørlig  Afstand  fra  Byen. 

Beboerne  havde  for  tolv  Aar  siden  sogt  at  hævde  deres 
Uafhængighed  over  for  Franskmændene,  og  de  tapre  Bjerg- 
boere havde  mistet  mange,  mange  Mænd  i  Kampen  hist  på 
Bjerget. 

Fra  den  Tid  af  bevarede  de  selvfølgelig  ikke  de  franske 
'  i    den    venligste   Erindring.      Mig  antog  de  vel   for    Fransk- 
mand. 

Imidlertid  vovede  de  ikke  åbenlyst  at  bryde  det  Lejde, 
som  Kalifaen  havde  givet  mig  —  derfor  bevarede  de  Formen 
for  Gæstfrihed,  men  i  Realiteten  fik  mine  Ledsagere  Ret; 
man  var,  mildest  talt,  uvillig. 

Jeg  skridtede  op  ad  en  Sti,  der  gik  hen  over  Kirke- 
gården. På  den  stejle  Skråning  lå  der  Tue  ved  Tue,  dan- 
nede af  Småsten.  Her  hvilede  sikkert  de  Fædrelandsforsvarere, 
der  havde  måttet  bide  i  Græsset  for  de  franske  Soldaters 
Kugler. 

Jeg  følte  mig  halvvejs  som  en  Usurpator,  der  stod  i  Be- 
greb med  at  krænke  disse  stolte  Mænds  fædrene  Jordbund, 
der  havde  opsuget  så  meget  Blod;  men  jeg  vidste,  at  der 
nu  ikke  var  andet  at  gøre  end  sætte  Næsen  højt  i  Sky. 

Jeg  kom  jo  som  Kalifaens  Ven  og  i  Kraft  af  den  Ret, 
Gæstfrihedens  Lov  giver,  den  eneste,  som  disse  Bjergboere 
til  alle  Tider  have  respekteret,  i  det  Mindste  formelt. 

Kvinderne  fylde  Vand  ved  Cisternerne  nede  på  Skrå- 
ningen. De  store  Vandkrukker  bære  de  på  Ryggen  i  et  om 
Panden  anbragt  Tørklæde.  De  vende  alle  Ansigterne  bort 
eller  skjule   dem    under  Tørklæderne,   når   de   komme   i    min 

Nærhed.  Mændene  stode  stive  som  Billedstøtter  og  så  på 
os,  ingen  rakte  Hånden  ud  til  Velkomst. 

Vi  stege  af  i  Udkanten  af  Landsbyen,  og  den  unge 
Mand  førte  mig  ind  i  en  stinkende  Gård  og  åbnede  derefter 
Døren  til  et  hyggeligt  Rum,  hvor  Spindelvæv,  Stov  og  Snavs 
lå  alle  Vegne.  Luften  der  inde  var  forfærdelig  muggen  og 
væmmelig.  Jeg  var  straks  på  det  Rene  med,  at  der  vilde 
jeg  ikke  bo,  og  jeg  lod  sige,  at  jeg  var  forbavset  over,  at 
man  turde  byde  mig  en  sådan  Bolig. 

Svaret  lød,  at  det  ikke  var  muligt  at  skaffe  andet 
Kvarter,  der  fandtes  intet  bedre.  Da  jeg  kunde  vide,  at 
det  var  Usandhed,  sagde  jeg  ligefrem,  at  jeg  ikke  vilde 
finde  mig  i  den  Behandling,  og  jeg  befalede,  efter  Belkassems 
Råd,  Folkene  at  rejse  et  Telt  udenfor  Huset  på  den  smalle 
Afsats  ved  Skrænten. 

Han  bøjede  Hovedet,  og  lidt  efter  gik  der  flere  Mænd  i 
Gang  med  at  feje  Pladsen  og  hugge  Teltpæle  ned  i  det 
hårde  Jordsmon.  Hestene  stode  endnu  opsadlede,  uden  at 
man  gjorde  Mine  til  at  sørge  for  dem.  Atter  måtte  jeg 
pukke  på  min  Ret,  for  de  bleve  opstaldede,  og  Fodringen 
kom  i  Gang. 

Jeg  gik  imidlertid  ned  ad  Bjerget,  ligeså  meget  for  at 
se  mig  om  som  for  at  overlade  mine  Ledsagere  at  skændes 
med  Folkene. 

Jeg  satte  mig  på  en  Sten.  Solen  var  nu  lige  gået  ned, 
og  Landsbyen  lå  der  oppe  som  en  sort  Masse. 

På  Afsatserne  udenfor  sa  jeg  mørke  Skikkelser  forrette 
deres  Aftenbøn,  idet  de  gentagne  Gange  bojede  sig  ned  og 
kyssede  Jorden.  Derpå  lå  de  i  nogle  Minuter  hensunkne  i 
Bønnen.  Jeg  hørte  Hundene  halse  rundt  om,  og  jeg  hørte 
Teltplokkene  blive  slået  i,  ligesom  højrøstet  Tale  lod  ned 
til  mig  der  oppe  fra.  Tæt  ved  Siden  af  var  der  —  måske 
den  samme  Dag  —  gravet  en  Grav,  den  var  dækket  med 
Sten,  og  imellem  dem  var  der  anbragt  en  lille  Stok  med  en 
grøn  Klud  på  for  at  skræmme  Sjakalerne,  at  de  ikke  skulde 
give  sig  til  at  rode  op  ved  Liget.      Vore  Heste  bleve  nu   af 

Hammed  forte  ned  af  Bjerget  til  Vandingsstedet  ved  en  af 
Cisternerne. 

Da  han  kom  forbi  mig,  betroede  han  mig,  at  Belkassem 
havde  gjort  sine  Sager  så  godt,  at  alt  nu  var  i  Orden. 

Han  havde  blandt  andet  sagt,  at  jeg  slet  ikke  var 
Franskmand,  men  en  Fremmed  fra  et  andet  Land,  som  var 
Kalifaens  og  alle  Stammernes  Ven. 

Dette  havde,  lod  det  til,  forandret  Zaraua'ernes  Opførsel, 
thi  da  jeg  lidt  efter  steg  op  i  Byen  igen,  kom  der  flere 
Mænd  og  tilbøde  mig  en  anden  Bolig,  som  jeg  efter  at  have 
beset  tog  imod. 

Tillige  bade  de  om  at  måtte  tage  Teltet  ned  igen,  hvad 
jeg  så  gav  dem  Lov  til. 

Boligen  tilhørte  åbenbart  en,  der  forstod  sig  på  Sned- 
keriet, thi  der  lå  i  Hjørnerne  fuldt  op  af  Træstykker,  Knive, 
Økser  o.  lign.  På  Væggene  hang  en  Hoben  Madkar,  Skåle, 
Bakker  og  Gryder.  Loftet  var  lagt  af  Palmestammer,  og 
Væggene  vare  satte  af  Sten. 

Jeg  tændte  et  Stearinlys,  anbragte  det  paa  en  Planke 
og  mig  selv  på  vore  Dækkener  med  Sadlen  under  Hovedet 
—  så  syntes  jeg  egentlig,  at  jeg  havde  det  som  en  Herre- 
mand. 

Det  varede  længe,  inden  Maden  kom,  men  da  den 
endelig  var  der,  viste  det  sig,  at  den  var  god.  Medens  jeg 
spiste,  stod  der  Klynger  i  Døråbningen  udenfor  og  betragtede 
^^S-  J^S  g^v  mig  i  Snak  med  dem,  og  Enden  blev,  at  flere 
af  os  tilsyneladende  bleve  gode  Venner,  særlig  efter  at  jeg 
havde  uddelt  nogle  Cigaretter. 

Publikum  var  tøflet  af  samtidig  med,  at  Bakkerne  og 
Skålene  vare  bårne  ud,  —  jeg  gav  mig  til  at  skrive  —  det 
blev  sent,  inden  jeg  lagde  mig  i  min  Burnus  og  sov  ind. 
Da  jeg  havde  sovet  en  Tid,  vågnede  jeg  ved,  at  jeg  hørte 
Porten  til  Gården  rasle.  Vore  Heste,  som  stode  i  Porten  og 
i  Gården,  rejste  sig  åbenbart,  forstyrrede  i  deres  Søvn. 
Så  hørte  jeg  nogen  træde  let  på  Stenflisen  udenfor,  og  det 
lod,  som  om  en  trak  Vejret  dybt  lige  udenfor  min  Dør. 

Jeg  kunde  lidt  efter  hore  en  stå  og  famle  efter  Dor- 
håndtaget. 

Nej  —  nu  blev  det  for  galt  — 

Jeg   sprang   op,    rev   i   en  Fart   en  Tændstik    og  åbnede 

Døren. Der  stod,    med  Hovedet  lige   ind  i  Næsen  på 

mig,  en  Kamel  og  bag  den  en  til.  Den  forste  åndede  mig 
lige  i  Ansigtet. 

Herregud,  —  var  det  ikke  andet! 


Jl  or  Solopgang  red  vi  i  den  kolde  Morgenluft  over  Bjerg 
og  Dal  til   Taviezred. 

Ad  stenede  dybe  Kløfter  kom  vi  til  Foden  af  Bjerget, 
hvor  Adgangen  blev  så  vanskelig,  at  vi  alle  tre  måtte  stige 
af  og  hjælpe  Hestene  frem,  en  halv  Time  tog  det  at  passere 
en  halv  Kilometer. 

Det  var  den  mest  utilgængelige  Ørnerede,  jeg  har  set  i 
Syden.  Fra  Toppen  af  Bjerget  er  der  milevis  Udsigt  til  alle 
Sider  over  Bjerg  og  Dal  ned  til  Sletterne  mod  Sydvest  i 
Egnen  ved  Bir  Sultan,  en  halv  Snes  Mil  borte,  hvor  Hjor- 
dene for  Tiden  græsse,  fordi  der  ingen  Regn  er  faldet  i 
Bjergene. 

Cheiken  El-Hadj-Abdallah  tog  yderst  venligt  imod  os, 
bød  mig  ind  i  Gæsterummet,  et  kvalmt  Værelse,  hvor  jeg 
blev  bespist. 

Derfra  kunde  jeg  se  ud  over  det  vidunderligt  dejlige  Land. 

Beboerne  talte  Berbersproget,  men  forstode  også  Arabisk. 
Jeg  søgte  forgæves  at  få  nogle  Berbermanuskripter  at  se,  der 
var  ingen,  thi  nu  til  Dags  skrives  Sproget  med  arabiske 
Bogstaver. 

Cheikens  Ejendom,  en  firkantet  Gårdsplads  med  lave 
Længer  uden  om,  beså  jeg  fra  Ende  til  anden.  Kvinderne 
vævede  og  lavede  Mad. 

I  et  Rum  stod  en  prægtig  Tyr  opstaldet,  i  et  andet  op- 
dagede  jeg    en  Mængde   gamle    Flintlåsegeværer,    der    hang 

mellem    Nøgler    og    Garn,    Krudthorn    og    Granatæbler,    alt- 
sammen spundet  ind  af  Ædderkoppenæt. 

Bøsserne  havde  måske  ikke  været  ude,  siden  Fransk- 
mændene kom  ind  i  Landet. 

Det  var  det  eneste  Sted,  hvor  jeg  så  Våben  i  større 
Antal,  ellers  gemme  Araberne  dem  så  godt  —  i  Reglen 
under  Sengelejet  for  at  have  dem  ved  Hånden. 

I  Gæsterummet  hang  der  under  Loftet  et  oprullet 
Kamelhårstelt. 

Når  Mændene  vandre  ned  til  Bir-Sultan  for  at  jage  eller 
for  at  så  efter  Regnfaldet,  bliver  det  læsset  på  Kameler  og 
ført  med. 

Cheiken  fortæller,  at  Befolkningen  beståer  af>  en  fem 
hundrede  Mennesker  —  Mænd,  Kvinder  og  Børn. 

Af  dem  kunde  hundrede  Mænd  væbnes  med  Geværer; 
de  må  næsten  alle  kæmpe  til  Fods,  thi  her  i  Bjergene  findes 
kun  få  Heste. 

I  Tamezred  findes  således  kun  syv;  derimod  er  der 
mange  hundrede  Kameler,  omtrent  hundrede  Køer,  lige  så 
mange  små  Æsler  og  store  Hjorde  af  Får  og  Geder,  der 
græssede  ved  Bir-Sultan  og  Bir-Znamitz  på  Sletten  langt 
borte  under  Bevogtning  af  en  Del  af  Landsbyens  Mænd. 

Når  der  falder  Regn  der  nede,  drage  alle  Mænd  og 
mange  Kvinder  af  Sted  for  at  så  og  pløje  —  så  ligger  man 
i  Teltene,  og  Cheikerne  drive  samtidig  Jagt  på  Gazeller 
og  andet  Vildt. 

I  Landsbyen  bliver  da  kun  ganske  få  gamle  Mænd  til- 
bage for  at  passe  på  Kvinder  og  Børn. 

Men  det  er  ikke  blot  Folkene  fra  Tamezred,  som  sådan 
drage  ud,  også  de  fra  de  andre  Bjerglandsbyer  som  Zaraua, 
Toujoud,  Hadége  i  Matmatabjergene  have  Hjorde  på  Slet- 
terne Sydvest  for  Bjergene,  langs   Ued  Halhifs  Flodseng. 

Toppen  af  Landsbyen  krones  af  en  Minaret  og  længere 
nede  mellem  Husene  ligger  flere  Marabutbegravelser  med 
hvælvede  Kupler  —  en  enkelt  af  disse  —  Sidi-Hadj-Jussitfs 
Grav  —  er  kalket  og  træder  stærkt  frem  i  Sollyset;  men  de 
fleste  ere  grå  som  Klipperne. 

På  Afstand  er  det  næppe  muligt  at  skelne  Boligerne 
fra  Klippen. 

På  en  Top  lige  udenfor  Landsbyen  er  rejst  et  stort 
Triangulationsmærke,  der  sees  milevidt  fra  —  det  korrespon- 
derer med  andre  Mærker  på  Matmatabjergenes  Tinder. 

En  fransk  Officer  har  for  få  Ar  siden  rejst  disse  Støtte- 
punkter for  de  Opmålinger,  som  sikkerlig  ville  finde  Sted 
inden  lansf  Tid. 


Vi  havde  nu  nået  det  vestligst  beboede  Punkt  i  Mat- 
matabjergene  og  toge  nu  Retning  Øst  efter  igen  ad  stejle 
Stier  og  dybe  Dalfurer  for  at  nå  de  egentlige  Matmata- 
landsbyer,  blandt  hvilke  Lachedie  er  den  største. 

På  Vejen  traf  vi  i  en  dyb  Dal  en  halv  Snes  Mænd, 
som  vare  i  Færd  med  at  tomme  en  gammel  Brønd,  der  var 
sat  af  utilhugne  Sten  i  en  Kreds. 

Man  fortalte  mig,  at  den  formentlige  Brønd  først  var 
opdaget  i  den  seneste  Tid.  Den  er  fra  Romernes  Tid,  blev 
der  sagt,  men  det  betyder  kun,  den  er  ældre,  end  nogen  kan 
huske  eller  har  hort  Tale  om. 

Sandet,  som  hældes  op  i  Sivkurve,  var  meget  lidt  fug- 
tigt, men  den  Omstændighed  gav  godt  Håb,  skønt  den  alle- 
rede nu  var  tomt  til  en  Dybde  af  halvt  hundrede  Meter. 

Senere  på  Dagen  passerede  vi  en  Kubba,  hvor  der  skal 
ligge  en  kvindelig  Marabut;  den  lå  fuldstændig  i  Ruin  på 
Bjsrgrj'ggen  mellem  to  Toppe.  Jeg  vilde  gerne  have  kigget 
derind,  men  mine  Ledsagere  bade  mig  lade  være. 

Der  åbnede  sig  fra  dette  Punkt  L'dsigt  til  en  bred  Dal, 
Nord  for  den  var  der  Bjerge,  og  bag  dem  lå  Hadége. 

Over  disse  Bjerge  skimtede  vi  i  en  Dis  Sletterne  ved 
Gabes  og  højt  oppe  [Middelhavet. 

Xede  i  Dalen  lå  en  h\id-kalket,  firkantet,  kuppelhvælvet 
Marabutbegravelse  for  Helgenen  Sidi-Barrak. 

Jeg  lod  mine  Ryttere  ride  lidt  i  Forvejen  og  sneg  mig 
derind  efter  at  have  bundet  Hesten  udenfor. 

Daniel  Bruun.  5 

Rummet  var  firkantet  med  hvælvet  Loft.  Midt  på 
Gulvet  stod  en  firkantet,  høj,  udskåret  Træramme.  Under  den 
var  Helgenen  åbenbart  begravet. 

I  hvert  af  Rammens  Hjørner  var  anbragt  en  Fane. 

Langs  Væggene  stode  hist  og  her  Lergryder  af  dem, 
som  Negerne  lave. 

De  vare  sodede  og  åbenbart  brugte. 

På  de  kalkede  Wægge  var  der  med  sort  Farve  anbragt 
Linier,  Figurer  og  Cirkler,  der  mindede  om  Berbernes  Alfabet. 

Jeg  stod  netop  og  skitserede  disse  Ornamenter  i  min 
Tegnebog,  da  Hammed  og  Belkassem  trådte  ind. 

Hammed  bad  mig  tage  Burnussen  på  og  trække  Hætten 
over  Hovedet,  når  jeg  igen  gik  ud,  for  at  ingen  skulde  se, 
at  jeg  havde  været  der  inde. 

Belkassem  opfordrede  mig  til  at  lægge  nogle  Penge- 
stykker i  en  Pose,  som  hang  på  Trærammen,  og  som  var 
bestemt  til  de  Skillinger,  som  Pilegrimmene  ofrede  til  Be- 
stridelsen af  Udgifterne  ved  Marabutbegravelsens  Oplysning 
under  de  Fester,  som  han  sagde.  Kvinderne  af  og  til  holdt  i 
og  ved  Graven. 

Jeg  gjorde,  som  han  bad  mig  om. 

Udenfor  i  Nærheden  var  der  i  Jordsmonnet  hulet  nogle 
underjordiske  lave  Rum,  hvor  jeg  kravlede  ind. 

Der  lå  Skår  af  Gryder,  der  var  også  nogle  hele,  som 
havde  været  brugte,  ligesom  der  var  Spor  af  Ildstedet  og 
sorte  Røg-Pletter  på  Loft  og  Vc&gg&,  altsammen  Minder  fra 
de  omtalte  Fester. 

Både  Hammed  og  Belkassem  havde  mumlet  nogle  Bønner 
ved  Graven;  da  de  var  færdige  med  deres  Andagt,  stege  vi 
i  Sadlerne. 

Belkassem  så  sig  forsigtig  om,  da  han  kom  ud.  Der 
var  ingen  Moers-Sjæl  at  se,  —  så  bhnkede  han  skælmsk  til 
inig'  og  vi  fortsatte  Vejen. 

Vi  vare  nu  igen  i  stærkt  bølgeformet  Terræn  af  Kalk 
og  Ler,  der  var  furet  i  prægtige  Kløfter  og  Hulninger,  hvor 
der  groede  Palmer  og  Oliventræer. 


67 

I  det  fjerne  så  vi  nogle  hvide  Punkter  i  Dalen,  det  var 
Marabutterne  ved  Lacheche,  den  store  Hulelandsby. 

Vi  måtte  imidlertid  gøre  en  lang  Omvej  for  at  nå  frem, 
da  vi  netop  vare  i  det  ufremkommeligste  Terræn  med  alle  de 
store  Tillobslejer,  som  altid  ligge  på  begge  Sider  af  en 
stor  Flodseng. 

På  en  Skrænt  lå  en  lille  hvid  Kalkovn,  hvorfra  Rogen 
steg  i   Vejret. 

Ved  Siden  lå  store  Bunker  af  Brændsel.  Ved  at  se 
dem  kom  jeg  uvilkårligt  til  at  tænke  på  de  mange  Krat, 
som  upåtvivlelig  i  Tidens  Løb  ere  gået  til  for  den  Kalkovns 
Skyld,  og  jeg  forstod  så  godt,  at  Matmatabeboerne  i  Reglen 
ikke  have  Råd  til  at  kalke  deres  Huse. 


Lacheche  hører  ikke  under  Kalifaen  i  Hadége,  men 
under  hans  Kollega  i  Gabes.  lovrigt  ligner  Landsbyen  i  Ud- 
seende aldeles  Hadége. 

Da  jeg  vidste,  at  Kvinderne  her  væve  både  Burnusser, 
Kjoler  og  Tørklæder,  ja  alt,  hvad  der  horer  til  Landets 
Dragt,  besluttede  jeg  at  gøre  en  Del  Indkøb. 

Hulen,  hvor  jeg  blev  ført  ind,  blev  derfor  også  i  Løbet  af 
de  Timer,  jeg  tilbragte  der,  omdannet  til  en  fuldstændig  Køb- 
mandsbutik. Alle  Vegne  fra  kom  Folk  med  Varer  for  at 
sælge  til  mig. 

Heldigvis  var  Mansur  kommen  på  Besøg,  dels  for  at 
indbyde  F'olk  til  Bryllupsgildet,  men  også  for  at  følge  mig 
tilbage  til  Hadége. 

Han  hjalp  mig  troligt  med  at  købe  til  nogenlunde  rime- 
lige Priser,  skønt  det  ikke  var  hverken  behageligt  eller  let 
for  ham  at  trykke  Prisen  ned,  når  vor  Vært,  hvad  han  gjorde, 
holdt  med  Sælgerne. 

Hele  Tiden  var  der  det  voldsomste  Skænderi,  og  næsten 
for  hver  Gang,  jeg  købte  noget,  måtte  jeg  først  have 
smidt  det  i  Hovedet  på  Sælgeren  adskillige  Gange,  inden 
jeg  endelig  fik  ordentligt  Køb. 

5* 

Jeg  erindrer  en  Festburnus,  som  spadserede  syv  Gange 
ind  og  ud  ad  Døren,  hver  Gang  med  det  bestemte  Påbud 
om  ikke  at  lade  den  komme  for  mine  Øjne  igen,  for  Prisen 
var  bleven  sat  ned  til  sådan  noget  som  en  ottende  Del  af, 
hvad  der  forlangtes. 

Hver  Gang  kom  Ejeren  ind  igen  og  slog  en  Sysling  af 
—  så  begyndte  Skænderiet  på  ny,  jeg  betragtede  på  ny 
Burnussen  med  en  Kendermine  for  hver  Gang  at  komme  til 
det  samme  Resultat,  at  den  endnu  var  for  dyr. 

Så  blev  den  kastet  i  Hovedet  på  Ejeren,  som  øjeblikkelig 
blev  furet  ud  af  andre  Sælgelystne,  der  vilde  til. 

Belkassem,  Hammed  og  Mansur  skrålede  omkap  og 
skældte  ud  —  det  lod  af  og  til  som  en  ren  Orkan. 

Gud  hvilket  Vindstille,  da  Handelen  var  sluttet. 

Den  simpleste  Handel  gåer  aldrig  af,  uden  at  man  skændes 
og  truer  hinanden,  som  gjaldt  det  Livet. 

Jeg  havde  ikke  ladet  mig  snyde,  hvorfor  jeg  for- 
modentlig heller  ikke  er  dalet  i  disse  Folks  Bevidsthed, 
tværtimod ! 

De  samme  Mennesker,  som  for  et  Øjeblik  siden  syntes 
de  dødeligste  Fjender  af  mig  og  mine  Ledsagere,  og  som 
ofte  ublidt  vare  sparkede  ud  af  Døren,  sade  nu  gemytligt  i 
Fred  og  Ro  ved  min  Side  for  at  se  mig  spise. 

Jeg  gjorde  efter  Måltidet  en  Runde  i  Landsbyen;  men 
da  jeg  mærkede,  at  man  forte  mig  rundt,  som  når  ved  de 
store  militære  Manøvrer  i  Europa  fremmede  Officerer  føres 
rundt  uden  at  få  det  at  se,  de  helst  ville,  var  jeg  snart 
færdig,  så  meget  mere,  som  jeg  skønnede,  at  alle  Hulerne 
vare  aldeles  af  lignende  Art  og  Konstruktion  som  de,  jeg 
kendte  fra  Hadége. 

Just  som  vi  vare  stegne  til  Hest,  kom  en  Mand  an- 
stigende. 

Ydmygt  og  væmmeligt  krybende  trængte  han  sig  hen 
til  min  Hest  for  at  kysse  min  Hånd. 

Man  sagde  mig,  at  det  var  den  Mand,  hvis  Hund  havde 
bidt  Hammeds  Hest  ieår. 

Han  var  kommen  for  at  bonfalde  mig  om  ikke  at  med- 
dele Kalifaen  noget  om  det  passerede,  da  han  så  mente  at 
ville  blive  kastet  i  Fængsel. 

Jeg  sagde  ham,  at  Kalifaen  nok  vilde  vise  Mildhed, 
hvorefter  jeg  sporede  Hesten  og  red  frem,  men  det  Svar  til- 
fredsstillede ikke  i  mindste  Måde  den  angerfulde. 

Han  lob  hen  på  Siden  af  mig  og  holdt  fast  i  mine 
Klæder. 

Jeg  var  ved  at  blive  vred,  da  min  Vært  kom  til  og 
forklarede,  at  hvis  Kahfaen  i  det  hele  taget  lik  noget  at 
vide  om,  at  jeg  var  bleven  forulempet  på  min  Vej,  vilde 
Manden  ikke  undgå  Straf 

Derfor  vilde  han  og  Mændene  i  LadiecJie  bede  om ,  at 
jeg  helt  vilde  undlade  at  sige  Kalifaen  noget  om,  hvad  Uheld 
vi  havde  haft. 

Jeg  skelede  ned  til  Synderen  —  og  havde  nær  fået 
Latterkrampe,  så  utrolig  grinagtig  så  han  ud. 

Jeg  mindes  aldrig  at  have  set  et  mere  hyklerisk  og  selv- 
opgivende Udtryk. 

Jeg  betvang  dog  Latteren,  lovede  intet  at  sige  og  strakte 
Hånden  ud  til  Afsked. 

Synderen  bogstavelig  snappede  den  i  sin  Mund  i  et  Nu. 
Jeg  hørte  ham  nedbede  Allahs  Velsignelse  over  mig. 

På  en  åben  Plads,  hvor  der  voksede  Palmer,  var  man 
ifærd  med  Daddel-Hosten. 

De  gule  Klaser,  som  hang  i  de  gronne  Toppe,  faldt 
for  Krumknivens  Hug. 

I  Kronerne  arbejdede  letklædte  Mænd,  Drenge,  ja  også 
en  ung  Pige.  De  entrede  sikkert  og  adræt  op  og  ned  ad 
de  ranke  Stammers  knudrede  Overflade. 

Nedenfor  samlede  Kvinder  og  Mænd  Klaserne  i  store 
Bunker,  som  de  forte  bort  i  de  på  Ryggen  af  de  små  Æsler 
anbragte  Sivkurve. 

Det  kneb  at  losrive  sig  fra  denne  Idyl,  men  vi  måtte 
skynde  os ,  jeg  satte  da  Fart  på  hele  min  lille  Rytterskare, 
og  vi  droge  over  Bjergene. 

Mansur  havde  ondt  ved  at  folge  med,  han  er  meget 
svær  og  ikke  vant  til  at  sidde  til  Hest.  Til  daglig  rider  han 
et  Muldyr. 

Der  er  så  forskrækkelig  meget  i  Vejen  med  hans  Saddel, 
og  han  stiger  gentagne  Gange  af  for  at  ordne  snart  det  ene, 
snart  det  andet.     Derved  bliver  han  mere  og  mere  tilbage. 

Vi  nødes  til  at  gøre  Holdt  for  at  tage  ham  op,  men 
Tiden  gåer,  og  Solen  er  snart  nede. 

Noget  fra  Hadége  træffe  vi  et  lille  Æsel,  som  ganske 
alene  ståer  og  gnaver  nogle  Strå  ved  Dalbunden. 

Belkassem  siger,  at  hvis  det  lægger  sig  til  at  sove  der 
i  Nat,  ville  Sjakalerne  snart  have  gjort  det  af  med  det. 

Det  var  næsten  mørkt,  da  vi  red  over  Flodsengen  og  op 
til  Landsbyen. 

Jeg  så  Drengene  tumle  sig  på  den  flade  Plads  mellem 
Palmerne.  Deres  glade  Stemmer  løde  op  til  mig;  da  de 
opdagede  mig,  kom  de  lobende  omkap  med  de  halsende 
Hunde. 

Mændene  rejste  sig  fra  Grupperne  under  Træerne  og 
kom  hen  for  at  trykke  min  Hånd. 

Også  Kalifaen  rejste  sig  for  at  modtage  mig. 

Jeg  takkede  ham  da  for  den  udmærkede  Tur,  han  havde 
forskaffet  mig. 

»Jeg  er  glad  over,  at  Du  er  tilfreds,  glad  over  igen  at 
se  Dig  her,  gid  Du  vilde  blive  her  hos  mig.  Din  Broder,  i 
fyrretyve  Ar.« 

Den  Slags  Talemåder  må  man  ikke  tage  bogstavelig  — 
de  udtrykke  kun,  at  Vedkommende  er  venlig  stemt  over 
for  en. 


Efter  at  have  spist  i  min  Hule  gik  jeg  hen  foran  Ind- 
gangen til  Kalifaens  Hus  for  i  Folge  hans  Indbydelse  at  over- 
være tredje  Dags  Festlighederne. 

Da  jeg  ikke  vilde,  at  den  gamle  Mand  skulde  generes 
ved  at  sidde  på  en  Stol,  fordi  jeg  sad  på  en  sådan,  foreslog 

ies"  at  vi  skulde  sætte  os  sammen  ned  mellem  de  andre 
Mænd.     Det  gjorde  vi. 

Der  var  efterhånden  kommen  mange  Mænd  alle  Vegne 
fra,  de  sad  tæt  pakkede  på  Skrænterne  rundt  om  lige- 
som sidst. 

Imedens  Negrene  dansede,  Trommerne  buldrede  og 
Klarinetterne  skingrede,  sad  Kalifaen,  hans  Sønner  og  jeg  i 
en  fortrolig  Klynge  og  så  til.  Af  og  til  sang  Kvinderne, 
men  så  vidt  jeg  forstod,  bleve  hverken  Brud  eller  Brudgom 
besungne,  i  alle  Tilfælde  ikke  den  sidste.  * 

Det  kneb  lidt  ikke  at  falde  i  Sovn.  Belkassems  lille 
Søn  trykkede  sig  op  ad  mig.  Da  det  blev  koldt,  hyllede 
jeg  ham  i  min  Burnus,  hvor  han  snart  sov  ind.  Den  ens- 
formige Musik  fristede  også  slemt  dertil. 

Dog  holdt  jeg  tappert  Stand,  hvad  derimod  Hammed 
ikke  gjorde. 

Pludselig  opdagede  jeg,  at  han  snorksov  hyllet  ind  i  sin 
Burnus  ved  Siden  af  mig. 

Jeg  lod  ham  ligge,  men  fra  det  Øjeblik  måtte  Samtalen 
mellem  mig  og  mine  fremmede  Omgivelser  indskrænke  sig 
til  de  simpleste  Høflighedsudvekslinger. 

Kalifaen  havde  i  Aftenens  Løb  en  passant  bedt  mig  om 
at  komme  igen  til  den  egentlige  Bryllupsfest,  som  skulde 
finde  Sted  om  fem  Dage. 

Jeg  lovede  at  komme. 


Den  20de  Oktober  1S93. 

Næste  Morgen  forlod  jeg  Hadége  for  at  ride  tilbage  til 
Gabes.  Da  jeg  tog  Afsked,  ønskede  jeg  Kalifaen  alt  godt, 
blandt  andet: 

»Gid  Du  snart  må  få  Regn,  så  Dine  Oliventræer  ikke 
skulle  tørre  hen  og  dø.« 

Just  som  vi  vare  komne  op  på  den  første  Højde,  pegede 
Mansur,  der  vilde  følge  mig  til  Gabes,  ud  i  Retning  af  Havet, 
hvor    Himlen    var    kulsort,    hvor    Lynene    glimtede,    medens 

Tordenen  rullede:  »Allah  har  hørt  Dine  gode  Ønsker,  vi  vil 
få  Regn  i  Matmatabjergene.« 

Da  vi  kom  ned  på  Sletten,  skyllede  Regnen  os  i  An- 
sigtet. Vi  trak  Burnusserne  på,  Hætterne  over  Hovedet  og 
skyndte  os  frem.     Et  Øjeblik  efter  vare  vi  gennemblødte. 

Mansur  blev  stadig  tilbage,  det  kneb  for  ham  at  følge 
med,  og  han  bad  os  ride  forud. 

En  Gang  passerede  vi  en  Hyrde  med  sin  Hjord.  Fårene 
støde  og  krøb  sammen  i  en  Flok,  Gederne  i  en  anden  Flok, 
medens  han  selv  havde  søgt  Ly  under  en  Busk. 

Vi  kom  over  et  Par  Flodsenge,  som  vare  knastørre,  da 
jeg  for  et  Par  Dage  siden  passerede  dem ;  nu  løb  Vandet  i 
stride  Strømme  gennem  dem. 

Vi  fik  imidlertid  let  vore  Heste  over.  Jeg  slog  an  i 
Galop,  og  nu  gik  det  flinkt  fremad  mod  Slud  og  Regn  og 
med  Snavset  om  Ørene. 

Da  Jordbunden  blev  for  slimet,  måtte  jeg  igen  skridte. 

El  Hamdus  Palmeskov  skimtedes  gennem  Regnen;  men 
før  vi  kunde  nå  Oasen,  måtte  vi  sætte  over  Floden. 

Vi  fandt  let  det  sædvanlige  Overgangssted  mellem  Buske 
af  Tamarisker  og  Lavrier-roses,  men  Vandstanden  var  høj. 

Jeg  førte  Hingsten  frem,  den  gik  roligt  ud  i  Vandet, 
indtil  den  pludselig  snublede  og  kastede  sig  om.  Jeg  blev 
våd  til  Sædet  —  forsøgte  endnu  et  Par  Gange  at  komme 
over  i  Nærheden  —  men  Strømmen  satte  os  til  Siden,  og 
jeg  måtte  til  Slut  opgive  Forsøget,  da  jeg  var  bange  for  at 
få  mine  Tegnebøger  og  Optegnelser  i  Vandet. 

Jeg  så  til  Siden  efter  Hammed  og  opdagede  da,  at  hans 
Hest,  der  var  læsset  både  for  og  bag  med  de  købte  Sager 
tumlede  om  i  Strømhvirvlen,  så  Vandet  sprøjtede  til  alle 
Sider. 

Jeg  råbte  derfor  til  ham,  at  han  skulde  vende  om. 

Vi  fulgte  så  Floden  et  meget  langt  Stykke  op  efter  og 
forsøgte  flere  Gange  at  komme  over,  stadig  uden  at  det 
lykkedes. 

En  Flok  små  brune  og  spinkle  Okser  trippede  langs 
Flodbredden,  nogle  på  den  modsatte  Side,  andre  på  vor. 

De  var  uden  Bevogtning  og  sogte  åbenbart  at  komme  i 
Forbindelse  med  hinanden. 

Flere  Gange  gik  en  af  dem  ud  i  Vandet,  men  hver 
Gang  nodte  Strømmen  den  til  at  vende  om.  Der  lød  klagende 
Brøl  fra  begge  disse  adskilte  Hjorde. 

Nogle  Vadefugle  floj  fornøjede  hen  langs  Bredden. 

Endelig!  på  et  Sted,  hvor  der  var  meget  bredt,  lykkedes 
det  os  uden  Uheld  at  komme  over,  men  Vandet  gik  Hestene 
til  over  Bugen. 

Så  fulgte  vi  Strømmen  ned  efter  til  Overgangsstedet, 
hvor  vi  ventede  omtrent  en  halv  Time  til  Mansurs  hvide 
Hest  viste  sig  på  den  anden  Bred. 

Regnen  skyllede  stadig  ned,  og  vore  Heste  trippede 
utålmodigt  for  at  komme  af  Sted;  men  vi  måtte  vente  for  at 
angive  Mansur,  hvor  han  kunde  komme  over. 

»Til  Venstre!  til  Venstre!«   brølede  vi. 

Mansur  havde  imidlertid  trukket  Burnussen  så  tæt  over 
Hovedet,  at  han  hverken  hørte  eller  så. 

Først  da  han  var  lige  ved  Floden,  fik  vi  ham  i  Tale. 
Også  han  kom  heldigt  over,  og  vi  fortsatte  vor  Vej. 

I  Nærheden  af  Oasen  hørte  vi  £/-/Ia;ndu-Fo\kene:  råbe 
og  klage  over  Regnen. 

Daddelhøsten  i  Oasen  var  nemlig  ikke  endt,  og  forinden 
den  var  forbi,  kunde  Vandet  kun  skade  Dadlerne. 

Hvad  der  var  godt  for  Oliven  og  Bygmarkerne,  var  til 
Skade  for  Palmerne,  og  Oasens  Folk  leve  hovedsagelig  af 
disse. 

De  Agerdyrkere  er  dog  ens  hele  Jorden  over. 

Jeg  mindedes  uvilkårligt  hin  »gamle  Landmand«,  som  i 
en  jysk  By  just  sad  ved  Middagsbordet  og  klagede  i  høje 
Toner  over,  at  Vorherre  ikke  forbarmede  sig  over  de  stak- 
kels Landmænd  og  sendte  dem  en  Smule  Regn  til  Rug- 
markerne, da  der  i  det  samme  lød  et  voldsomt  Tordenskrald, 
og  Regnen  pludseligt  styrtede  ned,  uden  at  nogen  havde 
Anelse  om,  at  der  var  Torden  oppe.  I  et  Nu  sprang  han 
op  —  hen'  til  Vinduet  og  udbrød:  Så  for  Satan,  nu  gå  alle 
mine  Torv  ad  Helvede  til. 

Skridt  for  Skridt  pjaskede  vore  Heste  frem  gennem 
Vandpytterne  —  det  var  plat  umuligt  at  ride  til,  hvorfor  vi 
først  langt  op  ad  Dagen  kom  til  Gabes,  hvor  alt  stod  i 
en  Pol. 

Floden  var  svulmet  op,  som  man  ikke  havde  set  det  i 
mange  År  og  havde  anrettet  megen  Skade. 

Jeg  skyndte  mig  op  i  Hotellet  og  klædte  mig  om  i  tørre 
Klæder. 

Heldigvis  havde  hverken  mine  Optegnelser  eller  de 
købte  Sasfer  lidt  nosren  nævneværdicr  Skade. 


M. 


.atmatabjergene  ere  de  nordlige  Udløbere  af  det 
forholdsvis  smalle  Klippedrag,  der  i  en  krum  Linie  så  nogen- 
lunde følger  Kysten,  ladende  et  Lavland  mellem  sig  og 
Havet  og  følgende  Kystlinien  forst  i  Syd  over  Diiirat. 
hvorom  andet  Steds ,  derpå  helt  ind  i  Tripolis  med  Af- 
brydelser hist  og  her. 

Det  er  hist  og  her  svagt  beboet  af  Berberstammer,  som 
vel  ere  blevne  Muhamedanere,  men  have  bevaret  deres  pri- 
mitive Sæder  og  Skikke  så  nogenlunde  uforandrede. 

Sønden  for  Tripolis  i  Bjergene  Ghoiirian  og  Jefren 
findes  der  tapre  og  uafhængige  Frænder  af  Berberne  i  Tunis. 

De  mindes  med  Stolthed  Fædrenes  Bedrifter,  og  de  op- 
drage deres  Sønner  til  frit  Folk  og  til  Arbejde. 

Derfor  holder  de  deres  Intelligens  og  deres  Åndslivlig- 
hed ved  Lige  og  have  altid  været  i  Stand  til  at  trodse  det 
fremmede  Herredomme,  om  ikke  altid  med  lige  Held. 

I  Djebel  Jefren  f.  Eks.  ere  næsten  alle  de  Oprør  ud- 
brudte, som  have  fundet  Sted,  så  længe  Tyrkerne  have  huseret 
i  Tripolis. 

Nord  for  Djebel  Jefren  ere  Djebel  Nefousa ,  ligeledes 
beboet  af  Berber,  nogle  af  dem  tale  en  Dialekt,  der  ligner 
Tuaregsproget. 

De  fleste  antages  at  være  Efterkommere  af  de  Libyere, 
som  vare  Herrer  i  Landet,  for  Araberne  kom  dragende  fra 
Øst  som  de  selv. 

En  af  Nefousastammerne  har  ligesom  Uled-Nail  Stammen 
i  Algier  den  Skik,  at  de  unge  Kvinder  en  Tid,  før  de  blive 
gifte,  hengive  sig  til  Prostitutionen. 

Man  kommer  uvilkårligt  til  at  tænke  på  Astartedyrkelsen 
i  Oldtiden. 

Spaniens  Erobrer  Tarik  var  en  Berber  fra  Djebel 
Nefousa,  måske  hørte  han  til  en  af  de  Stammer,  som  hyldede 
Jødedommen. 

I  det  mindste  viste  han  efter  Erobringen  af  Spanien  en 
mærkelig  Hensynsfuldhed  over  for  Jøderne  der. 

Det  gik  iovrigt  ham  som  så  mange  Berber,  de  blive 
revne  med  af  Muhamedanernes  mægtige  Strøm ;  men  de 
have  aldrig  hørt  til  de  ivrigste  Muhamedanere  og  gøre  det 
heller  ikke  den  Dag  i  Dag. 

Sikkerlig  ere  de  ligesom  deres  Stammefrænder  Tuaregerne 
blevne  Muhamedanere  —  måske  mange  af  dem  forinden  have 
været  under  kristen  Indflydelse,  det  er  der  i  det  mindste 
Tegn  til  —  men  de  ere  ikke  Fanatikere,  der  findes  ingen 
videre  religiøse  Ordener  imellem  dem,  og  de  hore  alle  til 
den  såkaldte  femte  Sekt,  og  de  kende  ikke  noget  Ritual. 

Ikke  så  få  af  disse  Berbere  bo  i  Huler  —  Djebel  GJiourian 
betyder  ligefrem  Bjerget  med  Huler. 

Før  disse  Hulebeboere  bleve  Muhamedamere,  rejste  de 
Altre  for  Gud. 

Der  findes  således  efter  de  Rejsendes  Sigende  overalt  i 
disse  Egne  ældgamle  Stenmonumenter,  som  skrive  sig  fra 
en  Tid,  der  gåer  forud  for  Arabernes. 

De  ligne  dem,  man  træffer  i  Algier,  i  Andalusien,  ja  selv 
i  Bretagne. 

Sproget  i  Egnene  på  Grænsen  af  Tripolis  og  Tunis  er 
dels  Arabisk,  dels  Berbersproget. 

Men  lige  fra  Djebel  Jefren  over  Duirat  til  Matmata  har 
man  vistnok  tidligere  talt  Berbersproget. 

Bøger  skrevne  i  Berbersproget  findes  nu  ikke  her,  såvidt 
vides  (på  Øen  Djerba  skal  der  endnu  findes  Manuskripter), 
derimod  skrives  Berbersproget  med  arabiske  Bogstaver. 


Jeg  har  fået  oplyst,  at  Sproget  i  Syd-Tunis  endnu  tales 
i  Landsbyerne  Zarona,  Tamezred,  Toujoiid,  Chemiini^  Gher- 
inasi  og  Duirat  (foruden  på  Øen  Djerbd)  samt  af  en  Del  af 
Urcrhammarne. 


Disse  livlige  Folk  med  de  udtryksfulde  Øjne,  det  glade 
Gemyt,  det  frie  Smil  på  Læben,  det  i  Sammenligning  med 
Araberne  kortere  og  bredere  Ansigt  og  det  mindre  sorte 
Hår  ligne  hverandre  lige  fra  Djebel  Jefreii  til  Matmata- 
bjergene. 

De  ere  frem  for  alt  frie  Folk. 

Folkeforsamlingerne  i  Landsbyerne  i  Syd-Tunis.  de  så- 
kaldte Myad,  afgøre  Stammernes  Interesser  i  Henhold  til  den 
lokale  Lov  (Kanoun),  det  vil  sige  gammel  Sæd  og  Skik,  som 
holdes  højere  i  Ære  end  selve  Koranen. 

Da  den  Jord,  der  kan  dyrkes,  er  yderst  kostbar,  og  da 
Befolkningen  i  de  ode  Bjerge  er  forholdsvis  talrig,  har  det 
i  det  mindste  i  Syd-Tunis  i  umindelige  Tider  været  Skik,  at 
de  unge  Mænd  udvandrede  til  Kystbyerne  for  at  tjene  lidt 
Penge,  hvorfor  de  kunde  kobe  Palmer,  Kvæg  og  en  Kone 
i  Hjemmet. 

Ligesom  Savoyarder  og  Auvergnater  forlade  de  den 
fædrene  Arne  for  en  Tid. 

I  Byerne  leve  de  yderst  tarveligt,  sove  i  Almindelighed 
på  Fortovene  og  tjene  Foden  ved  al  Slags  Arbejde,  som 
Vandbærere,  Tjenestefolk  o.  1. 

Da  de  franske  Kolonner  i  1881  og  82  første  Gang  be- 
trådte Bjergene  i  Syd-Tunis,  forbavsedes  man  over  at  høre 
så  mange  tale  Fransk. 

Ksarbeboerne  ere  dristige,  tapre  og  vante  til  at  lade 
Krudtet  tale. 

Deres  Lyst  var  tidligere  at  drage  ud  på  Razzia,  og  der 
gik  det  varmt  til. 

Det  var  ikke  almindelige  Tyverier,  nej  med  Våben  i 
Hånd  faldt  de  over  deres  Modstandere,  som  aldrig  vare 
sikre  for  et  »coup  de  main«. 

På  den  anden  Side  vare  de  altid  selv  i  deres  utilgænge- 
lige og  befæstede  Ørnereder  beredte  til  at  forsvare  sig. 

Deres  Røvertog  strakte  sig  langt  omkring  ind  over  den 
tripolitanske  Grænse,  ja  endog  helt  ned  til  Rhadavies. 

De  plyndrede  altid  grundigt. 

Dr.  Bertholon  beretter  således,  at  da  han  som  Militær- 
læge detog  i  Felttoget  mod  dem,  konstaterede  han  ved  en 
Razzia,  at  de  ikke  blot  havde  taget  alle  Hjordene,  men  selv 
de  Overfaldnes  Klæder. 

Så  fuldstændigt  havde  de  afklædt  Fangerne,  at  disse 
ikke  havde  beholdt  andet  end  en  Stump  af  en  Skjorte,  der 
kun  dårligt  dækkede  over  deres  Nogenhed. 

Befolkningen  i  de  nærliggende  Oaser  på  Sletten  og  ved 
Chotterne,  som  ere  fredeligere  og  mere  flegmatiske,  fordi 
deres  Livsbetingelser  ere  langt  bedre,  have  ofte  måttet  døje 
Bjergboernes  Overfald  og  Plyndringer,  når  de  da  ikke  fore- 
trak at  lade  sig  beskytte  af  dem  mod  Erlæggelsen  af  Be- 
taling. 

Dr.  Bertholon  påståer,  at  Monogamiet  er  fremherskende 
hos  dem,  min  Erfaring  gåer  i  modsat  Retning. 

Alle  de  Mænd  af  højere  Byrd,  som  jeg  kom  i  Berøring 
med,  havde  som  oftest  flere  Koner. 

Kvinderov  var  tidligere  ikke  ualmindeligt.  Med  Våben- 
magt rovede  Ksarbeboerne  sig  en  Hustru. 

Ikke  så  underligt,  at  der  da  måtte  passes  på  Kvin- 
derne, thi  de  havde  Ord  for  at  være  af  meget  lette  Sæder. 

En  Skik,  som  har  været  almindelig  blandt  disse  Folk, 
bestod  i,  at  Brudgommen  ved  Brylluppet  viste  sin  Brud  en 
vældig  Stok,  hvis  ene  Ende  var  indsmurt  med  et  vellugtende 
Stof,  som  han  lod  hende  lugte  til. 

Det  betød,  at  så  længe  hun  opførte  sig  vel,  vilde  hendes 
Dage  være  blide  og  behagelige  som  den  Duft,  hun  ind- 
åndede, skulde  hun  imidlertid  prøve  på  at  skeje  ud,  kunde 
hun  være  vis  på  at  blive  afstraffet  ganske  alvorligt. 

Jeg  så  i  Tatouine  et  sligt  Redskab. 


L^a  jeg  ønskede  at  danne  mig  et  Begreb  om  den 
Måde,  på  hvilken  en  Familie  levede  og  virkede  i  Tro£^- 
lodyternes  små  Samfund,  benyttede  jeg  Opholdet  hos  Kali- 
faen  i  Hadege  til  at  skaffe  mig  Oplysninger  om  hans  Familie 
og  de  Forhold,  under  hvilke  den  fører  sin  Tilværelse. 

Disse  Oplysninger  måtte  jeg  samle  med  den  største 
Varsomhed,  da  jeg  for  alt  i  Verden  ikke  vilde,  at  man 
skulde  fatte  Mistanke  til  mig  og  tro,  at  jeg  var  kommen 
for  at  udspejde.  Lidt  efter  lidt  samlede  jeg  da  alt,  hvad  jeg 
hørte  og  så,  til  et  Totalbillede,  som  jeg  tor  sige,  i  Hoved- 
sagen er  rigtigt,  selv  om  mulig  et  og  andet  af  mindre  Be- 
tydning kan  være  misforstået  eller  undgået  min  Opmærk- 
somhed. 

Sadi-ben-Mansiir-Fatuche,  Kalifaen  over  Bjergene,  hersker 
ifølge  denne  sin  Værdighed  over  Landsbyerne  i  Matmata- 
bjergene.  Han  er  af  Uled-Slimanemes  Stamme,  og  Sønnen 
Amor  er  Stammens  Cheik. 

Kalifaen  er  mellem  treds  og  halvfjerdsindstyve  Ar  gammel 
og  har  tre  Hustruer:  Meiia,  Fatnie  og  Sasia. 

Med  den  første  har  han  Sønnerne  Amor  og  Mansur, 
med  den  anden  Sønnen  Mohammed.  Døtre  har  han  for- 
modentlig også  haft,  i  så  Fald  ere  de  bortgiftede  og  ved- 
komme hverken  hans  Familie  eller  hans  Stamme  mere, 
hvis  de  da  ikke  skulde  være  givne  til  Ægte  indenfor  selve 
Stammen,  hvorom  jeg  intet  har  kunnet  få  oplyst. 

Cheiken  Amor  er  gift  første  Gang  med  Aicha,  anden 
Gang  med  Meryein.  Han  har  to  små  Sønner  Abd-er-Raman 
(med  Aicha)  og  Mahmud  (med  Meryem). 

Mansiir,  der  har  Titel  af  Uled-Sliman'ernes  Ådal  (Notar), 
har  kun  en  Hustru  Uda  og  ingen  Børn.  Mohammed,  Uled- 
Sliman'ernes  Kateb  (Skriver),  er  Faderens  Sekretær.  Hans 
første  Kone  hedder  Meryem,  med  hende  har  han  Sønnen 
Hainmed.     Hans  anden  Kone,  med  hvem  han  blev  gift  under 


Mansur. 


mit  Ophold  i  Hadége,  hedder  Mena,  hun  er  af  samme 
Stamme  og  fra  Landsbyen,  der  bærer  Stammens  Nav^n. 

Kalifaens  Sønner  ere  i  en  Alder  af  et  Par  og  tyve  Ar; 
af  deres  Hustruer  er  vistnok  ingen  over  tyve  og  den  ældste 
af  Drengene  er  henved  fem  Aar. 

I  Sønnernes  Ægteskab  er  der  foruden  Drengene  vist 
også  et  Par  Pigebørn.  Da  jeg  spurgte  ud  herom,  lo  den 
adspurgte  hånligt  søm  for  at  udtrykke,  at  dem  regnede  man 
ikke  for  noget. 

Kalifaens  Familie  beståer  således  af  en  Snes  Mennesker, 
der  alle  leve  sammen,  som  vi  nedenfor  skulle  se;  men  hertil 


kommer  den  øvrige  Husstand  af  Negre  og  Tjenestefolk  med 
deres  Børn,  hvortil  knytter  sig  en  Del  nære  Slægtninge  og 
Mænd,  som  stå  i  hans  Tjeneste.  Flere  af  disse  sidste  have 
egen  Husstand  og  besidde  også  selv  både  Palmer  og  Oliven- 
træer samt  Hjorde,  som  de  eksploitere  for  egen  Regning; 
men  de  ere  dog  knyttede  til  Kalifaen  og  må  hjælpe  ham 
med  at  så  og  høste  Korn,  vogte  Hjordene,  beskære  Pal- 
merne, høste  Dadler  og  Oliven  og  presse  Olie,  kort  sagt  med 
hvad  Arbejde,  der  ellers  kan  være. 

Kalifaen  er  meget  rig.  Han  besidder  mange  Palmer 
spredt  rundt  om  i  Dalene,  hans  Oliventræer  træffes  vidt  og 
bredt,  hans  Hjorde  af  Får,  Geder  og  Kameler  græsse  i 
Bjergene  eller  langt  borte  på  Lavlandet  nedenfor  Bjergene, 
og  de  Agermarker,  han  er  i  Stand  til  at  få  dyrkede  på  Slet- 
terne, ere  vidtstrakte.  Han  besidder  mange  underjordiske 
Boliger,  Lader,  Stalde  og  Oliemøller,  men  der  skal  også 
meget  til  af  alt  det  for  at  give  Føde  og  Ly  til  de  mange 
Sjæle,  hvis  Forsørger  han  er. 

Dog  har  han  rigeligt  op  af  Gods  og  Hjem,  så  når  han 
en  Gang  døer,  vil  der  blive  meget  at  dele  mellem  Sønnerne, 
som  nu  intet  eje  uden  det,  den  gamle  Patriark  giver  dem, 
først  ved  hans  Død  vil  hver  af  dem  få  sine  egne  Palmer  og 
Oliventræer,  sit  eget  Hus  og  sine  egne  Hjorde,  hvis  de  da 
ikke  foretrække  at  vedblive  at  leve  i  Fællesskab. 

Kalifaens  Ejendom  har  en  Værdi  af  et  Par  hundrede 
tusind  F'rancs  —  en  køn  Skilling  for  en  Bjergbo  mellem  de 
golde  Fjelde,  hvor  der  ingen  Kilder  eller  Brønde  findes,  men 
hvor  Klippesiderne  og  Dalene  ere  furede  af  Render,  for  at 
Regnvandet  kan  finde  ned  i  Cisternerne,  og  hvor  der  må 
dæmmes  op  for  hvert  eneste  Træ  for  at  standse  Vandet  ved 
dets  Fod. 


Vi  ville  nu  se  ind  i  de  Boliger,  som  benyttes  af  Kalifaen 
og  hans  Familie,  for  at  få  et  Indtryk  af,  hvorledes  de  for- 
skellige Ægtepar  have  indrettet  sig,    og  for  at  overbevise  os 

om,  at  selv  med  den  patriarkalske  Husorden  og  Fællesskabet 
har  dog  hver  lille  Gruppe  sine,  ganske  vist  snevre  Ene- 
mærker. 

Jordbunden  i  Dalen  ved  Hadége  er  en  stærk  Ler-Mærgel, 
der  beståer  af  Ler  og  Merzel,  i  hvilken  Masse  man  ypperligt 
kan  hugge  smukke,  regelmæssigt  formede,  underjordiske  Rum. 
De  have  den  Fordel  fremfor  overjordiske  Bygninger,  at  de 
ere  køligere  om  Sommeren  og  varmere  om  Vinteren,  dertil 
ere  de  mere  holdbare,  ikke  lette  at  opdage  for  et  uøvet  Øje 
og  yde  samtidig  god  Beskyttelse  mod  Tyve  og  Røvere,  idet 
Kvæget  også  kan  finde  Ly  der. 

Terrænet  i  Dalen  er  bølgeformet  og  ligger  hen  i  små 
Bakker  og  Høje  med  mellemliggende  åbne  og  jevne  Pladser 
eller  snevrere  Furer,  hvor  Vandet  har  Afløb  i  Regntiden. 
Set  fra  Bjergene  ligner  det  hele  en  endevendt  stor  Sandgrav, 
der  er  furet  af  lyse  Stier,  og  hvor  Palmer  og  Oliven  vokse  i 
Lavningerne  mellem  Småbakkerne. 

Principet  for  Boligerne  er  følgende: 

Fra  Siden  af  Bakken  fører  en  længere  eller  kortere, 
underjordisk  Gang  af  god  Mandshøjde  ind  gennem  Jordlaget 
til  Underfladen  af  et  stort,  kubisk  formet  og  foroven  åbent 
Hul,  der  er  gravet  ned  som  oftest  fra  Bakkens  øverste  Del, 
og  som  fungerer  som  Gårdsplads  Hullets  Vægge  stå  med 
lodrette  Flader  til  alle  fire  Sider.  Fra  Bunden  af  det  kommer 
man  gennem  Åbninger  ind  i  langagtige,  underjordiske  Rum 
med  hvælvet  Loft  som  i  en  Tøndehvælving.  Disse  Rum  ere 
enten  Lader,  Stalde  eller  til  Beboelse. 

Gårdspladsen  måler  i  Reglen  c.  lo  Meter  i  Dybde  og 
Bredde.  Siderummene  ere  i  Almindelighed  indtil  en  c. 
8  Meter  lange  og  ikke  en  Gang  halvt  så  brede;  dog  har  jeg 
trufiet  dem  både  større  og  mindre.  Disse  Rum  ere  som 
oftest  lukkede  med  Døre,  ligesom  Gangen  i  Almindelighed 
er  lukket  både  yderst  og  inderst  med  en  Dør  eller  en 
stærk  Port. 

I  Gården  er  et  Ildsted,  som  bruges  under  almindelige 
Forhold.  Regner  det,  benyttes  et  underjordisk  Rum.  Der 
findes   også  mange    Gange   en  Cisterne,    hvori  Vandet  ledes 


/^^j///  a/  Jef  J/uj  c  j^/<zf/riafa  Amri /fa  imfi 

gennem  Rør  fra  Jordens  Overflade.  Ved  Siden  ståer  store 
Sivkrukker  med  Korn,  og  iøvrigt  er  der  Plads  til  Fjerkræ  og 
Husdyr,  når  de  drives  derind  under  særegne  Omstændig- 
heder som  f.  Eks.  i  Fare. 

I  Gangen  er  af  og  til  langs  Siderne  udhugget  Rum  til 
Heste  og  Æsler,  som  her  stå  i  fuldstændigt  Mørke. 

I  Hulerummene  er  der  mørkt,  når  Døren  lukkes,  ellers 
er  der  lyst  nok. 


På  hosfølgende  Kårtskitse  ses  nogle  af  de  Boliger,  som 
tilhøre  Kalifaen  eller  hans  nærmeste  Slægtninge. 

Fra  den  flade,  jevne  Plads,  på  hvilken  der  groer  Oliven- 
træer og  Palmer,  føre  Gange  ind  til  Gårdspladserne. 

Hus  Nr.  I  og  II  høre  sammen  og  have  kun  en  Indgang. 
Gennem  Porten  (A)  kommer  man  ind  i  en  Hulegang,  derfra 
ind  i  den  første  Gårdsplads.  Her  findes  følgende  Huler:  en 
til  Heste  og  en  til  Får,  i  en  er  der  en  Cisterne,  i  en  anden 
Køkkenrum  og  i  den  sidste  Lade.  Fra  Gårdspladsen  kommer 
man  gennem  en  anden  Hulegang  ind  i  Gårdsplads  Nr.  II. 
Denne  afgiver  Beboelse  for  alle  Kalifaens  Sønner  med  deres 
Koner  og  Børn  samt  Sønnernes  Mødre.  Kalifaen  selv  boer 
om  Natten  i  en  nærliggende  Hule  tilligemed  sin  tredje  Kone; 
men  han  og  hun  opholder  sig  om  Dagen  sammen  med  den 
øvrige  Familie  i  Gårdsplads  Nr.  II,  hvor  der  koges  og  spises 
i  Fællesskab.  Såvidt  jeg  har  kunnet  opdage,  boer  der  intet 
Tyende  her;  Gårdspladsen  optages  af  Sivkrukker  med  Korn 
og  Ildsted.  Amor  har  to  Huler,  en  til  hver  af  sine  Koner, 
desuden  har  hans  Moder  en  ved  Siden,  således  at  de  optage 
en  hel  Side.  To  Rum  ere  til  Byg.  Fatma,  Mohammeds 
Moder,  har  et  Rum,  ved  Siden  findes  det  Rum,  hvor  Mo- 
hammeds anden  Kone  blev  ført  ind.  Lige  over  for  på  den 
modsatte  Væg  har  Mohammed  sin  første  Kone,  og  ved 
Siden  af  boer  Mansur  med  sin  eneste  Kone.  Endelig  er  der  et 
Køkkenrum. 

Jeg  har  set  alle  Hulerne;  hver  Kvinde  har  sine  Hus- 
gerådskar  af  Ler  smukt  arrangerede  på  Endevæggen  inderst 
i  Hulen  som  Kokkepigerne  hos  os  deres  Messingkar  på 
Kokkenvæggen.  Langs  Siderne  stå  forskellige  Sager,  medens 
der  midt  ude  på  Lergulvet,  som  i  Reglen  er  prydet  med 
Sivmåtter  eller  Tæpper,  er  anbragt  noget,  der  ligner  et  lavt 
Bord.  Det  er  Sovelejet,  hvorover  er  bredt  Tæpper.  Dog 
sover  man  oftest  uden  at  klæde  sig  af. 

Væggene,  der  ere  kalkede,  ere  iovrigt  nøgne,  når  und- 
tages, at  der  kan  hænge  et  Gevær,  Nøgler,  Garn  o.  s.  v. 

I  Mohammeds  og  Mansurs  Værelser  så  jeg  nogle  frygte- 
hge  kolorerede  Billeder  i  Ramme,  som  vist  forestillede  Pro- 
feten. Det  var  sikkerlig  Godtkøbskram  fra  Gabes.  De 
svarede  aldeles  til  de  kolorerede  Glansbilleder  af  Kristus, 
man  hjemme  træffer  overalt  på  Landet. 

Både  de  hyggelige  Hulerum  og  selve  Gårdspladsen  vare 
rent  og  pænt  holdte.  Rigtignok  lob  der  Fjerkræ  i  Gård 
Nr.  II,  men  åbenbart  fik  ellers  ikke  Dyr  Lov  at  komme  her 
ind;  for  dem  var  Forgården  forbeholdt. 

Til  Gård  Nr.  III  kom  man  gennem  en  længere  Hule- 
gang, hvor  der  var  Siderum  til  Heste  og  Æsler.  Den  inde- 
holdt en  stor  Festsal,  hvis  Loft  var  dannet  af  to  Side  om 
Side  liggende  Tøndehvælvinger,  og  som  støttedes  af  en  Søjle- 
rad  på  Midten,  hvor  de  stødte  sammen.  Festsalen  optog 
hele  den  ene  Side. 

Lige  over  for  var  to  Rum,  der,  da  jeg  var  der,  brugtes 
som  Gæsterum,  jeg  selv  benyttede  det  ene,  ellers  kunne  de 
anvendes  til  Kornmagasiner.  Der  er  endog  gennem  Jord- 
laget hugget  en  Skorsten  fra  Hvælvingen  op  til  Jordover- 
fladen, for  at  Kornet  derigennem  kan  løbe  ned  i  Hulen,  når 
Kamelerne  have  bragt  det,  og  det  er  blevet  aflæsset  oppe 
ved  Røråbningen.  Lige  for  Indgangsåbningen  findes  to  Rum, 
der  også  kunne  bruges  til  Kornmagasiner.  Her  boede,  da 
jeg  var  der,  nogle  mandlige  Tjenestefolk. 

I  Gård  Nr.  IV  boer  en  Negerfamilie,  som  passer  Moham- 
meds og  Amors  to  Heste  og  Kalifaens  og  Mansurs  to  Mul- 
dyr,    som    ere    opstaldede    her.       Desuden     er    der    Korn- 

magasiner,  hvori  Byg  til  Heste  og  Muldyr,  samt  en  Skrive- 
stue og  en  Cisterne. 

Disse  fire  Gårde  benyttes,  som  vi  have  set,  middelbart 
eller  umiddelbart  af  Kalifaen  og  hans  Husstand. 

Nu  komme  vi  til  to  andre  Boliger  —  V  og  VI.  I  den 
ene  boer  Kalifaens  Fætter,  i  den  anden  hans  Onkel  Srair 
Fetiche,  en  gammel  Karl,  under  lignende  Forhold  som  i  de 
foran  nævnte  Gårde. 

Noget  længere  borte  ligger  det  Hus,  som  beboes  af 
Kalifaen  og  hans  tredje  Kone.  Deri  findes  atter  Hulerum,  to 
på  hver  Side. 

Af  disse  Hulerum  benyttes  et  af  Kalifaen  og  Kone,  et 
af  en  tjenende  Araber,  et  til  Klæder,  et  til  Køkken,  to  til 
Dadler,  et  til  Kornmagasin  og  endelig  et  til  Skrivestue. 

I  sin  Egenskab  af  Kalif  har  han  jo  forholdsvis  meget 
Skriveri,  ligesom  han  må  have  et  Sted,  hvor  han  kan  opbe- 
vare Dokumenter.  Alt  hvad  han  har  af  sligt,  er  skrevet  med 
arabiske  Bogstaver.  Berberalfabetet  kendes  slet  ikke  her  i 
Hadége,  ja  næppe  nok  i  hele  Syd  Tunis,  skønt  der  i  flere 
af  Landsbyerne  tales  Berbersproget,  dog  ikke  i  Hadége, 
hvor  det  er  gået  i  Glemme,  skønt  Befolkningen  er  Berbere. 

Disse  omtalte  Gårde  ere  imidlertid  langt  fra  de  eneste 
Huse,  som  Kalifaen  ejer,  nej  både  i  selve  Hadége  og  i  Om- 
egnen besidder  han  flere  lignende,  som  benyttes  af  hans 
Mænd.  Dertil  kommer,  at  han  i  Nærheden  af  sine  fjernere 
beliggende  Palmer  og  Oliventræer  har  Huler  til  midlertidigt 
Brug,  når  der  i  Høstens  Tid  skal  holdes  Vagt  ved  Træerne. 


Med  få  Variationer  ere  alle  de  Hulebygninger,  jeg  så  i 
Matmatabjergene,  af  samme  Slags. 

Af  Forskelligheder  kan  anføres,  at  jeg  i  Sidi-be7i-Aissa 
fandt  Huler,  til  hvilke  der  fører  udækkede  Gange,  således 
at  man  kan  se  ind  i  Gården  fra  Forterrænet.  I  Beni-Sultan 
så  jeg  Trappegange,  der  i  skrå  Retning  gik  ned  fra  Jord- 
overfladen til  Gårdspladsen,    ligesom  Rummene  ikke  vare  så 

regelmæssige.  Flere  af  dem  vare  endog  slet  ikke  anbragt  i 
Flugt  med  Gårdspladsen,  men  man  måtte  stige  nogle  Trappe- 
trin op  for  at  komme  der  ind.  Denne  Uregelmæssighed 
gjorde,  at  det  hele  så  mere  malerisk  og  interessant  ud  end 
i  Hulerne  i  Hadége. 

I  Gården  var  mange  Cisterner,  og  i  Rummene  så  jeg 
Kvinder  ved  Vævene.  Dertil  skete  Adgang  til  Husene  ned 
ad  Trappetrin,  der  vare  huggede  i  Kalkmassen. 

Trappen  endte  foran  en  Port ,  der  førte  gennem  smukt 
hvælvede  underjordiske  Portrum  ind  i  Gården. 

Cheiken  i  Beni-S^dtan  havde  desuden  en  Oliemolle,  som 
var  anbragt  i  en  underjordisk  Hule,  der  lignede  en  ren 
Kryptkirke  med  sine  Hvælvinger  og  søjleagtige  Støttepiller. 
I  en  Hvælving  så  jeg  selve  Møllen,  hvor  en  Kamel  eller  et 
Æsel  drejer  en  svær  Sten  rundt  på  en  bred,  lav  Stencylinder. 
Tæt  ved  Siden  i  en  Nabohvælving  var  den  primitive  Olie- 
presse opstillet. 

En  noget  anden  Form  for  Hulerne  fandt  jeg  i  den  syd- 
ligste Landsby  i  Tunis,  nemlig  i  Douirat.  Ind  i  Klippesiden 
er  hugget  Huler  af  lignende  Størrelse  og  Form  som  de  alle- 
rede beskrevne  Kamre. 

Foran  Hulernes  Dør  var  imidlertid  som  oftest  anbragt 
en  indhegnet  Gård,  i  hvilken  der  lå  et  Hus.  Tværs  gennem 
Husets  Midte  førte  en  Gang  ind  til  Hulen. 

Denne  Bygningsmåde  havde  den  Fordel ,  at  man  i 
Sommertiden  kan  gå  ind  i  Hulen,  hvor  der  er  køligere  end 
i  Huset,  endelig  kan  man,  hvis  Huset  skulde  blive  erobret, 
trække  sig  tilbage  i  Hulen,  hvis  eneste  Adgang  er  let  at 
forsvare. 

At  ikke  Husene  udelukkende  ere  Huler,  har  formentlig 
sin  Grund  i,  at  der  ikke  altid  er  Plads  på  Bjerget  til  så 
mange  store  Rum,  som  der  behøves  til  de  mange  Mennesker. 
Hulerne  ere  det  oprindelige.  Husene  ere  komne  til  bag  efter 
som  et  Appendiks.    Den  indhegnede  Gård  kan  rumme  Kvæget. 


Ved  Tatoiiine  så  jeg  en  passant  Klippehuler,  der  kun 
bestod  af  et  uregelmæssigt  hugget  Hul  —  de  vare  beboede. 

Lignende  Huler  traf  jeg  mange  Steder  i  Bjergene;  men 
de  vare  ikke  beboede,  og  blev  det  kun  af  og  til,  særlig  i 
Høstens  Tid,  når  der  skal  holdes  Vagt  over  Dadler  og 
Oliven. 


Medinine. 


Ved  Toujane  så  jeg  ældgamle  Huler  anbragte  i  Klippe- 
siden med  en  smal  Terrasse;  de  vare  forlængst  opgivne  som 
Beboelser. 


Endelig  skal  jeg  kortelig  gøre  opmærksom  på,  at  den 
Bygningsmåde,  som  man  nu  finder  på  Sletten  i  Landsbyerne 
som  Metameur  og  Medinine,  åbenbart  har  sin  Rod  i  Hulerne. 

De  smalle,  aflange  og  hvælvede  Huse,  som  anbringes 
Side  om  Side  i  en  Firkant,  således  dannende  et  helt  Kastel, 

ere  fuldstændig  af  samme  Form  som  de  underjordiske  Hule- 
kamre. 

Man  har  efterlignet  Hulekonstruktionen  oven  for  Jorden. 

I  det  sydlige  Tunis  findes  en  hel  Del  større  Landsbyer 
som  Hadege,  Lacheche,  Ben-Aissa  samt  nogle  mindre,  som 
f  Eks.  Jiicilig,  der  udelukkende  bestå  af  Huler.  Endvidere 
findes  der  Huler  blandede  med  andre  Bygninger  i  Beni-Sultan, 
Smerten  og  Sgiiinii  således,  at  Hulerne  i  Reglen  ligge  i 
Dalen,  medens  de  rigtige  Huse  ligge  på  Bjerget. 

Endelig  er  der  de  mere  primitive  Huler  lige  ind  i  Bjerg- 
siden, som  f  Eks.  i  Diurat. 

De  øvrige  Landsbyer  bestå  af  Huse  opførte  af  Klippe- 
stene eller  soltørrede  Lersten.  De  ligge  i  Reglen  øverst  på 
Bjergene  og  minde  meget  om  Kabylernes  i  Algier  og  de 
ældste  franske  Landsbyer  på  Bjergene  i  Auvergne. 


V. 
I    Gabes. 


Gabes,  20.  Oktober  1893. 

Just  som  jeg  havde  klædt  mig  om,  trådte  Hotellets 
Opvarter  ind. 

»Der  er  en  Cheik,  der  vil  hilse  på  Hr.  Løjtnanten.« 

»Lad  ham  komme  ind!« 

Det  var  Mansur:  bag  ham  så  jeg  Hammed.  De  så 
begge  to  meget  alvorlige  ud,  så  jeg  begyndte  næsten  at  tro, 
at  der  var  noget  galt  på  Færde;  men  Hammed,  der  så  mit 
spørgende  Blik,  hviskede  til  mig: 

»Mansur  kommer  for  at  bede  Dem  til  Bryllupsfesten.« 

Haha! 

Jeg  gik  Mansur  i  Mode.  Efter  at  jeg  havde  besvaret 
hans  Hilsen,  satte  vi  os  ned,  jeg  på  en  Stol,  han  på  Sengen 
med  Benene  overkors,  medens  Hammed  taktfuld  stillede  sig 
op  bag  min  Stol  for  at  forrette  Tjeneste  som  Tolk;  thi 
Mansur  forstod  kun  lidt  Fransk.  Efter  først  at  have  udvekslet 
en  Mængde  Hofligheder,  der  fra  begge  Sider  sikkert  vare 
vel  mente,  kom  Mansur  til  Sagen : 

Hans  Fader  Kalifaen  havde  bedt  ham  sige  mig,  at  hvis 
jeg  vilde  komme  til  Hadége  til  den  sidste  store  Festdag  om 
fem  Dage,  vilde  han  betragte  det  som  et  Bevis  på,  at  jeg 
var  hans  og  Matmatamændenes  Ven,  jeg  skulde  blive  mod- 
taget som  en  Broder,  og  vilde  jeg  blive  der  i  mange,  mange 
Ar,  skulde  jeg  være  velkommen. 

»Du  kan  sige  Din  Fader,  Mansur,  at  jeg  er  stolt  over, 
at  han  vil  kalde  mig  sin  Broder  og  Ven.  Jeg  skal,  som  jeg 
allerede  har  lovet  ham  selv,  komme  til  Din  Broders  Bryllup. 
Jeg  ved  jo,  at  jeg  der  vil  træffe  alle  Matmatamændene  både 
dem,  hvis  Landsbyer  jeg  har  besøgt,  og  dem,  hvis  Venskab 
det  skal  være  mig  magtpåliggende  at  erhverve.  Som  Du 
ved,    er   jeg   kommen    langvejs    fra   for   at   lære  Dit  Folk   at 


Ved  Gabes. 

kende  —  jeg  tvivler  ikke  om,  at  når  jeg  rejser  herfra,  er  det 
som  Dit  Folks  Ven.  — 

Gid  Allah  måtte  holde  sin  Hånd  over  Uled-Slimanerne.« 

Jeg  havde  imidlertid  sendt  Bud  efter  maurisk  Kaffe;  vi 
tændte  Cigaretterne  og  talte  om  lost  og  fast. 

Pludseligt  tog  Mansur  en  Sølvring  af  sin  Finger,  så  ven- 
ligt på  mig  og  rakte  mig  den: 

»Vil  Du  være  også  min  Ven,  beder  jeg  Dig  modtage 
denne  Ring,  som  en  Pilgrim  har  bragt  mig  fra  Mekka.« 

Jeg  takkede  for  Gaven,  trykkede  min  Ven  i  Hånden  og 
lovede  ham,  at  jeg  til  Minde  om  ham  altid  vilde  bære  denne 
Ring. 

Det  glædede  ham  øjensynligt. 

Sådan  sluttede  jeg  Pagt  med  en  af  Matmatas  Sonner. 

Jeg  behover  næppe  at  fortælle,  at  inden  Mansur  næste 
Dag  red  hjem,  havde  jeg  gengældt  hans  Venskab  med  runde- 
lige Gaver. 


Gabes,  den  2  ide  Oktober. 
Hammed  er  gift  og  har  en  lille  Hytte  og  en  Have  med 
nogle  få  Palmetræer  og  Granatæbletræer  i  Oasen. 
Hans  Fader  har  givet  ham  dem. 

Med  sine  to  Francs  om  Dagen  og  det  lidet,  Palmerne 
kunne  indbringe,  frister  han,  hans  Kone  —  han  har  kun  en  — 
hans  Børn  og  hans  Hest  Livet  og  vist  slet  ikke  så  dårligt, 
der  behøves  jo  ikke  meget  i  disse  Egne. 

»I  gamle  Dage  for  Franskmændene  kom,  kunde  min 
Fader  slet  ikke  komme  ud  af  det  —  da  blev  Skatterne  ind- 
drevne meget  hårdt,  fordi  han  ikke  kunde  flygte  fra  sin  Ejen- 
dom, når  Skatteopkræverne  kom,  de  skulde  jo  tage,  hvor  der 
var  noget  at  tage;  men  nu  er  han  glad  og  tilfreds  og  tjener 
mange  Penge,«   siger  Hammed. 

»Er  Du  også  glad  og  tilfreds,  Hammed!« 
»Ja,    det  er  jeg;    når   bare    min  Hest  ikke  må  blive  syg 
eller  do,  thi  så  skal  jeg  selv  købe  en  anden,  og  det  har  jeg 
ikke  Penge  til.« 

»Hvor  meget  kostede  Din  Hest?« 
»Jeg  fik  den  for   150  Francs.« 
»Det  var  godt  Køb.« 

»Ja,  og  så  få  vi  jo  desuden  af  Kaptajnen  (det  vil  sige 
Staten)  en  blå  Burnus  hvert  andet  År  og  både  Pistol  og 
Gevær  tillåns,  så  længe  vi  ere  Spahier.« 

Mansur  kom  endnu  en  Gang  op  til  mig  i  Dag.  Jeg  tog 
ham  og  Hammed  med  til  Landsbyerne  Djara  og  Meiizel, 
hvor  jeg  vilde  gøre  Indkøb  til  vort  Nationalmuseum  og  der- 
for havde  deres  Hjælp  behov. 

På  den  store  Suk  (Torveplads)  købte  jeg  Agerbrugs- 
redskaber, Hakker  og  Spader,  som  bleve  lavede  i  mit  Påsyn, 
en  af  de  primitive  Plove  med  tilhørende  Seletøj  af  flettet 
Alfastrå  og  endelig  en  hel  Del  Klædningsstykker. 

Der  var  selvfølgelig  stort  Opløb  og  meget  Skænderi  og 
Spektakel,  dog  knap  så  meget  som  sidst  i  Lacheche. 

På  Torvet  traf  vi  en  ung  Knøs  fra  Hadege,  som  af  Ka- 
lifaen  var  sendt  for  at  gøre  Indkøb  til  Brylluppet. 

Han  forsvandt  en  Tid  for  at  handle,  men  pludselig  kom 
han  grædende  tilbage,  efterfulgt  af  en  skændende  Hob. 

En  Araber  havde,  som  det  viste  sig,  uden  Årsag  yppet 
Klammeri  med  ham  i  en  af  Sidegyderne,  og  det  var  endt 
med,  at  vor  unge  V^en  havde  fået  Øret  flænget,  så  Blodet  løb 
ned  ad  det,  ligesom  Ankelen  var  slået  slemt. 

Jeg  fulgte  med  Mansur,  rigtig  godt  oplagt  til  at  give 
Ufredsmanden  en  ordentlig  Dragt  Prygl;  men  Mansur  tog 
hurtigt  Affære,  holdt  på  Stand  Forhør,  skaftede  Vidner  på 
Drengens  Uskyldighed  og  skyndte  sig  så  til  Kalifaen  i  Gabes, 
der  øjeblikkelig  lod  Synderen  putte  i  Fængsel. 


Med  den  engelske  Vicekonsul  Galleja  og  hans  Broder 
Cesare  Galleja,  to  yderst  forekommende  Mennesker,  tog  jeg 
om  Eftermiddagen  en  Vogn  til  Landsbyen  Menzel,  da  jeg 
ønskede  at  få  nogle  pålidelige  Oplysninger  hos  en  Araber 
om  Bryllupsskikkene  i  Landet. 

På  Vejen  hjem  mødte  vi  Kalifaen  i  Gabes,  han  fortalte, 
at  også  han  var  indbudt  til  Brylluppet  i  Hadége,  men  havde 
måttet  sige  nej,  da  han  ikke  kunde  forlade  Gabes,  nu  da 
General  Allegro  var  borte,  og  han  midlertidig  bestyrede  hele 
Distriktet. 

Han  rådede  mig  til  at  medbringe  en  lille  Brudegave. 
Samme  Aften  købte  jeg  da  en  elegant  Haik. 

Officererne  i  Gabes  ere  næsten  alle  ugifte.  Kammeraterne 
af  samme  Grad  holde  en  y>popote'.^,  det  vil  sige,  de  engagere 
en  Kok,  som  laver  Maden  til  dem. 

Løjtnanterne  af  4de  afrikanske  lette  Bataillon  og  nogle 
andre  Officerer  havde  indbudt  mig  i  deres  Messe. 

Vi  vare  en  Snes  Mennesker. 

Der  tilbragte  jeg  en  brillant  og  gemytlig  Aften  mellem 
mine  nye  afrikanske  \'enner.  Jeg  stiftede  Bekendtskaber, 
som  jeg  nogle  Dage  senere  fornyede  i  Syden,  hvor  flere  af 
dem  stede  i  Begreb  med  at  marchere  hen. 

Deres  Kokken  var  fortræffeligt,  deres  Vin  superb,  deres 
Gæstfrihed  storartet,  og  da  Champagnen  knaldede,  drak  vi 
på  hinandens  Vel  så  velment  og  begejstret,  som  vare  vi 
gamle  Venner.  Soldaten  har  jo  et  Hjem  overalt  blandt  sine 
Kammerater. 

Det  var  første  Gang,  men  blev  ikke  sidste  Gang,  at  jeg 
her  i  Syden  på  Skålen  for  den  danske  Soldat  havde  den 
Fornøjelse  at  svare  med  et  Leve  for  den  afrikanske  Armé, 
i  hvis  Rækker  jeg  havde  tjent  for  elleve  År  siden,  da  det 
gik  løs  i  Syden. 


VI. 
Fra  Gabes  til  El  Hamma  Oasen.  —  Chotterne. 

Den  22de  Oktober   1S93. 

/ed  Solopgang  —  Klokken  halv  seks  —  red  Hammed 
og  jeg  på  ny  ud  fra  Gabes,  denne  Gang  i  stik  vestlig 
Retning. 

Spahierne  havde  leveret  mig  en  lille,  stærkt  bygget,  brun 
Hingst,  der  skridtede  sine  9  Kilometer  i  Timen,  når  det  pas- 
sede den. 

Til  at  begynde  med  vilde  den  gå  på,  men  jeg  holdt  den 
an,  og  vi  skridtede  forbi  Landsbyen  MenzeL  satte  over 
Floden  og  gennem  Palmelundene,  hvor  Fuglene  kvidrede,  og 
Røgen    fra  Gourbier  og  Teltpladser  steg  op  under  Kronerne. 

Det  var  bidende  koldt,  og  vi  hyllede  os  tæt  ind  i  vore 
Burnusser.  Da  vi  kom  ud  af  Oasen,  var  Solen  stået  op,  og 
i  lange  Linjer  løb  vore  Skygger  foran  os  hen  ad  den  grå- 
gule, let  bølgeformede  Slette. 

Til  højre,  længere  borte  skinnede  Solen  på  en  hvid- 
kalket Marabutbegravelse  på  et  lille  Bakkedrag.  Der  lå 
også  »Zt-  poste  optique«,  der  ståer  i  Forbindelse  med  en  anden 
på  et  Bjærg  ved  Militærstationen  Medinine  Syd  på.  Vi  lod 
Hestene  slå  ind  i  en  kort  Jagtgalop,  der  forfriskede  både 
dem  og  os  i  den  smukke  Morgenstund,  og  nu  gik  det  for- 
nøjeligt hen  ad  Stierne,  der  i  utallige,  bugtende  Linier  toge 
Retninsf  mod  Vest. 

Vegetation  var  der  meget  lidt  af,  øde  og  trøstesløst  lå 
Landet  for  os. 

Inden  vi  nåede  Toppen  af  en  lille  Terrænbølge,  toge 
vi  Hestene  op,  og  lidt  senere  kaste  vi  Blikket  tilbage  fra 
selve  Toppen. 

Der  lå  en  Dis  hen  over  Gabes,  Oasernes  lange  Palme- 
rækker,  nede  ved  Havet.      Bag  dem  skimtede  vi  det  blanke 


I  Bjærgene.  —  På  Vej  til  Ain  Hammam. 

Hav,  medens  vi  skelnede  Matmatabjærgenes  blå  Tinder 
langt  borte  mod  Syd.  Fra  enkelte  Steder  på  Sletten  så  vi 
den  blågrå  Røg  hæve  sig  i  Vejret. 

Nu  var  Solen  begyndt  at  brænde  igennem,  og  vi  lode 
derfor  Hestene  skridte  næsten  hele  Resten  af  Vejen.  I 
Afrika  kender  man  ikke  andre  Gangarter  end  Skridt  og 
Galop,  dog  bruger  man  på  længere  Rejser  om  Sommeren 
næsten  ikke  Galopen,  derfor   ere  Berberhestene  alle  vænnede 

Daniel  Bruun.  7 

til  at  skridte  ud.  Af  en  •»cheval  de  la  plaine<(.  må  forlanges, 
at  den  er  >'>un  bon  niarcheur«,  det  vil  sige,  at  den  i  Skridt 
kan  tilbagelægge  mindst  en  8  å  9  Kilometer  i  Timen,  så 
lang  Dagen  er. 

Da  vi  havde  passeret  omtrent  to  Tredjedel  af  Vejen, 
kom  vi  over  en  Flodseng  —  tæt  derved  lå  en  gammel  Brønd, 
som  man  har  påstået  var  fra  Romernes  Tid.  Fra  Jords- 
monnet gåer  i  skrå  Retning  ned  i  Jorden  en  overdækket 
muret  og  stensat  Gang  —  den  munder  ud  i  en  Kilde, 
fra  denne  er  der  i  lodret  Retning  en  muret  Brønd  op  til 
Jordoverfladen.  Man  kan  altså  både  hale  Vandet  op  gennem 
denne  og  hente  det  ad  Trappegangen. 

Der  var  gået  et  Par  Timers  Tid,  vi  havde  pa  Vejen 
kun  mødt  nogle  enkelte  Ryttere  og  Fodgængere,  og  vi  så 
nu  foran  os  lidt  til  venstre  et  Bjergplateau,  ikke  videre  højt. 
Mod  Nord  tabte  det  sig  i  Sletten  i  en  jevn  Bakkeskråning, 
over  hvilken  Ridestien  bugtede  sig  hen. 

Hestene  bleve  urolige,  spidsede  Øren,  rejste  Hovederne 
og  syntes  tilbøjelige  til  at  kaste  sig  om,  samtidig  slog  en 
ækel  forpestet  Luft  os  i  Møde.  Vi  kunde  dog  ikke  straks 
opdage  Årsagen  hertil;  men  lidt  efter  øjnede  vi  et  mørkt 
Punkt  foran  os  på  vor  Vej.  Stanken  blev  utålelig,  så  meget 
mere,  som  der  havde  rejst  sig  en  let  Vind,  der  slog  os 
i  Møde. 

Vi  satte  da  Hestene  i  Galop  og  vege  ud  til  Siden  for 
i  en  stor  Bue  igen  at  komme  ind  på  vor  Vej.  Det  mørke 
Punkt  viste  sig  at  være  et  Hestekadaver,  det  afpillede  Hoved 
med  de  store  tomme  Øjenhuler  og  den  hvide  Tandrække 
grinede  ækelt  til  os  på  Afstand. 

På  Bakken  var  Jordsmonnet  skyllet  eller  føget  væk,  og 
de  nøgne  KHppeflader  lå  blottede.  Hestene  havde  Vanske- 
lighed ved  at  finde  Fodfæste  mellem  de  mange  skarpe 
Kanter  og  Fliser.  På  et  Sted  bøjede  Stierne  til  begge  Sider, 
uden  om  en  lille  Stendynge.  Dyngen  var  mandslang  og 
orienteret  i  Øst-Vest.  Hammed  fortalte,  at  den  indesluttede 
Liget  af  en  Mand,  der  var  blevet  myrdet  på  Stedet  for 
mange  År  siden. 

Efter  en  Stunds  Forløb  havde  vi  nået  det  højeste  Punkt 
for  i  Dag,  og  samtidig  åbnede  der  sig  den  skønneste  Udsigt 
for  os. 

Forgrunden  dannedes  af  et  jevnt  skrånende,  stenet,  sandet 
og  grågult  Jordsmon.  Hvor  det  ender,  se  vi  en  lang,  smal, 
grå  Stribe  med  flosset  Overkant  —  det  er  El-Hanwia  Oasens 
Palmer.  Bag  dem  til  Venstre,  altså  i  Sydvest,  løber  en 
Bjærgryg  —  længere  til  Højre  øjnes  en  blank  hvidlig  Flade, 
det  er  Chotten  El-Fedjedj. 

Den  ligner  Havet,  når  det  er  spejlblankt,  og  den  synes 
også  at  komme  fra  dette  for  at  tabe  sig  langt,  langt  borte  i 
Horisonten  mod  Vest. 

Nord  for  Chotten  tårne  Bjerge  sig  op  i  Rader,  de  for- 
reste ere  dybt  blåfarvede  og  tegne  sig  skarpt  mod  Chottens 
hvide,  horisontale  Flade  —  bag  dem  ses  lysere  blå  Toppe 
og  atter  bag  dem  vage  Omrids  af  fjerne  Bjerge. 


Chott  Fedjedj  er  den  østligste  af  den  Række  af  Chotter, 
som  lige  fra  den  algierske  Sahara,  sønden  for  Biskra,  strækker 
sig  i  en  lang  Linje  ad  Middelhavet  til,  på  en  Strækning  af 
mellem  tre  og  fire  hundrede  Kilometer. 

Fra  Middelhavet  er  den  kun  fjernet  ved  en  smal,  i8  Kilo- 
meter bred  Strimmel:   »/<?  Senil  de  Gabes.'i 

Chotterne  ere  Lavninger,  i  hvilke  tilløbende  Floder  i 
Regntiden  udtømme  deres  Vand,  som  fordamper  på  den 
med  Salt  mættede  Lerbund.  Sete  på  Afstand  ligne  de  Søer; 
men  kommer  man  nærmere,  opdager  man,  at  man  er  blevet 
skuffet  af  Salpeteret,  der  ligger  og  glimrer  på  den  horisontale 
Overflade. 

Overgangen  over  den  bløde  Jordbund  er  yderst  farlig  — 
dertil  er  der  i  Chotten  om  Sommeren  kvælende  hedt  og 
om  Vinteren  bidende  koldt.  Drummoiid  Hay  fortalte  mig, 
at  han  i  Begyndelsen  af  indeværende  År  alene  med  en 
Tjener  og  en  Vejviser  havde  redet  over  Chot  Djerid,  kom- 
mende fra  Kebelli  på  Vejen  til  Tozer.     Han  knagfrøs,  skønt 

7* 


lOO 

han  var  varmt  påklædt,  og  kunde  næppe  holde  Tøjlerne  i 
Hånden  for  Kulde.  Passagen  skete  af  en  smal  Sti  —  uden- 
for den  var  der  blødt,  et  Fejltrin  —  og  man  var  fortabt. 

I  Chott  el  Djerid  findes  der,  efter  hvad  der  påståes^ 
kun  i  Midten  Vand  til  Stadighed;  men  det  ser  man  ikke, 
det  dækkes  af  en  Saltskorpe,  på  hvilken  Fodtrinene  give 
Genlyd,  som  når  man  gåer  hen  over  en  Hvælving.  I  Al- 
mindelighed indtager  Vandet  selvfølgelig  de  lavest  liggende 
Strækninger,  men  når  Vinden  blæser,  følger  det  efter  og 
lejrer  sig  snart  hist  snart  her  ovenpå  Skorpen.  Da  hænder 
det,  at  denne  brister  under  Vægten,  og  så  sker  der  Niveau- 
forandringer. 

Der  kan  ligge  så  meget  Vand  ovenpå  Chottens  daglige 
Overflade,  at  det  gåer  Hestene  til  Bringen.  Det  kan  og 
hænde,  at  Skorpen,  presset  fra  neden  af  Vand  og  Gasarter, 
hæver  sig  og  danner  små  kegleformede  Kupler,  som  om  der 
skulde  ske  et  vulkansk  Udbrud. 

Disse  små  Toppe  ligge  da  som  Øer  på  Havfladen  og 
tegne  sig  på  Grund  af  Refleksionen  som  enorme  Bakker,  der 
ere  synlige  milevidt  omkring.  En  af  de  største  kaldes  Djebel- 
el-Melah,  »Saltbjerget<5.  Det  er  kun  en  Snes  Skridt  i  Tver- 
mål  og  knap  en  Meter  højt  over  Chottens  Overflade;  men 
det  ses  på  Afstand  som  et  stort  Bjergparti. 

Midt  på  »Saltbjerget«  fandtes  tidligere  en  gammel  Brønd, 
som  nu  er  fyldt.  Den  indeholdt  Vand  af  samme  Slags,  som 
man  træffer  i  flere  andre  Brønde  i  Chotterne ,  det  er  ikke 
mere  saltholdigt  end  det,  man  træffer  i  Oaserne  i  Nærheden, 
og  det  kan  godt  drikkes. 

Over  Chotterne  gå  Karavanveje  fra  Bred  til  Bred  mellem 
Oaserne.     Nogle  af  dem  ere  meget  farlige. 

Den  Rejsende  må  være  yderst  forsigtig  for  ikke  at  blive 
stikkende  i  Dyndet  eller  pludselig  forsvinde  i  Hullerne, 
sådan  som  det  fortaltes  om  en  hel  ægyptisk  Hær,  der  i  Følge 
Sagnet  skal  have  fundet  sin  Grav  her. 

Skridt  for  Skridt  må  Vandringsmanden  arbejde  sig  frem, 
medens  måske  Støvskyer  rejse  sig,  eller  Luftspejlingerne 
tegne    sig   fristende   for  at   forvirre  ham.      Tager  Vejviseren 

fejl  en  eneste  Gang,  eller  træder  Kamelen  eller  Hesten  et 
Skridt  til  Siden,  er  man  fortabt. 

I  Følge  Sæd,  Skik  og  Aftale  mellem  Stammerne  skulde 
Vejene  over  Chotten  være  afmærkede,  enten  med  Sten  eller 
med  afhugne  Palmestammer,  satte  i  en  indbyrdes  Afstand  af 
nogle  hundrede  Meter;  men  der  er  mange  Steder,  hvor  disse 
såkaldte  Gmair  mangle,  andre  Steder,  hvor  de  ere  erstattede 
med  Kamelknogler. 

Araberne  bevare  Mindet  om  frygtelige  Ulykker  paa  disse 
Veje.  Hele  Karavaner  skulle  være  blevne  opslugte  af  den 
forræderiske  Jordskorpe,  som  straks  igen  har  lukket  sig  over 
sit  Bytte. 

Landet  om  Chotterne  er  Daddelpalmens  Hjem  par  excel- 
lence. I  Oaserne  som  Tozer  og  Nafta  findes  de  bedste 
Kvaliteter  af  Daddelfrugten,  som  kendes.  Den  klare,  gennem- 
sigtige Frugt  betales  med  indtil  300  Francs  pr.   100  Kilo. 

I  El-Hamnia  ere  Dadlerne  dog  ikke  af  første  Sort,  men 
Oasen  ligger  også  for  nær  ved  Havet.  Luften  er  for  fugtig. 
Man  forståer,  hvad  det  drejer  sig  om,  når  man  hører,  at  Dad- 
lerne i  Gabes  kun  betales  med  indtil  30  Francs  pr.  100  Kilo, 
altså  ti  Gange  så  lidt  som  de  fra  Nafta. 

Talrige  ældre  og  yngre  Forfattere  og  Forskere  have 
som  bekendt  troet  i  Chotternes  Bassin  at  genfinde  Herodots 
Tritojierhav ,  ligesom  man  i  Oiiad-Melahs  Flodseng  har  ment 
at  have  Tritonerflodens  nedre  Løb,  der  satte  den  hemmelig- 
hedsfulde Lagune  i  Forbindelse  med  Havet. 

Skønt  denne  Hypothese  langt  fra  var  bleven  bevist, 
fattede  daværende  Generalstabskaptajn  Raudaire  i  1873  den 
dristige  Plan  at  rekonstruere  det  gamle  Tritonerhav  ved  at 
lede  Vand  ind  i  Chotternes  uhyre  Bassin.  Han  mente,  at 
man  kun  behøvede  at  gennemgrave  den  atten  Kilometer 
brede  Tærskel  af  kalkagtig  Jord  ved  Gabes  for  at  skabe  et 
stort  Indhav.  Uhyre  Fordele  skulde  flyde  deraf  De  Franskes 
sydlige  Grænse  vilde  blive  forsvaret  ved  en  naturlig  Grænse, 
det  genskabte  Tritonerhav  vilde  snart  blive  gennemkrydset 
af  Fartøjer,  som  søgte  at  knytte  Handelsforbindelser  med 
hidtil  ukendte  Egne  og  Folk. 

Og  hvilken  Forandring  i  Klima  kunde  man  ikke  vente! 
Fugtigheden  vilde  skabe  frugtbare  Landstrækninger,  hvorhen 
Kolonisterne  vilde  strømme  i  Skarevis. 

Ak!  Planen,  som  Regeringen  til  en  Begyndelse  havde 
støttet  med  Kraft,  viste  sig  ved  en  fornyet  Undersøgelse  i 
1876  at  være  uholdbar.  Raudaire  s  Målinger  havde  ikke 
været  tilstrækkelige.  De  vestlige  Chotter  lå  vel  20  Meter 
under  Havfladen,  men  de  uhyre  Chotter  Djerid  og  Fedjedj 
viste  sig  til  Gengæld  at  ligge  lige  så  meget  over  Havfladen, 
hvorfor  Kanalen  måtte  forlænges  til  henved  170  Kilometer, 
og  så  blev  endda  kun  de  førstnævnte  Chotter  sat  under 
Vand.  Denne  skæbnesvangre  Opdagelse  forknyttede  hverken 
Raudaire,  som  lige  til  sin  Død  1885  forsvarede  sit  Projekt 
med  en  Hårdnakkethed  og  Energi ,  som  var  en  bedre  Sag 
værdig,  ej  heller  hans  berømte  Beskytter  de  Lesseps,  skønt 
Staten  klogelig  trak  sig  tilbage. 

Lesseps  besøgte  endog  gentagne  Gange  Landet  og 
hævdede  højlydt,  at  for  en  Sum  af  150  Millioner  var  Planen 
gennemførlig. 

Allerede  for  flere  År  siden  udtaltes  det  sørgelige  i,  at 
så  store  Ander  som  Lesseps  ofte  tage  deres  Tilflugt  til  tvivl- 
somme Midler,  når  de  vilde  lancer  une  affaire. 

Alle  andre  lærde  Autoriteter,  både  Geologer  og  Natur- 
forskere som  ParneL  Letourneux,  Doumet-Adansoii  og  andre, 
have  forlængst  skarpt  kritiseret  Raudaire" s  fantastiske  Plan, 
og  vist,  at  Havet  aldrig  i  Oldtiden  kan  have  indtaget  det 
samme  Fladerum  som  nu  Chotterne.  Ja,  Cosson  hævdede 
endog,  at  hvis  det  var  lykkedes  at  danne  det  påtænkte  Ind- 
hav,  vilde  man  snart  blive  nødsaget  til  igen  at  fylde  det, 
sådan  stred  det  mod  alle  Interesser. 

Alle  vare  endvidere  enige  om,  at  det  var  højst  tvivlsomt, 
om  de  klimatiske  Forhold  virkelig  vilde  forandre  sig  i  en 
så  forbavsende  Grad  —  i  det  Mindste  vilde  man  ved  at  lede 
Vandet  ind  dræbe  en  Million  Daddelpalmer,  ligesom  de 
fleste  af  de  Kilder,  som  nu  frugtbargøre  Oaserne  i  Djerid^ 
vilde  blive   ødelagte   af  Saltvandet,   hvad   der  komplet  vilde 

ruinere  Landet  —  endelig  vilde  Projektet  koste  mindst  en 
Milliard ! 

Lesseps  gentagne  Forsikringer  om  Rigtigheden  af  sine 
Oplysninger  bleve  da  og  modtagne  med  fuldstændig  Kulde, 
og  det  var  før  »Panama-Affairen«. 

Nu  til  Dags  synes  Sagen  skrinlagt  —  man  hører  ikke 
mere  noget  til  det  Selskab,  som  den  store  Franskmand  dan- 
nede i  1882  poiir  la  création  de  la  mer  interiatre.  Den 
gamle  Mands  Prestige  havde  allerede  i  flere  År  været  på 
Retur.  Nu  sidder  han  slået  af  Alderdom  og  drømmer  om 
de  store  Dage  fra  Suezkanalens  Tid;  men  der  vil  komme  en 
Tid,  da  Minderne  om  hans  Stordåd  ville  fordunkle  Erindringen 
om,  hvad  han  forbrød  i  sit  Livs  Aften,  og  Historien  vil  atter 
give  ham  den  Plads,  der  tilkommer  ham  som  »den  store 
Franskmand«. 


VII. 
El  Hamma  Oasen. 


S, 


>ydligst  i  Oasen  i  dennes  Udkant  ligger  en  Landsby 
af  soltørrede  Sten  med  snævre  Gyder,  der  næsten  vare 
mennesketomme,  da  vi  passerede  den.  Kalifaen  boer  helt  i 
Udkanten  mod  Syd. 

Han  sidder  på  Hug  på  den  murede  Bænk,  der  løber 
langs  Husets  Ydermur.  Der  er  dejlig  Skygge  under  det 
brede  Tag,  som  bæres  af  to  Rækker  afhuggede  Palme- 
stammer. 

Jeg  kan  ikke  lade  være  at  tænke,  at  sådan  må  de  æld- 
gamle Søjlerækker  have  set  ud,  som  gav  Ideen  til  Ægyptens 
Tempelsøjler  og  gennem  dem  til  Grækernes  og  Romernes 
prægtige  Tempelforhaller. 

Rundt  om  ham  er  der  siddende,  stående  og  liggende 
Grupper  af  højrøstet  talende  Mænd. 

Der  holdtes  Rettergang  med  det  utrolige  Skænderi, 
Sparken  og  Skubben,  som  hører  til. 

På  Hug  foran  Kalifaen  sidder  en  Mand,  ved  Siden  af 
ham  en  Kvinde  og  et  Barn,  og  rundt  om  ståer  en  ivrigt  inter- 
esseret Hob. 

Kvinden  rækker  Armene  ud  og  taler  til  Kalifaen  i  dæmpet 
Tone  med  de  yndefulde  Armbevægelser,  som  ere  Orientalerne 
egne. 

Hun  afbrydes  fluks  af  Manden,  der  skråler  op  og 
gestikulerer. 

Andre  Mænd  stemme  i  med  —  jeg  ser  Arme  og  Næver 
i  ustandselig  Bevægelse  og  hører  et  øredøvende  Spektakel 
fra  alle  Kanter. 

Kalifaen,  en  Mand  på  de  halvthundrede,  sidder  mild  og 
venlig  og  stirrer  fra  sit  Sæde  ned  på  Hoben  med  sine  blide, 
dybe,  sorte  Øjne. 

Han  er  en  prægtig  Skikkelse,  slank  og  nobel  med  et 
fint  Ansigt,  mørkt,  fyldigt  Skæg,  som  Fingrene  en  sjælden 
Gang  løbe  igennem,  og  en  svagt  krummet  Næse. 

Af  og  til  blusser  der  som  en  hemmelig  Ild  i  hans  ud- 
tryksfulde Øjne  ■ —  det  er,  når  han  siger  et  og  andet. 

Så  lyder  Hobens  Skrig  lidt  mere  dæmpet  —  men  kun 
et  Nu  —  så  bryder  Stormen  løs  igen. 

Det  bliver  endelig  for  galt,  —  jeg  synes  forlængst,  det 
Øjeblik  var  kommet  —  og  nu  fægter  en  af  Kalifaens  Mænd 
med  Stokken  ud  mellem  Folket,  —  nogle  vige  lidt  til  Side, 
andre  blive  roligt  siddende,  og  Forhandlingen  skrider  atter 
fremad  til  næste  Gang,  det  bliver  for  slemt. 

Vort  Komme  afbrød  denne  Scene  for  en  liden  Stund. 

Jeg  blev  venligt  modtaget  og  anvist  Bolig  på  første  Sal 
i  en  Sidefløj. 

Da  mine  Sager  vare  anbragte,  gik  jeg  ned  og  tog  efter 
Indbydelse  Plads  ved  Siden  af  Kalifaen  på  Bænkens  Tæppe, 
hvor  vi  nøde  Velkomstkafifen  i  små  Kopper. 

Alt  imens  underholdt  vi  os  om  min  Rejse  og  Målet 
for  samme. 

Manden,  Konen  og  Barnet  sad  stadig  og  stirrede  på  os 
—  fra  samme  Plet,  hvor  de  formodentlig  i  Timevis  havde 
været  anbragte.  Hun  var  gammel,  grim  og  rynket  og  så 
udtryksløst  frem  for  sig  —  Barnet,  en  smuk  tiårs  Dreng,  stir- 
rede med  sine  sorte,  kønne  Øjne  nysgerrigt  på  mig,  medens 
Manden  trak  Hætten  frem  over  Ansigtet  og  skjulte  Hænderne 
under  Burnussen,  så  jeg  kun  så  ham  som  en  hvid  Bylt. 

Således  bleve  de  siddende,  hengivne  i  Skæbnen,  medens 
Mændene  rundt  om  forholdt  sig  nogenlunde  rolige. 

Støjede  en  og  anden  op,  blev  han  bragt  til  Tavshed  af 
en  af  Kalifaens  tre  unge  Sønner. 

Jeg  bad  Kalifaen  fortsætte  Rettergangen,  og  efter  nogen 
Indvending  gjorde  han  det,  idet  han  overlod  mig  Pladsen  på 
Tæppet  for  selv  at  flytte  hen  under  en  af  Søjlerne  noget 
til  Siden. 


Medens  Fluerne  summe  i  Myriader  rundt  om  mig,  og 
medens  Larmen  af  Menneskestemmer  ustandseligt  kommer  til 
mit  Øre,  sidder  jeg  lænet  til  Muren  og  stirrer  frem  for  mig: 

Fra  Mørket  under  Søjlehallen  glider  mit  Øje  ud  på  den 
sollyse  Slette,  der  ender  i  Bjærgene. 

Palmetoppene,  de  sydligste  Udløbere  af  Oasens  store 
Skove,  dirre  i  det  filtrende  Sollys  noget  til  højre. 

Neden  under  dem  ser  jeg  de  brune  Toppe  af  nogle 
Telte. 

Ligefor  mig  og  tæt  foran  Stendiget,  tværs  over  For- 
grunden er  Sletten  fyldt  med  små,  langagtige  Tuer. 

På  dem  ståer  der  mod  Vest  en  liden  flad  Sten  eller 
også  en  blændende  hvid,  lille  Kuppel. 

Det  er  Kirkegården;  den  ligner  en  Strandkant  oversået 
med  Sten. 

Der  sidder  mellem  Gravene  nogle  hvide  Spidstoppe  i 
Klynge.  Jeg  tænker,  det  er  Folk,  som  forrette  deres  Andagt; 
men  lidt  efter  bevæge  de  sig,  og  jeg  skimter  af  og  til  et 
Redskab,  der  bevæger  sig  i  Luften  over  de  hvide  Klatter. 

Man  siger  mig,  at  Folkene  ere  i  Færd  med  at  grave  en 
Grav.  I  Morges,  for  få  Timer  siden  døde  der  henne  i  et 
af  Teltene  ved  Palmerne  en  Mand  i  sin  bedste  Alder  af  den 
snigende  Feber,  nu  om  lidt  skal  han  begraves. 

Jeg  hørte  jo  også  nys  en  klagende  Lyd,  som  om  Hundene 
hylede  i  det  fjærne,  —  det  var,  da  Hoben  i  min  Nærhed  et 
Øjeblik  holdt  op  at  skændes.  Det  må  være  Kvinderne, 
som  græde. 

Nu  er  Graven  vistnok  færdig. 

Nogle  af  de  hvide  Skikkelser  vandre  i  det  mindste  ind 
ad  Byen  til,  og  Resten  drager  ned  mod  Teltpladsen. 

Jeg  sidder  omtrent  en  halv  Times  Tid  gispende  af 
Varme,  idet  jeg  søger  at  holde  Fluerne  borte  med  en  Vifte 
af  Palmeblade. 

Stadig  sidder  Manden,  Konen  og  Barnet  der  henne  foran 
Kalifaen,  men  jeg  hører  nu  næppe  de  mange  højrøstede 
Stemmer. 

Ikke  fordi  man  ikke  mere  skændes,  men  fordi  mit  Øre 
har  vænnet  sig  til  Lyden. 

Af  og  til  komme  en  af  Sønnerne  for  at  tale  med  mig, 
men  jeg  beder  om  at  få  Lov  til  at  sidde  i  Fred. 


Nu  kommer  Ligtoget:  Fire  Mænd  løfte  på  Skuldrene  en 
Båre,  hvor  over  der  er  dækket  en  Burnus. 

Spredte  til  Siderne  og  bag  ved  følge  et  halvt  hundrede 
Mænd  i  deres  hvide  Burnusser. 

Lidt  længere  tilbage  følge  lige  så  mange  Kvinder  i 
deres  mørke  Klæder. 

Der  lyder  fra  deres  Skare  Hulken  i  Takt. 

Nu  hører  Larmen  lidt  op  ved  Siden  af  mig,  og  flere  af 
Mændene  vandre  ud  på  Sletten  for  at  overvære  Begravelsen. 

Der  bliver  efterhånden  ganske  tomt  om  mig.  Jeg  hører 
ganske  tydeligt  de  grædende  Kvinders  Jamren,  og  jeg  ser 
et  Par  hvide  nøgne  Kvindearme  blive  strakte  mod  Himlen 
midt  i  Skaren. 

Nu  høre  Veklagerne  op,  og  Dødsstilheden  hersker  i 
den  hede  Middagstime.  Kun  Fluernes  Summen  lyder  i 
mit  Øre. 

Jeg  betages  af  den  pludselige  iStilhed  og  ser  mig  om: 
der  sidder  Manden,  Konen  og  Barnet  på  Jorden  og  stirre 
ud  over  Sletten.  Er  der  monstro  en  af  jer,  som  hellere 
vilde  være  i  hans  Sted,  der  nu  bringes  til  sit  sidste  Hvile- 
sted hist  ude  på  Sletten? 

Båren  er  imidlertid  bleven  sat  på  Jorden. 

Rundt  om  sidde  de  skinnende  hvide  Skikkelser  på  Hug. 
Hætten  er  trukket  frem,  og  Hånden  skjuler  Ansigtet.  Det 
er  Dødsbønnen,  der  bliver  fremsagt  —  Mændene  ere  sorg- 
betyngede. 

Hvem  ved,  når  Allah  vil  kalde  den  næste  bort  —  hvem 
ved,  om  det  ikke  er  hans  Tur  i  Morgen!  Feberen  raser  jo 
uhyggeligt  i  Oasen. 

Så  lyder  Veklagerne  atter  fra  den  mørke  Gruppe,  der 
tegner  sig  forunderlig  trist  på  den  gulbrune,  lyse  Slette  lidt 
til  Siden  for  Mændenes  blændende  hvide  Gruppe: 

»Han  var  så  god,  han  var  så  stolt,  han  var  så  rask  i  Går. 
Nu  er  han  død,  hans  Telt  er  tomt,  hans  Hustru  ene  ståer. 

O  ve!  o  ve!  o  ve! 
Nu  sørger  hun,  hans  Børn,  hans  Venner  græde 

o  ve!  o  ve!  o  ve!« 

lyder  det  fra  den  mørke  Skare,  og  stadig  ser  jeg  de  hvide 
Arme  blive  strakte  i  Vejret  op  mod  Himmelen. 

Jeg  hører  Klagesangene  tage  til  i  Styrke;  det  lyder 
som  den  frygteligste  Glammen,  og  jeg  ser  Kvinderne  rive 
sig  i  Håret  og  kradse  sig  med  Neglene  i  Ansigtet.  Det 
varer  ved  en  Stund. 

Imidlertid  er  Liget  blevet  lagt  i  Graven  —  Mændene 
sidde  rundt  om  i  Tavshed  og  græde,  medens  Kvindernes 
Hyl  lyde  vildere  og  vildere. 

Nu  ere  Bønnerne  til  Ende,  og  Mændene  rejse  sig  for  at 
vende  hjem,  hver  til  sin  Dont. 

Kun  nogle  blive  tilbage  for  at  fylde  Graven. 

Noget  efter  ere  Kvinderne  alene  tilbage,  men  de  have  delt 
sig  i  to  Grupper. 

Den  ene  ståer  oprejst,  og  fra  den  lyder  Jammerskrig, 
i  den  anden  sidde  alle  Skikkelserne  ned  på  Hug,  de  hvile, 
medens  de  andre  græde. 

Kalifaen  er  nu  vendt  tilbage,  og  atter  samles  om  ham 
den  støjende  Skare  fra  før. 

Kvinderne  der  ude  have  imidlertid  flere  Gange  skiftedes 
til  at  sfræde. 

Endelig  efter  en  halv  Times  Forløb  vende  de  hjemad 
til  Teltpladsen,  hvor  den  Dødes  Telt  er  slået  ned. 

Det  ligger  som  en  Klud  på  Jorden  til  Tegn  på,  at 
Hjemmet  nu  er  opløst. 

Først  senere  vil  det  igen  blive  rejst,  når  den  første 
store  Sorg  har  lagt  sig. 


Måltidet  er  imidlertid  færdigt,  og  jeg  stiger  derfor  op  i 
mit  Rum,  hvor  der  er  dejligt  svalt. 

Ad  en  stejl,  udvendig  muret  Trappe  kommer  jeg  fra 
Gården  op  til  et  Værelse,  derfra  ind  i  et  andet  tilstødende. 
Dette  sidste  er  meget  rummeligt.  Loftet  dannes  af  Palme- 
stammer, lagte  ved  Siden  af  hverandre.  De  støttes  på 
Midten  af  en  Søjle.  Væggene  ere  kalkede  og  forneden  for- 
synede med  Sivmåtter. 

Hele  Gulvet  er  dækket  af  to  dejlige,  tykke  og  bløde 
vævede  Tæpper  af  stor  Værdi. 

I  et  Hjørne  er  af  Hynder  og  Puder  lavet  et  Leje. 

Vore  Sadler,  Tasker,  Dækkener  og  Ridetøj  ligge  ordnet 
i  et  andet  Hjørne. 

Fra  et  lille  Vindue,  stænget  med  kunstfærdigt  Jærngitter, 
ser  man  ud  over  Søjlegangens  Tag. 

Et  Vinduesskod  er  halvt  lukket  for  at  holde  Sollyset 
og  Fluerne  ude. 

En  af  Kalifaens  Sønner  sidder  hos,  medens  jeg  spiser. 

Efter  at  Hammed  og  de  andre  Tjenere  have  fortæret 
Resterne  af  Måltidet  i  den  anden  Stue,  lader  jeg  Mellem- 
døren og  Vinduesskodden  lukke  og  strækker  mig  i  Halv- 
mørket på  mit  Leje  for  at  tage  en  Middagslur. 

Det  er  mig  næsten  umuligt  at  falde  i  Søvn,  sådant 
Spektakel  holdes  der  udenfor  i  Søjlegangen.  Dog  endelig 
blunder  jeg  hen. 

Hammed  vækkede  mig  lidt  efter  for  at  fortælle  mig,  at 
der  var  Bryllup  i  Oasen. 

Hvis  jeg  vil  se  Bruden  blive  ført  hjem,  må  jeg  skynde  mig. 

Da  jeg  gåer  ud  sammen  med  nogle  af  Sønnerne  og 
Husets  Mænd,  ser  jeg  på  Kirkegården,  at  Kvindegrupperne 
på  ny  ere  der,  og  jeg  horer  Veklagerne. 

Jeg  skyndte  mig  ud  i  Gaderne  for  at  ryste  det  sørgelige 
Indtryk  af  mig,  inden  jeg  nu  snart  skal  have  et  fornøjeligere. 

Jeg  møder  en  Araber,  som  tiltaler  mig  med  et  vel- 
klingende: »Bon  jour,  monsieur!« 

Det  var  en  af  Kalifaens  Mænd,  som  nu  ejer  en  lille 
Palmelund,  Hus  og  Hjem  i  Oasen,  men  som  i  mange  Ar 
tidligere  har  tjent  i  de  algierske  Tiraillører,  hvorfor  han 
taler  godt  Fransk. 

Jeg  var  henrykt  over  dette  nye  Bekendtskab,  da  jeg 
bedre  kunde  gøre  mig  forståelig  for  ham  end  for  min  brave 
Hammed  —  og  jeg  bad  ham  følge  mig. 

Undervejs  fortalte  han  mig,  at  han  havde  tjent  i  Meksiko 
og  siden  i  Krigen  mod  Tyskerne. 

Han  var  tre  Gange  bleven  såret  og  viste  mig  med  Stolt- 
hed sine  Ar.  Sidste  Gang,  han  fik  en  Skramme,  var  i  Slaget 
ved  Gravelotte.  Efter  det  var  han  kommen  i  Fangenskab 
i  en  lille  By  i  Tyskland  og  havde  senere  sluttet  sin  lange 
Tjenestetid  i  Algier. 

Et  Sted  så  vi  fra  Gaden  bag  en  høj  Mur  en  Mand  i 
Toppen  af  et  Palmetræ  i  Færd  med  at  høste  Dadler. 

Jeg  stod  stille  og  så  på  ham.  Da  han  opdagede  det, 
smilte  han  venligt  til  mig  og  sagde  noget  til  mine  Ledsagere 
om,  at  han  vilde  byde  mig  af  sin  Høst. 

Han  steg  også  virkelig  ned  og  kom  hen  med  en  Klasse 
udmærkede  Dadler,  som  jeg  lod  ekspedere  hjem  i  mit 
Kvarter. 

Da  vi  havde  passeret  Landsbyen,  kom  vi  ind  mellem 
Palmerne.  Fra  alle  Kanter  strømmede  Folk  til.  Mænd,  til- 
slørede Koner,  Piger  og  Børn  for  at  se  Bruden  blive  ført 
til  Brudgommens  Bolig. 


III 

Den  hele  Scene  lignede  i  hoj  Grad,  hvad  jeg  et  Par 
Dage  senere  så  under  større  Forhold  i  Hadége,  jeg  skal 
derfor  indskrænke  mig  til  at  fortælle,  at  vi  så  hende  komme 
ridende  i  en  tæt  tillukket  Baldakin  på  en  Kamel,  ledsaget 
af  nogle  kvindelige  Slægtninge  og  de  Mænd,  som  styrede 
Kamelen. 

Negermusikanter  åbnede  Toget,  der  gjorde  Holdt  på  en 
åben  Plads. 

Nu  holdtes  der  en  Fantasia  af  Ryttere,  som  rede  forbi 
og  affyrede  deres  Geværer.  De  vare  rigt  klædte,  og  Hestenes 
Bagkrop  var  dækket  af  flagrende  Silkedækkener. 

Der  var  dog  ikke  mange  Ryttere,  ej  heller  varede  Fan- 
tasiaen  videre  længe.  Man  sagde  mig:  fordi  der  var  Sorg  i 
Oasen  på  Grund  af  mange  Dødsfald. 

Efter  Fantasiaen  førtes  Bruden  ind  i  Byen  ad  snævre 
Gyder,  hvor  Baldakinen  skurede  hen  mellem  Husmurene  og 
ned  i  en  Gård,  hvor  Kamelen  bragtes  til  at  knæle,  hvorpå 
hun  tæt  tilsløret  fortes  ind  i  den  Mands  Bolig,  som  samme 
Aften  måske  for  første  Gang  i  sit  Liv  skulde  se  hende. 


Vi  passerede  Indgangen  til  en  lille  Moské.  Jeg  kiggede 
ind.  Der  var  svalt  og  køligt  i  det  lille  Rum,  hvis  Loft  bares 
af  Buer  og  Søjler. 

På  Gulvet  var  der  Sivmåtter,  og  i  et  Hjørne  stod  den 
Trappe,  fra  hvis  Top  Iinanen  taler  til  de  Troende.  Den  var 
tarvelig  gjort  af  umalet  Træ,  der  ikke  en  Gang  var  udskåret 
i  Ornamenter,  som  det  ellers  ofte  plejer  at  være  Tilfældet. 


Hen  ad  Aften  besøgte  vi  en  anden  Landsby  lidt  længere 
mod  Nord  —  den  lå  mellem  Palmer. 

En  lille  Minaret  hævede  sig  fra  Moskéens  Område  tæt 
ved  Markedspladsen. 

Mellem    denne    og  den    førstnævnte   Landsby    ligger    et 

åbent  Terræn,    hvor  der  tidligere   har  ligget  en  By,  og  hvor 
Jordsmonnet  nu  er  gennemrodet  efter  Bygningsmateriale. 

Der  lå  også,  i  Nærheden  af  nogle  varme  Kilder,  Ruinerne 
af  et  gammelt  tyrkisk  Fort,  som  var  så  skrøbeligt,  at  man 
næppe  turde  vove  sig  inden  for  dets  rystende  Mure.  Sagen 
var,  at  Beboerne  naturligvis  havde  plyndret  Bygningen  for 
al  det  Træ  og  Bjælkeværk,  der  fandtes,  hvorfor  Murene  nu 
næppe  kunde  hænge  sammen. 

Et  Par  Kanoner  af  en  antediluviansk  Konstruktion  lå  og 
rustede  mellem  det  nedstyrtede  Murværk. 

Fortet  har  åbenbart  været  konstrueret  for  at  beherske 
Kilderne,  hvis  Vand  er  varmt  —  den  varmeste  holder  endog 
45  Grader  Celsius. 

Beboerne  hente  her  i  Kildernes  Bassiner  det  varme  Vand 
i  Krukker  for  at  lade  det  stå  og  afkøle,  forinden  de 
drikke  det. 

Fra  Romernes  Tid  have  Kilderne  været  kendte  og 
anset  for  at  have  lægende  Kraft,  hvorfor  der  også  i  uminde- 
lige Tider  har  været  valfartet  til  dem. 

Da  vi  kom  i  Nærheden  af  Landsbyen,  hørte  vi  den 
samme  glammende  Lyd,  som  jeg  havde  hørt  om  Formid- 
dagen fra  Kirkegården. 

Man  fortalte  mig,  at  det  var  Kvinderne,  der  begræd  en 
ung  Kone,  der  for  fire  Uger  siden  var  bleven  gift,  og  som 
nu  var  død  af  Feberen. 

Det  var,  som  Sorgen  knugede  den  ganske  Oase.  Hylene 
lød  stadig  og  alle  Vegne  fra  til  os  gennem  Palmelunden. 

Imedens  fløj  Duerne  deres  fredelige  Runde  mellem  Top- 
pene, og  Kvinderne  hentede  Vand  ved  Kilden,  i  hvis  varme 
Vand  nøgne  Drenge  badede  Side  om  Side  med  Æsler  og 
Heste. 

Vi  vandrede  tilbage  til  Kalifaens  Gård.  Det  var  nu 
mørkt  og  Aften;  Måltidet  var  parat. 

Da  jeg  skulde  til  at  spise,  kunde  jeg  ikke  finde  min 
Kniv,  som  jeg  vidste  at  have  brugt  om  Formiddagen. 

Jeg  ledte  og  ledte  —  intet  Steds  var  den  at  finde. 

Hammed  undersøgte  Saddeltaskerne  —  og  opdagede  da, 
at  der  manglede  Granatæbler,  som  han  havde  avlet  i  sin 
Have,  og  som  han  havde  givet  mig;  endvidere  var  der  af 
en  Pakke  Cigaretter  borttaget  to  Bundter. 

Der  havde  åbenbart  været  Tyve. 

Vi  holdt  Råd  om,  hvad  der  var  at  gore,  og  jeg  beslut- 
tede at  fortælle  Tyveriet  til  Ali,  en  af  Sønnerne. 

Derimod  vilde  jeg  ikke  sige  Kalifaen  det,  da  jeg  gik 
ud  fra,  at  han  vilde  være  ulykkelig  over,  at  hans  Gæst  var 
bleven  bestjålet. 

Helt  fortie  Sagen  vilde  jeg  ikke,  da  det  var  min 
Erfaring,  at  mellem  Araberne  skal  man  altid  stå  på  sin  Ret, 
om  man  vil  være  respekteret. 

Da  Ali  havde  hørt  om  Uheldet,  styrtede  han  øjeblikkelig 
ned  til  Portvagten  og  spurgte  om,  hvem  der  havde  været 
oppe  i  Gæsteværelset. 

En  Person  havde  bragt  et  Knippe  Dadler  derop  efter 
min  Ordre. 

Det  var  en  af  Kalifaens  egne  Mænd,  hvorfor  Portvagten 
ikke  havde  taget  i  Betænkning  at  lade  ham  gå  op. 

Men  Ali  havde  for  nogen  Tid  siden  grebet  netop  denne 
Fyr  i  Tyveri  af  noget  Krudt,  hvorfor  han  øjeblikkelig  fattede 
Mistanke  til  ham. 

I  en  Hast  var  Ali  på  Vejen  til  hans  Bolig,  der  ikke  lå 
langt  borte. 

Her  foreholdt  han  ham,  at  han  hellere  måtte  tilstå  og 
udlevere  Tyvekosterne,  så  skulde  han  slippe  for  Straf. 

Det  vilde  Fyren  ikke,  hvorfor  Ali  i  Forening  med  nogle 
andre  Mænd  gjorde  Husundersøgelse ,  ved  hvilken  de  fandt 
Kniven  og  en  Pakke  Cigaretter. 

Det  Par  Timer,  der  var  forløbet  siden  Tyveriet,  havde 
Fyren  benyttet  til  at  delikatere  sig  med  fem  og  tyve  ud- 
mærkede Cigaretter  og  Granatæblerne. 

Øjeblikkelig  blev  Synderen  smidt  i  Fængsel. 

Der  sad  han  næste  Dag,  da  jeg  forlod  El-Hamma.  Om 
han   efter  min  Afrejse   er    bleven  løsladt,    og  om   Kalifaen  i 

det  Hele  taget  har  fået  noget  at  vide   om  Historien,    derom 
er  jeg  uvidende. 


Det  var  sent  på  Aftenen,  Klokken  var  henimod  ti,  og 
jeg  skulde  just  til  at  gå  til  Ro,  da  Ali  mærkede,  at  jeg  var 
bleven  let  forkølet. 

Han  insisterede  på,  at  jeg  straks  skulde  gå  ned  i  den 
underfulde,  varme  Kilde  med  det  lægende  Vand  —  sa  vilde 
jeg  et  Kvarterstid  efter  være  fuldstændig  frisk. 

Det  var  bælgmørkt,  da  Hammed,  Ali  og  jeg  ved  Lygte- 
skin vandrede  gennem  Landsbyen  ned  til  Kilderne  ved  det 
gamle  forfaldne  Bordj. 

Vi  stege  ned  ad  en  Stentrappe,  der  endte  i  et  over- 
dækket, stensat,  skummelt  Rum,  fra  hvis  Åbning  hede  Dampe 
strømmede  ud  i  den  kolde  Luft.  Jeg  så  ved  Lygteskinnet, 
at  i  Bunden  af  Rummet  flød  Vandet  hen  gennem  en  smal 
Åbning  og  ud  i  Bassinet  udenfor. 

En  klodset  Søjle  stod  i  Midten  og  bar  Taget,  rundt  om 
Kildevældene  var  der  dannet  Rammer  af  Sten. 

Indenfor  en  af  disse  lå  en  mørk  Skikkelse:  en  Neger. 
Vi  overtalte  ham  til  at  stige  op.  Han  var  meget  villig  dertil ; 
men  det  tog  lang  Tid,  og  vi  måtte  tilmed  hjælpe  ham,  da 
han  næsten  ikke  kunde  gå.     Benene  vare  lammede  af  Gigt. 

Da  vi  havde  fået  ham  anbragt  i  et  Stenkammer  oppe 
ved  Siden  af  Stentrappen,  og  da  vi  havde  ladet  Vandet  risle 
bort  en  lille  Tid,  klædte  vi  os  af. 

Rummet  var  mættet  med  kvælende  hede  Dampe,  som 
i  de  romerske  eller  mauriske  Badeanstalter.  Jeg  begyndte 
allerede  at  transpirere,  inden  jeg  var  kommen  i  Vandet. 

En  —  to  —  tre  —  og  jeg  kravlede  ned. 

Gennem  hele  Kroppen  følte  jeg  en  isnende  Fornemmelse,, 
som  var  jeg  sprunget  i  koldt  Vand  —  men  et  Nu  efter 
havde  jeg  en  Følelse,  som  jeg  blev  skoldet,  og  med  et  Spring 
var  jeg  oppe  på  Stenkanten  igen. 

Endnu  et  Par  Gange  forsøgte  jeg  at  holde  Vandets 
brændende  Hede  ud;  men  hver  Gang  måtte  jeg  hurtigst 
muligt  op  igen. 

Så  blev  jeg  siddende  på  Stenene  og  hældte  Kroppen 
over  med  Vand  • —  det  var  knap  nok,  jeg  kunde  holde 
det  ud. 

Jeg  havde  hele  Tiden  en  Fornemmelse,  som  alt  ind- 
vendig i  mig  kogte,  og  jeg  transpirerede  voldsomt. 

Hammed  gik  det  omtrent  som  mig,  kun  kunde  han 
holde  sig  lidt  længere  i  Vandet. 

Ali  derimod  forbavsede  os  ved  ganske  roligt  at  sidde 
og  fr>'de  sig  i  de  fem  og  fyrretyve  Graders  Varme. 

Efter  en  lille  halv  Times  Forlob  klædte  vi  os  på  i  en 
Fart  og  stege  så  op  i  et  ovre  Rum,  der  var  mættet  med 
opstigende  Dampe,  men  hvor  der  ikke  var  slet  så  varmt 
som  neden  under. 

På  Stengulvet  sade  vi  nu  tæt  hyllede  i  vore  Burnusser, 
med  Hætterne  trukne  helt  ned  over  Ansigtet  for  at  veder- 
kvæge os  ved  Transpirationen. 

Et  Par  Gange  trak  jeg  Hætten  til  Side,  da  var  det,  som 
en  klam,  råkold  Luft  strømmede  mig  i  Mode. 

På  Stengulvet  havde  vi  sat  Lygten. 

Jeg  så  da  fire  andre  Skikkelser,  der  lå  hyllede  i  deres 
hvide  Burnusser,  hvorpå  jeg  skyndte  mig  at  dække  Hovedet 
til  igen. 

Sådan  sade  vi  en  halv  Times  Tid  og  småsnakkede  med 
hinanden  og  med  Negeren. 

De  tre  andre  Mænd  lod  til  at  sove. 

Negeren  fortalte  os,  at  han  på  et  lille  Æsel,  hans  eneste 
Ejendom,  var  bleven  båret  langvejs  fra,  lige  fra  Øen  Djerba, 
for  at  blive  kureret  i  den  vidt  berømte  Kilde. 

Da  han  for  fjorten  Dage  siden  kom,  kunde  han  slet 
ikke  stå  på  Benene;  men  Allah  havde  nu  allerede  hjulpet 
ham,  og  nu  var  der  så  megen  Bedring,  at  han  kunde  stavre 
lidt  om. 

Den  hele  Dag  tilbragte   han    enten  i  Badet   eller  i  dette 

Hans  Føde  var  Dadler  og  Brød,  som  gode  Mennesker 
gav  ham;  thi  han  var  en  stakkels  Fyr,  som  ingen  Ting 
ejede. 

Jeg  gav  ham  et  Par  Francs  og  ønskede  ham,  at  Allah 
fremdeles  vilde  hjælpe  ham,  så  han  kunde  blive  fuld- 
stændig frisk. 

Han  væltede  sig  frem  på  Siden,  famlede  efter  min  Hånd, 
som  han  ikke  traf,  og  kyssede  da  min  Burnus,  idet  han 
mumlede  en  Tak  og  bad  Allah  beskytte  mig  på  min  Rejse. 

Han  blev  ved  at  gentage  sine  gode  Ønsker,  så  længe 
jeg  var  i  Nærheden. 

Vi  stege  nu  op  i  Nattens  Mørke  og  næsten  løb  hjem 
for  ikke  at  blive  kolde. 

Gennem  Gyderne  gik  det  hastigt  af  Sted,  medens  Lygten 
dansede  i  Hammeds  Hånd,  og  svære  mørke  Skygger  af  vore 
spøgelseagtige  Skikkelser  løb  hen  langs  Murene,  mest  foran 
snart  til  Siden  eller  efter  os. 

Vi  mødte  en  lille  Dreng,  der  som  et  Lyn  flygtede  ind 
i  en  Sidesmøge. 

Da  jeg  kom  op  på  mit  Værelse  og  strakte  mig  på  mit 
Leje,  havde  jeg  en  ubeskrivelig  Følelse  af  Velvære. 

Jeg  var  fuldstændig  forfrisket  og  mærkede  intetsomhelst 
til  Ildebefindende  af  nogensomhelst  Art. 

Så  sov  jeg  ind,  idet  også  jeg  havde  Bevidstheden  om 
den  hellige,  undergørende  Kildes  lægende  Kraft. 

Min  Ven,  den  gamle  Soldat  havde  i  Løbet  af  Dagen 
sagt  mig,  at  der  i  Bjergene  i  Nærheden  fandtes  Vildsvin  i 
Mængde,  ja  for  Tiden  var  der  også  sådanne  ved  El-Haimna- 
Jloden,  ikke  tre  Kilometer  borte,  nærmere  Chotten. 

Det  havde  jo  nemlig  været  en  meget  tør  Tid,  og  derfor 
søgte  Vildtet  nærmere  til  Oasen  for  at  finde  Vand  og  for 
at  tage  Ophold  mellem  Buske  og  Krat  der. 

Jeg  havde  da  aftalt  med  ham  og  Kalifaens  Sønner,  at 
vi  næste  Morgen  før  Solopgang  skulde  ride  ud  for  at  få 
Skud  på  Vildsvinene,  når  de  ved  Solopgang  kom  ned  til 
Vandpytterne  for  at  drikke. 

]eg  glædede  mig  meget  ved  Udsigten  til  denne  Jagt,  og 
det  var  min  Agt  ved  den  Lejlighed  at  prøve  det  gamle 
Flintlåsgevær,  som  Kalifaens  Sønner  i  Løbet  af  Dagen  havde 
foræret  mig. 


Næste  Morgen  tidlig  vækkede  Hammed  mig,  før  det 
var  lyst: 

»Der  bliver  ikke  mange  Mænd  til  Jagten  i  Dag  —  alle 
Folk  skulle  ud  og  så  på  Sletterne  langt  borte;  nogle  af  dem 
ere  allerede  dragne  bort,  og  andre  ere  netop  nu  i  Færd  med 
at  bryde  op,  I  Nat  kom  der  ridende  Ilbud  om,  at  det  havde 
regnet  Vester  på.« 

»Så  sig  Kalifaen,  at  jeg  opgiver  Jagten,  jeg  vil  ikke 
hindre  hans  Mænd  i  at  drage  bort  på  Arbejde.« 

Jeg  vidste,  at  det  var  Ar  og  Dag  siden,  der  var  faldet 
Regn,  hvorfor  det  var  begyndt  at  knibe  svært  med  Byggen. 

Det  er  nemlig  kun,  når  Jorden  bliver  våd,  at  den  kan 
bringe  Kornet  til  at  spire. 

Når  så  Allah  forbarmer  sig  og  sender  Regn,  drage  alle 
Mænd  ud,  så  på  den  nøgne  Jord  og  pløje  Sæden  ned. 
Men  det  gælder  at  være  første  Mand  på  Stedet  for  at  vælge 
det  bedste  Terræn,  thi  vel  har  hver  Stamme  store  udstrakte 
Sletter,  der  i  Folge  gammel  Vedtægt  tilhøre  den,  men 
Jorden  er  Fælleseje,  og  den,  der  kommer  først,  kan  tage  det, 
han  vil  og  kan  overkomme. 

Der  var  den  Morgen  Glæde  i  Oasen.  Over  to  tusinde 
Mænd  og  Kvinder  droge  skyndsomst  ud  med  deres  små 
Karavaner,  nogle  vilde  langt  bort  til  Jordene  sønden  for 
Chotten  mod  Vest,  andre  droge  til  nærmere  liggende  Sletter. 

Kun  de,  der  ingen  Kameler  og  ingen  Heste  ejede,  ble  ve 
tilbage  med  de  gamle  Mænd,  nogle  Kvinder  og  Børn. 


Jeg  hørte,  medens  jeg  klædte  mig  på.  Araberne  skændes 
udenfor    mine  Vinduer    akkurat    som    hele    Dagen   i    Går   og 

formodentlig  som  hver  Dag,  siden  Kalifaen  var  begyndt  at 
holde  Ret  her  på  Stedet. 

Fra  Døråbningen  ved  Toppen  af  Stentrappen  indånder 
jeg  den  friske  Morgenluft  i  fulde  Drag. 

Jeg  ser  ud  over  Gårdspladsen,  hvor  Hestene  få  deres 
Morgenfoder,  derfra  ud  over  de  flade  grå  Tage  til  Palme- 
lundene. 

Rogen  hæver  sig  et  og  andet  Sted  fra  Boligerne,  og 
jeg  hører  den  fjerne  Summen  af  menneskelige  Stemmer. 

Solen  er  lige  stået  op,  den  lysner  på  Bjergenes  Tinder 
langt  borte. 

Så  stiger  jeg  ned,  og  gennem  Gården  og  den  lange 
mørke  Portåbning  kommer  jeg  ud  på  Verandaen. 

Der  sidder  Kalifaen  på  sin  Stenbænk,  rolig,  mild  og 
venlig. 

Foran  og  rundt  om  ham  mellem  Søjlerækkerne  møder 
mit  Øje  Hoben  fra  i  Går,  den  skændende,  gestikulerende  og 
støjende  Hob. 

Han  rejser  sig,  fører  Hånden  op  på  Brystet  og  bøjer 
Hovedet  til  Hilsen. 

Jeg  gør  ligeså,  så  følges  vi  ad  ud  på  Pladsen  mellem 
hans  Hus  og  Kirkegården. 

Der  ere  Sønnerne,  Gårdens  Mænd  og  Kvinder  i  Færd 
med  at  ordne  den  sidste  Karavane,  der  skal  af  Sted. 

Fra  Døråbningerne  i  den  lange  hvide  Mur  komme 
gamle  Kvinder  slæbende  med  store  Kornsække. 

Mændene  bringe  Træplovene  og  Rebseletøjerne,  andre 
Kvinder  bringe  Vand  i  de  store  fyldte  Oksehuder,  og  alt- 
sammen bindes  det  fast  på  brægende  Kameler  under  høj- 
røstet Tale,  Råben  og  Skrigen. 

Nogle  halvnøgne  Børn  stå  på  Rad  med  hinanden  i 
Hænderne,  klistrede  op  langs  Muren. 

Berberkvinderne  ere  lyse  af  Hudfarve  og  klædte  i  det 
almindelige  blå  Klædebon,  der  er  vundet  om  Livet  og  fast- 
gjort på  Skuldrene  med  Sølvnåle,  så  Hals  og  Siderne  sees. 

På  de  nøgne  Arme  og  Ben  have  de  Ringe  af  Sølv,  Bly 
eller  Ben. 

Deres  Bevægelser  ere  smukke  og  yndefulde. 

Flere  af  dem  have  smukke  Træk  og  ere  sortøjede; 
deres  Negle  ere  farvede  rode  med  Henna. 

Men  der  er  også  andre  Kvinder,  der  er  lige  så  pyntede 
som  de,  men  hvis  morke  Hudfarve,  grove  Træk  og  grimme 
Mund  vidner  om  deres  fremmede  Afstamning. 

Der  er  Negerblod  i  dem. 

Jeg  ytrer  senere  min  Forundring  over  at  træffe  så  mange 
af  dem  her. 

»De  ere  mere  frugtbare  end  de  andre  Kvinder,«  siger 
Hammed,  »derfor  tage  mange  Mænd  dem  til  Medhustruer 
for  at  få  mange  Born,  thi  Børn  betyder  Rigdom.« 

De  stamme  fra  Slaverne,  som  bragtes  hid  gennem 
Sahara  med  Karavanerne  over  Rhadames. 

Nu  er  der  officielt  ingen  Slaver  mere;  men  i  Virkelig- 
heden findes  der  næsten  overalt  i  Syd-Tunis  en  Mængde 
Sorte,  som  ere  mere  eller  mindre  fast  knyttede  til  de  store 
Herrers  Husstande. 

De  behandles  godt  og  ere  derfor  blev^ne  i  deres  Herrers 
Hus,  selv  efter  at  Franskmændene  have  erklæret  Slaveriet 
for  ophørt. 

Negerkvindernes  Dragt  er  som  Berberkvindernes,  men 
deres  sorte  uldne  Hår  er  flettet  i  tykke  Lokker,  som  falde 
lied  over  Panden,  medens  Berberkvindernes  enten  er  skjult 
af  Hovedtørklædet  eller  hænger  frit  frem  som  vore  Kvinders 
Pandehår. 

Efterhånden  som  Kamelerne  blive  læssede  færdigt,  ordnes 
de  i  Grupper,  og  nu  begynder  Afmarchen. 

Mændene  og  de  fleste  Kvinder  ere  til  Fods,  de  først- 
nævnte med  Geværerne  på  Nakken  eller  Knortekæppen  i 
Hånden.     Enkelte  Ryttere  ere  til  Hest  og  skridte  foran. 

Stierne  bugte  sig  hen  over  Kirkegården  mellem  Gravene 
og  videre  ud  i  den  grå  eller  okkergule  Slette.  Ad  dem  for- 
svinde Gruppe  på  Gruppe. 

Der  kommer  andre  små  og  store  Karavaner  inde  fra 
Byen  eller  fra  Palmelundene,  nogle  af  dem  krydse  de  fore- 
gåendes Vej. 

Efterhånden  se  vi  en  Hoben  bevægelige  Linjer  bugte 
sig  hen  gennem  Terrænet  i  alle  Retninger  for  derpå  at  for- 
svinde. 

Så  sidder  Kalifaen  igen  på  sit  Stade  i  Skyggen  med 
den  skrigende  Hob  om  sig,  medens  Fluerne  summe  i  den 
hede  Luft. 

På  Sletten  brænder  Sandet.  Bjergene  vibrere  i  Hori- 
zonten,  og  Chotten  ligger  som  en  Bagerovn  der  længere  borte 
mod  Nord. 


Jeg  gåer  en  Tur  i  Oasen  med  mine  Ledsagere.  Den 
gælder  Jødernes  Boder,  hvor  jeg  køber  et  Klædningsstykke; 
den  gælder  Guldsmedene,  der  i  mit  Påsyn  lave  Ringe  af 
Sølv  til  Ankler,  Øre  og  Håndled,  den  gælder  Negeren,  som 
uden  Pottemagerskive  danner  de  små  og  store  Kokkenkar  af 
Ler,  den  gælder  Jodekobmanden,  hvor  vi  i  Smug  købe  et 
Par  Flasker  Palmevin,  den  gælder  Kaféen,  den  eneste,  jeg 
så,  hvor  vi  mellem  Myriader  af  Fluer  drikke  den  skoldende 
hede  Kaffe,  den  gælder  Manden  på  Torvet,  der  af  Palme- 
blade laver  de  nydeligste  flettede  Vifter,  den  gælder  Kurve- 
magernes Boder  eller  Væveren  i  hans  Stue. 

Overalt  ledsages  vi  af  en  nysgerrig  Hob,  der  overværer 
den  interessante  Handel. 

Da  vi  kom  tilbage,  var  Løjtnanten  og  Tolken  fra  -»le 
bureau  de  renseignementv.  i  Gabes  kommet  ridende  med  deres 
Spahier  for  at  holde  Forhør. 

De  have  indlogeret  sig  i  Gæsteværelset  og  sade  og 
ventede  på  mig  for  at  bede  mig  deltage  i  Måltidet. 

Bureauets  Tjeneste  svarer  til  det  såkaldte  y> bureau  arabe<i 
i  Algier;  medens  disse  sidste  imidlertid  have  Ret  til  at 
dømme  de  Indfødte,  har  førstnævnte  ikke  denne  Ret.  De 
udøve  kun  en  Kontrol,  men  gennem  den  håndhæve  de  i 
Realiteten  Justitsen  omtrent  lige  så  godt. 

Officererne  skulde  nu  efter  Middag  holde  Forhør  hele 
Dagen  for  næste  Dag  at  ride  hjem. 

Efter  et  muntert  Måltid  red  jeg  Klokken  omtrent  to  syd 
på  for  at  overnatte  på  Sletten  ved  en  Brond. 

Kalifaen,  som  rimeligvis  ikke  havde  mange  Folk  hjemme, 
undskyldte,  at  han  ikke  kunde  give  mig  nogen  Vejviser  med; 
men  Officererne  sagde,  at  vi  næste  Dag  ikke  alene  kunde 
finde  Vej  til  Hadége. 

De  gjorde  Kalifaen  Forestillinger  —  han  skulde  skaffe 
en  Vejviser,  og  jeg  hørte  højrøstet  Samtale  om  den  Ting 
og  så  et  Glimt  i  de  ellers  milde  Øjne,  som  jeg  ikke  var 
vant  til  at  se. 

Senere  hørte  jeg  i  Gabes,  at  Kalifaen  i  sin  Ungdom 
havde  været  den  stolteste  Rytter,  den  drabeligste  Krigs- 
mand, men  den  nederdrægtigste  Hestetyv,  man  kunde  tænke  sig. 

Med  Våben  i  Hånd  var  han  draget  langt  bort  til  frem- 
mede og  fjendtlige  Stammer  for  at  røve  og  plyndre  —  ja 
af  og  til  gik  hans  Strejftog  helt  op  til  Egnen  om  Tunis. 

At  det  ikke  altid  gik  af  uden  Kamp,  vil  man  forstå,  når 
man  hører,  at  Kalifaen  har  rost  sig  af,  at  der  er  bleven 
dræbt  seksten  Heste  under  ham. 

Da  Officererne  lovede  at  sende  en  Vejviser  efter  os  til 
Brøndene,  sagde  vi  Farvel  og  red. 

Den  milde  Kalifs  besnærende  Blik  hvilede  på  mig,  da 
jeg  trykkede  hans  Hånd  til  Afsked. 

Nå  Hammed!  »^w  roiitel't. 


VIII. 
Over  Aglat-Merteba  til  Matmatabjergene. 


1  en  stærk  Varme  red  vi  sønder  på  gennem  en  svagt 
bølget  Slette  med  Bjerge  til  højre  og  venstre  et  godt  Stykke 
borte.  Vi  mødte  en  Spahis  fra  Bureauet  i  Gabes  i  Følge 
med  en  Dreng. 

Hammed  blev  glad  ved  at  se  sin  Kammerat,  og  de  taltes 
ved.  Det  viste  sig,  at  Vennen  egentlig  skulde  være  sta- 
tioneret ved  Aglat-Merteba,  de  Brønde,  hvor  vi  agtede  at 
overnatte,  men  da  vor  Ven,  Kalifaen  i  El-Hamma,  ikke  i 
tre  Dage  havde  sendt  Fødevarer  til  ham,  havde  han  tilsidst, 
tvunget  af  Sult,  forladt  sin  Post  for  at  få  noget  at  leve  af. 
Han  agtede  sig  til  El-Hamma  for  samtidig  at  klage  til  sine 
Officerer,  som  han  vidste  skulde  være  der  i  Dag. 

På  Grund  af  at  Koleraen,  der  forøvrigt  nu  var  på  Retur, 
havde  raset  stærkt  i  Syden,  især  i  Oaserne  ved  Chotten,  og 
særlig  i  Nafta  og  i  det  nordligere  liggende  Gofsa,  var  der 
bleven  draget  en  Kordon  af  Spahier  for  at  forhindre  Sam- 
kvem ikke  blot  mellem  de  befængte  og  de  sunde  Egne  i 
selve  Tunis,  men  også  på  Grænsen  mod  Tripolis.  Der  ud- 
brød imidlertid  Kolera  mellem  Spahierne,  og  de  fleste  bleve 
inddragne;  men  på  særlig  farlige  Adgangsveje  til  Oaserne 
ved  Kysten  havde  man  endnu  nogle  Poster,  særlig  ved 
Brøndene  for  at  forhindre,  at  Vejfarende  fra  de  smittede 
Egne  skulde  drage  videre. 

Sletten  udvddede  sig  til  alle  Sider.  Bjergene  på  vor 
venstre  Side  hørte  op,  og  de  til  hojre  trak  sig  tilbage  i 
vestlig  Retning. 

Derimod  opdagede  vi  langt  borte  i  Syd  nogle  blå  Linier, 
det  var  Matmatabjergene. 

Vi  passerede  en  død  Kamel,  som  Sjakalerne  havde 
skeletteret,  og  skridtede  rask  frem  ad  Stier,  over  stenet  Ter- 
ræn eller  hen  over  torre,  flade,  gulbrune  Sletter  uden  videre 
Vegetation. 

Solen  gik  lige  ned ,  da  vi  noget  foran  os  øjnede  to 
mørke  Småtoppe  i  en  Lavning  ved  en  tør  Flodseng. 

Det  var  de  tomme  Telte,  som  tilhørte  Kalifaen,  og  hvor 
Spahierne  og  Hyrderne  havde  kamperet.  Nu  var  der  ingen 
Mo'ers  Sjæl  at  se.  De  hullede,  lasede  Teltduge  holdtes  oppe 
af  skrøbelige  Teltstænger  og  Pinde.  Ituslåede  Potteskår, 
Alfa-Strå  og  Affald  lå  uordentligt  spredt  rundt  om.  Vi 
halede  Vand  op  af  den  stensatte  Brønd  i  den  eneste  Okse- 
hud, vi  havde. 

Af  den  drak  både  vi  og  Hestene,  da  der  intet  Vand- 
trug var,  og  da  vi  ingen  Flasker  eller  Krus  havde  taget  med, 
fordi  vi  ventede  at  træffe  Folk. 

Der  kom  en  lille  Karavane  på  en  halv  Snes  lastede 
Kameler  forbi,  den  drog  mod  Nord.  Driverne  kom  hen  for 
at  få  lidt  Vand,  medens  Dyrene  fortsatte  deres  March.  Så 
bandt  vi  Hestene  hver  ved  sit  hojre  Forben  til  Pløkke  og 
samlede  lidt  Alfastrå  til  dem,  thi  Byg  var  der  intet  af,  og 
det  vilde  først  senere  på  Aftenen  komme  med  Vejviseren. 
Derpå  bredte  vi  vore  Dækkener  ud  mellem  Teltene  og  gav 
os  til  at  nyde  vort  Aftenmåltid,  der  bestod  af  tort  Kod  og 
Brød. 

Da  det  var  forbi,  tændte  jeg  en  Cigaret  og  lagde  mig 
ned,  medens  Hammed  blundede  hen.  Månen  var  nu  stået 
op,  og  alt  var  stille.  Jeg  hørte  Hestene  æde  og  en  Fåre- 
kylling pibe  tæt  ved.  Sådan  gik  der  en  Tid  lang.  En 
Gang  kom  der  en  Fugl  flagrende  hen  i  Lavningen,  men  ellers 
var  der  intet  andet,  der  afbrod  Stilheden. 

Da  det  blev  meget  koldt,  tog  jeg  foruden  min  egen 
Burnus  tillige  den  Hai'k  på ,  som  jeg  havde  bestemt  til 
Foræring  for  Brudgommen.  Jeg  hyllede  mig  ind  i  den  og 
lagde  mig  ind  i  det  ene  Telt;  det  var  åbent  til  Siderne, 
men  der  var  jeg  i  Skygge  for  Månens  Stråler,  thi  i  Syden 
bliver  man  syg,  når  man  sover  i  Måneskin,  det  siger  i  det 
mindste  Araberne.  Jeg  havde  blundet  en  Stund,  da  jeg 
vågnede  ved,  at  min  Hest  vrinskede.  Jeg  kiggede  ud,  der 
var  intet  at  opdage.  Også  Hammed  kom  på  Benene,  men 
kunde  heller  ingen  Ting  se.  Så  lagde  vi  os  ned  igen  med 
Sadlerne  til  Hovedpude;  men  et  Øjeblik  efter  hørte  vi  Skridt 
og  en  Stemme,  som  talte.  Det  var  Vejviseren,  der  kom 
slæbende  med  lidt  Byg  til  Hestene.  Da  de  havde  fået  deres 
Foder,  gav  vi  Vejviseren  lidt  Brod  at  spise,  han  havde  kun 
et  Par  Dadler  med  —  og  så  prøvede  vi  igen  på  at  sove. 
Endnu  en  Gang  bleve  vi  forstyrrede,  da  Spahien  kom  tilbage 
fra  El-Hamma. 

Jeg  fik  at  vide,  at  han  havde  klaget  til  Officererne,  som 
igen  havde  taget  fat  på  Kalifaen,   den  milde,    venlige  Kalifa. 


Før  Daggry  vare  Hammed  og  jeg  i  Sadlerne  og  skrid- 
tede af  Sted  efter  vor  Vejviser,  der  tæt  hyllet  i  Burnussen 
gik  foran  med  lange  Skridt.  I  Morgendæmringen  passerede 
vi  en  lille  Forhøjning,  der  var  fuldstændig  oversået  med 
Sten,  og  noget  senere  kom  vi  forbi  nogle  små  Forhøjninger, 
der  fuldstændig  lignede  vore  Kæmpehøje,  også  de  vare  over- 
såede med  Sten. 

»Det  er  Ruiner  fra  Romernes  Tid,«  sagde  Hammed. 

På  Sletten  kunde  vi  se,  at  Hyrderne  havde  drevet  med 
deres  Hjorde.  På  et  Sted  var  der  med  en  Kæp  ridset  en 
Streg  rundt  i  en  stor  Firkant  på  den  tørre  Jordskorpe. 

Det  gøre  tlyrderne  udenom  Hjordene,  når  de  om  Natten 
have  drevet  dem  .sammen,  så  tør  Sjakalerne  og  de  vilde  Dyr 
ikke  ang-ribe  —  forklarede  Hammed  atter. 

Bjergene  mod  Syd  og  Sydost  kom  nærmere,  vi  passerede 
nogle  tørre  Flodsenge,  der  kom  fra  dem,  så  nogle  Stier,  det 
var  Vejene  fra  Gabes  til  Bjergene.  Længere  borte  mod 
Syd  tegnede  sig  blå  Tinder,  bag  dem  vidste  jeg,  lå  Lands- 
byerne Toujoud,  Zaraua  og  Tamezred. 

Det  er  nu  blevet  varmt.  Klokken  er  syv.  Vejviseren 
har  kastet  Burnussen  over  Skuldrene,  har  lagt  Stokken  over 
Nakken  og  holder  den  i  Enderne  med  sine  Arme  løftede 
op.  Han  skridtede  rask  fremad  mellem  de  mange  Tuer  og 
Sten  eller  henover  fladt,  leret,  men  tort  Terræn,  hvor  vi  se 
Springrotternes  Huller. 

I  det  vibrerende  Sollys  øjne  vi  Hjorde  af  Får  og  Geder, 
der  ere  under  Bevogtning. 

Vi  passere  atter  over  et  Par  tørre  Flodsenge  og  ere  nu 
i  Nærheden  af  Bjergene. 

En  Dal  ligger  for  os,  vi  se  Palmer  og  Oliven  i  det 
Fjærne  og  langt,  langt  borte,  på  det  Sted,  hvor  Dalen  er 
højest,  en  rank  Palmestamme. 

Vejviseren  peger  på  den  og  siger,  at  derhen  skulle  vi 
—  thi  ikke  langt  borte  på  den  anden  Side  er  Hadege,  vor 
Rejses  Mål  —  der,  hvor  vi  skulle  til  Bryllupsfest  i  Dag. 

Jeg  afskedigede  nu  Vejviseren,  der  siger,  at  han  vil  gå 
lige  tilbage  til  El-Hamvia  i  lige  Linie,  hvor  der  ingen  Vej 
findes. 

Hans  hvide  Skikkelse  er  snart  langt  bag  os.  Vi  ride 
nu  ind  i  Dalen  med  Bjerge  til  Siderne.  Til  højre  skal  der 
ligge  en  lille  Landsby  af  Huler;  jeg  kan  ikke  få  Øje  på 
den;  men  Beboernes  Palmer,  Oliven  og  Figentræer  pas- 
sere vi. 

Ad  en  dyb,  tør  Flodseng  bugte  vi  os  fremad.  Jeg 
sidder  og  døser  hen  på  Hesten  i  den  kvælende  Hede  og 
tænker,  som  man  siger,  på  ingen  Ting.  Da,  pludselig, 
stejler  min  Hingst  og  snurrer  rundt  —  Hammeds  hvide 
Hest  gør  ligeså. 

Da  jeg  faer  Hesten  kørt  om,  ser  jeg  en  lille  Slange  rulle 
sig     sammen    foran    mig    på    Sandet    i    Flodsengens    Bund. 

Dens    Hoved    udvider    sig    i    en    Plade,    og     den     strækker 
det  hvæsende   frem.      Jeg   sætter  Hesten   i  et  Spring  op  på 


Stejlende  Hest. 


Stenbredden  ved  Siden,  stiger  af  og  forsyner  mig  med 
nogle  store  Stenfliser.  Hammed  gør  ligeså,  hvorefter  vi 
bombardere  Slangen. 

Forst  efter  længere  Tids  Anstrængelser  lykkes  det  os 
at  få  Livet  af  den. 

Vi  fortsatte  Ridtet.  Hinsides  Bjergryggen  til  hojre 
ligger  Landsbyen  yiidlig,  den  med  de  mange  Kvinder.  Sa 
nå  vi  op  til  et  Vandskel  og  se  ned  i  en  stor  bred  Dal, 
hvis  Bund  er  furet  og  rynket,  og  hvor  Palmernes  ranke 
Stammer  med  de  vifteformede  Kroner  ses  spredt  rundt  om. 
Vi  ere  i  Nærheden  af  Hadesre. 


IX. 
Brudefærden  i  Hadége. 


Bryllup. 


N< 


ed  fra  Bjergene  og  hen  over  Bakkerne  i  Dalen 
strømme  Folk  til  i  Skarer.  Enkelte  Ryttere  i  festligt  Skrud 
med  Geværet  på  Nakken  lade  Hestene  danse  hen  ad  Stierne. 
Deres  Vej  er  betegnet  ved  Støvskyer.  Burnusklædte  Mænd 
komme  dragende  til  Fods  i  små  og  store  Skarer.  De 
skimtes  oppe  i  de  blå  Bjerge  som  hvide  Punkter,  der  blive 
større  og  større,  jo  mere  de  nærme  sig.  På  Æsler  komme 
Kvinder  i  lyse  Dragter  ridende.  De  ledsages  af  deres 
større  Børn  og  Mændene  fra  deres  Landsby.  Andre  Kvinder 
vandre  til  Fods,  hyllede  i  røde,  gule  og  blå  Klæder, 
medens  Middagssolen  skinner  på  Smykkerne  om  Håndled 
og  Ankel. 

Alle  disse  Skarer  tage  Retning  mod  Kalifaens  By,  mod 
Hulerne  i  Dalen.  Et  Par  af  Kalifaens  Mænd  komme  ridende 
for  at  modtage  mig,  de  slutte  Trop  med  Hammed,  nogle  af 
Gæsterne  indhente  os  og  gøre  ligeledes  Følge,  så  inden  jeg 
ved  et  Ord  deraf,  befinder  jeg  mig  i  Spidsen  for  en  hel  lille 
Kavalkade.  Jeg  hører  Hestene  pruste  og  Hovene  slå  Takt 
mod  Jordsmonnet,  medens  Støvet  hvirvler,  Sporerne  klirre,  og 
muntre  Stemmer  komme  i  mit  Øre.  Der  er  Feststemning 
oppe  i  Rytterskaren  bag  mig.  Velan  da.  Godtfolk!  slå 
Hætterne  ned!  lad  Burnussen  flagre!  stræk  ud! 

I  flyvende  Fart  gåer  det  fremad  til  Fest,  forbi  vandrende 
Grupper,  der  vige  til  Side.  Det  gåer  op,  det  gåer  ned,  det 
gåer  muntert  af  Sted,  hen  i  Palmernes  Skygge,  ud  i  Solen 
igen  på  de  fyrige  Heste,  der  skumme  og  pruste. 


Da  Støvskyerne  have  lagt  sig,  efter  at  vi  have  gjort 
Holdt  under  det  Oliventræ,  hvor  Kalifaen  sidder  omgiven  af 
en  Mængde  Venner  og  Frænder,  stiger  jeg  af.  Jeg  hilser 
først  på  den  gamle  venlige  Sidi  FatiicJie,  der  modtager  mig 
på  det  varmeste,  så  tager  jeg  mod  alle  de  andres  udstrakte 
Hænder  og  deres  Velkomsthilsner. 

Rundt  på  den  åbne  Plads,  som  jeg  kender  så  godt,  er 
der  rejst  Kamelhårs  Telte  til  at  modtage  de  mange  Gæster. 
Udenfor  dem  stå  Muldyr  og  Heste  lejrede.  Kvinder  ser  jeg 
ingen  af,  de  opholde  sig  i  Hulerne,  men  Hundreder  af  Mænd 
bølge  frem  og  tilbage  eller  sidde  i  Grupper  med  rejste 
Geværer,  medens  Drengene  sværme  omkring  i  legende 
Klynger.  Der  kommer  stadig  flere  og  flere  Gæster,  som 
tøjre  Hestene,  kysse  Kalifaens  Haik  og  hilse  på  hinanden. 
Jeg  kender  mange  af  disse  brunøjede  Mænd  med  de  lige 
Næser  og  de  smukke  Træk,  og  ustandseligt  lyder  deres 
■»Salem<i  og  mit  f> Salem  aleikwwi.  Jeg  foler  mig  tryg  og 
stolt  over  at  være  Ven  med  disse  Bjergbeboere  og  over  at 
vide,  at  jeg  er  den  eneste  kristne  Mand  mellem  alle  disse 
Troende,  takket  være  Kalifaens  Lejde  og  hans  Beskyttelse. 

De  fleste  af  Mændene  ere  klædte  som  sædvanligt  i  deres 
hvide  Burnusser  eller  i  deres  brune  Toga,  som  de  slynge 
om  sig  i  et  malerisk  Draperi,  medens  andre,  særlig  Rytterne 
og  de,  der  skulle  opføre  Krudtlegen  til  Fods,  have  aftaget 
disse  Klædningsstykker  for  at  iføre  sig  gule,  grønne  og  blå 
Silketrøjer  eller  silkebroderede  Festburnusser  med  vide  Ærmer. 
Enkelte  bære  Burnussen  eller  Togaen  over   deres  Silkedragt. 

Min  brave  Ven  Belkassem  er  den  eneste,  som  jeg  ser  i 
en  gammel,  laset  og  skidden  Dragt,  der  ligner  en  Frakke 
med  Ærmer;    men    han    skal    også    sørge   både   for   Gæster> 

Daniel  Broun.  9 

Heste  og  Muldyr,  og  jeg  ser  ham  komme  slæbende  snart 
med  det  ene,  snart  med  det  andet  i  Favnen,  skældende  og 
smældende  til  højre  og  venstre  for  at  få  Plads  og  for  at 
skaffe  Heste  og  Muldyr  anbragte.  Hans  Bestilling  er  åben- 
bart en  Marskalks  —  Stokken  mangler  han  heller  ikke  — 
af  og  til  danser  den  hen  mellem  de  tøjlesløse  Småknægte, 
når  de  ikke  give  Agt  på  hans  Anvisninger.  Han  har  meget 
travlt,  men  faer  dog  Tid  til  at  sende  mig  et  skælmsk  Øjekast 
og  give  mig  en  velment  Hilsen. 

Brudgommen  Mohammed  ser  jeg  ikke:  han  nævnes  slet 
ikke  og  holder  sig  endnu  skjult,  som  Skik  og  Brug  fordrer 
det,  hos  sine  nærmeste  Venner. 

Mansiir  er  heller  ikke  hjemme,  han  er  draget  bort  for 
at  hente  Bruden,  så  Amor  er  den  eneste  af  Kalifaens  Sønner, 
som  byder  mig  velkommen. 

Der  bliver  anvist  mig  Kvarter  i  Gæstehulen,  og  vore  Heste 
blive  opstaldede  i  Hulegangen  ligesom  ved  mit  første  Besøg. 
Jeg  vederkvæger  mig  ved  et  udmærket  Festmåltid.  Bordet 
bugner  af  Fade  og  Skåle  med  vel  tillavede  Retter,  som  jeg 
nyder  med  en  sulten  Mands  gode  Appetit.  Kalifaen  kommer 
selv  ind  for  at  se  til  mig  under  Måltidet,  med  ham  følger 
•en  skuelysten  Hob,  der  lejrer  sig  rundt  om  i  Hulen  og 
formørker  dens  Indgang. 

Hoben  forholder  sig  tavs,  så  længe  Måltidet  varer,  da 
det  er  forbi,  bliver  den  jaget  ud,  og  jeg  beordrer  Hammed 
til  at  postere  sig  ved  Døren  for  at  forbyde  alle  og  enhver 
Adgang,  da  jeg  nu  vil  tvætte  mig  og  iføre  mig  mit  Fest- 
kostume, en  hvid  Lærredsdragt. 

Da  det  er  gjort,  kommer  Hammed  ind  med  en  lille 
fiks  elleve  Ars  Dreng  ved  Hånden,  som  tiltaler  mig  på 
flydende  Fransk. 

»Det  er  min  lille  Broder  Ali,<s.  siger  Hammed,  »han  er 
bleven  bedt  med  til  Festen  og  er  kommet  i  Følge  med  sin 
Moder  og  sin  Søster  fra  Gabes  ridende  på  et  Æsel.« 

Ali  gåer  i  fransk  Skole  der,  og  med  sine  glimrende 
Anlæg    har    han    snart  lært    at  tale    fuldendt  Fransk.      Han 


131 


siger,  at  Kalifaen  har  sagt  til  ham,  at  han  skulde  gå  hen  til 
mig  for  at  spørge,  om  jeg  ikke  vilde  bruge  ham  som  Tolk. 
Jeg  var  selvfølgelig  glad  ved  denne  Akvisition,  og  den 
Times  Tid,  der  er  tilbage,  inden  Brudetoget  kan  ventes,  og 
Festen  dermed  vil  tage  sin  Begyndelse,  benyttede  vi  så  til, 
at  jeg  med  min  lille  Alis  Hjælp  faer  indhentet  Oplysninger 
om  Bryllupsskikkene  i  Matmatabjergene,  som  satte  mig  i 
Stand  til  bedre  at  forstå,  hvad  jeg  senere  på  Dagen  fik  at 
se.  Disse  Oplysninger  kompletterede  jeg  med  de  Med- 
delelser, som  både  Mansur  og  Amor  og  flere  andre  af  Lan- 
dets betydeligere  Mænd  gave  mig. 


Medens  Blikkene  spejdende  stirre  mod  Bjergene  for  at 
opdage  den  ventede  lille  Karavane  med  Mansur  i  Spidsen, 
der  skal  føre  Bruden  til  hendes  fremtidige  Hjem,  medens 
Gæsternes  Tal  stadig  forøges  på  Pladsen  udenfor  Hulerne, 
medens  Brudgommen  fra  sit  Skjul  horer  den  fjerne  Summen 
af  de  festklædte  Mænds  Tale,  medens  han  sikkert  drømmer 
om  sin  Udkårne,  hvis  Træk  han  kun  vagt  erindrer  at  have 
set,  medens  Geværerne  lades.  Låsene  efterses,  Hestene  op- 
sadles, Hundene  halse.  Kvinderne  pyntes,  og  medens  Brude- 
kamret holdes  i  Beredskab  der  inde  i  Hulen  ved  Siden  af, 
lad  os  da  dvæle  ved  Festdagene,  der  gå  forud  for  denne 
sidste  store  Højtidsdag. 


Den  gamle  Kalif  har  på  Sønnen  Mohammeds  Vegne 
aftalt  det  fornødne  med  Brudens  Fader,  der  er  af  Uled- 
Slimanemts  Stamme.  Brylluppet  er  nu  bestemt,  det  er 
fuldstændig  borgerligt;  men  forinden  Brudgommen  kan  slå 
sig  til  Ro  med  sin  anden  Kone,  skal  der  skydes  mange 
Glædesskud,  synges  meget,  spises  megen  Kuskuss  og  gøres 
mange  Forberedelser  både  i  Brudens  og  Brudgommens  Hjem. 
Det    er    især   i   Hadége,    hvor  Festlighederne    skulle   vare    i 

samfulde  otte  Dage,  at  Mænd  og  Kvinder  kappes  om  at 
berede  alt  på  det  bedste  til  den  store  Højtid,  ikke  så  for- 
underligt: det  er  jo  også  Kalifaens  Søn,  den  fire  og  tyveårige 
Mohammed,  som  holder  Bryllup. 

Det  var,  som  man  vil  erindre,  den  17de  Oktober,  altså 
for  otte  Dage  siden,  at  jeg  overværede  den  første  Dags  Fest. 
I  de  første  Dage  bestille  Kvinderne  ikke  andet  end  samle 
Korn  og  Byg  for  at  male  det  i  deres  små  Håndkværne  af 
Sten.  Der  vil  komme  mange  Folk,  så  der  skal  meget  Arbejde 
til;  men  der  skal  samtidig  også  være  Glæde  og  Fest  i 
Hadege,  derfor  samles  Landsbyens  Kvinder  om  Aftenen  for 
at  overgå  hverandre  i  at  improvisere  deres  Sange.  Medens 
Omkvædene  lyde,  og  frydefulde  Yu-Yu  tone  hen  i  den  stille 
Aften,  sidde  Mændene,  som  vi  have  set,  i  Klynger  for  at 
høre  på  Kvindesangen,  Negerkomikernes  Viser,  Trommernes 
og  Klarinetternes  støjende  Larm.  Af  og  til  glimter  et  Skud, 
og  der  høres  Knald  på  Knald.     Glæden  er  almindelig. 

Disse  to  første  Festdage  benævnes  Rahaja.  Tredjedagen 
El  Henna  anvendes  til  Tilberedelsen  af  den  Plante,  hvis 
Blade  farve  Kvindernes  Negle  på  Hænder  og  Fødder  røde. 
Den  unge  Brud  må  i  sit  nye  Hjem  aldrig  komme  til  at 
mangle  dette  Forskønnelsesmiddel ;  hver  Dag  må  hun  jo 
pryde  sig  på  ny  for  at  tækkes  sin  Mand.  På  den  fjerde 
Festdag,  Nugera,  samles  Kvinderne  atter,  de  synge  og 
arbejde  og  have  travlt  med  Forberedelser  til  Festerne. 

Endelig  på  femte  Dag,  Måfal,  begynde  Glæderne. 
Stammens  Mænd  og  Kvinder  komme  hid  for  at  fortære  væl- 
dige Mængder  af  alskens  Mad  og  især  den  kære  Kuskussu. 
Negerne  synge  og  danse  og  tjene  mange  Penge,  thi  både 
Vært  og  Gæster  ville  ikke  glemme  dem.  Næste  Morgen, 
det  er  den  sjette  Dag,  den  hedder  Follag  ^  begynde 
Mændene  straks  igen  at  forlyste  sig  ved  Kuskuss  og  Kød- 
retter; men  de  må  også  have  noget  at  stå  imod  med,  thi 
om  Aftenen  efter  Solnedgang  skulle  de  drage  ud  for  at 
samle  Ved  og  Brændsel.  Først  henad  Morgenstunden  vende 
de  tilbage,  men  nu  er  også  Tiden  kommet  til,  at  Kvinderne 
gøre  den  sidste  store  Anstrængelse,  for  at  Bryllupsfesten  kan 


133 

forløbe  smukt  til  Ære  for  dem  selv  og  Kalifaen.  Der  bliver 
slagtet  mange  Okser  foruden  Snese  af  Får;  thi  ingen  Fest 
forløber,  uden  at  hver  Mand  fylder  sin  Bug,  så  han  næsten 
ikke  kan  stavre  af  Sted. 

Denne  Dag,  den  syvende,  El  Kesuar,  er  bestemt  til 
Overbringelsen  af  Brudens  Klæder  og  Smykker.  Det  ære- 
fulde Hverv  bliver  betroet  til  Amor,  Kalifaens  anden  Son. 

Noget  over  Middag  svinger  han  sig  i  Sadlen,  ledsaget 
af  en  halv  Snes  Ryttere  og  en  Del  Folk  til  Fods.  De  føre 
et  Muldyr  med,  på  det  er  Brudegaverne  læsset.  Under  Vejs 
opføre  Rytterne  den  vildeste  Fantasia,  der  tager  til  i  Dristig- 
hed, eftersom  de  nærme  sig  Brudens  Hjem  på  den  anden 
Side  Bjergene.  Geværskuddene  knalde,  Krudtrøgen  driver 
hen  mellem  Bjergene.  Negermusikanterne  spille  op  på  Fløj- 
terne og  røre  deres  Trommer.  Uled-Sliman  erne  skulle  da 
høre,  at  nu  komme  Mændene  fra  Hadege. 

Disse  have  været  ventede,  og  man  har  beredt  dem  en 
festlig  Modtagelse,  thi  også  her  i  Landsbyen  har  man  i  flere 
Dage  forberedt  sig  og  moret  sig.  Hver  Mand  ved,  at 
Stammen  kan  være  stolt  af  at  sende  den  lille  Mena  til 
Hadege  som  Brud  for  Kalifaens  Søn. 

Hvor  var  der  Trængsel  forleden  Aften,  da  hun  efter 
Solnedgang  utilsløret  trådte  ud  af  Hulen  og  ud  i  den  åbne 
Gård,  bly  og  bange,  med  et  Lys  i  Hånden,  for  at  lade  sig 
beskue  af  Mændene  i  sin  Hjemstavn.  Fra  Toppen  af  Bakken 
så  de  ned  i  den  dybe  Gårdsplads,  hvor  Lyset  sitrede  i 
hendes  Hånd,  og  hvor  hendes  Skygge  tegnede  sig  op  ad  de 
lodrette  Mure.  De  så  for  sidste  Gang  hendes  jomfruelige 
Skikkelse  og  hendes  smukke  Træk,  og  de  måtte  indrømme, 
at  hun,  den  lille  Mena,  var  en  værdig  Brud  for  Mohammed, 
Kalifaens  Søn  fra  Hadége. 

I  Går  sang  Kvinderne  i  Uled-Sliman  i  Landsbyen  den 
ganske  Dag;  både  Morgen,  Middag  og  Aften  lod  deres  glade 
Sange  udenfor  Hulerne.  Der  var  intet  Arbejde  mere,  nu 
var  der  fuldt  op  af  Spise  både  til  Stammens  egne  Mænd  og 
til  de  fremmede  Brudesvende. 

Efter  at  Amor  og  hans  Mænd  have  tumlet  sig  til  Ære 
for  Uled-Slimanerne,  føres  de  ind  i  den  Hule,  som  beboes  af 
Brudens  Fader.  Her  overlevere  de  de  smukke  Klæder  og 
blive  nu  beværtede  med  Kødretter  og  Ragout.  Forinden  de 
drage  bort  igen,  vandre  de  ind  i  et  Rum,  hvor  Kvinderne 
have  sat  sig  langs  Væggene,  hver  på  sin  Semduk*).  Nu 
lægge  de  Pengestykker  på  Kvindernes  Hoved,  bestemte  til 
den  Negerinde,  som  skal  pynte  Bruden.  Hun  skal  have  en 
Opmuntring  og  betales  i  klingende  Mønt  for  ret  at  pryde 
den  unge  Mena ,  så  hun  kan  tækkes  sin  tilkommende  Mand. 
Først  længe  efter  Solnedgang  kommer  Amor  hjem  til  Hadége, 
hvor  Geværskuddene  knalde,  og  Negerne  danse  og  spille, 
rigelig  belønnede  af  den  forsamlede  Skare. 

Også  hos  Uled-Sliman'erne  er  der  Fest,  den  sidste  store 
Fest,  inden  den  lille  Pige  for  stedse  skal  forlade  sit  Hjem, 
thi  i  Morgen  må  hun  sige  Farvel  til  alle  dem,  der  vare  så 
gode  imod  hende,  for  at  blive  en  anden  Mands  Hustru,  en 
Mand,  som  hun  næppe  kender  uden  af  Navn.  Dog  hun 
drømmer  sikkerlig  om  alle  de  Herligheder,  som  hun  vil  gå 
ind  til,  om  den  Mand,  som  snart  skal  blive  hendes  Husbond 
og  Herre  —  og  til  Lykke  for  hende  tænker  hun  ikke  på, 
at  om  syv — otte  Ar,  måske  før,  er  hun  falmet,  gammel  og 
grim  og  kun  et  Lastdyr,  som  må  vige  Pladsen  for  en  endnu 
yngre  Kvinde,  som  hun  måske  med  Taknemlighed  vil  mod- 
tage for  at  få  Hjælp  til  sit  Arbejde. 

Dog,  lad  os  ikke  forskærtse  denne  Glædens  Stund  ved 
slige  Betragtninger.  Sorgerne  komme  tidligt  nok  eller  måske 
slet  ikke! 

Det  er  nu  otte  Dage,  siden  Bryllupshøjtidelighederne 
begyndte.  Dagen  kaldes  Sjeffa  o:  Baldakin.  Tidlig  om 
Morgenen  før  Solopgang  ere  alle  på  Benene  i  Hadége.  Der 
er  den  foregående  Aften  og  i  Nattens  Løb  kommet  frem- 
mede Gæster  fra  fjærnere  Egne,  og  op  ad  Dagen  vil  der 
komme  flere.      Fra  alle    Landsbyerne   i  Matmatabjergene   er 


*)  Skrin. 

der  indbudt  Folk,  forst  og  fremmest  fra  Uled-Slimaji,  men 
også  fra  Ras-el-Ued,  Beni-Sultan,  Toujane,  Smertefi,  Ben- 
Aissa. 

Der  vil  komme  mange  Hundrede,  og  med  Mænd, 
Kvinder  og  Børn  fra  Hadége  vil  der  blive  mellem  et  og  to 
tusinde  Mennesker. 

I  Kalifaens  Huse,  overalt  i  Hulerne  og  under  Teltene 
spise  de  Indbudne  i  den  årle  Morgenstund.  Belkassem  har 
nok  at  gøre  med  at  sørge  for,  at  enhver  faer  anvist  Plads. 

Da  Måltidet  omsider  er  endt,  flokkes  man  for  at  se 
Mansur  drage  bort  med  Baldakinen  (Sjeffa)  på  Br>41ups- 
kamelen.  Han  rider  sit  Æsel  og  ledsages  både  af  Ryttere 
og  Folk  til  Fods,  der  affyre  Geværerne  og  opføre  den 
smukkeste  og  fornøjeligste  Fantasia,  medens  Negerfløjterne 
og  Tamburinerne  spille  op. 

Medens  han  forsvinder  ad  Stierne  mellem  Bjergene,  ville 
vi  se  ind  i  Brudens  Hjem,  hvor  han  ventes  at  ville  ankomme 
nogle  Timer  efter. 


Brudens  Fader  gør  Gilde  for  Mænd,  Kvinder  og  Børn, 
ja  selv  for  Negrene,  og  han  skyder  Glædesskud.  Ved  Mid- 
dagstid, når  Bruden  er  pyntet  og  nu  kun  venter  på  at  blive 
hentet,  træde  Stammens  Mænd  ind  og  lægge  hver  deres 
Skærv  på  hendes  Hoved.  Alt  er  til  Negerinden,  som  har 
pyntet  hende,  og  som  har  arbejdet  troligt,  for  at  Festen 
kunde  få  et  smukt  Udfald. 

Men  tys !  hør  hvor  det  knalder  i  det  Fjerne,  det  er 
Mændene  fra  Hadege,  som  komme.  Skynd  Jer,  I  Uled- 
Slimaner  og  modtag  dem.  Krudtet  taler.  Klarinetterne 
skingre.     Tam — Tam'erne  buldre  løs  i  en  Uendelighed. 

Alt  imens  er  Baldakinen  bleven  pyntet  og  omvundet 
med  Tørklæder  af  spraglede  Farver.  Bruden  bliver,  tæt  til- 
sløret, anbragt  i  den,    Dækket  trukket  for,    så  hun  ikke  kan 

ses,  ejheller  selv  se   ud,   og  nu   drager  det  frydefulde  Optog 
med  Mansur  i  Spidsen  hjem  til  Hadége. 

Brudens  Moder,  Søster,  Fader  og  Negerinden  folge  til 
Fods  umiddelbart  efter  Baldakinen.  Foran  gå  Negrene  og 
spille  op. 


Der  kommer  Bud,  at  nu  kan  man  se  Brudetoget  komme 
ned  ad  Bjerget.  Vi  skynde  os  ud  og  følge  med  Strømmen 
ned  mod  en  stor  åben  Plads,  hvor  Fantasia'en  skal  beg}-nde. 
Der  kommer  ilende  en  Flok  tilhyllede  Kvindeskikkelser  i 
deres  gult,  og  rodfarvede  Torklæder.  Det  er  de  unge,  halv- 
og  helvoksne  Piger.  De  holde  sig  i  sluttet  Trop  og  tage 
Plads  under  Palmetræerne  i  Skj^ggen.  Den  gamle  Kalif 
sidder  på  sit  Muldyr  med  Knortekæppen  i  Hånden.  Han, 
Belkassem  og  Amor  samt  nogle  af  Mændene  ordne  Skarerne 
på  begge  Sider  af  Pladsen  i  lange  Rækker. 

Der  bliver  anvist  mig  Plads  på  en  Stol  under  et  Palme- 
træ. Ali  og  Hanmied  ere  ved  min  Side,  og  Kalifaen  kommer 
af  og  til  ridende  og  holder  hos  mig.  Så  smile  vi  til  hin- 
anden. Han  spørger,  om  jeg  er  tilfreds,  om  jeg  sidder  godt, 
og  han  siger,  at  han  er  glad  over,  at  jeg  vil  være  hos  ham 
på  denne  Festdag. 

»Min  Broder,«  svarer  jeg  ham,  »Du  kan  være  stolt  over, 
hvad  Du  er  i  Stand  til  at  vise  mig;  aldrig  havde  jeg  tænkt, 
da  jeg  forlod  mit  Fædreland,  der  ligger  lige  så  langt  på  den 
anden  Side  Frankrig  som  Matmatabjergene  på  denne  Side, 
at  det  skulde  times  mig  at  blive  den  mægtige  Sidi  Fatuche's 
Ven,  aldrig  havde  jeg  drømt  om,  at  jeg  vilde  komme  til  at 
sidde  fredeligt  her  mellem  Bjergene  blandt  så  mange  af  Dit 
Folks  udmærkede  Krigere,  som  alle  ere  mine  Venner.  Allah 
har  styret  mine  Fjed  til  Din  Bolig,  gid  jeg  kunde  blive  hos 
Dig,  som  Du  har  foreslået;  men  jeg  har  selv  Hus  og  Hjem, 
en  Kone  og  en  lille  Dreng,  og  dem  må  jeg  hjem  og  sørge 
for.  Men  når  jeg  er  vendt  tilbage  og  sidder  lunt  i  min 
Hule   ved  Ildstedet,    medens  Sneen   falder,   og   det  er    koldt 


udenfor,  da  vil  jeg  fortælle  om  Dig  og  Dit  Gæstevenskab, 
og  når  min  lille  Dreng  bliver  stor,  vil  han  måske  komme 
herned  og  søge  op  dem  af  Dit  Folk,  som  erindrer  den  frem- 
mede Mand,  hans  Fader,  som  var  Kalifaens  Ven,  og  da  vil 
han  blive  modtaget  som  en  kær  Gæst,  det  er  jeg  vis  på. 
Da  skal  Matmatafolket  erfare,  at  Dit  Navn  ikke  er  glemt  i 
min  Stamme,  men  tværtimod  vil  leve  så  længe,  Allah  vil 
forunde  den  selv  Liv.« 

Sidi  Fatuche  rakte  mig  Hånden,  jeg  gav  ham  et  trofast 
Håndtryk,  og  vi  førte  vore  Hænder  til  Læberne. 

»Hav  Tak  for,  hvad  Du  har  sagt.« 


Bag  mig  lob  en  Jordvold,  dæmmet  op  for  Palmer.  På 
den  sad  der  Mand  ved  Mand,    tæt  pakkede  til  begge  Sider. 

Mellem  de  hvide  Masser  højnede  Palmer  sig  i  Vejret, 
længere  borte  skimtedes  andre  Palmekroner  og  Oliventræer 
spredte  hist  og  her  i  Dalen. 

Horisonten  lukkedes  af  de  blånende  Bjerge.  I  Palme- 
kronerne så  jeg  Drengene  kravle  op  for  bedre  at  kunne  se. 
Bag  Mændenes  Række  stod  Kvindegruppen.  Blandt  Mændene 
vare  Negermusikanterne,  ved  Siden  af  dem  geværbevæbnede 
Mænd  i  Silketrojer  opstillede,  parate  til  at  opføre  Krudtlegen. 

Langt  til  venstre  holdt  i  Mellemrummet  mellem  de  to 
Rækker  en  Del  Ryttere  i  flunkende  Dragter  med  de  sølv- 
beslagne  Geværer  lodret  i  Vejret,  —  beredte  til  at  springe 
frem  i  flyvende  Fart  forbi  os.  Til  højre  hævede  Terrænet 
sig  svagt  op  mod  Hulerne  i  Bakken. 

Det  var  varmt  i  denne  Middagsstund,  og  Solen  brændte 
hedt  i  Dalen,  men  Opmærksomheden  var  spændt  henvendt 
på,  hvad  der  vilde  komme,  og  ingen  tænkte  på  Varmen. 

Nu  begynde  Fløjterne,  Klarinetterne  og  Trommerne  at 
spille  op.  Drengene  styrte  i  Løb  fra  den  ene  Side  til  den 
anden  over  det  åbne  Rum,  forfulgte  og  jagede  tilbage  af  Bel- 
kassem  og  Mændene  og  udskældte  af  selve  Kalifaen;  thi  nu 
skal  der  være  frit  Rum  til,  at  Hestene  kunne  strække  ud. 

Pludseligt   lyde  Geværskud   fra  Gruppen  ligefor.     Røgen 
driver    op    under    Palmegrenene,   og  nu   ser  jeg  Mændene  i 


Bruden  føres  ned  over  Bjergene. 
(Efter  Forf.'s  Skitse,  tegnet  af  Knud  Gamborg). 


de  smukke  Trøjer,  de  røde  Huer  og  hvide,  folderige  Ben- 
klæder, enten  to  og  to  eller  fire  ad  Gangen  opføre  Krudt- 
dansen. 

To  Mænd  springe  ud  af  Mængden.  Den  første  lægger 
Bøssen  til  Kinden,  sigter  på  den  anden  og  begynder  at 
danse  rundt  med  små  trippende  Bevægelser  i  en  Kreds, 
stadig  sigtende  på  den  anden,  som  danser  ligeover  for  ham 
i  samme  Kreds  med  Kolben  af  Geværet  vendt  mod  den 
første. 

Fra  den  ene  Side  til  den  anden  trippe  de,  medens  Ge- 
værerne stadig  stå  i  samme  Stilling  til  hinanden.  Da,  plud- 
seligt, knalder  først  det  ene,  så  i  samme  Øjeblik  det  andet 
Gevær  af. 

Danserne  springe  til  Klarinettens  hoppende  og  snøvlende 
Toner  om  i  et  andet  Tempo.  Den  ene  kaster  Geværet  gen- 
tagne Gange  i  Vejret  for  hurtigt  at  gribe  det  igen;  den 
anden  lader  samtidigt  sit  snurre  rundt  i  susende  Fart  i 
Hånden. 

Sådan  danse  de  lidt,  derpå  springe  de  over  i  en  lang- 
sommere Takt  —  sigte  på  hinanden  som  først  og  ende  med 
pludseligt  at  forsvinde  i  Mængden  for  at  lade  Geværerne  på 
ny,  medens  andre  Grupper  danse  frem,  og  medens  Skuddene 
knalde. 

Jeg  ser  fire  Mænd  danse  frem  i  Kreds,  to  og  to  sigte 
på  hinanden  —  fra  den  ene  Side  til  den  anden  går  det  — 
der  lyder  Knald,  Geværerne  svirre  i  Luften,  Solen  glimter 
på  Sølvbeslagene,  på  Støvet,  på  de  hvide  blændende  Bur- 
nusser, på  Mænd  og  Kvinder,  Palmer  og  Oliven,  alt  medens 
Musikens  ensformige,   snøvlende  Toner  skingre  frygteligt  op. 

Nu  kommer  der  Liv  i  Rytterne  til  venstre.  To  Mænd 
sætte  deres  Heste  i  Galop  fra  Stedet  og  tvinge  dem  frem  i 
den  mest  rasende  Fart.  Som  et  Lyn  nærme  de  sig,  Ryt- 
terne bøje  sig  til  Siden  ned  mod  hinanden  og  holde  Hovederne 
trykket  fast  sammen  Kind  mod  Kind. 

Man  ser  deres  Huer  som  en  rød  Klat,  og  man  skelner 
ikke  den  enes  Træk  fra  den  andens.  Han  til  højre  holder 
Geværet  i  højre  Hånd,  den  anden  sit  i  venstre.  De  svinge 
dem  frem  og  tilbage,  op  i  Luften  og  ned.  Da  de  ere  lige 
foran    os   og   ud  for  den  dansende  Gruppe,  knalder  den  ene 

Skuddet  af  i  Jorden,  medens  den  anden  skyder  i  Luften, 
hvorefter  de  skilles,  og  hver  for  sig  farer  op  i  Rækkerne. 

Der  kommer  andre  Ryttere  efter  dem  på  samme  Måde. 

I  El-Hamma-Od&en  havde  jeg  set  Ryttere,  som  havde 
lange  Silkedækkener  flagrende  over  Hestens  Bagkrop.  Så- 
dant så  jeg  ikke  her.  Der  var  godt  og  vel  en  tredive  Ryt- 
tere, som  hver  efter  sin  Tur  brasede  frem  til  Krudtlegen. 
De  dansende  Grupper  hørte  ikke  op,  fordi  Rytterne  kom. 
Det  hændte  da,  at  der  på  en  Gang  glimtede  mange  Skud. 
Så  skingrede  Klarinetter  og  Fløjter  om  muligt  endnu  vildere 
i  med,  og  Spektaklet  var  øredøvende,  men  det  var  et  smukt 
Syn  at  se  Rytternes  Behændighed. 

Nogle  af  dem  havde  ingen  Geværer ,  de  susede  da  blot 
forbi;  en  af  dem  havde  ved  Sadlen  en  lang,  smuk,  sølv- 
beslået  Sabel,  der  lignede  vore  gamle  Vikingesværd.  Den 
så  jeg  senere  på  Dagen  blive  brugt  ved  Bryllups- 
ceremonierne. 

Efter  at  der  var  gået  nogen  Tid  på  denne  Måde,  hørte 
jeg  Lyden  af  andre  Trommer  og  Fløjter.  Dansene  og  Rytter- 
færden tog  nu  til  i  Fart;  det  samme  gjorde  Musiken  —  thi 
nu  kom  endelig  Brudetoget. 

Jeg  ser  Alansiir  på  sit  Muldyr  komme  ridende  ind  på 
Pladsen,  han  er  nær  ved  at  blive  redet  over  af  Fantasia'ens 
Ryttere. 

Bag  ham  følger  Kamelen  med  Baldakinen,  den  ledes 
frem  af  Mænd  til  Fods,  ligesom  der  på  begge  Sider  gåer 
Folk  for  at  støtte  Baldakinen  under  de  vuggende  Bevægelser. 

Bag  Kamelen  følge  nogle  tilslørede  Kvinder,  og  Toget 
slutter  med  et  Muldyr,  der  er  belæsset  med  Klædningsstykker 
og  Gaver. 

Just  som  Kamelen  føres  over  for  at  tage  Plads  under 
Palmetræernes  Skygge  lige  for  mig,  kommer  der  to  Ryttere 
brasende.  De  knalde  Geværerne  af  lige  i  Nærheden  af 
Baldakinen.  Deres  Heste  stejle.  Jeg  ser  Forbenene  fægte  i 
Luften  og  Gev^ærerne  svirre  over  Hovederne. 

Med    kørte    ^Mellemrum    følge    andre    Ryttere    —    nogle 

enkeltvis,  andre  to  og  to  eller  tre  Side  om  Side.  I  sidste 
Tilfælde  læne  de  to  yderste  sig  ind  mod  den  midsterste. 

Altid  knalde  Skuddene  af  i  Nærheden  af  Baldakinen, 
hvor  Bruden  sidder  gemt. 

Hun  hører  kun  det  djævelske  Spektakel,  som  opføres 
til  hendes  Ære,  og  hun  mærker  kun  de  ubehagelige  Bølge- 
bevægelser, som  Ridtet  på  Kamelen  forårsager.  Rytterne 
vende  alle  tilbage  til  deres  Udgangspunkt,  hver  Gang  de 
have  redet. 

Jeg  ser  nu  den  rødt  og  gult  draperede  Baldakin  med 
den  spidse  Top  i  Gruppen  foran  mig  —  bestandigt  lyder 
Musiken,  Skuddene  og  Hestehovenes  Stampen  mod  Jorden, 
medens  Tilskuerne  i  deres  hvide  Burnusser  stå  eller  sidde 
urokkeligt  stille  for  at  nyde  denne  herlige  Fest.  Solen 
brænder  varmt,  og  mangen  en  trækker  Hætten  frem  over 
Huen  for  at  beskytte  sig  mod  Solstrålerne.  Hestene  skumme 
af  Iver  og  Varme. 

En  splitternøgen  Negerdreng  kommer  galopperende  på 
et  Mulæsel  bag  et  Par  Ryttere.  Han  gestikulerer  med  Armene 
i  Luften  og  svinger  en  Stok,  som  var  det  et  Gevær.  Da, 
o — ve !  pludseligt  sætter  Æslet  Forbenene  i  Jorden.  Neger- 
drengen omfavner  dets  Hals  med  nogle  vældige  Grimacer. 
Æslet  rejser  sig  på  Bagbenene  med  et  Spring  —  Fyren 
klamrer  sig  fastere  og  ynkeligere  til  Halsen  —  han  hænger 
på  endnu,  men  må  tilsidst  slippe,  da  Æslet  uventet  springer 
til  Side  og  vælter  hans  nøgne  Krop  af  i  Sandet.  For  første 
Gang  ser  jeg  Tilskuerne  smile,  ja  nogle  le  endog  ganske 
højt.  Æslet  sætter  i  fuldt  Firspring  af  Sted  op  i  Bakkerne, 
efterfulgt  af  den  kaldende  Dreng,  hvis  nøgne  Krop  på  den 
ene  Halvdel  er  bleven  helt  grå  af  Snavs.  Sådan  en  Klovn 
figurerer  ofte  ved  Festerne.  Det  er  altid  en  Neger,  der  må 
spille  den  Rolle. 

Negerdrengen  må  have  fanget  sit  Æsel,  thi  få  Øjeblikke 
efter  sin  første  Optræden  ses  han  igen  på  Farten  for  atter 
at  komme  lige  så  kejtet  fra  sit  Fantasiaridt. 

Efter  at  Baldakinen  i  en  halv  Times  Tid  har  været  op- 
stillet   for  at  bivane  Fantasia'en,    ser  jeg   den   blive   ført   op 


Fantasia. 
(Efter    Forf.'s  Skitse,  tegnet  af  Knud  Gamborg^. 


144 

imod  Hulerne  —  Krudtlegen  er  nu  til  Ende,  og  alle  Mand 
folge  Bruden,  nogle  foran,  andre  til  Siderne  eller  bagefter. 
Hele  Terrænet  er  som  oversået  med  Burnusser. 

Kalifaen  kommer  hen  og  giver  Hajnmed  og  Ali  Besked 
om,  hvor  jeg  nu  skal  placeres  for  at  se  Resten  af  Festen. 


Vi  tage  en  kortere  Vej  hjem  til  Kalifaens  Huse,  og  jeg 
bliver  posteret  på  min  Stol  oppe  over  Indgangsporten  til  det 
Hus,  hvor  Bruden  skal  føres  ind. 

Fra  mit  ophøjede  Stade  ser  jeg  nu  ned  på  det  Sted, 
hvor  Kvinderne  sade  og  sang  for  mig  hin  første  Aften. 
Efterhånden  kommer  der  flere  og  flere  Mænd  og  Drenge  til, 
som  fylde  Skråningerne  rundt  om. 

Foran  Porten  ser  jeg  Belkassem,  den  alle  Steds  nær- 
værende Belkassem  med  Marskalkstaven,  han  holder  Drengene 
tilbage  —  Amor  er  der  også,  og  lidt  efter  kommer  Kalifaen 
på  sit  trippende  Muldyr.  De  holde  en  lille  Plads  åben  nær- 
mest Porten. 

Trykket  op  ad  denne  og  ud  til  Siden  stå  Grupper  af 
Småpiger,  de  fleste  ere  halvvoksne.  I  deres  lyst  farvede 
Dragter  tage  de  sig  prægtigt  ud.  De  gantes  og  stirre  ud 
for  at  se,  om  ikke  snart  Bruden  vil  komme.  Da  en  af  dem 
tilfældig  ser  i  Vejret,  opdager  hun  mig;  øjeblikkelig  har  hun 
meddelt  de  andre  denne  interessante  Opdagelse,  og  de  mange 
små  nydelige,  skælmske  og  nysgerrige  Blikke  titte  op  til 
mig.  Da  jeg  nikker  ned  til  dem,  fnise  de,  og  de  største 
trække  Nakketørklædet  frem  for  Ansigtet. 

Kalifaen  er  stået  af  sit  Muldyr  og  har  nok  at  bestille 
med  at  holde  Orden.  Hans  Stemme  dundrer  af  og  til  tem- 
melig ublidt,  thi  det  er  ikke  blot  Drengene,  men  også  de 
Voksne,  som  trænge  på  for  at  komme  til  at  se. 

Men  nu  hører  vi  Musiken  og  se  Toppen  af  den  rød- 
gule Baldakin  komme  til  Syne.  Der  knalder  Skud  rundt 
om.  Der  komme  de  fire  Negre  med  svajende  Hofte- 
bevægelser  trippende  foran,    de  to  tromme,    de   to  spille  på 

Klarinetter.  iMusiken  lyder  frygtelig  skingrende  mellem 
Bakkerne.  Bag  dem  kommer  Baldakinen,  Følget  og  Mul- 
dyret med  Gaverne. 

I  kort  Afstand  fra  Porten  gør  man  Holdt,  og  Kamelen 
bringes  til  at  knæle.  Den  er  genstridig  og  vil  ikke.  Balda- 
kinen hopper  til  højre  og  venstre  og  må  støttes  af  Mændene. 
Stakkels  lille  Mena,  Du  skal  endnu  plages  lidt,  inden  Du 
kommer  ud  af  Dit  Bur.  Så  endelig  få  Mændene  den  ned 
og  binde  dens  ene  Forben,  medens  dens  Brøl  blander  sig  i 
den  øvrige  djævelske  Larm.  Negerinden  er  stadig  ved  Siden 
af  Baldakinen.  Jeg  kan  se,  at  hun  af  og  til  taler  til  den 
Indespærrede,  —  måske  for  at  berolige  hende.  Jeg  ser 
hende  strække  sin  sorte  Arm  ind  under  Baldakinen  fra  neden 
for  at  føre  en  Fingerring  ind,  som  Amor  har  rakt  hende. 
Den  er  øjensynlig  en  Bryllupsgave,  men  om  den  er  fra  Amor 
selv  eller  Fæstensgave  fra  hans  Broder,  Brudgommen,  har 
jeg  ikke  fået  at  vide. 

På  den  lille  åbne  Plet  foran  Porten  er  der  imidlertid 
blevet  lagt  et  Tæppe  og  derover  en  Madrats,  på  hvilken 
der  ståer  et  stort,  fladt  Fad  med  Sand  i. 

Mændene  ere  nu  i  Færd  med  at  aftage  alle  de  Tæpper 
og  Tørklæder,  som  beklæde  Baldakinens  Træstel,  og  da  de 
ere  færdige  dermed,  løftes  den  tæt  tilslørede  Brud  op  og 
sættes  på  Jorden.  Negerinden  tager  hende  ved  Hånden  for 
at  lede  hende  et  Par  Skridt  hen  imod  Tæppet,  der  blive  de 
stående.  Rundt  om  dette  har  imidlertid  nogle  Mænd  sat  sig 
ned.  Over  deres  Hoveder  dækkes  hvide  udfoldede  Bur- 
nusser, så  både  de.  Tæppet,  Madratsen  og  Fadet  ere  skjulte 
for  vore  Blikke. 

Jeg  begriber  ikke,  hvortil  disse  Forberedelser  tjene,  og 
spørger  Haramed.  Han  forklarer  hviskende,  at  der  skal  om- 
skæres nogle  Smådrenge,  og  i  det  samme  peger  han  på  tre 
Mænd,  som  hver  holder  sit  Barn  på  Armen.  De  ere  i 
Alderen  fra  to  til  fire  Ar,  den  ene  af  dem  er  den  lille  Ham- 
med,  Brudgommens  Søn  med  den  første  Kone,  den  anden 
er  Amors  Søn  Mahmiid  og  den  tredje  en  lille  Fyr,  som 
også  hører  Familien  til. 

Daniel   Bruun.  lO 

Børnene  ere  iførte  røde  Kvasthuer,  som  ere  rigt  besatte 
med  Sølv-  og  Guldsmykker.  Såvidt  jeg  kan  se,  hænger  der 
Kæder  fra  Ørerne  og  om  Halsen.  De  ere  iførte  farvede 
Trøjer,  hvorunder  man  øjner  deres  hvide  Skjorter  og  bare 
Ben  med  Ankelringe.  De  to  ældste  af  Børnene  græde  i  et 
Væk,  som  vidste  de,  hvad  der  ventede  dem,  den  yngste 
smiler  og  ser  sig  om. 

Musiken  overdøver  imidlertid  de  små  Drenges  Skrålen. 
Belkassem  forsvinder  under  Dækket,  og  nu  føres  en  af 
Drensfene  derind.  Han  bæres  efter  en  Tids  Forløb  besvimet 
ud  og  føres  ind  i  Hulen;  på  samme  Måde  gåer  det  de  andre 
Drenge.  Under  denne  Ceremoni,  der  varede  vel  en  tyve 
Minuter  i  det  mindste,  ståer  Bruden  tæt  tilsløret  ved  Siden. 
Hendes  højre  Hånd,  der  er  besat  med  fem  store  Sølv-  og 
Guldringe,  fører  hun  hen  til  Siden  for  af  en  Skål,  som 
Negerinden  holder,  at  tage  nogle  Blade,  som  hun  derefter 
strøer  ud  over  Dækket.  Medens  Musiken  spiller,  og  Trom- 
merne buldre  løs,  ser  jeg  stadig  den  lille  fine  Arm  bevæge 
sig  frem  for  at  sprede  Hennabladene  ud  over  Drengene  og 
Operatørerne.  Endelig  føres  den  sidste  Dreng  bort,  og 
Tæppet  med  Tilbehør  tages  også  væk.  Den  unge  jomfrue- 
lige Brud  har  opfyldt  den  første  af  sine  Pligter,  hun  har  vel- 
signet den  hellige  Handling.  Nu  ere  Børnene  rensede.  Til 
Tegn  herpå  bliver  der  slået  Vandkølere  itu  rundt  om  på 
Jorden. 

Jeg  ser  ligeledes,  at  der  bliver  delt  hakket  Æg  og  en 
dejglignende  Spise  ud  blandt  de  til  Stede  værende  Børn. 

I  Bunden  af  Slugten  bølge  Skarerne  frem  og  tilbage  — 
det  gælder  om  at  komme  til  at  se,  thi  nu  skal  Bruden  føres 
ind  i  Huset. 

Det  er  en  Scene  så  fuld  af  Ynde  og  så  velgørende 
ovenpå,  hvad  jeg  nys  var  Vidne  til,  at  jeg  ganske  betages 
af  Øjeblikkets  Højtidelighed. 

Frem  træder  Mohammeds  første  Kone,  tæt  tilsløret,  og 
tager  sin  Medbejlerinde  ved  Hånden  for  at  føre  hende  ind 
i  Boligen.  På  den  anden  Side  Bruden,  til  højre,  gåer  Neger- 
inden,   som    nu    for    sidste    Gang    efter    mange    Ars    trofast 

Omhu  skal  styre  sin  lille  Menas  Fjed.  På  dennes  Hoved 
holder  man  et  lille  Spejl,  medens  hun  selv  i  sin  højre  Hånd 
fatter  om  Fæstet  på  et  langt,  lige,  tveægget  Sværd,  hvis 
Spids  vender  fremad  og  bæres  af  en  Mand.  Under  Musikens 
skingrende  Toner  vakler  den  unge  Brud  ind  gennem  Porten. 

Ve  den,  der  vil  gøre  denne  unge,  rene  Kvinde  noget 
ondt,  Sværdet  vil  vende  sig  mod  ham. 

Lige  så  snart  Porten  har  lukket  sig  på  sine  knirkende 
Hængsler,  knalde  Geværskuddene  i  et  øredøvende  Spek- 
takel. Jeg  må  skyndsomst  forlade  mit  ophøjede  Sæde,  da 
Røgen  er  nær  ved  at  kvæle  mig.  Thi  lige  foran  Porten 
skyde  nu  Mænd  og  Drenge  løs,  så  det  dundrer. 

Jeg  stiger  ned  og  ser  bitte  små,  pyntede  Knægte  med 
alenlange  gamle  Geværer  skyde  foran  Porten. 

Ved  slige  Lejligheder  kommer  der  en  Mængde  gammel- 
dags Muskedonnere  frem,  som  ikke  altid  ere  af  fineste  Sort, 
så  der  hænder  ofte  Ulykker.  Denne  Gang  forløb  dog  Festen 
uden  sådanne. 

Tilsidst  bliver  Pladsen  ryddet,  og  Folk  spredes.  Der 
ligger  fuldt  op  af  Lerkarskår  og  Bedeknogler,  som  have 
været  kastede  i  Grams  til  Drensrene. 


Det  er  nu  blevet  hen  på  Eftermiddagen,  og  der  ind- 
træder en  lille  Standsning  i  Festtummelen,  thi  nu  skulle 
Musikanterne  hvile  for  at  kunne  spille  op  om  Aftenen  med 
fornyede  Kræfter,  og  alle  de  mange  Fremmede  ville  blive 
bespiste  i  Husene  og  Teltene.  Forinden  Måltidet  samles  Folk 
i  Grupper  under  Træerne,  og  Venner  og  Bekendte  tales  ved. 
Kalifaen  sidder  omgiven  af  Cheikerne  fra  Landsbyerne  og 
beder  mig  tage  Plads  hos  sig.  Flere  af  Mændene  kender 
jeg  og  kan  takke  dem  for  sidst,  de  andre  bede  mig  besøge 
deres  Landsbyer. 

»Mine  Venner!  Tiden  er  knap,  jeg  må  skynde  mig  over 
Bjergene  til  Medinine,  ude  på  Sletten,  så  denne  Gang  må  I 
tilgive  mig,  at  jeg  ikke  kan  tage  mod  Indbydelsen.« 

»Men  Du  har  besogt  både  jfudlig,  Ben-A'issa,  Toujoudy 
Zaraua  og  flere  andre  Byer  i  vort  Land.  Du  har  taget  mod 
Cheikernes  Indbydelse  der,  hvorfor  vil  Du  da  ikke  også  be- 
søge Be7ii  Sjiltan,<<  siger  Cheiken  fra  denne  By.  »Kom  til 
vor  Ksar,  og  vil  Du  blive  der  i  lang  Tid,  er  Du  vel- 
kommen.« 

Jeg  forklarer,  at  jeg  må  tage  den  lige  Vej  til  Medinine^ 
da  man  venter  mig  der;  men  Cheiken  giver  ikke  tabt,  og 
Kalifaen  stemmer  i  med. 

»Du  kan  i  Morgen  ride  til  Beni-Sultan  og  spise  Kuskuss 
ved  Middagstid,  så  kan  Du  drage  til  Totgane  og  sove  for 
næste  Dag  at  ride  lige  til  Medinine.« 

»Men  man  har  sagt  mig  i  Gabes,  at  jeg  ikke  til  Hest 
kan  ride  gennem  Bjergene,  fordi  Vejene  ere  så  slette,  stejle 
og  vanskelige  at  passere.« 

»Du  skal  få  et  Muldyr,  som  kan  bære  Dig  hvorsom- 
helst. « 

»Men  Hingsten,  Spahiernes  Hingst,  hvad  skal  jeg  gøre 
med  den?« 

»Den  skal  jeg  bringe  lige  til  Gabes  med  Hilsen  fra 
Dig,«  siger  Cheiken  fra  Toujane.  »Jeg  skal  netop  gøre  en 
Rejse  dertil  for  at  tale  med  Kalifaen,  det  samme  skal  Cheiken 
fra  Beni-Sultan.« 

»Det  er  altsammen  meget  godt,  men  så  træffer  jeg  jo 
ingen  af  Jer.« 

»Nej,  desværre  ere  vi  nødsagede  til  at  drage  bort,  fordi 
Kalifaen  har  ladet  os  kalde,  men  Mændene  i  vore  Byer  ville 
tage  godt  imod  Dig  og  være  glade  ved  Dit  Besøg.« 

Jeg  måtte  give  mig  og  takkede  for  Indbydelsen. 

Cheiken  fra  Beni-Sultan  var  en  stolt  og  rig  Karl  og 
gavmild  tillige. 


Toujane  sorterer  under  Kalifaen  i  Gabes. 
Han   havde   sendt   sin  Ven  Kalifaen  i  Hadége   en   dejlig 
Tyr  og  fire  Geder  i  Foræring  til  Festen. 

Jeg  sidder  en  Stund  i  Samtale  mellem  disse  Mænd,  som 
jeg  byder  Cigaretter,  særlig  den  gamle  Kalifa  er  en  stor  Nar 
efter  denne  her  så  sjeldne  Vare. 


Efter  at  have  drevet  om  mellem  de  mange  Grupper  for 
at  hilse  på  Folk  trak  jeg  mig  tilbage  i  min  Hule. 

Det  var  nu  blevet  Aften,  jeg  tændte  et  Par  Stearinlys 
inde  i  Hulen  og  gav  mig  til  at  gore  Optegnelser  over,  hvad 
jeg  havde  hørt  og  set.  Mansur,  Amor  og  mange  andre 
Mænd  sade  rundt  om  mig  på  Hug  og  gave  mig  de  For- 
klaringer, jeg  søgte. 

Den  lille  Ali  og  hans  Broder  Hainmed  vare.  stadig 
mine  Tolke.  Men  mit  Arbejde  blev  ofte  afbrudt,  da  der 
kom  mange  for  at  hilse  på  mig,  måske  også  i  Håb  om  at 
få  en  Cigaret.     Rummet   fyldtes  efterhånden. 

Men  nu  var  det  Tiden  til  igen  at  holde  Måltid,  og  man 
forlod  mig.  Denne  Gang  spiste  jeg  så  i  Fred  af  alle  de 
gode  Sager,  Suppe,  Hønseragout,  ristet  Bedekod,  Kuskussu, 
Honning  og  Brød  samt  Dadler.  Kun  Mansur  sad  hos  og 
overvældede  mig  med  sine  Venskabsforsikringer,  som  jeg 
rigeligt  gengældte. 

Da  jeg  havde  spist,  kiggede  jeg  ud  i  Gården.  I  det 
store,  hvælvede  Rum  på  den  anden  Side  var  der  lyst,  og 
mellem  Søjlerne  der  sad  der  proppet  fuldt  af  spisende 
Mennesker.  Der  herskede  dyb  Stilhed,  thi  det  passer  sig 
ikke  at  støje,  medens  man  spiser.  I  Rummet  ved  Siden  af 
min  Hule  vare  Ali,  Hammed,  Mansur  og  flere  andre  i  Færd 
med  at  nyde  Resterne  af  mit  Måltid,  og  ude  i  den  lange 
Hulegang  stod  vore  Heste  og  åd  deres  rigelige  Foder.  Uden- 
for under  Palmerne  og  Oliventræerne  samt  i  Teltene  var 
man  i  fuld  Gang  med  Bryllupsmåltidet. 

Jeg  steg  op  på  en  Bakke.  Stjernerne  tindrede,  og  over- 
alt var  der  Stilhed. 

Fra  Hullerne  i  Jordsmonnet,  op  fra  Gårdspladsene  så  jeg 
til  alle  Sider  Lysskær,  det  var  Bålene,  ved  hvilke  Kvinderne 
og-  Børnene  nu  også  holdt  Måltid. 

Klokken  var  nu  henad  syv,  og  længe  skulde  det  ikke 
vare,  inden  Festen  på  ny  begyndte  der  henne  i  Slugten  foran 
Porten  med  Sang,  med  Dans  og  Musik.  Men  nu  nærmede 
sig  også  Stunden,  da  Brudgommen  kunde  snige  sig  ind  til 
sin  Brud,  kun  ledsaget  af  nogle  få  Venner. 


Som  jeg  stod  hensunken  i  Betragtning,  kom  Ali  farende, 
trak  mig  i  Burnussen  og  hviskede,  at  Brudgommen  havde 
sendt  Bud  efter  mig  —  der  var  en  af  hans  Venner,  som  gik 
og  ledte  efter  mig.  Da  jeg  gik  ned  for  at  høre  Sammen- 
hængen, mødte  jeg  Budet. 

■>•>  Mohajnmed  lader  spørge,  om  Du  vil  besøge  ham,  Sidi! 
Vil  Du  det,  skal  jeg  ledsage  Dig.« 

Jeg  indvilgede  selvfølgelig  straks,  hvorefter  vi.  Budet, 
Ali  og  jeg  i  Mørket  begave  os  på  Vej  ad  snævre  Stier  hen 
i  Retning  af  Bjergene. 

Alt  syntes  tyst  og  stille,  jo  mere  vi  fjærnede  os  fra 
Festpladsen,  pludselig  halsede  en  Hund  i  Mørket,  for- 
modentlig kom  vi  i  Nærheden  af  en  Beboelse.  Lidt  efter 
hørte  den  op  at  gø,  vi  vare  nu  udenfor  dens  Område. 

Budet,  det  var  forøvrigt  en  af  Brudgommens  gode  Venner, 
greb  min  Hånd  og  førte  mig  frem,  da  han  mærkede,  at  jeg 
havde  Vanskelighed  ved  at  finde  sikkert  Fodfæste,  og  min 
lille  Ali  gik  på  den  anden  Side  og  holdt  i  Fligen  af  min 
Burnus.  Da  vi  havde  vandret  en  halv  Snes  Minutter,  skæl- 
nede  jeg  nogle  sorte  Skikkelser  foran  mig.  Det  var  Brud- 
gommen og  hans  Venner.  De  sade  på  Hug  på  Jorden,  men 
rejste  sig.  da  jeg  kom. 

Ved  Stjernernes  sparsomme  Lys  kunde  jeg  skælne  en 
temmelig  høj  Mand,  klædt  i  en  rød  Burnus,  under  hvilken 
jeg  skimtede  en  hvid  Haik  —  var  det  monstro  min?  På 
Hovedet  havde  han  en  rød  Fez  med  Kvast.  Det  måtte  være 
Brudgommen. 

»Hvis  Du  vil  være  min  Ven,  som  Du  er  bleven  min 
Faders   og  mine  Brødres,    vil    jeg   være  Dig  taknemlig,    og 

jeg  vil  da  bede  Dig  om  at  ledsage  mig  ind  i  mit  Hus  nu 
om  lidt.« 

Jeg  takkede  for  Opfordringen,  som  jeg  var  yderst  villig 
til  at  efterkomme. 

Brudgommen  var  øjensynligt  lige  bleven  færdig  med  sit 
Toilette;  thi  den  til  Stede  værende  unge  Jøde,  hvis  Fader 
jeg  havde  besøgt  under  mit  første  Ophold  i  Hadége,  pillede 
endnu  ved  Brudgommens  Dragt  for  at  ordne  Folderne,  han 
havde  åbenbart  ageret  Kammertjener. 

Så  satte  vi  os  ned  alle  sammen  i  en  Klynge. 

En  behagelig  Duft  af  Rosenolie  udbredte  sig  fra  Brud- 
gommens Dragt  til  os  andre. 

Han  trak  en  lille  Flagon  frem  og  rakte  mig  den  til  Af- 
benyttelse. Da  han  rakte  Hånden  hen  mod  mig,  så  jeg 
Ringene  glimte  på  hans  Fingre,  og  jeg  bemærkede,  at  han  i 
Hånden  holdt  et  Lommetørklæde,  et  Raffinement,  som  jeg 
ellers  ikke  var  vant  til  at  se. 

»Er  Du  gift?«  spurgte  han  mig. 

»Ja  vist  er  jeg  så.« 

»Hvormange  Hustruer  har  Du.''« 

»Jeg  har  kun  een.« 

»Kun  een?« 

Jeg  fortalte,  at  vi  i  mit  Land  kun  plejede  at  tage  een 
Kone.     Det  var  forbudt  at  have  flere. 

Hvorfor,  kunde  han  ikke  begribe,  og  jeg  i  Øjeblikket 
egentlig  heller  ikke  forklare. 

»Ser  Du,  Mohammed,  jeg  indrømmer  Dig,  at  det  synes 
mig  dårligt  kun  at  have  en  Kone,  så  bliver  man  let  hendes 
Slave,  —  to  Koner  er  imidlertid  værre  endnu  —  så  har  man 
da  vist  aldrig  Fred,  nej,  ser  Du,  efter  min  Mening  burde 
hver  Mand  have  tre  Koner,  hverken  flere  eller  færre.  Havde 
han  det,  kunde  han  klogeligt  sætte  de  to  i  Totterne  på  hin- 
anden og  trække  sig  selv  i  Salveten  med  den  tredie;  men 
så  måtte  han  jo  sørge  for  at  skifte  lidt.« 

Mohammed  forstod  Spøgen  og  indbød  mig  øjeblikkelig 
til  at  komme  til  Hadége,    når  han  næste  Gang  skulde  giftes. 

Jeg  tændte  en  Cigaret  og  bød  rundt. 

Da  jeg  kom  til  Jøden,  trak  den  lille  Ali  mig  hurtigt  i 
Ærmet  og  hviskede : 

»Du  må  ikke  byde  ham,  —  det  er  en  Jøde!« 

Jeg  gjorde  det  alligevel,  men  sank  vist  dybt  i  Alis 
Agtelse  ved  den  Lejlighed.  Så  indgroet  er  Fordommen  mod 
Jøderne!   »disse  Hunde!« 

Forresten  viste  det  sig  at  være  en  stor  Dumhed  af  mig 
at  vise  Jøden  Venlighed.  Han  kunde  ikke  tåle  det,  blev 
nærgående  og  næsvis,  så  det  senere  på  Aftenen  endte  med, 
at  jeg  måtte  skubbe  ham  temmelig  ublidt  til  Side  —  da  lo 
den  lille  Ali  overlegent. 

Skondt  jeg  havde  stor  Lyst  dertil,  nåede  jeg  dog  ikke 
at  tale  til  Brudgommen  om  hans  huslige  Forhold,  endsige 
da  om  hans  Brud  —  jeg  vidste,  at  det  vilde  blive  betragtet 
som  udelikat. 

En  Araber  spørger  f.  Eks.  aldrig  selv  sin  bedste  Ven, 
hvordan  hans  Hustru  har  det  —  allerhøjest  siger  han:  hvor- 
dan har  Dit  Hus  det? 

Da  vi  havde  siddet  omtrent  en  Times  Tid,  kom  der 
løbende  en  og  sagde,  at  nu  var  det  Tid. 

Vi  rejste  os  op,  man  sagde  mig,  at  gode  Venner  altid 
plejede  at  bære  Brudgommen  et  lille  Stykke  på  Vejen  til 
Brudekamret.  Jeg  tog  da  den  tunge  Mohammed  og  bar 
ham  et  Par  Skridt.  Øjensynlig  glad  over  denne  Venskabs- 
tjeneste  sprang  han  hurtig  ned  igen,  thi  nu  var  Formen  over- 
holdt. Han  tog  mig  og  en  af  de  andre  Venner  i  Hænderne, 
og  vi  gav  os  til  at  løbe. 

Foran  os  løb  en  ung  Mand,  bag  os  alle  de  andre.  For- 
pustede nærmede  vi  os  Hulen.  Alt  var  i  Orden;  der  var  i 
Øjeblikket  Tilskuere,  og  vi  smuttede  ind  ad  Porten,  gennem 
Gangen,  et  Par  Skridt  over  den  første  Gård,  derfra  gennem 
den  underjordiske  Gang  og  ud  i  den  anden  Gårdsplads.  Der 
var  halvmørkt,  men  ud  fra  en  af  Hulerne  strømmede  der 
Lys.  Vi  trådte  ind.  Det  hvælvede  aflange  Rum  med  de 
kalkede  Murflader  var  fuldstændig  oplyst.  Langt  tilbage 
var  hængt  et  Tæppe  tværs  over  Rummet,  det  skjulte  noget. 
Foran    på    Gulvet    var    bredt    et    Tæppe.       Her    placerede 

Mohammed  sig  med  Ansigtet  mod  Doren.  Forovrigt  var 
der  intet  Bohave  at  se. 

Ved  Brudgommens  venstre  Side  satte  Vennen  sig,  ved 
den  hojre  bad  han  mig  tage  Plads. 

Ikke  en  Mine  i  hans  Træk  forrådte,  om  der  i  ham  rørte 
sig  nogen  Følelse  af  Glæde  eller  Alvor.  Han  sad  tilsyne- 
ladende flegmatisk  i  sin  røde  Kappe  og  stirrede  frem  for  sig. 
Vennen  var  ligeledes  klædt  i  rødt,    begge  forholdt  sig  tavse. 

I  Døråbningen  så  jeg  Belkassems  og  Mansurs  Ansigter, 
nogle  Born  og  Jøder  samt  de  Mænd,  der  havde  fulgt  os  hid. 
Der  var  ingen  Kvdnder  til  Stede. 

Da  vi  havde  siddet  lidt,  blev  der  inde  fra  Rummet  bag 
Forhænget  skubbet  et  stort  Fad  med  Kuskuss  ind  og  lidt 
efter  en  Krukke  Vand.  Det  blev  anbragt  foran  Mohammed, 
som  tog  en  i\'Iundfuld  af  dette  første  Måltid,  hans  Brud 
havde  beredt  ham. 

Endnu  et  Øjeblik  sade  vi  stumme,  så  jog  Belkassem 
alle  Tilskuerne  ved  Døren  ud,  jeg  rejste  mig,  gav  min  Ven 
Brudgommen  et  Håndtryk  og  gik.  I  Doren  vendte  jeg  mig 
om :  der  sad  Brudgommen  stiv  og  strunk,  men  bag  ham  så 
jeg  Tæppet  blive  draget  en  lille  bitte  Smule  til  Side,  og  i 
Halvmørket  bag  ved  troede  jeg  at  skimte  lidt  af  et  Kvinde- 
ansigt. 

Om  det  var  smukt,  om  det  var  ungt,  om  det  var  smilende, 
ved  jeg  ikke. 

Kun  det  ved  jeg,  at  det  måtte  være  Brudens. 


Udenfor  var  nu  Festen  i  fuld  Gang.  Foran  Porten  og 
helt  langt  hen  i  Slugten  sad  der  Kvindeskikkelser  tilhyllede 
og  tætpakkede.  På  Skrænterne  og  i  Lavningerne  var  der 
hvidt  af  Tilskuere.  Negrene  dansede,  spillede  og  trommede 
—  så  sang  en  halvblods  Neger  sine  løjerlige  Viser  —  derpå 
dansede  der  to  Mænd  frem  til  en  Stokkedans,  og  sådan  blev 
det  ved. 

Man  havde  bedt  mig  tage  Plads  mellem  Brudgommens 
Venner,  som  holdt  sig  i  en  Gruppe  for  sig  selv,  parate  til 
at  vise  ham  den  sidste  Hyldest  for  i  Dag. 

Der  forløb  omtrent  en  Times  Tid  eller  så,  da  lød  der 
inde  fra  Brudehulen  et  dumpt  Skud,  det  var  forøvrigt  næppe 
hørligt,  sådan  skraldede  og  buldrede  Musiken  netop  op,  — 
hurtig  rakte  Ali  mig  et  Gevær,  jeg  skød  det  af  —  fra  vor 
Gruppe  knaldede  der  mange  flere.  Enhver  af  alle  de  til 
Stede  værende  ved,  hvad  det  betyder,  og  glæder  sig;  men 
ingen  er  henrykt  som  Brudens  Familje. 

Nu  ere  de,  som  have  ventet  i  ængstelig  Spænding,  da 
sikre  på,  at  hun  ikke  i  Nattens  Mulm  og  Mørke  vil  blive 
hyllet  i  et  gråt  Tæppe  og  på  et  Ord  blive  jaget  ud  af 
Landsbyen,  hjem  til  sine  sorgbetyngede  og  vanærede  Forældre 
og  Slægtninge. 

Festen  er  ikke  afbrudt,  men  fortsættes  som  før. 

Med  Kalifaen  ved  min  Side  og  omgiven  af  Sønnerne, 
Cheikerne  og  de  fornemste  af  Gæsterne  sidder  jeg  nu  den 
ganske  Aften  til  langt  ud  på  Natten  og  ser  på  de  i  Længden 
meget  ensformige  Forlystelser. 

Af  og  til  træder  Mænd  frem,  enten  en  ad  Gangen  eller 
to  i  Følge.  De  have  hængt  røde  Kapper  over  venstre 
Skulder,  indtage  en  vel  beregnet  smuk  Stilling  med  Hovedet 
højt  i  Sky,  den  ene  Fod  sat  frem,  venstre  Arm  skjult  under 
Burnussen  og  den  røde  Kappe,  medens  højre  Hånd  strækkes 
frem. 

Foran  hver  sidder  på  Hug  en  Neger  med  Fligen  af 
Burnussen  strakt  frem  for  i  den  at  gribe  de  Penge,  som  nu 
snart  ville  blive  kastede  til  ham.  Om  disse  Skikkelser  danse 
Negrene,  medens  de  tromme  og  spille. 

Nu  hæver  den  røde  Skikkelse  Armen  og  kaster  et 
Pengestykke  ned  i  Skødet  på  Negeren.  Derpå  griber  han 
ned  i  Barmen  og  henter  et  nyt,  sådan  fortsættes  i  en  Uende- 
lighed, for  at  alle  skulle  kunne  se,  at  der  bliver  givet  mange, 
mange  Penge. 

Snart  er  det  Repræsentanter  fra  Beni-Sultanerne,  snart 
fra  Zaraua,  Tamezred  eller  de  andre  Landsbyer,  som  på  denne 

Måde  betale  den  Tribut,    som   ved   sådanne  Fester  gives  til 
Negermusikanterne. 

Når  endelig  Mændene  stoppe  op,  og  Pengenes  Raslen 
ikke  mere  høres,  vandrer  en  af  Negrene  frem  mod  Kvindernes 
Gruppe,  og  halvt  syngende,  halvt  deklamerende  fortæller  han 
dem,  at  den  og  den  Landsbys  Mænd  have  givet  så  og  så 
meget,  samtidig  priser  han  ikke  alene  deres  Gavmildhed, 
men  også  deres  andre  Dyder.  Af  og  til  afbrydes  hans  Sang 
af  Kvindernes  Yu— Yu ,  der  i  Aften  på  Grund  af  Masserne 
lyder  imponerende. 

Når  han  slutter,  er  Bifaldet  altid  øredøvende. 

En  Gang  imellem  synges  en  Solosang,  hvortil  en  to, 
tre  andre  Sangere  synge  Omkvædet,  idet  de  alle  stikke 
Næserne  så  tæt  ind  mod  hverandre  som  muligt,  når  Om- 
kvædet skal  synges.  Sangene  blive  altid  sungne  med  en 
noget  snøvlende  Stemme  og,  uden  at  Stemmen  hverken 
hæves  eller  sænkes  meget,  ligesom  Takten  altid  er  den 
samme. 


X. 

Fra  Hadége  over  Bjergene  og  ned  på  Sletten 
til  Metameur. 


I 


Beni-Sultan. 

Den  25de  Oktober   1893. 

Natten  Løb  vare  de  fleste  Gæster  dragne  hjem,  dog 
var  der  endnu  nogle  tilbage  om  Morgenen.  En  Del  af  dem 
vilde  følge  mig  til  Beni-Sultan. 

Brudgommen  ventedes  hvert  Øjeblik  at  ville  komme  ud 
af  sin  Bolig,  og  jeg  ventede  lidt  for  om  muligt  at  sige  ham 
Farvel,  desuden  havde  man  fortalt  mig,  at  han  skulde  mod- 
tages festligt,  ligesom  han  vilde  uddele  søde  Sager  til  Lands- 
byens Børn. 

Da  Tiden  imidlertid  trak  ud,  måtte  jeg  ride  uden  at 
kunne  tage  denne  Slutning  på  Festlighederne  med. 

Mcmsurs  Muldyr  blev  ført  frem.  Kalifaen  ordnede  selv 
Sadlen  og  forlængede  Stigremmene  for  at  vise  mig  denne 
sidste  Opmærksomhed.  Derpå  gav  han  Vejviseren  Besked, 
og  så  tog  jeg  med  varme  Ord  Afsked  både  med  ham.  Søn- 
nerne og  de  forsamlede  Mænd,  belønnede  den  lille  Ali  for 
de  Tjenester,  han  havde  vist  mig,  bøjede  mig  i  Ærbødighed 
for  Kalifaen  og  red  med  Hjærtet  fuldt  af  Taknemlighed 
mod  ham  og  hans  Mænd  for  deres  storartede  Gæstfrihed 
og  med  en  behagelig  Følelse  af,  at  dette  mit  Ophold  i  Mat- 
matabjergene  havde  givet  mig  Lejlighed  til  at  se  Sæder  og 
Skikke,   som  ingen  Europæer,  mig  bekendt,  før  havde  været 

Vidne  til  i  disse  Egne.  Jeg  måtte  prise  mit  Held,  de  franske 
Avtoriteters  store  Beredvillighed  og  fremfor  alt  det  Folks 
Gæstfrihed,  som  jeg  nu  forlod,  og  hvis  Venskab  jeg  smigrede 
mig  med  at  have  erhvervet. 


Muldyrsadlerne  ere  meget  brede  og  ligne  egentlig  nær- 
mest Paksadler.  Der  er  endvidere  den  Særegenhed  ved  dem, 
at  Stigremmene  ikke  ere  fastgjorte  til  dem.  En  Læderrem 
med  en  Stigbøjle  i  hver  Ende  ligger  løst  over  Sadlen,  hvor- 
for man  enten  må  springe  op  i  Sadlen  uden  at  sætte  Foden 
i  Bøjlen,  eller  også  må  man  hjælpes.  Er  man  ellers  vant 
til  at  ride  i  en  almindelig  engelsk  Saddel,  er  det  et  meget 
ubekvemt  Sæde,  ligesom  man  jo  altid  må  passe  at  træde 
lige  meget  ned  i  begge  Bøjler  for  ikke  at  falde  af  For- 
øvrigt  viste  Muldyret  sig  at  være  ganske  fortrinligt  i  den 
vanskelige  Bjergegn. 

Vi  red  en  Tid  hen  ad  Bjergryggene  med  den  herligste 
Udsigt,  —  så  kom  vi  ned  i  en  lang  Dal,  hvor  der  var  mange 
halvtdøende  Oliventræer  og  grønne  Palmer.  Just  som  vi  be- 
gyndte Nedstigningen,  mødte  vi  et  Par  Mænd  fra  Beni- 
Siiltan,  som  vare  på  Vej  til  Hadege  for  at  klage  til  Kalifaen 
over,  at  der  var  stjålet  Får  fra  dem.  Lidt  senere  mødte  vi 
en  Mand,  der  drev  med  en  lille  rødbrun  Tyr.  I  Dalen  var 
en  tør,  dyb  og  bred  Flodseng,  og  Bjergsiderne  vare  furede 
af  dybe  Render,  der  toge  Retning  mod  Flodsengen.  I 
Furerne  stod  der  mange  Palmer,  for  hvilke  der  var  dæmmet 
op.  Vi  gjorde  Holdt  i  en  smuk  Olivenhave,  hvo«"  der  også 
ragede  nogle  Palmer  op.  Her  ventede  nogle  af  vore  Led- 
sagere os.  De  vare  ad  stejlere  Stier  klatrede  den  lige  Vej 
tværs  over  Bjergene,  medens  vi  havde  snirklet  os  frem  ad 
mindre  stejle  og  trættende  Adgange.  På  en  Top  noget 
borte  i  Dalen  så  vi  en  sand  Ørnerede  af  en  Landsby.  Det 
var  det  ældre  Beni-Sidtan.  der  nu  var  forladt,  øde  og  i 
Ruiner,  thi  den  nuværende  Landsby  ligger  på  den  anden  Side 

Bjerget,  længere  nede  på  Skråningen,  ja  enkelte  af  Husene 
ere  endog  hulede  i  Dalbunden, 

Vi  satte  tværs  over  Dalen,  og  ad  en  meget  farlig,  stenet 
og  glat  Sti  nåede  vi  op  til  det  laveste  Punkt  på  Bjergryggen. 
Herfra  så  vi  ned  i  Dalen  på  den  anden  Side. 

Overfor  os  lå  den  gamle  Bys  Ruiner  på  Toppen,  teg- 
nende sig  prægtigt  mod  Himlen.  Vi  red  i  Zigzaglinjer  ned 
forbi  Gårde  og  Huse,  der  vare  klistrede  op  ad  Bjergsiderne, 
og  hvor  Husdyr,  Kvinder,  Mænd  og  især  Børn  fyldte 
Rummene. 

Først  nede  i  Dalen  gjorde  vi  Holdt  ved  Nedgangen  til 
et  Kompleks  af  Huleboliger,  der  tilhørte  Cheiken.  I  hans 
Fraværelse  blev  jeg  modtaget  på  det  bedste  af  en  af  hans 
nærmeste  Slægtninge.  Adgangen  til  Hulerne  var  ikke  over- 
dækket, den  gik  skråt  ned  i  Jordsmonnet  til  Porten,  og  var 
forsynet  med  Trappetrin.  I  Væggen  ved  Trappens  ene 
Side  var  hugget  et  hvælvet,  temmelig  snirklet  Rum,  det  var 
Gæsterummet,  hvor  jeg  spiste  Måltidet.  Derefter  besøgte 
jeg  de  nærmeste  af  Cheikens  Huse,  som  jeg  fik  Lov  til  at 
undersøge  fra  inderst  til  yderst. 

I  Hovedsagen  vare  de  indrettede  som  i  Hadege,  kun  så 
jeg  flere  Cisterner  både  i  Gårdene  og  inde  i  Ruinerne. 
Vandet  løb  ned  i  dem  fra  Bjergene  gennem  Kanaler  og 
primitive  Vandledninger.  Endvidere  vare  Hulerne  ikke  altid 
anbragte  fra  Bunden  af  Gårdspladserne,  men  ofte  højt  oppe 
i  den  lodrette  Væg.     Der  førte  da  Trappetrin  derop. 

Kvinderne  bøde  mig  Dadler  og  viste  mig  deres  Væve, 
og  jeg  så  So  vestederne,  der  nærmest  ligne  lave  Borde;  de 
kaldes  Mokera. 

I  en  af  de  underjordiske  Hvælvinger,  hvortil  Adgangen 
var  gennem  en  meget  svær  Port,  var  der  anbragt  en  Olje- 
møUe,  i  andre  var  der  Kornlader. 

Da  vi  efter  et  Par  Timers  Ophold  i  Hulernes  Skygge 
igen  rede  bort  i  sydlig  Retning  gennem  Dalen,  kom  vi  forbi 
en  Mængde  Palmer  og  Oliventræer  —  intet  Steds  i  Bjergene 
traf  jeg  en  så  rig  Vegetation. 


159 

Lige  tæt  ved  Landsbyen  så  jeg  en  halv  Snes  Kvinder  i 
mørke-blå  Klæder  hale  Vand  op  af  en  Brønd,  en  af  de  fa 
her  i  Bjergene.  På  Randen  af  Brøndåbningen  stod  to  store 
afhuggede  Palmestammer  vel  afstivede  i  skrå  Retning,  hver 
på  sin  Side.  På  deres  øverste  Del  var  i  vandret  Leje  an- 
bragt en  anden  Palmestamme.  Den  bar  en  rund  Træskrive, 
hvorover  Vandet  haledes  op.  Ophalingsmåden  var  ret  pudsig, 
idet  Kvinderne,  i  Stedet  for  at  hale  Vandet  op  ved  at  skifte 
Hænderne  på  Tovet,  fattede  dette  og  i  et  hurtigt  Løb  begav 
sig  ud  til  Siden,  således  at  den  Afstand,  de  løb,  var  lige  så 
stor  som  Brøndens  Dybde.  Når  de  således  havde  halet  en 
Krukke  Vand  op,  styrtede  de  tilbage  til  Brønden  for  påny 
at  begynde  Løbet. 

Vi  vedbleve  at  passere  Steder  i  Dalen,  hvor  der  var 
forholdsvis  mange  Oliventræer;  men  mange  af  dem  vare 
syge,  og  i  Stedet  for  som  ellers  at  prange  i  en  dyb  grøn, 
frisk  Farve,  vare  de  nu  grå  og  gullige.  Kom  der  ikke  snart 
Vand,  vilde  de  dø,  og  forinden  der  på  Stedet  kunde  plantes 
nye,  som  kunde  give  Frugt,  vilde  der  gå  mange  Ar.  Det 
kunde  skære  en  i  Hjærtet  at  se  al  den  Velstand  på  Nippet 
til  at  forsvinde  —  dobbelt  ondt  gjorde  det  mig,  da  jeg 
erfarede,  at  Kalifaen  også  her  besad  mange  Træer.  Regn 
var  der  faldet  flere  andre  Steder,  kun  ikke  her. 


Vi  ride  fra  Dalen  til  højre  i  vestlig  Retning,  uden  om 
vældige  Klippekolosser  ind  i  et  vildt  Hug,  hvor  Tinderne 
knejse  lodrette  rundt  mod  Nord,  Vest  og  Syd.  Kun  inderst 
inde  ser  jeg  Strålerne  fra  Solen,  som  svandt  bag  Bjergene, 
strømme  ud  gennem  en  Rift  i  Klippemuren  og  brede  sig  i 
en  Stråleglorie.  På  begge  Sider  af  Riften  spiller  Lyset  på 
kantede  grå  Masser,  der  ligge  klistrede  til  Skråningerne  som 
Svalereder  på  en  Mur,  det  er  de  to  Landsbyer  Toiijane. 
På  den  ene  Side,  øverst  på  Bjerget,  synes  jeg  at  skimte 
noget,  der  ligner  en  Ørnerede.  Solen  leger  mellem  Hullerne 
i  den,  sådan  ser  det  i  det  mindste  ud.    Da  jeg  spørger,  hvad 


i6o 

det  er,  faer  jeg  til  Svar,  at  der  boede  i  gamle,  meget  gamle 
Dage  Landsbyens  Folk,  forinden  de  flyttede  lidt  længere 
ned  på  Skrænten. 

Min  Vejviser  Ersjeb-ben-Hammed,  der  har  Hus  og  Hjem 
her  i  Byen,  beder  mig  stige  af,  da  vi  må  passere  et  vanske- 
ligt Sted.  Vi  trække  da  Dyrene  efter  os  og  vandre  lang- 
somt op  ad  med  glidende  Fod,  idet  vi  hore  Fjældstenene 
rasle  ned  bag  os. 

Ved  nogle  Oliventræer  stige  vi  i  Sadlen  igen  for  at 
holde  vort  Indtog. 

Vi  ere  nu  så  nær,  at  jeg  kan  se  Riften  som  en  dyb 
Kløft.  På  begge  Sider  ligge  grå,  triste,  uregelmæssigt  byg- 
gede Husmasser,  det  ene  Kompleks  over  det  andet.  Over 
dem  hæve  sig  stejle,  næsten  lodrette  Klippesider  —  der  kun 
på  et  Sted  afbrydes  af  en  Afsats  —  lige  op  til  Toppene  af 
Bjergene. 

På  den  Side,  vi  ere  nærmest,  ligge  Ruinerne  af  Fortidens 
By  som  en  middelalderlig  Borg  på  Klippetoppen. 

Jeg  sidder  tavs  i  Beskuelsen  af  dette  imponerende  Skue. 
Da  afbrydes  jeg  af  Hammed,  min  trofaste  Hammed,  som 
kommer  slæbende  med  sig  og  sin  Hest  bag  mig.  Han  siger 
til  mig,  at  jeg  skal  vende  mig  om,  så  kan  jeg  se  Middel- 
havet. 

Jeg  rejser  mig  —  du  gode  Gud,  hvor  var  det  smukt, 
det  jeg  så,  så  smukt,  at  selv  Hammed,  Araberen,  var  betaget 
deraf 

Ned  over  Skråningerne,  Dalen  og  Bjergene  på  den  anden 
Side,  så  vi  over  Sletten  det  blå  Hav  langt  borte. 

I  Aftenbelysningen  tonede  blå,  violette,  brunlige,  gule 
og  grønne  Farver  blidt  ind  i  hinanden  og  lagde  som  et 
Slør  over  det  hele  Land.  Man  anede  mere,  end  man  så,  og 
netop  deri  lå  det  dragende. 

Ved  de  første  Huse  gjorde  vi  Holdt  —  det  var  netop 
Cheikens.  Der  kom  Folk  ud  og  en  af  dem,  som  —  antager 
jeg  —  fungerede  som  hans  Stedfortræder,  bad  mig  ind. 
Hammed  var  allerede  af  Hesten  og  inde  for  at  se  Kvarteret 
efter.      Han    kom    tilbage    og    meldte,     at    det    var    dårligt. 

hvorfor  jeg  lod  spørge,  om  man  ikke  havde  faet  Bud  om,  at  jeg 
vilde  komme,  og  om  ikke  Cheiken  havde  sendt  Besked,  at 
man  skulde  give  mig  et  ordentligt  Kvarter.  Vedkommende 
påstod,  at  der  ikke  var  andet  Husrum  at  få.  Da  jeg  kunde 
antage,  at  det  var  Usandhed,  befalede  jeg  Hammed  og 
Ersjeb  øjeblikkelig  at  stige  til  Hest  igen,  og  vi  red  da  op 
gennem  en  Gyde  og  stege  af  udenfor  Ersjebs  Bolig,  hvor 
han  tidligere  havde  sagt,  at  jeg  vilde  være  velkommen.  Jeg 
hørte  Manden  standse  bag  os  og  så,  at  der  efterhånden 
samlede  sig  mange  Folk. 

Ersjebs  Bolig  ligger  højt  oppe  på  Klippesiden,  dog  er 
der  andre,  som  ligge  endnu  højere,  dog  ikke  lige  bag  den. 
Foran  den  løber  en  temmelig  smal  Sti.  Den  kommer  oppe 
fra  de  højest  liggende  Gårde  og  gåer  ned  til  de  lavere 
liggende,  bøjende  sig  i  Zigzaglinjer.  Stiens  udvendige  Side 
vender  ud  til  en  stejl  Skrænt,  hvor  alt  Affald  kastes  ned, 
derfor  er  den  også  smudsig  og  seer,  som  alle  de  andre 
Skrænter,  ud  på  Afstand,  som  var  den  furet  af  sorte 
Striber. 

Nedenfor  Skrænten  ligger  et  Hus.  Mellem  det  og 
Klippemuren  er  der  en  Gård,  som  er  ganske  overset;  der 
arbejder  en  Kvinde. 

Foran  hans  Hus  falder  Terrænet  jevnere  nedad  og  ender 
i  Furerne  og  Dalene,  hvor  der  sees  Palmer,  over  dem  sees 
lave  Bjerge  —  over  dem  igen  en  Slette  og  langt  oppe  over 
alt  det  Havet. 

Nedenfor  lidt  til  Siden  ligger  Landsbyens  Hoveddel  — 
der  er  en  lille  Moske  eller  Marabutbegravelse.  Udenfor  den 
forretter  en  Skare  Mænd  deres  Aftenandagt.  Så  omtrent 
samtidigt  knælede  de,  kyssede  Jorden  og  rejste  sig  igen. 
Enkelte  af  dem  forsvandt  ind  af  Marabutbegravelsens  åbne 
Dør,  men  de  fleste  bleve  udenfor. 

Seer  man  op  over  Ersjebs  Hus,  opdager  man  »Ørne- 
reden« på  Toppen  —  det  vil  sige,  hvis  man  bøjer  Nakken 
tilstrækkeligt.  Ovre  på  den  anden  Side  Slugten  til  venstre 
ligger  den  anden  Landsby. 

Daniel  Bruun.  I  I 

Kvinderne  stige  ned  i  Mængde  for  at  hente  Vand  ved 
Cisternerne  i  Dalen.  Hundene  glamme  derovre,  de  få  Svar 
fra  denne  Side. 

Nedenfor  os,  ved  Foden  af  Skrænten  samles  der  en  stor 
Mængde  Mennesker.  Jeg  seer  dem  gestikulere  og  hører 
dem  skråle  op.  Alle  Arme  vende  sig  imod  en  Skikkelse. 
Så  vende  nogle  sig  og  råbe  op  mod  Skrænten  til  os.  Den 
ene  er  ham,  der  modtog  mig  på  Cheikens  Vegne. 

Der  bliver  råbt  op,  at  jeg  kan  komme  ned  og  bo,  hvor 
jeg  vil,  hos  de  andre  Mænd,  og  da  jeg  lader  svare,  at  nu 
har  jeg  det  godt,  bliver  det  meddelt  Ersjeb,  at  nu  om  lidt 
skal  der  blive  sendt  Høns,  Æg  og  Brød  til  den  fremmede 
Gæst,  for  at  han  kan  lade  lave  et  rigtig  godt  Måltid. 

Jeg  træder  gennem  et  meget  bredt  Portrum  ned  i 
Gården.  Lige  for  ligger  et  lavt  Hus  med  en  Indgang;  til 
højre  et  andet  lignende.  Mellem  dem  er  der  en  Smøge  ind 
til  et  tredie,  der  ligger  bagved.  Til  venstre  er  en  Mur. 
Oven  på  det  flade  Tag  lige  for  ståer  der  vældige  Sivkrukker 
med  Korn,  en  lignende  ståer  i  Gården.  I  Gården  findes  to 
Ildsteder,  skærmede  af  Grene  —  et  ved  hver  Side.  Der 
sidder  en  Kvinde  indenfor  Skærmen  til  venstre  og  lægger 
små  Kviste  på  Ilden  for  at  varme  Hænderne,  thi  nu  efter  at 
Solen  er  gået  ned,  er  det  koldt.  Nogle  Børn  komme  ud  fra 
Døren  lige  for,  men  flygte,  da  de  se  mig,  hen  i  Folderne  af 
Ersjebs  Burnus.  Fra  Døren  til  venstre  kigger  en  ældre, 
ganske  net  Kvinde  ud. 

De  to  Kvinder  ere  Ersjebs  Hustruer,  de  have  hver  sit 
Hus.     Børnene  tilhøre  Kvinden  ved  Ildstedet. 

Ersjeb  siger  til  sine  Koner,  at  de  skulle  komme  frem. 
Det  gøre  de  også  ganske  frit  og  utvungent.  Jeg  giver  dem 
Hånden,  så  træde  de  tilbage  igen.  Lidt  efter  seer  jeg  Folk 
komme  med  skrigende  Høns,  Æg  i  en  Kurv  og  Brød,  straks 
drager  Ersjeb  sin  Kniv  og  forsvinder  udenfor  med  Hønsene 
—  det  er  ikke  vanskeligt  at  tænke  i  hvad  Anledning. 

Imidlertid  har  man  på  Gulvet  i  Huset  ligefor  bredt 
Tæpper  ud  og  arrangeret  mig  et  Leje.  Jeg  har  tændt  et 
Lys,  som  brænder  i  et  lille  firkantet  Rum  i  Væggen. 

Værelset  er  meget  uregelmæssigt  formet,  Gulvet  er  af 
stampet  Ler,  og  Væggene  ere  ikke  kalkede.  En  Dør  i  Bag- 
grunden fører  ind  til  et  Rum,  hvor  der  ståer  en  Væv,  og 
hvor  der  hænger  Festklæder  på  Snore  og  Husgeråd  på 
Væggene.  En  anden  Dør  i  Muren  til  højre  fører  ind  i  et 
Værelse,  hvor  der  ståer  en  Seng  på  fire  tynde  Stolper.  Den 
er  dannet  af  Kviste  og  uden  Sengetøj. 

Dette  Hus  beboes  af  den  yngste  Kone,  der  er  ret 
smuk  og  ikke  videre  gammel,  samt  hendes  Børn.  To  Drenge 
og  en  lille  Pige. 

I  Huset  i  Gården  boer  den  ældre  Kone.  I  det  er  der 
et  større  Forrum  med  Husgeråd  og  Udt  Værktøj  og  bag 
ved  det  et  Soverum. 

En  voksen  Søn,  der  er  gift,  men  for  Tiden  fraværende, 
boer  i  Huset  bag  Smøgen.  Det  er  indrettet  som  de  andre. 
Hans  Hustru  er  hjemme. 

Medens  Ilden  knitrer  på  Bålet  i  Gården,  og  Kvinderne 
have  travlt  med  at  lave  Maden,  sætter  jeg  mig  udenfor 
Huset  på  Skrænten  med  min  Vært  og  flere  andre  Mænd. 

Månen  er  stået  op  og  lyser  klart  over  Bjerg  og  Dal. 
Jeg  seer  ned  i  Gården  ved  Foden  af  Skrænten,  hvor  Bålet 
brænder  lystigt  på  Arnestedet.  Der  hænger  en  Gryde  over 
Ilden,  som  passes  af  Kvinden.  Hun  er  smuk  og  ung,  og  et 
Par  små  Glutter  løbe  om  hende,  medens  hun  gåer  ud  og 
ind.  Af  og  til  ståer  hun  stille,  skygger  med  Hånden  for  Øjnene 
og  seer  op  i  Retning  af  os,  formodentlig  når  i  Aftenens 
Stilhed  vore  Stemmer  lyde  ned  til  hende.  Hun  kan  dog 
sikkert  ikke  se  os. 

En  hvid  Hund  ligger  og  knurrer  tæt  op  ad  Ildstedet. 
Af  og  til  gøer  den,  når  hun  ståer  stille  og  seer  op,  thi  også 
den  er  på  Post  overfor  de  fremmede. 

Ersjebs  første  Kone  kommer  ud  og  ståer  lænet  til  Port- 
karmen tæt  ved.  Hun  taler  ikke  til  os,  men  er  synlig 
meget  optaget  af  vor  Samtale.  Manden  seer  hen  på  hende 
og  siger  pludselig : 

»Hun  har  en  stor  Sorg  og  har  i  flere  Aar  grædt  og  sørget, 
thi  Ali,  hendes  eneste  Søn,  som  tjente  i  Gabes,  blev  smidt  i 

Fængsel,  fordi  de  beskyldte  ham  for  at  have  stjålet  Penge 
fra  den  Købmand,  han  tjente. 

Men  han  var  uskyldig,  det  vide  vi  —  han  var  en  god 
Dreng,  og  hans  Moder  elskede  ham.  Nu  er  det  fire  Ar  og 
fire  Måneder  siden,  og  i  den  Tid  have  vi  slet  ikke  hørt  fra 
ham,  og  før  om  otte  Måneder  kan  han  ikke  komme  hjem  igen.« 

»Vide  I  da  ikke,  om  han  lever?« 

»Jo,  vi  have  gennem  fremmede  hørt,  at  han  er  i  Live  og 
skal  være  i  Bone  i  Algier  i  en  Anstalt.« 

Den  gamle  Kvinde  trykkede  sig  tæt  op  ad  Muren  hen 
på  Siden  af  mig,  da  hun  hørte,  hvad  der  var  Tale  om. 

»Er  Du  fra  B6ne.^<  spurgte  hun  klynkende. 

»Nej,  jeg  er  meget  længere  borte  fra  og  har  aldrig 
været  i  Bone.« 

»Ak  ja,  så  kender  Du  heller  ikke  Ali,«  sagde  hun  med 
et  Suk. 

»Nej,  det  gør  jeg  ikke,  Du  stakkels  Kvinde;  men  når 
Du  ved,  at  Din  Søn  er  i  Live,  og  Du  har  ventet  så  længe  på 
ham,  så  gåer  den  Tid,  der  er  tilbage,  også  nok,  og  så  skal 
Du  se,  at  han  kommer  glad  hjem  til  Dig,  som  han  holder 
af,  og  som  han  har  tænkt  på  i  hele  den  lange  Tid,  så  vil 
han  være  rigtig  god  imod  Dig,  så  I  kunne  glæde  Eder  ved 
hinanden. « 

»Ak  ja,  ak  ja  —  det  var  en  stor  Ulykke,  for  han  var 
uskyldig,  det  er  jeg  vis  på,  og  det  er  en  anden,  der  har 
gjort  det  —  og  så  var  han  så  ung.« 

»Hvor  gammel  var  han  da-^c 

»Det  husker  jeg  ikke.« 

»Ved  Du  ikke,  hvad  År  han  blev  født?« 

»Nej,  det  kan  jeg  ikke  huske,  vi  kende  ikke  noget 
til  det.« 

»Og  Du  heller  ikke,  Ersjeb?« 

»Nej  Sidi  —  men  det  var,  før  de  fremmede  kom  i 
Landet.«*) 


*)  Araberne  i  disse  Egne  kende  slet  ikke  deres  Alder.  Allerhøjest  kunne 
de  erindre,  at  vedkommende  blev  født  det  Ar,  da  det  eller  det 
passerede. 

Den  stakkels  Kone  begyndte  at  hulke  ganske  højt,  og 
Ersjeb  skubbede  hende  derfor  ind  ad  Porten,  for  at  hendes 
Gråd  ikke  skulde  genere  mig. 

»Hun  er  meget  ulykkelig,  Sidi.« 

»Ak  ja,  Ersjeb,  kunde  jeg  blot  hjælpe  Dig  til  snart 
igen  at  få  Din  Søn  eller  i  det  mindste  skaffe  Dig  sikker 
Underretning  om  ham !  Men  det  lover  jeg  Dig,  at  jeg  skal 
tale  med  Kalifaen  i  Gabes  om  den  Sag  og,  hvis  det  er 
muligt,  skal  jeg  se  at  skaffe  Dig  Hilsen  fra  Din  Søn. 

Desværre  må  jeg  tilstå,  at  jeg  ikke  senere  blev  i  Stand 
til  at  gøre  noget  for  de  stakkels  Folk. 

Om  Drengen  endnu  sidder  i  Fængsel,  ved  jeg  ikke, 
lige  så  lidt  kan  jeg  sige,  om  han  var  uskyldig.  Mit  varme 
Ønske  er  blot  det,  at  ham  må  være  værdig  til  sine  Forældres 
rørende  Kærlighed. 

Måltidet  var  nu  tilberedt  og  ordnet  på  Lergulvet  inde  i 
Huset.  Der  sad  jeg  og  nød  det,  medens  Faderen,  tæt  om- 
given af  sine  Børn,  som  han  kærtegnede,  Hammed  og  den 
yngste  Kone  sad  ved  Siden. 

Da  det  var  endt,  og  da  Hammed  og  Ersjeb  havde  spist, 
bleve  vi  siddende.  Jeg  talte  med  Konen  om  hendes  Børn. 
Den  ældste  kunde  være  en  halv  Snes  Ar,  det  var  en  kvik 
Dreng,  som  hele  Tiden  nikkede  til  mig,  og  var  utrættelig  i 
at  vise  mig  alle  Husets  Herligheder,  lige  fra  et  gammelt 
Gevær  til  Faderens  Avisredskaber.  Da  jeg  forundrede  mig 
over  en  meget  primitiv  Harve,  som  blev  brugt  til  at  knuse 
Jordknolde  med,  forærede  Faderen  mig  den. 

I  Alder  efter  Drengen  fulgte  en  meget  smuk  lille  Pige 
på  en  seks  Ar;  desværre  var  hendes  ene  Øje  borte.  Faderen 
fortalte  mig,  at  der  var  kommet  Inflammation  i  det,  da  hun 
var  ganske  lille,  og  det  bulnede  bort  af  sig  selv. 

Her  i  Syden  træffer  man  i  det  hele  taget  en  forbavsende 
Mængde  Blinde  og  Folk  med  dårlige  Øjne.  En  Læge  har 
sagt  mig,  at  mange  få  det  ved  Fødslen,  andre  på  Grund 
af  Støv  og  Varme  samt  af  Urenlighed. 

Det  yngste   Barn   var  en  kæk  lille  Purk   på   et  Par  Ar, 

som  hele  Tiden  hang  op  ad  Faderen  med  Armene  om 
hans  Hals. 

Da  jeg  gerne  vilde  gå  en  lille  Tur,  inden  jeg  lagde  mig 
til  at  sove,  bad  jeg  Ersjeb  om  at  følge  mig.  Da  vi  gik 
over  Gården,  spurgte  han,  om  jeg  ikke  først  vilde  se  alle 
Boligerne.  Vi  gik  da  ind  til  den  gamle  Kone.  Hun  sad 
sammenkrøben  i  en  Krog  og  holdt  Hænderne  for  Ansigtet, 
da  vi  kom  ind  med  Lys.  —  En  stor  Hund  lå  ved  hendes 
Side  og  knurrede  ad  mig. 

Derfra  gik  vi  ind  i  Sønnens  Bolig.  Der  lå  på  Sengen 
fuldt  påklædt  —  man  klæder  sig  aldrig  af  om  Natten  —  en 
Kvindeskikkelse,  hyllet  i  en  blå  Dragt,  og  sov.  Det  var 
åbenbart  Sønnens  Kone. 

Da  vi  vandrede  op  ad  Stien  langs  en  Mur,  kom  en  tæt 
hyllet  Kvindeskikkelse  ud  af  en  Dør;  da  hun  så  os,  foer  hun 
ilsomt  tilbage  —  mon  hun  var  på  den  lovlige  Sti! 

Vi  stege  nu  videre  op  forbi  andre  Huse  og  var  nu  ved 
Toppen  af  Landsbyen. 

Neden  under  så  vi  Lys  og  Bål  i  Gårdene,  og  vi  hørte 
stadig  Hundene  gø.  Lidt  efter  klatrede  vi  ad  en  vanskelig 
Adgang  helt  op  over  Byen  til  en  temmelig  bred  Afsats  på 
Klippesiden.  Ovenfor  den  hævede  Klippen  sig  så  stejlt  op 
til  den  gamle  forladte  By,  der  lå  i  Mørke  helt  oppe  på 
Toppen,  at  vi  efter  Ersjebs  Sigende  ikke  kunde  stige  derop 
fra  denne  Side.  Jeg  nøjedes  da  med  at  bese  nogle  virkelige 
Klippehuler,  som  jeg  oplyste  ved  Hjælp  af  Tændstikker. 
De  vare  hulede  ind  fra  Terrassen  og  havde  efter  Sagnet 
været  beboede.  De  vare  ikke  regelmæssigt  huggede  og 
heller  ikke  videre  store. 

Efter  en  Times  Tid  at  have  nydt  den  smukke  Aften  fra 
disse  høje  Punkter  stege  vi  ned. 

Jeg  hyllede  mig  i  Burnussen  og  smed  mig  på  Lejet. 
I  samme  Stue  lå  Hammed  og  Ersjeb  ligeledes  på  Gulvet. 
I  Rummet  ved  Siden,  hvortil  Døren  stod  åben,  lå  Børnene 
og  deres  Moder.  Da  jeg  var  ved  at  sove  ind,  kom  en 
Kvindeskikkelse  og  bredte  noget  ud  over  mig  —  det  varmede 
godt,  og  jeg  sov  til  den  lyse  Morgen,  kun  afbrudt  en  Gang, 

da  et  lille  Gedekid  kom  trippende  hen  over  mig  fra  Gården 
gennem  den  åbne  Dør. 

Jeg  hørte  da  Børnene  og  deres  Moder  sove  inde  ved 
Siden,  jeg  hørte  Hammed  og  Ersjeb  røre  sig  på  deres  Leje, 
og  ude  fra  gøede  Hundene  stadig  i  det  Fjerne.  Så  sov  jeg 
ind  igen.  Da  jeg  vågnede,  så  jeg,  at  det,  man  havde  dækket 
over  mig,  var  en  ganske  ny  Festkjortel.  Intet  for  godt  til 
en  Gæst. 


Den  26de  Oktober  1893. 

Fra  Døren  seer  jeg  over  Gårdspladsen  gennem  Porten 
og  ned  i  Dalen,  hvor  der  groer  en  enkelt  Palme,  nogle  flade 
Hustage  seer  jeg  også.  På  Stien  stå  Hestene  og  Muldyret 
opsadlede.  I  Porten  kigger  Hovedet  af  en  Ko  frem  fra 
Rummene  ved  Siden. 

Over  Portåbningen  på  Murtinden  øjner  jeg  en  hvid  Hund, 
som  ligger  og  seer  ned  på  mig. 

Jeg  deler  nogle  Penge  ud  mellem  Børnene,  spiser  et 
Par  Dadler  og  drikker  en  Slurk  Vand  og  takker  Kvinderne 
for  deres  Gæstfrihed,  stiger  så  i  Sadlen,  og  nu  skridte  vi  op 
ad  Stien  —  Ersjeb  foran,  Hammed  bag.  Kvinder  komme 
frem  og  kaste  Skarn  og  Afifald  ned  ad  Skrænterne,  så  for- 
svinde de  igjen  bag  Murene. 

En  let  blå  Røg  hæver  sig  fra  Ildstederne  og  breder  sig 
over  Byen  nedenfor. 

Vi  se  over  Bjerg  og  Dal  til  Sletten  og  Middelhavet  og 
tage  Vejen  langs  de  østlige  Afifald  af  Matmatabjergene, 
medens  vi  skue  ud  over  Lavlandet,  der  strækker  sig  lige  til 
Tripolis.  En  Tid  følges  vi  af  to  Kvinder,  der  skulle  ud  i 
Bjergene.  De  trippe  ved  Siden  af  Hestene  og  stirre  for- 
bavsede på  mig  gennem  deres  slet  sammenholdte  Slør. 

Bjergtoppene  ved  Landsbyerne  Chenini  og  Sguimi  ligge 
i  Fortsættelsen  af  Bjergene  mod  Syd. 

Da  jeg  ved,  at  Folkene  i  disse  Byer  ere  borte  for  at 
så,     og    da    man    har    sagt    mig,    at   Boligerne    der    ere    af 

lignende  Art  som  de,  jeg  allerede  kender,  har  jeg  besluttet 
ikke  at  besøge  dem,  hvorfor  vi  lade  dem  ligge  til  Siden, 
idet  vi  ride  ned  ad  Bjergene  og  ud  over  en  mindre  Slette, 
der  kranses  af  Bjerge,  bag  hvilke  den  store  Steppe  ligger. 
Imod  Øst  er  den  omgiven  af  lave  Bjerge,  i  hvilke  der  findes 
Kilder.  Her  se  vi  Hjorde  græsse.  Da  vi  passere  gennem 
lidt  Krat,  se  vi  en  Flok  Agerhøns  løbe  hen  mellem  Buskene. 

Ersjeb  forsøger  at  skyde  fra  Hesten;  men  den  vil  ikke 
stå  stille  så  længe,  og  da  han  har  sat  Foden  til  Jorden,  er 
det  for  sent  —  Fuglene  ere  borte. 

Inden  vi  overskride  de  sidste  lave  Bjerge,  holde  vi  Hvil 
og  nyde  Dadler,  Brød  og  Vand;  thi  det  vil  vare  endnu 
mange  Timer,  inden  vi  komme  til  beboede  Steder.  Ridtet 
på  Muldyret  har  trættet  mig,  jeg  gåer  derfor  forud  til  Fods 
og  kommer  ned  på  den  anden  Side  Khpperne.  Der  ligger 
en  uendelig  flad  Slette,  så  langt  Øjet  rækker  mod  Øst  og 
Nordost.  Mod  Syd  seer  jeg  Bjergene  forsvinde  i  lange 
Udløbere. 

Midt  på  Sletten  øjner  jeg  et  Bjerg  og  på  Toppen  deraf 
noget,  der  ligner  et  Tårn  eller  en  Fæstning.  Det  er  Signal- 
stationen —  tæt  ved  Metameur.  Den  korresponderer  med 
den,  vi  så  ved  Gabes,  ligesom  med  en  længere  mod  Syd. 

Jeg  vandrer  ned  ad  den  jevne  Skråning  hen  mellem 
Buske  og  Sten  —  over  Flodsenge,  som  komme  fra  Bjergene 
og  sno  sig  ud  på  Sletten.  Der  gåer  mange  Stier  i  østlig 
Retning,  jeg  følger  en  af  dem,  kommer  over  endnu  en  stenet 
Flodseng,  og  gåer  stadig  mod  Øst  med  Signalstationen  som 
Retningspunkt.  Da  jeg  seer  mig  til  Siden,  opdager  jeg  de 
to  Rytteres  hvide  Burnusser  langt  mod  Syd.  De  vinke  ad 
mig,  thi  vi  må  bøje  i  en  stor  Bue  udenom  nogle  Flodsenge 
og  Ujevnheder. 

Jeg  slutter  da  atter  Trop,  og  vi  ride  længere  og  længere 
ud  paa  Sletten,  hvor  der  synes  trøstesløst  øde  og  ensformigt. 
Når  undtages  Bjerget  med  Signalstationen,  er  der  ikke  noget, 
der  bryder  Horisontens  lige  Linje. 

Dog  jo!  Dér  er  nogle  sorte  Prikker  hist  langt  ude  — 
de  bevæge  sig. 

Da  vi  først  have  fået  Øje  på  dem,  se  vi  snart  flere 
lignende  overalt  på  Sletten. 

De  hæve  sig  og  vibrere  i  Strålevarmen  og  Refraktionen. 
Det  må  være  Folk,  der  ere  ved  at  så  og  pløje  nu,  efter  at 
der  er  faldet  Regn.  Et  og  andet  Sted  se  vi  et  Telt  op- 
slået til  midlertidigt  Brug  for  Arbejderne.  Jeg  gør  en  Omvej 
og  kommer  hen  til  en  ældre  Mand  og  en  ung  Knægt,  som 
hver  ploje  med  en  Kamel  for  en  af  de  simple  Træplove,  der 
bruges  overalt  i  Tunis. 

På  lerede  Steder,  mellem  lidt  Buske  eller  på  aldeles 
nøgent  Terræn  ploje  de  Sæden  ned.  De  små  firkantede 
Marker  ligge,  som  var  det  mørke  Lapper  på  et  stort  lyst- 
farvet  Tæppe. 

I  Horisonten  øjne  vi  nu  endelig  et  Par  Palmetræer, 
tæt  ved  dem  ligger  nok  Ksaren  Metameur\  men  vi  kunne 
slet  ikke  se  den,  thi  den  ligger  i  en  Forsænkning. 

Længe  øjne  vi  ikke  andet  end  disse  Træer  på  den 
snorlige  Horisont,  så  endelig  dukker  der  andre  Palmetoppe 
op,  lidt  efter  sees  nogle  Hytter,  der  kommer  flere  og  flere, 
det  er  Forstaden. 

Hytterne  ere  lavede  af  Strå  og  Grene  og  i  Reglen 
runde  med  et  spidstoppet  Tag.  Men  man  kan  se ,  at 
Beboerne  ikke  ere  hjemme,  thi  det  Fletværk,  som  ellers 
plejer  at  dække  for  Verandaerne,  der  løbe  rundt  om 
Hytterne,  er  borte,  og  kun  den  egentlige  Midterhytte  ståer 
tilbage  med  Tagene  strittende  ud  til  Siderne  som  en  stor 
lavstammet  og  tvk  Paddehat. 


Da  det  op  ad  Dagen  blev  kvælende  hedt,  tog  jeg 
mine  Gamacher  af  og  blottede  noget  af  Læggen;  men  i 
Løbet  af  et  Par  Timer  faldt  Solen  således  i.  at  jeg  efter 
Ankomsten  til  Medinine  måtte  bede  en  Læge  lægge  For- 
binding på  for  at  få  Smerterne  standsede.  — 

Forst  otte  Dage  efter  var  den  Historie  endt. 


XI. 
Metameur  og  Medinine. 


M  e  t  a  m  e  u  r. 


D, 


er  ligger  en  Palmelund  i  en  Lavning  ved  en  Flod- 
seng. Træerne  ere  ikke  videre  godt  passede,  seer  det  ud  til, 
de  stå  så  spredte,  og  Vandingsgrøfter  seer  man  ikke  mange 
af.  Lige  Øst  for  Dalen  ligger  på  Skråningerne  og  ovenfor 
dem  en  Landsby  af  en  ejendommelig  Bygningsmåde.  Dens 
hvidkalkede  Bygninger  blænde  i  Sollyset.  Det  er  Ksaren 
Metameur. 

Husene  have  en  langagtig,  firkantet  Grundplan,  og  deres 
Tag  beståer  i  en  Tøndehvælving.  De  ligge  med  Længde- 
siderne sammen  som  Husene  i  Middelalderens  Byer,  således 
at  Gavlene  vende  ud  til  Gaden.  I  Almindelighed  ere  Husene 
anbragte  rundt  om  en  firkantet  åben  Plads.  De  Gavlflader, 
der  vende  ud  ad  mod  Sletten,  ere  uden  Åbninger,  når  und- 
tages nogle  få  Skydeskår  hist  og  her.  Med  andre  Ord:  hvert 
Kvarter,  og  således  også  Byen  i  sin  Helhed,  er  en  lille 
Fæstning. 

Her  på  Sletten  har  man  valgt  denne  Bygningsmåde,  der 
iøvrigt  jo  ikke  er  andet  end  Hulekonstruktionen  anvendt 
ovenfor  Jorden,  fordi  man  jo  ikke  her  kunde  ty  op  på  util- 
gængelige Bjergtinder,  ej  heller  grave  sig  ned  i  Jordsmonnet. 
Som  oftest  ere  Husene  flere  Etager  høje.  For  hver  Etage 
er   der  i   den   indvendige  Gavl  anbragt  en  Dør,    som   er  vel 

stænget.     Til  den  kommer  man  op  ved  at  entre  ad  Trapper 


Beni  Barka  —  En  Gade. 


eller  Sten,  der  ere  klinede  udenpå  Muren.    Det  hele  er  højst 
ejendommeligt  og  malerisk.      Hver  Mand  bærer  i  Hånden  en 

Nøgle,  som  han  fører  med  sig  overalt,  hvor  han  gåer.  Den 
lukker  op  for  Rummene,  der  næsten  alle  ere  Kornmagasiner. 
Ikke  langt  fra  Ksaren  ligger  en  lille  Garnison  i  Barakker; 
her  findes  også  Magasiner,  både  for  Soldaterne  her  og  for 
dem  i  det  nærliggende  Medinine.  Denne  Gang  vilde  jeg 
imidlertid  ikke  besøge  Lejren,  men  jeg  steg  af  udenfor  en 
Arabers  Bolig,  hvor  jeg  blev  indbudt  til  at  spise  Bederagout. 
Efter  et  flygtigt  Besøg  i  Byen  og  efter  at  have  afskediget 
Ersjeb,  som  henad  Aften  vilde  ride  den  lange  Vej  hjem 
igen,  fik  jeg  en  ny  Vejviser  og  red  Øst  over  Sletten  for 
inden  Aften  at  nå  Ksaren  Medinine.  Da  vi  kom  i  Nær- 
heden af  den,  sloge  vi  ind  på  Hovedlandevejen  fra  Gabes. 
Her  mødte  vi  først  en  Underofficer  af  Fodfolket,  der  var  på 
Vej  til  Signalstationen  på  Bjerget,  så  en  flot  Maréchal  de  logis 
(Sergent)  af  Spahiserne,  der  til  Hest  fulgte  en  civilklædt  Mand 
på  Vej.  Den  civile  Person  var  væbnet  til  Tænderne,  bar  en 
vældig  Stråhat,  Lædergamascher  og  red  en  mager,  sene- 
stærk, fuksrød  Hest.  Det  var  åbenbart  en  af  disse  Kadrejere, 
der  følge  Skibene  i  Kølvandet  og  Kolonnerne  i  Ørkenen  for 
til  ublu  Priser  at  sælge  det,  man  netop  i  Øjeblikket  mangler; 
en  Støvsky  skjulte  dem  for  os,  og  vi  skridtede  hen  mod 
Byen. 


Medinine. 

Foran  til  venstre  ligger  Ksaren,  beskinnet  af  Efter- 
middagssolen. Ud  mod  os  vender  Bagsiden  af  Husene.  Det 
seer  ud  som  en  Ringmur,  hvis  Overrand  er  udtunget  i  Halv- 
cirkler. Over  disse  Tøndehvælvingernes  Endeflader  skimter 
jeg  højere  liggende  Kvarterer  og  blandt  dem  et  stort  fir- 
kantet Kompleks  midt  i  Byen.  Det  er  Kasbaen.  Gennem 
en  smal  Åbning  i  Husrækkerne  seer  jeg  Husenes  indad- 
vendende  Gavle  med  Dørene  anbragte  den  ene  over  den 
anden.  Det  hele  minder  mig  om  de  Fremstillinger,  jeg  har 
seet  af  meksikanske  Puebloer. 

Nogle  Dele  ligge  i  dyb  Skygge,  andre  ere  blændende 
hvide    i    Sollyset.       De    mørke    og    lyse    Partier    blande    sig 

i  et  forunderligt  Virvar,  så  man  næsten  ikke  kan  fa  Rede 
på,  hvad  man  seer. 

Vi  ride  hen  langs  Ydermuren  og  komme  til  nogle 
Palmer,  medens  andre  ligge  længere  tilbage.  Disse  Beplant- 
ninger ligge  Sønden  for  Ksaren  og  mellem  denne  og  de 
europæiske  Huse,  som  efterhånden  komme  frem  til  højre. 
Det  er  Kaserner  for  Rytteri  og  Fodfolk,  Boliger  for  Officerer, 
Hovedkvarteret  og  Etablissement  for  le  bureau  de  re?tsezgne- 
vtent.  Der  gå  Soldater  og  arbejder  mellem  Palmerne,  hvor 
man  har  indhegnet  et  Stykke  Jord  til  Have.  I  Bedene  seer 
jeg  saftigt  Grønt  spire  frem  —  det  er  Karse.  På  den  åbne 
Plads  foran  Hovedkvarteret  og  langs  de  andre  Bygninger 
bliver  der  gravet  Plantehuller  af  Soldater  i  lyse  Lærreds- 
dragter. 

Ad  Åre  vil  hele  Militærkvarteret  være  omgivet  af  en 
dejlig  Palmelund,  som  vil  skygge  for  Boligerne,  der  nu  ligge 
fuldstændig  udsatte  for  Solstrålerne. 

Jeg  rider  op  foran  Hovedkvarteret,  en  stor  Bygning,  på 
hvilken  Flaget  vejer  på  halv  Stang  i  Anledning  af  Marskalk 
Mac-Mahons  Død.  Det  er  Løjtnant  Henry  ved  Bureauet, 
der  kommer  ud  og  ønsker  mig  velkommen.  Han  siger  mig, 
at  jeg  var  ventet  en  af  Dagene  og  fortæller,  at  jeg  vil 
træffe  Officererne  af  4de  lette  Bataillon,  hvoraf  jeg  kender 
en  Del  fra  Gabes.  De  ere  ankomne  for  at  afløse  Posterne  i 
Syden.  Jeg  blev  ført  ind  i  en  rigtig  Ungkarlelejlighed  på 
et  Par  Værelser,  Overalt  på  Væggene  hang  Våben  og 
Rariteter  fra  disse  Egne,  Bohavet  var  feltmæssigt,  men 
meget  hyggeligt.  Endelig  kunde  jeg  igen  vaske  mig  ordent- 
ligt og  kvæge  mig  ved  at  skifte  Linned.  Imidlertid  kom 
Hammed  for  at  sige  Farvel.  Han  vilde  ride  .tilbage  til 
Metameur  med  Æslet  for  at  følge  med  Ersjeb  til  Toujane, 
derfra  vilde  han  bringe  Æslet  til  Hadége  for  senere  at  vende 
hjem  til  Gabes. 

Da  jeg  var  omklædt,  hilste  jeg  på  Stedets  Højst- 
befalende,  Commandant  Billet,  en  yngre  Mand,  som  bad 
mig  være  hans  Gæst 

Da  jeg  fortalte  ham,  at  jeg  gerne  vilde  træffe  Touareger^ 
om  det  var  muligt,  sagde  han  til  min  store  Glæde,  at  jeg 
en  8  danske  Mil  længere  Syd  på  vistnok  kunde  få  mit  Ønske 
opfyldt,  da  der  var  kommet  Telegram  gennem  Signalstationen 
om,  at  der  til  Tatouine,  den  sydligste  Militærpost,  var  kommet 
to  for  at  købe  Korn. 

Om  de  vare  rejste  igen,  vidste  han  ikke ;  men  jeg  havde 
dog  altid  en  Chance.  Der  skulde  blive  stillet  Heste  og 
Eskorte  til  min  Rådighed,  når  jeg  ønskede  det,  kun  vilde 
han  bede  mig  blive  i  Morgen  over,  for  at  jeg  kunde  samles 
med  Officererne. 

Besætningen  på  denne  Militærpost  beståer  af  et  Kompagni 
Fodfolk,  en  Eskadron  Rytteri  samt  små  Detachementer  af 
de  øvrige  Våbenarter.  Soldaterne  ere  kasernerede  i  store, 
luftige,  rummelige  Bygninger,  og  Officererne  have  hyggelige 
Kvarterer  i  nye  Bygninger. 

Der  findes  i  selve  Lejren  ingen  Kvinder,  hvorfor  hele  Hus- 
holdningen besørges  af  Soldater,  der  både  ere  Kokke  og 
Stuepiger.  Gruppevis  have  Officererne  slået  sig  sammen  om 
Forplejningen.  I  deres  Messer  spiser  man  fortrinligt,  hvad 
jeg  endnu  samme  Aften  fik  Lejlighed  til  at  overbevise 
mig  om. 

Løjtnant  Henry  førte  mig  ind  i  Messen.  Dér  traf  jeg 
de  fleste  af  Kammeraterne  fra  Gabes,  og  vi  fornyede  her 
vort  Bekendtskab  under  Bægerklang. 

Efter  Middagen  samledes  vi  i  Officerernes  Kasino  med 
alle  Garnisonens  Officerer,  både  unge  og  gamle. 

Coniniandant  Billet  præsiderede,  og  da  Gemytligheden 
var  på  sit  højeste,  ble  ve  de  ny  tilgåede  Officerer  under 
Jubel  kreerede  til  Borgere  i  Medinine. 

Det  gik  til  på  følgende  Måde:  Af  en  Kasse  blev  der 
fremdraget  en  gammel  trekantet  Hat,  som  anbragtes  på 
Hovedet  af  de  nye  Borgere.  Den  Hat  havde  tilhørt  den 
første  Øverstbefalende  i  Medinine,  Comniandant  Rebillet, 
der  for  få  Ar  siden  havde  påbegyndt  Anlæggelsen  af 
alle  Etablissementerne,  som  hans  Efterfølger  med  så  ud- 
mærket Energi   kompletterede.      Derpå  hævede   Commandant 

Billet  sin  Stok  og  slog  Vedkommende  til  Borger  ved  at 
berøre  ham  på  Hovedet  og  begge  Skuldre. 

»Au  nom  du  premier  commandant  superieur  de  Medinine 
je  vous  nomme  citoyen  de  Medinine.« 

Derpå  fulgte  en  Omfavnelse,  og  Bægrene  tømtes. 

Fra  alle  Sider  råbtes  nu,  at  Mr.  Bruun  skulde  udnævnes 
til  den  første  Æresborger. 

Jeg  fik  Hatten  på,  og  under  øredøvende  Jubelråb  blev 
jeg  da  slået  til  Æresborger,  hvorefter  Opsangen  istemtes,  og 
alle  Mand  ridende  på  Stolene  og  med  Glasset  i  Hånd  gjorde 
Turen  rundt  Bordet. 

Lidt  efter  rejste  jeg  mig  og  bad  om  Ordet: 

»Idet  jeg  takker  for  den  store  Ære,  som  I  mine 
Kammerater  i  Aften  have  vist  mig,  må  det  være  mig  tilladt 
at  udtrykke  alle  de  gode  Ønsker  for  vor  By,  som  jeg  i 
dette  Øjeblik  føler: 

»Gid  Eders  Palmetræer  må  vokse  frem  og  Eders  Haver 
brede  sig,  så  ville  Kolonisterne  komme,  og  Ørkenen  ved 
Medinine  vil  frugtbargøres  ligesom  i  gamle  Dage  Metidjo- 
sletten  ved  Algier.  Da,  efterhånden  som  Palmerne  gro  i 
Vejret,  og  Oliventræerne  brede  deres  Kroner,  ville  Borger- 
inderne følge  efter,  og  når  der  så  er  gået  en  meget  lille  Tid, 
vil  der  —  det  er  jeg  vis  på  —  hist  ude,  hvor  nu  kun  den 
brændende  Sol  svider  og  bider,  høres  Barnestemmer  fra  den 
Slægt,  som  bliver  de  første  rigtige  Borgere  i  denne  By. 

»I  ere  Pionerer  her  i  Ørkenen,  gid  de  Anstrængelser, 
som  I  nu  gøre,  snart  må  krones  med  Held,  så  vil  den  Til- 
stand, som  jeg  har  udmalet,  ikke  lade  vente  længe  på  sig. 

»Leve  Medinine!« 

I  skummende  Champagne  drak  vi  den  Skål  og  Skålen 
for  den  danske  og  for  den  franske  Arme  og  mange  andre 
Skåler. 

Den  27de  Oktober  1893. 

Næste  Formiddag  gik  Løjtnant  Henry  med  mig  ind  i 
Ksaren.  Vi  stege  op  i  Minareten,  hvorfra  vi  havde  en 
prægtig  Udsigt  over  Byen  og  Sletten. 

Vi  besøgte  alle  de  mange  Grupper  af  Bygninger  med 
de  snurrige  Gavle  og  de  forunderlige  Trapper  til  de  øvre 
Stokværk.      Mange  Steder   var   der  i  Muren  kun  hist  og  her 


iMedinnie. 


anbragt  en  Sten  til  Støtte  for  den,  som  vilde  klatre  op.  De 
mange  Husgrupper  gribe  sådan  ind  i  hverandre  og  støttede 
sig  sådan  den  ene  til  den  anden  i  en  Uendelighed,  at  det 
er  meget  vanskeligt  at  finde  sig  til  Rette  i  denne  Labyrinth. 
Gennem  snevre  Huller,  hvor  man  må  bukke  Hovedet,  kommer 
man  ind  i  Gårde,  derfra  ud  gennem  større  Åbninger,  der 
ligne  Porte,  og  som  ere  bestemte  til  Forsvar. 

Fra    Murene    ved    Siden    kan    der    gennem    Skydeskår 
åbnes  en  heftig  Ild  på  den  fremstormende  Fjende. 

I  enkelte  af  Endemurene  ud  mod  Sletten  så  jeg  ligeledes 
Skydeskår,  men  Forsvaret  er  i  Reglen  bestemt  at  skulle 
føres  fra  Tagene  eller  rettere  fra  Mellemrummene  mellem 
Hvælvingerne. 

Det  forbavsede  mig  næsten  ingen  Mennesker  at  se,  men 
min  Cicerone  forklarede,  at  næsten  alle  Beboerne  vare  dragne 
bort  den  tyvende  i  denne  Måned  i  Retning  af  Moktar  og 
den  tripolitanske  Grænse  nærmest  Havet  for  at  drive  Ager- 
brug. Der  ligge  de  i  Telte,  forst  for  at  så,  senere  for  at 
passe  på  Markerne  og  endelig  for  at  hoste.  De  ville  ikke 
vende  tilbage  før  i  Juni  Måned  næste  År.  Så  bringe  de 
Afgrøden  i  Hus  og  magasinere  den  i  Ksaren,  der  således 
egentlig  er  at  betragte  som  en  stor  befæstet  Lade. 

For  Tiden  var  der  næppe  et  Par  hundrede  Mennesker 
tilbage,  udelukkende  for  at  bevogte  Husene.  Helt  anderledes 
vil  der  se  ud  i  Juli  Måned  næste  Ar,  så  kommer  der  en 
1500  å  2000  Mennesker  og  slå  deres  Telte  op  udenfor 
Ksaren  for  atter  at  drage  bort  med  dem  i  Oktober  efter 
Magasineringen    af  Byg,    Korn,     Majs,    Sorgho,    Bønner    og 

Hirse. 

Befolkningen  horer  til  Berberstammen  Toiiasine,  der  i  et 
Antal  af  ca.  5000  Mennesker  boer  i  Ksaren  og  på  Sletten. 
De  have  i  det  mindste  lige  så  mange  Kameler,  et  Par  tusind 
Æsler  og  en  Snes  tusind  Får,  så  det  vil  forståes,  at  de  mere 
ere  Nomader  end  Oasebeboere.  Ja,  de  bryde  sig  egentlig 
slet  ikke  videre  om  deres  Træer. 

I  Lundene  ved  Ksaren  træffes  både  Palmer,  Oliven-  og 
Figentræer  samt  nogle  Granatæble-,  Fersken-  og  Abrikos- 
træer,   men  de  ere  slet  passede  og  give   kun  ringe  Udbytte. 

Beboernes  Måde  at  leve  på  og  den  Omstændighed,  at 
de  ere  så  udsatte  for  Rivninger  med  Stammer  hinsides 
Grænsen,  har  gjort  dem  krigsvante  og  tapre. 

Hver  Mand  har  sit  Gevær,  som  han  ikke  er  bange  for 
at  lade  tale,  når  det  falder  ham  ind.  Bliver  han  stærkt 
betrængt,  flygter  han  ind  i  sin  Fæstning  med  al  sin  Ejendom 
og  sine  Hjorde,  thi  der  er  han  sikker. 


Daniel  Bruun. 

Det  er  en  Selvfølge,  at  Tyrkerne  i  Tripolis  have  seet 
med  Mistillid  til  Franskmændenes  Besættelse  af  Tunis.  De 
have  aldrig  villet  erkende  Besættelsen,  hvorfor  de  heller  ikke 
ere  tilbøjelige  til  at  få  Grænsen  fastslået.  Den  er  til  Dato 
ubestemt.  Dette  har  den  Ulempe,  at  der  stadig  kan  komme 
Grænsekonflikter,  fordi  Stammerne  på  begge  Sider,  nu  som 
altid,  betragte  Landet  som  deres  og  skalte  og  valte,  som  de 
ville,  man  har  derfor  hidtil  ladet  dem  selv  ordne  den  Sag. 
Dog  har  Franskmændenes  Besættelse  2S.  Metameiir,  Medinine 
og  Tatouine  hjulpet  ikke  så  lidt  til  at  skaffe  Fred  og  Ro  i 
de  Egne. 

Særlig  den  nordligste  Del  af  Grænsen  henligger  øde  og 
gold.  Uendelige  Sandbølger  tårne  sig  op  med  en  Vegetation, 
der  næsten  er  lig  Nul ;  Sønden  herfor  træfier  man  vidtstrakte 
Stepper,  der  sjældent  ere  betrådte  af  Menneskets  Fod.  Der 
ruger  en  dødlignende  Tavshed  over  disse  Udørkener.  Ingen 
Sti  furer  Terrænet  eller  angiver  den  Vej,  som  den  ensomme 
Vandrer,  der  vover  sig  derind,  skal  følge.  Selv  de  Indfødte 
have  en  Rædsel  for  at  komme  ind  i  dette  Terræn,  hvor 
hvert  Menneske,  som  man  møder,  må  betragtes  som  en 
Fjende. 

Sydligere  gå  Stepperne  over  i  Fortsættelsen  af  Matmata- 
bjergene. 

Den  tripolitanske  Stamme  Nouail  og  de  tunesiske  Oiir- 
ghavniiaer  ere  de  eneste,  som  færdes  i  de  omtalte  øde  Egne. 
Er  fler  derfor  nogen,  der  skal  kunne  angive  Grænseskellet, 
må  det  være  dem,  thi  det  må  være  ensbetydende  med 
Grænsen  for  deres  Vandringer. 

Ourghammaernes  Stammer,  efter  hvilke  Verdensdelen 
synes  at  have  fået  Navn,  idet  Anrigha  nemlig  er  blevet  til 
Afrika,  talte  en  30,000  Mennesker;  de  stillede  i  sin  Tid  en 
fire  å  fem  tusend  Soldater  og  vare  af  Beyen  fritagne  for  at 
betale  Skat,  fordi  de  havde  forpligtet  sig  til  at  forsvare 
Grænsen. 

I  Virkeligheden  var  det,  fordi  de  ikke  vilde  betale  Skat. 
De  benyttede   deres  Særstilling  til   at  plyndre   og   røve   vidt 

og  bredt  med  Våben  i  Hånd.  De  vare  stolte  af  deres 
blodige  Håndværk  og  indridsede  på  Geværløbene  Mærker 
for  hver  Mand,  de  havde  dræbt.  Man  kan  træffe  Geværer, 
der  ere  overdækkede  med  slige  Mærker  fra  Lås  til 
Munding. 

Da  Franskmændene  kom,  forandredes  Forholdet,  og 
takket  være  Militærautoriteternes  Påpasselighed  leve  Otir- 
ghammaerne  nu  så  nogenlunde  som  fredelige  Nomader.  Overalt 
på  Sletterne  i  Syd-Tunis  traf  jeg  Rester  af  gamle  Tårne, 
der  nu  ligge  i  Ruiner,  fordi  de  ikke  mere  behoves;  men 
tidligere  søgte  Nomaderne  her  Tilflugt,  når  de  bleve  for- 
fulgte. Deres  Forsvinden  tyder  på,  at  de  Franske  have  vidst 
at  skafie  Ro  og  Orden  i  Landet. 

Efter  de  Opgivelser,  jeg  har  fået  i  Syden,  deles  [Our- 
ghammaerne  i  følgende  Grupper: 

Khesourexne  og  Alehaben  erne  i  og  omkring  Medinine, 

Accara&vne.  ved  Kysten, 

To2iasi?i  trne  på  Sletterne, 

Ouderviaerne.  på  Bjergenes  Aftald  og  på  Sletterne, 

Djelida ferne  i  de  østlige  Bjerge  , 

Dom  ri' evne  i  Bjergene  og  på  Højsletterne. 


Vi  traf  Jøder  i  deres  Boder  og  talte  med  et  Par  Kvinder, 
der  med  Børnene  boede  i  en  lille  Hytte,  som  var  klinet  op 
i  Hjørnet  af  en  Gård.  Den  ene  af  Kvinderne  viste  os  en 
Bog  med  tætskrevne  Blade,  den  indeholdt  åbenbart  hendes 
Visdomskilde,  thi  hun  var  en  Sandsigerske. 

På  en  større  åben  Plads  i  Udkanten  af  Ksaren  lå  en 
Hytte.  I  den  boede  en  Familje,  hvoraf  kun  Kvinder  og 
Børn  vare  hjemme. 

Vi  trådte  ind.  Der  var  snavset  og  uhyggeligt  og  intet 
Bohave,  end  ikke  den  uundgåelige  Semdouk.  Hytten  var 
lavet  af  spinkle  Grene  og  Fletværk,  der  på  sine  Steder  var 
dækket  af  gamle  Pjalter  til  Beskj^telse  mod  Regn.    Den  var 

cirkelrund    med    et    spidst    opløbende    Tag   —   åbenbart    en 
Efterligning  af  Teltet.     Udenfor  var  der  et  Ildsted. 


Efter  en  animeret  Middag  hos  Commatidant  Billet,  hvor 
de  fleste  af  Officererne  vare  til  Stede,  afmarcherede  ved 
Aftentide  Løjtnanterne  Adam,  Coturier  og  Drouot  med  et 
Kompagni  Zephyrer  sydpå  for  i  to  Nattemarcher  at  tilbage- 
lægge de  8  Mil  til  Tatouine.  De  indbød  mig  til  at  spise 
Frokost  med  dem  næste  Dag  ved  Bir-el-Ahmeur.  Hornene 
skingrede.     Sektionerne  svingede  ud!     På  Gensyn! 

I  Medinine  er  Vandet  meget  usundt,  hvorfor  det  må 
destilleres,  inden  det  kan  drikkes.  Derfor  har  man  opstillet 
et  stort  Destillationsapparat  med  en  Mængde  Haner,  hvoraf 
det  destillerede  Vand  flyder  Dråbe  for  Dråbe.  En  Skildvagt 
påseer,  at  der  ikke  ødsles  med  denne  kostbare  Vare. 

I  Nærheden  ligger  Posthuset,  der  tillige  er  Telegraf- 
station for  private  Telegrammer,  medens  den  optiske  Telegraf 
bruges  i  militært  Øjemed. 

Nat  og  Dag  holdes  der  Vagt  på  Toppen  af  Bjerget 
hist  ude  på  Sletten  i  Nordvest,  for  at  der  altid  kan  være 
optisk  Forbindelse  mellem  Gabes,  Medinine  og  Tatouine. 

Det  gælder  altid  at  være  årvågen,  thi  mange  Gange 
hænder  det  midt  om  Natten,  at  Blussene  i  Lejren  kalde,  og 
så  må  man  øjeblikkelig  være  parat,  thi  Commandant  Billet 
er  ikke  til  at  spøge  med  i  Tjenestesager. 

Til  Hest  tilbagelægger  han  lange  Strækninger  for  at  se, 
om  alt  er  i  Orden  på  Posterne  rundt  om  i  Syden,  og 
mangen  Nat  har  den  forbavsede  Vagthavende  seet  ham 
komme  ridende  i  Mulm  og  Mørke  op  på  Bjerget  for  at 
inspicere.  Han  er  alle  Steds  nærværende  og  udvikler  en 
forbavsende  Energi.  Han  under  sig  kun  få  Timers  Hvile, 
så  er  han  til  Hest  igen  eller  ved  sit  Skrivebord. 

En  af  Lægerne  fortalte  mig  som  Eksempel  på  hans 
Jernvilje,     at    for    nogle    Måneder    siden    lå    han    knuget    af 

Feberen,  da  der  blev  meldt,  at  Generalen  kom  for  at 
inspicere.  Skønt  hans  Temperatur  var  fyrretyve  Grader, 
stod  han  op  og  ledsagede  sin  Foresatte  til  Hest  rundt  til 
alle  Posterne.  Da  han  kom  hjem,  var  hans  Temperatur 
endnu  på  fyrretyve  Grader! 

På  sine  raske  Heste  har  han  tilbagelagt  uhyre  Stræk- 
ninger i  Syden,  ofte  under  meget  prekære  Forhold.  I  fire 
og  tyve  Timer  red  han  for  nylig  hundrede  og  tredive  Kilo- 
m'^eter  i  et  Træk  i  Bjergene.  Da  han  ikke  fandt  Folk,  hvor 
han  havde  ventet  at  træffe  dem,  lagde  han  sig  et  Par  Timer 
ved  Siden  af  Hesten  i  den  kolde  Nat  og  i  en  let  Klæde- 
dragt —  og  fortsatte  så  Vejen. 

Han  fortalte  mig  forøvrigt  selv  følgende,  ret  pudsige 
Tildragelse:  en  bælgmørk  Nat  var  han  redet  fra  Bir-el- 
Ahmair  for  at  nå  hjem  til  Medinine.  Da  han  var  kommen 
så  langt,  at  han  troede  snart  at  være  hjemme,  gjorde 
Hesten'' s'ig  urolig,  og  han  kom  ud  af  Vejen.  Efter  længere 
Tids  Forløb  stodte  han  på  Telegrafledningen,  nu  var  han 
glad,  da  han  vidste,  at  når  han  fulgte  den,  førte  den  ham 
hjem.  Men  ak!  da  Morgenen  gr>^ede,  var  han  atter  ved 
Bir-el-Ahmeur,  sit  Udgangspunkt,  til  stor  Forbavselse  for 
Soldaterne,  som  åbenbart  troede,  at  han  kom  for  at  over- 
raske dem  —  så  red  han  lige  hjem. 


Ligesom  i  Algier  er  det  Soldaterne,  der  bogstavelig 
have  banet  Vej  for  Civilisationen  ved  at  anlægge  Vej  gennem 
Bjergene  og  over  Sletterne. 

Men  dertil  indskrænker  deres  Arbejde  sig  langtfra: 
de  plante  Træer  og  grave  Brønde,  og  nær  efter  dem  følge 
Telegraf-  og  Postembedsmændene,  men  fremfor  alt  Skole- 
læreren. 

Hvor  Soldaten  slåer  sig  ned,  kan  han  også  begynde  sit 
Arbejde.  Når  vi  erindre  min  lille  Ali,  vil  man  bedst  forstå 
at  vurdere  hans  Arbejde. 

I  Officerernes  Kasino  hilste  jeg  på  Medinines  Post- 
mester og  Skolelæreren,  unge  energiske  Folk,  hvis  Arbejde 
gåer  Hånd  i  Hånd  med  Soldaternes. 

Dér  traf  jeg  også  Tolken,  en  fuldendt  Gentleman,  som 
talte  ulasteligt  fransk.  Kun  et  tatoveret  Mærke  på  Panden 
forrådte  hans  Oprindelse.  Han  var  Mohamedaner  og  gift. 
Foruden  ham  var  af  alle  Officererne  i  Medinine  endnu 
kun  en  Ritmester  gift,  han  boede  med  sin  Frue  inde  i 
Ksaren. 


XII. 
Sydpå  over  Sletten  til  Tatouine. 


Den  28de  Oktober  1893. 

Det  er  tidlig  Morgen  —  Solen  er  lige  ved  at  stå  op. 
Hestene  ere  sadlede.  Jeg  svinger  mig  i  Sadlen  for  at  tilende- 
bringe en  Dagsmarch  på  over  otte  danske  Mil. 

Covimandant   Billet   og    Løjtnant    Henry   følge    mig    et 

Stykke  på  Vej. 

Så  sige  de  mig  Farvel  for  i  Galop  at  tage  Retning  ad 
en  anden  Kant.  Den  galante  Chef  vil  endnu  i  Morgen- 
stunden følge  et  af  sine  mod  Nord  bortdragende  Kompagnier 

på  Vej. 

Solen  stiger  op  over  Sletten  og  lyser  på  de  fjerne 
Bjergrækker,  der  som  en  fortløbende  Mur  begrænse  den 
mod  Øst,  idet  de  kommende  fra  Nord  fortsætte  sig  helt 
langt  mod  Syd,  så  vidt  Øjet  rækker.  Foran  rider  en  Spahis 
fra  Bureauet  i  sin  lyseblå  Burnus,  bag  mig  skridter  hyllet  i 
sin  karmoisinrøde  Kappe  den  Rytter,  som  Spahiseskadronen 
har  afgivet. 

Det  er  prægtige  Uniformer,  men  de  må  sees  i  blændende 
Sollys  med  Afrikas  gule  Sand  som  Baggrund— jeg  har  seet 
Uniformen  på  Paris'  Gader  i  Gråvejr,  der  faldt  den  igennem. 

Men  nu  have  vi  skridtet  længe  nok,  nu  er  det  Tid  at 
sætte  Fart  på. 

Fremad  1  Fremad!  råber  jeg  til  Forspidsen,  efter  at  jeg 
har  taget  Burmissen  af  og  lagt  den  foran  mig  på  Saddel- 
knappen. 

Min  prægtige  brune  Hingst  slåer  jeg  an  i  Galop. 

Rytteren  foran  mig  seer  jeg  rejse  sig  i  Sædet  og  stå  i 
Bøjlerne,  medens  Hesten  sætter  »Kosten  og  Nakken  til  Vejrs 
og  lader  Benene  danse  som  Trommestikker«,  som  min  Ven 
Jægermesteren  der  hjemme  plejer  at  udtrykke  sig. 


Rast  i  Ørkenen   —  Stammehøvdingens  Telt. 


Den  rode  Spahis  følger  efter. 

Min  Hingst  vil  stadig  gå  på  for  at  nå  den  foran  værende 
Hingst,  men  jeg  holder  den  tilbage. 

Da  vi  efter  et  ordentligt  langt  Stræk  igen  falde  i  Skridt, 
slipper  det  mig  ud  af  Munden: 

»Det  var  da  Pokkers,  som  den  gåer  på.« 

»Hr.  Løjtnant,  den  troer,  det  er  en  Hoppe.« 

»Nu  har  jeg  aldrig  hørt  så  galt,  kan  den  ikke  kende 
Forskel?« 

»Nej,  Araberne  pleje  altid  at  ride  på  Hopper,  derfor 
troer  Hingsten  altid,  når  den  seer  en  Arabersaddels  brede 
Bagsvidsel,  at  den  har  med  et  Fruentimmer  at  gøre.« 

Jeg  passerer  også  her  nogle  af  de  små  runde  Knolde, 
som  jeg  har  seet  andet  Steds,  og  som  enten  må  være  Grave 
eller  Rester  fra  en  svunden  Beboelse.  Nu  gåer  det  fremad 
igen  i  Galop  —  en  to,  en  to  —  en  to.  en  to,  i  det  rigtige 
jevne  Jagtgaloptempo. 


Et  Par  Timer  efter  Solopgang  se  vi  i  Horisonten  en 
hvid  Klat,  bag  den  Bjergene. 

Det  er  en  Marabutbegravelse  på  Sletten  ikke  langt  fra 
Brønden  Bir-el-Åhmeur. 

Solen  varmer  meget  stærkt,  men  der  er  for  nylig  faldet 
Regn,  og  Jordbunden  dufter  frisk  og  behagelig. 

Rundt  om  med  lange  Mellemrum  øjne  vi  Mennesker,  thi 
Stammerne  ere  spredte  overalt  for  at  så  og  pløje. 

Dér  hvor  der  ellers  plejer  at  vandre  Flokke  af  x^ntiloper 
til  Glæde  for  Jægeren,  når  han  strejfer  om  på  den  øde  Flade, 
dér  færdes  nu  Mænd  og  Kvinder  i  de  små  Samfund  for  at 
dyrke  den  Jord,  som  Allah  har  vædet  med  Frugtbarhed,  og 
der  skimter  man  Røgen  fra  Teltpladserne  langt  borte  i  Øst, 
i  Syd,  i  Vest,  i  Nord. 

Fra  Marabutbegravelsen  falder  Terrænet  en  lille  Smule 
mod  Syd,  og  vi  se  ikke  langt  fra  os  på  det  flade  Jordsmon 
den  firkantede  murede  Indhegning  om  Brønden  med  det 
gamle  lave  undersætsige  Tårn  i  det  ene  Hjørne  og  et  Hus 
støttet  til  Tårnet. 

I  kort  Afstand  udenfor  øjne  vi  de  små  te?ites-abris  i 
snorlige  Rækker  og  mellem  dem  Soldaterne. 

Efter  at  have  tilbagelagt  de  tre  Mil  i  halvtredie  Time 
nå  vi  Brønden,  hvor  der  venter  mig  friske  Heste  og  ny 
Eskorte. 

I  Nattens  Løb  er  Kompagniet  kommet. 

Nu  have  Folkene  sovet  og  kogt  —  Løjtnant  Adam  og 
Militærlægen  Hr.  Cnltin  ere  redne  på  Jagt  i  Nærheden  af 
Bjergene,  derimod  træffer  jeg  Løjtnanterne  Coturier  og 
Drouot,  der  ønske  mig  et:  bon  jour,  camerade! 

Medens  Hestene  afsadles,  fodres  og  vandes,  og  medens 
Kokken  er  i  Færd  med  at  lave  til  Frokost  på  Ildstedet 
henne  i  Hjørnet  ved  Murene,  vederkvæger  man  mig  med  et 
Glas  Vin. 

Officerernes  Feltsenge  og  Cantiner  ere  anbragte  i  kølige 
Rum  inde  i  Huset  —  medens  Feltbordet  og  Stolene  stå 
parate  udenfor  i  Skygge. 

Fortets  eller  rettere  Karavanserailets  Mure  ere  så  lave, 
at  man  kan  se  ud  over  dem,  når  man  sidder  ned  inde  i 
Gården. 

Det  har  ingen  Besætning.  Der  boer  kun  en  gammel 
Araber,  som  vanker  om  med  en  vældig  Stråhat. 

Han  har  Byg  at  sælge  til,  hvem  der  vil  købe,  og  vogter 
med  Stolthed  over  en  stor  Protokol,  i  hvilken  Cheferne  for 
Detachementerne  skulle  opføre  den  Styrke,  der  har  kamperet 
ved  Brønden. 

Tillige  skal  han  passe  på,  at  der  ikke  skeer  Overlast 
eller  Misbrug  af  Brønden  af  de  på  Sletten  omstrejfende 
Arabere,  som  kun  betingelsesvis  have  Adgang  til  Inde- 
lukket. 

Hans  Stråhat  var  Genstand  for  min  højeste  Interesse, 
og  det  lykkedes  mig  efter  nogen  Vanskelighed  at  afkøbe 
ham  den. 

Løjtnant  Coturier  og  jeg  vandrede  en  Tur  ud  på  Sletten. 
Lige  udenfor  Fortet  lå  nogle  usle  Hytter  af  Grene  og  Strå, 
der  så  vi  en  gammel  Kvinde,  måske  Araberens  Hustru,  tumle 
ved  Ildstedet.  Tæt  ved  holdt  tre  tohjulede  Karrer  fuldt 
læssede  og  forspændte. 

I  Skyggen  under  dem  lå  nogle  Europæere  og  Arabere 
og  blundede.  Forspandets  Heste  og  Muldyr  stod  og  sov 
med  lukkede  Øjne,  medens  Fluerne  summede  om  dem  i  den 
stærke  Varme. 

Ude  på  Sletten,  længere  borte,  traf  vi  to  Kvinder  og  en 
Mand  i  Færd  med  at  pløje.  De  to  Plove  vare  forspændte 
med  Kameler,  den  tredje  med  et  Muldyr. 

Begge  Kvinderne  vare  i  meget  lette  Dragter  for  ikke  at 
være  generede  af  Varmen.  Den  yngste  var  henrivende  at 
se,  når  hun  gående  bag  Ploven  med  Stokken  i  Hånden  loftede 
denne  i  sin  smukke  Arm  eller  med  sine  Bevægelser  lod 
skimte  sit  velformede  Legeme. 

I  Solen  glimrede  Armbånd  og  Ankelringe  i  lang  Afstand. 

Vi  stode  stille  og  så  på  dem  en  Stund;  y>en  route,  mon 
brave  danois«,  sagde  min  Ven,  idet  han  tog  mig  under 
Armen,  og  vi  slentrede  ud  over  Sletten,  der  åndede  af 
Varme,  og  hvor  selv  fjerne  små  Punkter  tegnede  sig  i 
hoppende  Bevægelser  på  Grund  af  Lysbrydningen. 

Vi  så  mod  de  blå  Bjerge  for  om  muligt  at  opdage  de 
ventede  Jægere,  thi  nu  nærmede  Frokosttiden  sig  —  men 
der  var  ingen  at  opdage. 

Så  vandrede  vi  hjem  mod  Fortet  igen,  lagde  os  på 
Feltsengen  og  døsede  Tiden  hen. 

Klokken  var  omtrent  elleve,  da  vi  hørte  Hestene  komme. 

Løjtnant  Adam  havde  skudt  nogle  Høns  og  Doktoren 
en  Hare,  som  hang  ved  Sadlerne. 

Frokostbordet  var  imidlertid  dækket  og  bugnede  af 
gode  Sager. 

Forinden  vi  gik  til  Bords,  tilså  Lægen  de  mange  Syge, 
der  kom  humpende  eller  bårne  på  Kammeraternes  Ryg. 

Der  var  ikke  få,  som  virkelig  ikke  vare  i  Stand  til  at 
marchere,  men  der  var  også  flere  Simulanter. 

De  afrikanske  lette  Batailloner  —  Zephyrerne  —  bestå 
af  Mandskab,  som  på  Grund  af  slet  Opførsel  og  hyppige 
Straffe  ere  blevne  udstødte  af  deres  Afdeling  i  Frankrig  for 
at  tjene  Resten  af  deres  Tid  i  Afrika. 

Medens  Fremmedlegionens  sammenløbne  Mandskab  dog 
så  nogenlunde  bringes  til  at  danne  et  samlet  Hele  med  en 
virkelig  Korpsånd,  takket  være  den  strænge  Disciplin,  og  fordi 
Legionerne  altid  have  Bevidstheden  om,  at  Skibene  ere 
brændte,  er  Forholdet  i  de  lette  Batailloner  her  anderledes. 

Folkene  træde  ind  i  dem  på  Grund  af  Forseelser  begåede 
andet  Steds,  men  deres  'ondartede  Tilbøjeligheder  have  de 
bevaret,  ja,  de  bedres  ikke  let  ved  Samværet  med  så 
mange  forskellige  Slags  Syndere,  kun  Frygt  for  Straf  holder 
dem  nede. 

Rigtignok  kan  en  Zephyr,  når  han  har  opfort  sig  godt 
i  lang  Tid,  blive  sendt  hjem  til  sin  Afdeling,  men  det  hænder 
sjældent. 

Ja,  han  kan  endog  avancere  i  Zephyrbataillonen,  men 
det  er  endnu  sjældnere. 

En  fransk  Officer  sagde  til  mig,  at  Forskellen  på  en 
Legionær  og  en  Zephyr  var  den,  at  Legionæren  nødvendig- 
vis blev  tvungen  til  at  holde  op  at  stjæle,  hvis  han  var  en 
Tyv,  medens  den  Zephyr,  der  ikke  oprindelig  var  det, 
nødvendigvis  måtte  blive  det. 

I  gamle  Dage  have  Zephyrerne  opvist  mange  smukke 
Kampe,  og  deres  Forhold  i  Krig  har  ofte  været  glimrende, 
men  i  Fredstid  du  de  ikke. 

Selvfølgelig  udvælges  Officersbesætningen  blandt  de  bedste 
—  der  skal  skarp  Lud  til  de  Hoveder. 

Alle  Officerer  i  Algier  og  Tunis  ere  forøvrigt  særligt 
udvalgte. 

Mangen  Løjtnant  har  forgæves  i  årevis  søgt  at  blive 
kommanderet  til  Tropperne  i  Afrika,  medens  andre  hurtigt 
opnå  denne  Begunstigelse.  Hvert  År  tæller  nemlig  dobbelt, 
som  Krigsår,  både  hvad  angåer  Adgang  til  Pension  og  til 
Dekoration. 

Jeg  har  seet  Løjtnanter  med  Æreslegionens  Kors  blot, 
fordi  de  havde  tjent  tilstrækkelig  længe  i  Afrika,  medens 
en  ung  Bataillonschef,  som  lige  kom  fra  Frankrig,  hvor 
han  havde  tjent  hele  sin  tidligere  Tid,  ikke  havde  opnået 
Dekoration. 

Ja,  det  er  virkelig  forbavsende,  at  den  Officer,  som 
tjener  i  Algier  og  Oran,  skal  have  så  store  Fordele  fremfor 
de  Officerer,  der  ligge  i  en  lille  fransk  Provinsby. 

I   Tunis    kan    det    forståes,    thi    i    mange    Egne    der    er 

Klimaet  usundt,    og  Varmen  ødelægger  Nerverne  og  udpiner 
Sjælen  —  men  i  Algier  —  det  er  jo  Paris  selv. 


Efter  at  det  ynkelige  Optog  af  les  niauvais  viarcheiirs 
var  draget  bort,  humpende,  haltende,  hviskende  under  bon 
mots,  Stikpiller,  Blinken  med  Øjnene,  Snøften,  Grynten  og 
Eder  —  satte  vi  os  til  Bords  til  en  rigtig  gemytlig  Frokost. 

Der  var  Overflod  på  alle  de  civiliserede  Herligheder, 
ja,  det  var  fast  utroligt  alt  det,  der  efterhånden  kom  frem. 

End  ikke  baiersk  01  mangler. 

Udenfor  Murene  stode  Hestene,  vrinskede  og  sloges  nu, 
efter  at  de  vare  fodrede  —  inde  i  Gården  tæt  ved  blev  der 
uophørlig  heldt  Vand  op  af  Soldater,  som  kom  ind  for  at 
fylde  Feltflaskerne. 

Der  var  et  Spektakel  af  de  vekslende  Tropper,  som 
kulminerede,  da  en  Araberkvinde  fra  Sletten  kom  ind  for  at 
hente  Vand  i  sin  store  Krukke,  thi  så  var  Naturen  ved  at 
gå  over  Optugtelsen,  og  der  måtte  skældes  ud  for  at  få  Ro. 

Just  som  vi  sad,  kom  der  fire  Mænd  slæbende  med  en 
Soldat  i  et  Dækken. 

Han  lå  bleg  og  tilsyneladende  livlos.  Jeg  beg}-ndte 
allerede  at  få  Medynk  med  den  stakkels  Djævel,  som  måske 
havde  fået  Solstik,  måske  et  Hjerteslag. 

Lægen  sprang  til,  bojede  sig  over  ham,  undersøgte  hans 
Puls,  hans  Bryst,  Hoved,  —  —  —  rystede  på  Hovedet  — 
atter  forfra  —  nej. 

»Han  fejler  ganske  simpelt  hen  ingen  Ting.« 

Atter  en  Simulant. 

Da  han  mærkede,  det  ikke  nyttede  noget  at  ligge  dod, 
åbnede  han  Øjnene  og  gav  sig  til  at  forklare  med  snøftende 
Stemme,  at  det  gjorde  så  ondt  både  der  og  der  og  der. 

Inden  han  var  kommen  til  Ende,  blev  Troppen  jaget  bort. 

De  fire  Mænd  bar  Kavaleren  ud  af  Gården. 

Jeg  synes  ærlig  talt,  Behandlingen  var  lidt  grovkornet  — 
det  var  jo  dog  muligt,  at  den  sølle  Djævel  virkelig  fejlede 
noget. 

Nej,  sagde  Doktoren  kort. 

Jeg  løb  hen  —  kiggede  om  Hjørnet  og  så  fire  Soldater 
skubbe  en  femte  foran  sig. 

Da  de  vare  i  Nærheden  af  Teltene,  gav  den  ene  af  de 
fire  den  femte  et  Spark  på  Bagen  med  sin  Fod,  hvorpå  alle 
fem  som  en  Stormvind  foer  ind  under  Teltene! 

»De  havde  Ret,  Hr.  Doktor!« 

»Ja,  det  sagde  jeg  nok,  jeg  kender  mine  Folk,  de  have 
narret  mig  for  tidt!« 

»Det  havde  en  Legionær  aldrig  gjort  —  vel?«  sagde  en 
af  Løjtnanterne. 

Ved  Slutningen  af  Måltidet  kom  Foureren. 

Kompagnichefen  Løjtnant  Adam  rejste  sig  og  dikterede 
Ordren. 

Han  er  yngre  end  de  andre  Officerer  og  udgået  fra 
Saint-Cyr. 

Kammeraterne  sagde  om  ham  : 

»Il  est  un  homme  serieux  —  il  travaille  —  il  fera  son 
chemin  —  il  passera  capitaine  —  au  choix  —  dans  quelques 
mois. « 

Cotiirier  er  fuld  af  Lune  og  Dronot  er  gemytlig.  Hans 
Passion  er  at  samle  på  Mønter  —  det  vil  sige  gamle 
føniciske  og  romerske  Mønter  fra  Tunis. 

Når  han  kommer  et  Sted  hen,  snuser  han  allerførst  i 
Jødernes  Skrammel,  og  sjældent  vender  han  tomhændet 
tilbage. 

I  Medinine  havde  han  gjort  en  god  Høst,  den  delte  han 
med  mig. 

Lægen  Mr.  Qdti7i  er  oppe  i  Tyverne,  han  er  en  ud- 
mærket Rytter,  som  jeg  havde  Fornøjelsen  at  blive  ledsaget 
af  på  Hjemturen. 

De  hedeste  Middagstimer  ere  nu  forbi,  og  min  nye 
Eskorte,  der  er  sendt  mig  fra  Tatouine,  holdes  parat. 

Derfor  Farvel  og  på  Gjensyn  imorgen! 

Endnu  er  der  mellem  fire  og  fem  Mil  at  tilbagelægge, 
vi  må  ikke  drive  Tiden  hen. 

Så  gåer  det  afvekslende  i  Skridt  og  Galop  den  lange 
Vej  med  Bjergene  tæt  ude  tilhøjre. 

Vi  passere  nogle  Soldater,  der  arbejde  på  at  grave  en 
Brønd  midtvejs  mellem  Tatouine  og  Bir-el-Ahmeur. 

De  have  slået  et  lille  Telt  op  og  få  Levnedsmidler  og 
Vand  sendte  en  Gang  imellem. 

De  rejse  sig  fra  deres  Arbejde  og  hilse  med  Hånden 
til  Huen,  idet  vi  passere. 

Lige  i  Syd  og  Sydost  se  vi  også  Bjergene  [komme 
frem. 

På  en  Top  lige  for  os  øjne  vi  Signalstationen  ved 
Tatouine. 

Vi  mode  tre  Muldyr  læssede  med  Vandtønder  og  under 
Ledsagelse  af  lige  så  mange  Trænsoldater,  det  er  til  Folkene 
ved  Brønden  og  Zephyrerne,  når  de  i  Aften  skulle  slå 
Lejr  der. 

Ved  Foden  af  Bjerget  med  Signalstationen  passere  vi 
nogle  Palmer,  så  drage  vi  ind  i  Dalen. 

Dens  Bund  er  fyldt  med  Palmetræer,  og  på  den  sydlige 
Side  ligger  en  lille  Ksar  med  Bygninger  som  de,  vi  kende 
fra  Metameur  og  Medinine. 

Noget  fra  den,  men  nærmere  Oasen  ligge  på  Skråningen 
de  militære  Bygninger.  Som  vi  ride  op  foran  Bureauet, 
kommer  et  Par  Indfødte  os  i  Møde. 

»Ere  Touaregerne  her  endnu?«  spørger  jeg. 

»Nej,  de  ere  vist  rejste,  de  kom  for  at  købe  Korn,  men 
der  var  ingen  Ting,  så  drog  de  bort  igen.« 

»Ha!« 

Just  som  Solen  var  gået  ned,  steg  jeg  af  Sadlen  og 
hilste  på  en  Gruppe  Officerer,  som  ventede  mig. 


På  de  kalkede  Vægge  i  de  to  Værelser,  der  anvises 
mig,  hænge  rundt  om  Våben,  Jagtrekvisiter  og  ethnografiske 
Genstande,  særlig  fra  Touaregerne. 

Det  er  en  ægte  Løjtnantsbolig.  Beboeren  har  Orlov  til 
Frankrig,  og  Kammeraterne  have  i  hans  Fraværelse  disponeret 
over  Kvarteret  til  Fordel  for  mig. 

Bordene  ere  belagte  med  orientalske  vævede  Tæpper, 
Gulvene  ligeledes,  ja,  selv  Gardinerne  fornægte  ikke  deres 
sydlige  Oprindelse. 

Møblerne  ere  tarvelige,  men  nette.  De  have  nærmest 
Karakter  af  Feltudstyr.  Men  det  vilde  også  være  urimeligt 
at  forskrive  Møbler  herover,  hvor  Besætningen  veksler  hver 
tredje  Måned  —  og  hvor  Soldaten  kun  er  som  en  Trækfugl, 
der  efter  en  stakket  Tid  atter  må  Nord  på  for  at  suge  lidt 
Friskhed  og  for  at  få  Lungerne  fyldte  med  sundere  Luft. 

Jeg  holder  af  disse  improviserede  Installationer,  som  jeg 
har  seet  så  mange  af 

Der  er  Karakter  i  dem  —  der  er  Lune,  og  de  passe 
ganske  anderledes  til  Egnen  og  de  Forhold,  hvorunder  der 
leves,  end  luksuriøst  udstyrede  Boliger  med  de  trivielle 
nymodens  Møbler,  Makartbuketter  og  alt  det  Småtteri  af  i 
sig  selv  nyssehge  Figurer,  Billeder  og  Dingel-Dangel,  som  et 
europæisk  nymodens  Hjem    overalt  i  Europa  bærer  til  Skue. 

Stræk  Dig  i  en  almindelig  Havestol,  over  hvilken  der 
er  dækket  et  broget  Tæppe  fra  Gafsa  med  de  morsomme, 
klodsede,  kantede  Figurer  af  Kameler  og  de  ubestemmelige 
Firkanter  med  et  Par  Striber  forneden  og  tii  Siden,  som 
skulle  forestille  den  franske  General  Forgemol,  som  erobrede 
den  Del  af  Landet,  læg  en  Touaregerpude  under  Hovedet, 
anbring  Benene  på  en  Trækasse  med  påmalede  arabiske 
Tegn  og  Figurer,  pust  Røgen  fra  Din  Cigaret  højt  op  under 
Loftet,  lad  Blikket  vandre  hen  på  Væggen,  hvor  der  hænger 
en  Sol  af  Touaregernes  Pile  omgiven  af  Spyd,  Flitsbue,  Dolke, 
Knive,  Krudthorn  og  meget  andet,  lad  Fluerne  summe  oppe 
under  Loftet  og  hen  i  de  brogede  Tæpper  for  Vinduet,  lad 
Viften,  som  Du  har  i  Din  Haand,  gøre  Tjeneste,  når  det 
behøves,  og  sig  mig  så,  om  Du  ikke  føler  et  Velvære,  som 
Du  ikke  hidtil  har  kendt,  sig  mig  så,  om  Du  ikke  synes,  at 
Du  er  midt  inde  i  Orienten,  sig  mig,  om  ikke  de  Billeder  og 

Indtryk,    som   Du   har  havt   af  Livet  derinde,    blive  levende 
og  tage  Farve  i  Din  Tankegang. 


Kapitain  Beranger,  der  i  Overmorgen  skal  afløses,  beder 
mig  til  Middag  i  den  lille  Messe,  hvor  Infanteriofficererne, 
Stedets  Postmester,  den  unge  Cavaig?iac,  en  Ætling  af  den 
berømte  General,  og  en  Ingeniorembedsmand  spise. 

Da  vi  have  spist,  tilbringe  vi  Aftenen  sammen  med  de 
øvrige  Officerer  i  Kasinoet. 

Her  træffer  jeg  den  gamle  indfødte  Spahislojtnant  Be?i 
Jod  med  det  prægtige  Araberansigt  og  Æreslegionens  Kors 
på  Brystet,  han  lover  mig  en  flink  Hest  til  i  Morgen,  når  jeg 
skal  til  Douirat,  den  sydligste  Landsby  i  Tunis,  her  møder  jeg 
Tolken  og  Løjtnanten  fra  Bureauet  samt  Lægen  Dr.  Re7iaud, 
som  fortælle  mig  om  Egnen  og  love  at  gøre,  hvad  de  kunne, 
for  at  skaffe  fat  i  Touaregerne,  som  jeg  brænder  af  Længsel 
efter  at  se  —  desværre  sige  de,  at  der  vist  ikke  er  stort 
Håb  —  men  vi  få  at  se. 

Efter  Bægerklang  og  Pokuleren  sover  jeg  i  den  fra- 
værende Løjtnants  dejlige,  brede  Seng,  lige  til  jeg  for  Daggry 
bliver  vækket  for  at  stige  til  Hest. 


Daniel  Brnun.  1 3 


XIII. 
Douirat. 


Den  29de  Oktober   1893. 

X^ra  Tatoiime  gåer  det  Syd  på  gennem  en  Dal. 

Først  ride  vi  gennem  Oasen  i  Palmernes  Skygge,  der- 
næst følge  vi  det  udtørrede  Flodleje  i  Dalbunden. 

På  Toppen  af  Småbjergene  ligge  til  venstre  et  Par 
Landsbyer,  til  højre  sees  også  Boliger,  af  hvilke  nogle  ere 
Huler,  medens  andre  bestå  af  hvide  Huse  med  Tønde- 
hvælvinger. 

Efter  en  Stunds  Forløb  øjne  vi  til  venstre  Beiii-Barkas 
Kastel  på  en  Top. 

Det  er  en  Landsby  med  smalle  Gyder  og  en  Ringmur 
uden  om.  Husene  ere  som  de  almindelige  i  Afrikas 
Landsbyer. 

Lidt  længere  frem  endnu  og  vi  passere  atter  en  Landsby 
på  en  lille  Bjergtop. 

Den  er  bygget  i  Firkant  af  de  hvælvede,  langagtige 
Huse,  som  vi  kende  fra  Medinme  og  Metameur,  også  den 
ligner  en  Fæstning. 

Nu  komme  vi  ud  på  en  åben,  gold  Slette,  hen  over 
hvilken  min  vælige  hvide  Hingst  fører  mig  i  Dansetrin. 

Til  venstre  hæver  Sletten  sig  jevnt,  lige  for  mod  Syd 
øjnes  et  isoleret  stejlt  Bjergparti.  Mod  Vest  ligger  ligeledes 
en  stor  Gruppe  af  prægtige  stejle  Bjerge,  bag  hw\\\i&  Douirat 

skal  findes;  men  vi  må  gøre  en  Omvej  sønden  om  Bjerg- 
partiet for  at  nå  dertil. 

Efterhånden  som  vi  nærme  os  Bjergene,  bliver  Terrænet 
ganske  oversået  med  skarpe  Klippeblokke,  Fliser  og  Sten. 

Jeg  har   ikke   andet   Sted   seet   en   lignende  Destruktion 

af  Klipper. 

Medens  vi  svinge  uden  om  det  prægtige  Klippeparti, 
sno  vi  os  frem  med  Forsigtighed,  for  at  ikke  Hestenes  Ben 
skulle  blive  sårede. 

Op  ad  de  stejle  Bjergsider  ligge  sønderknuste  Sten  tæt 
pakkede,  store  og  små,  og  øverst  oppe  lude  store  Klippe- 
partier parate  til  at  forsvinde  i  Afgrunden. 

Ved  KUppepartiets  sydvestlige  Side  ligger  der  nogle  kegle- 
formede, isolerede  Toppe  udenfor  Klipperækken. 

Jeg  red  hen  mellem  dem  og  Bjerget  for  at  afkorte 
Vejen.''    Det  gik   Skridt   for   Skridt   i  det  yderst  vanskelige 

Terræn. 

Solen  brændte  frygtelig  varmt,  og  ikke  en  Vind  rørte  sig. 

Min  Spahis  sang  af  og  til  sine  monotone  Sange. 

Nede  på  Sletten  dirrede  det  af  Hede,  og  vi  så  der  en 
lys,  hvid,  flimrende  Flade. 

Det  lignede  en  So,  men  det  var  kun  en  Chott,  hvor 
Vandet  fra  Klipperne  i  Regntiden  ståer  og  fordamper. 


Jeg  kan  ikke  begribe,   hvorfra  den  Lyd  kommer,    som  i 
nogle  Minuter  er  kommet  i  mit  Øre. 

^  Jeg  seer  mig  om,  men  mit  Øje  kan  intet  opdage.  — 
Enddig  seer  jeg  dog  helt  oppe  i  Skyggen  under  de  ludende 
Klippeblokke  på  en  isoleret  Top  nogle  mørke  sorte  Pletter 
og  Prikker,  og  jeg  øjner  mellem  dem  de  utydelige  Omrids 
af  en  Kvindeskikkelse. 

Det  må  være  en  Hyrdepige  med  sin  Gedehjord. 
Da   vi   komme   nærmere,    lyder   hendes  Sang   helt   klart 
og  velklingende  ned  gennem  den  rene  Luft. 

13* 

Vi  ere  nu  svingede  rundt  og  tage  Retning  Nordvest  efter 
ind  i  Dalen. 

Der  ligger  et  gråt  Bjerg,  som  ligner  en  Sukkertop,  det 
er  Douirat. 

I  Begyndelsen  er  det  slet  ikke  muligt  at  skelne  Boliger, 
men  efter  at  vi  have  overskredet  Dalen  og  Flodsengen  og 
nu  nærme  os  op  ad  Skråningerne,  øjne  vi  tydeligt  en  gammel 
Borg  på  Toppen. 


Douirat. 

Længere  nede  i  forskellig  Højde  og  langs  den  Sti,  som 
snoer  sig  op  ad,  se  vi  Huse,  et  enkelt  Sted  skimte  vi  bag 
dem  eller  i  Mellemrummene  mellem  dem  sorte  Huller,  det 
er  Indgangene  til  Hulerne  i  Bjerget. 

De  bestå  af  aflange  hvælvede  Kamre,  hvortil  man 
kommer  ind  ad  en  smal  Døråbning. 

Selve  Kamrene  ligne  på  en  Prik  dem  fra  Matmata. 

I  Reglen  har  Hulen  ikke  været  nok  for  Familiernes 
Fornødenheder,  hvorfor  der  foran  på  den  smalle  Klippe- 
afsats  er  bygget  et  almindeligt  Hus  med  fladt  Tag. 

Gennem  det  forer  en  Gang  lige  til  Hulen,  således  at 
man  udefra  seer  tværs  gennem  Huset,  over  den  smalle 
Gårdsplads  og  ind  ad  Huledoren. 

Der  er  så  Døre  for  de  fleste  Boliger ;  men  da  disse  ikke 
kunne  gøres  af  Palmestammer,  må  Materialet  hentes  langvejs 
fra,  og  det  er  dyrt,  hvorfor  mangen  fattig  Stymper  ligger 
for  Lud  og  koldt  Vand. 

Jeg  tog  ind  hos  Kalifaen,  en  overmåde  venlig  og  klog 
Mand,  som  jeg  kunde  bringe  en  Hilsen  fra  Drummond-Hay, 
der  på  sin  Tur  havde  besøgt  ham. 

Da  jeg  ingen  Tolk  havde  med,  kneb  det  med  Under- 
holdningen. 

Jeg  fik  dog  at  vide,  hvad  jeg  spurgte  om,  men  det 
tog  Tid. 

Min  medbragte  Frokost  nod  jeg  i  Selskab  med  Kalifaen, 
Cheiken  og  en  Mand  til. 

Særlig  de  henkogte  Sager  og  det  fine  Brod  hen- 
rykkede dem. 

Til  Gengæld  opvartede  de  med  Kuskussu,  Æg  og 
Rugbrød. 

Kalifaen  og  Cheiken  skrev  deres  Navne  på  arabisk  i 
min  Tegnebog,  for  at  jeg  skulde  have  en  Erindring  om 
dem,  til  Gengæld  forærede  jeg  dem  mit  Visitkort,  som  med 
megen  Omhyggelighed  blev  gemt  for  at  blive  vist  til  senere 
Rejsende. 

Jeg  spurgte  efter  Hammed-ben-Ammars  Slægt,  men  der 
var  for  Tiden  ingen  hjemme. 

I  det  hele  taget  så  jeg  meget  få  Folk  i  Douirat. 

Indbyggerne  vare  vist  borte  på  Agerbrug  som  i  de 
andre  Landsbyer. 

Kalifaen  vedblev  at  tale  om  Drummond-Hay,  der  åben- 
bart havde  gjort  et  uudsletteligt  Indtryk  på  ham. 

Jeg  fik  at  vide,  at  Drummond  havde  besteget  Bjerget, 
beseet  en  Kilde  i  Dalen,  derefter  var  han  redet  i  Galop  op 
ad  Bjergsiderne  for  at  nå  den  nærliggende  Landsby  Chemni 
på  Toppen  af  et  Bjerg. 

Jeg  er  sikker  på,  at  den  Lykke,  som  Englands  Repræsentant 
har  gjort  blandt  Stammerne  i  Syden  —  det  var  ikke  første 
Gang,  jeg  hørte  hans  Navn  her  —  lige  så  meget  har  sin 
Grund  i  hans  fra  Faderen  nedarvede  udmærkede  Forståelse 
af  de  muhamedanske  Folks  Tænkemåde  som  i,  at  han  taler 
arabisk  som  en  Indfødt. 

Endvidere  har  han  arvet  Faderens  frygtløse,  djærve 
Optræden,  og  endelig  —  er  han  Englænder. 

Jeg  er  tilbøjelig  til  at  tro,  at  mange  af  Stammerne  her 
i  Syden  håbe  på  Hjælp  fra  England,    skønt  Drummond-Hay 

sikkerlig  aldrig  med  et  Ord  har  givet  dem  Anledning  til 
slige  Illusioner. 

Middagsstunden  nærmede  sig,  men  jeg  havde  ikke  Tid 
at  vente  til  senere,  hvorfor  jeg  i  en  ulidelig  Varme  og  led- 
saget af  en  ung  Araber  klatrede  op  til  de  gamle,  nu  forladte 
Bygninger  på  Bjergets  Top. 

Mure  af  Sten  og  Fliser  omgive  Bygningskomplekset 
på  alle  Sider,  de  stå  med  indtil  tyve  å  fem  og  tyve  Meters 
Højde  således,  at  de  absolut  ere  utilgængelige  for  Fjender. 

Ad  Huller  i  Murene  klatrer  man  ind  i  overdækkede 
Rum  højere  og  højere,  gennem  Gange,  der  ere  så  snævre  og 
lave,  at  man  må  krybe  på  alle  fire,  så  kommer  man  ad 
en  Mængde  Omveje  gennem  vanskelige  Rum  og  Gange 
endelig  op  i  de  øverste  Huse  og  derpå  ud  i  Gader,  hvis 
Bredde  kun  er  godt  en  Mands. 

Nu  ligger  det  hele  i  Ruiner,  nu  kan  man  over  ned- 
styrtede Mure  klatre  op  til  de  få  flade  Tage,  der  endnu 
have  holdt,  men  de  ere  farlige  at  betræde. 

Fra  Tagene  seer  jeg  over  Bjerg  og  Dal  til  Sletten  og 
de  blå  Tinder  i  Horisonten  mod  Syd. 

Når  jeg  seer  lige  ned  i  Afgrunden  ved  mine  Fødder, 
øjner  jeg  dybt  nede  gennem  Røgen  fra  Ildstederne,  som 
breder  sig  i  horisontale  Lag,  Kvinderne  i  Gårdene. 

Der  lyder  af  og  til  en  svag  Afdæmpning  af  deres 
Stemmer  op  til  mig. 

Men  jeg  hører  en  Mandsstemme  råbe,  som  var  det  i 
mit  Øre  —  det  må  være  Ekkoet,  der  er  Skyld  i,  at  jeg 
hører  så  tydeligt. 

Jeg  tænker  mig,  hvor  anstrængende  Livet  må  have  været 
i  denne  lille  By  her  mellem  Skyerne. 

Det  må  f.  Eks.  have  været  hårdt  for  Kvinderne  at 
skulle  hente  Vand  i  Dalen  hver  Dag.  Man  må  beundre 
Folk,  som  have  kunnet  friste  Livet  på  sådanne  Steder. 

De  hårde  Eksistensbetingelser  have  gjort  deres  Legeme 
smidigt,  deres  Aand  frisk  og  stålsat. 

Vi  lade  os  glide  ned  igen  gennem  de  mørke  Adgange 
og  komme  ud  på  Klippen. 

Ved  at  lægge  Overkroppen  helt  tilbage  og  søge  Fod- 
fæste med  Benene  og  støtte  med  Armene  lykkes  det  mig 
uden  Uheld  igen  at  nå  ned  til  den  øverste  bebyggede 
Linie. 

Her  ligger  Moskeen,  en  malerisk  lille  Bygning,  i  hvis 
Gård  der  ståer  en  Minaret. 

Jeg  begynder  at  ville  tage  en  Skitse  af  den.  Fluks  er 
min  Ledsager  på  Siden  —  et  Tofrancsstykke  gør  dog  Under- 
værker, og  vi  træde  ind. 

Murene  rundt  om  danne  en  lav  Buegang. 

Jeg  seer  ned  over  den  og  ned  ad  Skrænten,  undersøger 
alt,  der  er  Cisterne  midt  i  Gården.  Jeg  haler  i  et  Reb  og 
opdager,  at  der  ved  Enden  er  anbragt  et  Drikkehorn  af 
Muflonens  Opsats. 

Medens  jeg  undersøger  det,  hører  jeg  et  vældigt  Brøl 
bag  mig,  og  jeg  seer  en  gammel  Fyr  komme  vrælende  op 
af  et  Hul  med  Næven  knyttet  mod  mig. 

Min  Ledsager  gåer  hen  imod  ham,  åbenbart  for  at 
berolige  ham,  men  Gamlingen  skriger  op  og  truer. 

Da  griber  jeg  atter  i  Lommen  —  med  lige  så  godt 
Resultat  som  før. 

Kalifaen  og  Cheiken  ventede  mig  i  Boligen,  og  efter 
at  jeg  havde  snakket  lidt  med  dem  og  i  deres  Selskab 
vandret  lidt  om  på  Stierne  og  været  inde  i  nogle  Boliger, 
lod  jeg  sadle  op. 

Idet  jeg  satte  Foden  i  Bøjlen,  kom  Kalifaen  indefra 
med  et  Muflonhorn,  som  han  bad  mig  modtage  —  det  var 
det  samme,  jeg  havde  seet  i  Moskeen  —  min  Vejviser  havde 
åbenbart  sladret  af  Skole. 

Da  vi  kom  ned  i  Dalen,  vendte  jeg  mig  i  Sadlen  og 
så  op. 

Der  stod  nogle  hvide  Burnusser  i  Nærheden  af  Kali- 
faens  Hus. 

Jeg  vinkede  til  Farvel,  og  jeg  så  et  Par  Arme  blive 
strakte  i  Vejret  til  Svar. 

Så  red  vi  samme  Vej  tilbage  til  Tatouine.  Gederne 
på  Bjerget  græssede  nu  mellem  Stenblokkene. 

Min  Hingst  var  meget  urolig  og  slog  stadig  med 
Hovedet,  da  den  var  generet  af  Fluerne. 

Jeg  passede  ikke  på,  og  den  ramte  da  min  højre  Hånd, 
som  hovnede  svært  op  —  jeg  måtte  holde  den  ind  på 
Brystet,  og  sådan  måtte  jeg  ride  i  mange  Dage. 

Efter  godt  fire  Timers  herligt  Ridt  kom  vi  lidt  før 
Solnedgang  tilbage  til  Tatouine,  hvor  Løjtnant  Adam  var 
ankommet  med  sit  Kompagni,  og  hvor  der  desuden  ventede 
mig  en  behagelig  Overraskelse. 


XIV. 
Touareger. 


J. 


Den  29de  Oktober  Aften. 

eg  steg  af  udenfor  Efterretningsbureauet. 

I  Buegangen  var  der  mange  burnusklædte  Mænd,  som 
ventede  på  at  blive  indladte  i  Kontorerne,  hvor  Tolken 
Hr.   Grosset-Grange  og  Løjtnant  Donau  havde  travlt. 

Mit  Blik  lob  rundt  mellem  disse  ventende  Mænd  fra 
Nær  og  Fjern.  Det  var  prægtige  Typer,  alle  hyllede  i 
deres  hvide  eller  grå  Kapper.  —  Dog  med  et  giver  det  et 
Sæt  i  mig.  Der  henne  på  den  murede  Bænk  sidder  jo 
—  du  gode  Gud  —  to  ranke  Skikkelser  med  sorte  Torklæder 
vundne  om  Ansigterne,  så  man  kun  seer  de  prægtige  brune 
Øjne,  den  øverste  Del  af  Næsen  og  lidt  af  Panden.  Deres 
lyse  rodbrune  Hudfarve  slåer  mig  med  Forbavselse.  Neden 
for  det  hvide  Slag  seer  jeg  de  bare  Ben  stukne  i  Sandaler, 
tager  jeg  ikke  Fejl,  bære  de  lyseblå  Benklæder.  En  sort 
Hårtot  rager  frem  over  det  mørke  Hovedtørklæde.  Det  kan 
jo  da  kun  være   Touareger. 

Løjtnant  Donau  kommer  ud  for  at  tage  imod  mig. 
Jeg  peger  hen  på  de  to  Mænd. 

»  Touareger  r« 

»Ja  vist  så!«  siger  han  med  et  Smil. 

Jeg  sætter  mig  på  Bænken  lige  over  for  dem,  medens 
Donaii  henter  Tolken,    for  at  de  i  Forening  kunne  udspørge 

dem.  Jeg  kan  til  en  Begyndelse  slet  ikke  rigtig  forstå,  at 
jeg  her  fredeligt  sidder  Ansigt  til  Ansigt  med  Ørkenens 
frygtede    Sønner  —  om    det    virkelig   skulde   lykkes    mig  at 


A/^>d^>«"^" 


Eli  Touares 


hjembringe  deres  Dragter  og  Udrustning  til  Nationalmusæet, 
jeg  tør  ikke  rigtig  tro  derpå. 

»Troer  De,  jeg  kan  købe  deres  Dragt .^«  siger  jeg  til  Tolken. 

»Det  vil  vist  blive  meget  vanskeligt,  Touaregerne  ere  så 
mistænksomme  og  ville  ikke  kunne  begribe,  hvorfor  man 
hellere  vil  have  deres  gamle  Laser  end  de  pæne  Klæder, 
man  selv  gåer  i.  Desuden  kan  der  ikke  her  skaffes  lignende 
Dragter,  og  de  ville  sikkert  ikke  vende  hjem  i  en  almindelig 
Araberdragt.« 

»Ja,  ja!  Sig  dem,  at  jeg  er  en  fremmed  langt  borte 
fra,  som  er  kommet  her  for  at  se,  om  mit  Folk  ikke  skulde 
være  af  samme  Oprindelse  som  deres  —  sig  dem,  at  jeg 
vil  være  glad,  om  jeg  kunde  få  deres  Dragt  med  hjem  for 
at  vise  mine  Landsmænd  den.  —  Jeg  vil  betale  den  med 
mere,  end  den  er  værd,  og  ville  de  ikke  sælge  for  Penge,  skal 
jeg  sørge  for,  at  de  få  Korn  sendt  med  en  Karavane  fra 
Gabes.       Jeg    ved    jo,     de    ikke    have    kunnet    få    noget    til 

Købs  her.« 

Tolken  begyndte  de  lange  og  trange  Underhandlinger. 
Det  viste  sig,  at  den  ene  Akhemed-oiild-Bdi  talte  arabisk, 
hvad  hans  Landsmand  Mohavimed-ben-Mohammed  ikke  gjorde. 
Dette  var  Årsag  til,  at  Samtalen  tog  Tid.  Forst  tiltahe  jeg 
Tolken  på  fransk,  så  oversatte  han  på  arabisk  for  Akhemed, 
hvorefter  denne  sidste  igen  overførte  Spørgsmålene  på  Berber- 
sproget til  Mohammed.  Efter  at  de  to  så  havde  snakket 
vidt  og  bredt  om  Tingene,  gik  Svaret  tilbage  den  om- 
vendte Vej. 

De  fortalte,  at  de  tilhørte  Åzguer-Totiaregcrne  og  vare 
af  Foghassernes  Fraktion.  Medens  Åkhemed-oidd-Bdi  nok 
kunde  ligne  et  Touaregnavn,  var  derimod  hans  Stalbroders 
næppe  rigtigt  opgivet. 

Deres  Hjemstavn  var  Egnen  på  den  anden  Side  Rhadames. 
Da  de  havde  fået  at  vide,  at  jeg  var  Liebhaver  til  deres 
Ejendele,    så   de  begge  to  længe  spejdende  på  mig,    hvorpå 
de  samtalede  en  Stund. 

Derefter  begyndte  Akhemed  at  affore  sig  sin  hvide  Haik 
fra  Touat,  om  den  handlede  vi  så;  da  jeg  gav  ham,  hvad 
han  forlangte,  kom  vi  forholdsvis  hurtigt  til  de  øvrige  Sager 
—  Stykk-e   for   Stykke,    så    han    tilsidst  bogstavelig  talt  var 

helt  afklædt  på  nær  en  skjortelignende  Underbluse  og  det 
sorte  Slør,  hvis  nederste  Del  skjulte  Munden. 

Touaregerne  blotte  aldrig  deres  Mund  for  andre,  når  det 
kan  undgåes,  det  strider  mod  Velanstændighed. 

Dog  overfor  os  fremmede  var  Sømmelighedshensynet 
åbenbart  ikke  så  stort,  som  det  vilde  have  været  overfor 
deres  egne.  Af  og  til  trak  Akhemed  Klædet  bort  fra 
Munden,  når  han  talte,  og  jeg  så  da  hans  smukke,  vel- 
formede, skægløse  Mund  med  hvide  Tænder.  Om  han  var 
barberet,  ved  jeg  ikke,  man  siger,  Touaregerne  ikke  holde 
af  Skæg  og  derfor  afrage  det. 

Da  han  rejste  sig  op  for  at  afføre  sig  Klæderne,  ragede 
hans  prægtige,  muskuløse  Skikkelse  op  over  alle  Tilstede- 
værende. Han  var  en  sand  Herkulesskikkelse,  henved  tre 
Alen  høj,  men  slank  og  glimrende  formet. 

Hans  Dragt  var  følgende: 

En  skjortelignende  Underbluse  (Akhebail),  derover  en 
grå  mønstret  Bluse  med  korte,  hvide  Ærmer  fra  Sudan 
(T did  en). 

Benklæder  vide  foroven,  snevre  forneden;  de  nåede  til 
midt  på  Læggen  (Kortebba). 

Sandaler  af  Læder,  stukne,  bestående  af  en  Sål  med 
Remme  overkors  til  at  stikke  mellem  Tæerne  og  bag 
Vristen  (Ghetimen). 

Et  langt  smalt  sort  Slør  til  Omvikling  af  Hovedet.  Det 
havde  på  to  Steder  en  bredere  Flig,  til  Anbringelse  den  ene 
over  Panden,  den  anden  over  Underansigtet.  Issen  lades 
blottet,  og  her  seer  man  de  store  sorte  tætte  Hårtotter  over 
Sløret  (Tadilmous). 

Udenom  Sløret  rulles  et  langt  hvidt  Stykke  Tøj  som  en 
Turban,  dog  således  at  Sløret  sees  både  over  og  under 
(Ach'  C  hack). 

Over  hele  Dragten  bar  han  en  almindelig  let  Kappe,  en 
Haik  fra  Touat  (Khe'iki). 

Til  Dragten  hørte  endnu  tre  firkantede  Amulethystre 
(Tira)  af  Blik,    der    så    ud,    som  kunde   de   være   lavede   af 

gamle  Anchovisdåser.      De   hang   i  Læderremme   på  Brystet 
og  udenpå  Dragten. 

Da  jeg  antog,  de  indeholdt  Skriftsteder  skrevne  i  Berber- 
sproget, vilde  jeg  meget  gerne  erhverve  dem. 

Dog  mislykkedes  alle  Forsøg  i  så  Henseende. 

Akhemed  vilde  ikke  give  dem  fra  sig.  Han  forsikrede, 
at  de  vare  for  ham  mere  værd  end  en  Kamel.  En  Marabut 
havde  solgt  ham  dem,  de  beskyttede  mod  Fare  og  Ulykke, 
og  siden  han  havde  faet  dem,  var  der  aldrig  tilstødt  ham 
noget  af  den  Art. 

»Så  sælg  mig  Snoren  og  Hylstrene,  og  udtag  Dine 
Amuleter.« 

For  en  hoj  Pris  gik  han  ind  herpå  —  men  jeg  fik  ikke 
Lov  at  se  Indholdet  —  næste  Morgen  havde  han  opbrudt 
et  loddet  Hylster,  som  han  leverede  mig. 

Nu  var  der  ikke  mere  tilbage  på  ham  at  kobe,  jeg 
vendte  mig  til  den  anden. 

Hans  Dragt  var  omtrent  den  samme,  hvorfor  jeg  ikke 
bekymrede  mig  om  den,  derimod  så  jeg  om  hans  venstre 
Håndled  en  broderet  Læderring,  og  selve  Hånden  fattede 
om  et  Håndtag.     Det  var  en  Dolk  (Tilek). 

Touaregerne  bære  altid  en  sådan  i  venstre  Ærme  så- 
ledes anbragt,  at  Spidsen  vender  ind  i  Ærmet,  medens 
Skeden  ligger  langs  Underarmen  og  holdes  fast  af  et  påsyet 
Bånd,  som  smøges  om  Håndleddet.  Dolkens  Håndtag,  der 
ender  i  et  Kors,  er  omviklet  med  en  Messingtråd.  Dolken 
er,  som  man  seer,  bogstavelig  talt  »nær  ved  Hånden«.  Jeg 
købte  Dolken  og  en  større  Lædersæk  (Agherid),  vistnok  af 
garvet  Antilope-  eller  Gazellehud.  Gennem  Huller  i  Randen 
var  trukket  en  Lædersnor,  som  atter  var  fastgjort  i  en  meget 
aparte  Jernlås.  Det  er  Touaregernes  eneste  aflåsede  Gemmested, 
thi  i  Almindelighed  besidde  de  ikke  en  Gang  en  Semdouk 
som  Araberne.  Andre  Våben  havde  de  ikke,  skønt  Toua- 
regerne i  Almindelighed  ere  bevæbnede  også  med  Spyd, 
sjældnere  med  Sabel,  Bue  og  Pile  samt  Skjold. 

Derimod   kobte  jeg  en  af  deres   snilde  fikse   Sadler  til 

Mehari'en*).  Den  har  en  høj  bred  Bagsvidsel  og  en  smal 
høj  Forsvidsel,  som  ender  i  et  Kors.  Som  angivet  i  min 
Bog  »Algier  og  Sahara«  træffes  Korset  ofte  i  Touaregernes 
Ornamentik  —  det  er,  mener  man,  Minderne  fra  den  Gang, 
de  vare  Kristne  og  boede  længere  Nord  på,  inden  Araberne 
fordrev  dem. 

Alle  de  Klædningsstykker,  jeg  erhvervede,  vare  efter 
Sælgernes  Sigende  fabrikerede  enten  af  Touareger  eller 
hentede  i  Sudan. 

Prisen  for  de  enkelte  Stykker  var  beregnet  i  Pjastre,  og 
Tolken  summerede  op,  og  jeg  udbetalte  i  Francs,  uden  at 
Touaregerne  selv  gjorde  Beregning,  om  det  var  rigtigt,  så 
fuldkomment  stolede  de  på  Tolken  —  et  Bevis  på  deres 
Tillid  til  Franskmændene. 

Hr.  Grosset  Grange  fortalte  mig,  at  de  to  Touareger 
betragtede  alt  det  nye,  de  så,  som  vare  de  Børn.  Da  de 
kom  ind  i  hans  Stue,  stode  de  først  stumme  af  Forbavselse, 
så  rørte  og  beså  de  Alting.  Om  det  så  var  Håndtaget  på 
Vinduet  til  dettes  Lukning,  blev  det  undersøgt  på  det  nøjeste. 
Det  endte  i  et  Hoved,  og  Touaregerne  spurgte  ganske  naivt : 
»Er  det  Din  Fader?« 

Commandant  Billet  fortalte  mig  mange  morsomme  Træk 
om  disse  Naturmennesker,  der  til  daglig  ere  så  sobre  og 
mådeholdne,  og  som  kunne  tåle  i  dagevis  at  færdes  i  Ørkenen 
næsten  uden  Fode. 

Det  hændte  en  Gang,  at  en  Targid  (Enk^lttal  af  Touareg) 
kom  til  ham  på  en  af  Stationerne. 

»Er  Du  sulten?«  spurgte  Kommandanten. 

Ja,  han  havde  ikke  smagt  Mad  i  så  og  så  lang  Tid; 
hvorfor  der  blev  disket  op  med  en  uhyre  Masse,  som  under 
almindelige  Forhold  vilde  have  været  nok  til  en  seks,  syv 
Mennesker.  Da  det  var  sat  til  Livs,  gik  Targuien  hen  til  en 
Kapitain,  hvor  han  blev  beværtet  lige  så  rundeligt.  Nu 
skulde  man  tro,  det  endelig  måtte  være  nok  —  men  nej. 
En  halv  Times  Tid  efter  gik  den  stadig  hungrende  Saharit 


*)  En  hurtig  Kamel. 

hen  til  en  tredje  Ofificer,  hvor  han  ligefrem  klagede  sin  Nød 
over  den  fortvivlede  Sult,  og  hvor  han  derefter  indtog  endnu 
et  Par  Fade  med  Kuskussu. 

Ubegribeligt,  at  den  Mad  kunde  rummes  i  een  Mave; 
men  det  var  måske  aldrig  for  faldet  i  den  Mands  Lod  at 
mætte  sin  Bug. 

Det  synes,  som  om  Touaregerne  for  Tiden  soge  at  holde 
sisf  Sfode  Venner  med  Franskmændene  i  Tunis. 


En  Touares:. 


Der  har  nogle  Gange  været  små  Karavaner  oppe  ved 
Stationerne  i  det  sydlige  Tunis,  rigtignok  som  oftest  for  at 
opnå  Fordele  —  mais  enfin  —  det  er  dog  altid  en  Be- 
gyndelse, der  ved  Klogskab  kan  føre  videre. 

Det  gælder  jo  nemlig  for  Franskmændene  om  for 
enhver  Pris  at  få  de  gamle  Karavanveje  til  Sahara  knyttede 
igen,  således  at  Trafiken  fra  Rhadamés  kan  foregå  til  Gabes 
eller  andre  Steder  i  Tunis  i  Stedet  for  som  nu  over  Tripolis 

Vanskeligheden  ligger  imidlertid  i,  at  Karavanerne  slet  ikke 
kunne  betale  sig,  når  de  ikke  må  tage  Slaver  med.  De 
Kurve,  Lædersager,  Våben  og  andet,  som  de  sidste  Kara- 
vaner medbragte  endog  i  ringe  Mængde,  havde  man  Vanskelig- 
hed ved  at  få  afsatte  i  Tatouine  og  Medinine,  hvad  der  ikke 
skal  ægge  til  nye  Forsøg. 

Nej,  Slaveriet  er  Hovedbetingelsen  for,  at  Trafiken 
gennem  Sahara  kan  betale  sig.  Så  længe  Slaveriet  faktisk 
florerer  i  Tripolis,  vil  også  Strømmen  gå  den  Vej. 

Slaveriet  har  iovrigt  slet  ikke  det  frygtelige  Udseende, 
når  man  betragter  det  på  nært  Hold,  som  når  man  på 
Afstand  laver  hjærteskærende  Romaner  å  la  Onkel  Toms 
Hytte.  Det  faktiske  er,  at  Slaverne  overalt  i  Orienten 
behandles  godt,  så  godt,  at  selv  om  de  opnå  Friheden, 
således  som  det  ved  et  Dekret  er  sket  i  Tunis,  blive  de 
som  Regel  alligevel  boende  i  deres  Herres  Hus. 

Sikkerlig  er  Transporten  gennem  Ørkenen  fuld  af  Rædsler; 
men  når  de  forst  ere  komne  til  Bestemmelsesstedet,  lide  de 
ingen  Nød  —  tvertimod. 

Blandt  de  Karavaner,  som  kom  til  Tatouine  i  1893,  var 
også  en*),  som  blev  ført  af  to  Nevøer  af  Touareg-Cheiken 
A'issa,  der  hersker  over  hnaugJiasaterne . 

Den  ældste  af  dem  Ouan  Titi  havde  Brev  med  til 
Chefen  for  Militærposten  i  Tatotiine,  i  hvilket  der  reklameredes 
nogle  Kameler  samt  en  Negerinde,  som  Ot(derpiasta.mmen 
havde  røvet  fra  Touaregerne. 

Da  det  galdt  om  at  vise  et  venligt  Sindelag,  skaffedes 
Kamelerne  øjeblikkelig,  skønt  de  vistnok  måtte  betales;  der- 
imod var  man  i  stor  Forlegenhed  med  Negerkvinden. 

En  Lov  byder  nemlig,  at  enhver  Slave,  der  sætter 
Foden  på  det  Terræn,  der  ståer  under  Franskmændene,  er 
fri.     Følgelig  var  der  intet  at  stille  op. 

At  Touaregerne  iovrigt  vare  bange  for  atter  at  falde  i 
Kløerne    på   Oudermaerne,    fremgik  af,    at    Touareg-Cheiken 


*)  En  Korrespondance  til  Pariserbladet  Journal  des  Debats  for  5.  Septbr. 
1893. 

havde  skrevet  til  Kalifaen  i  Douirat  for  at  bede  ham  påse,  at 
Udsendingene  ikke  gik  nordligere  end  til  Tatouine,  lige- 
som de  selv  havde  fået  Besked  om  at  forvisse  sig  om, 
hvorvidt  der  herskede  den  mest  absolute  Fred  blandt  Ouder- 
maerne. 

Ouan  Titi  talte  om  de  sidste  franske  Opdagere :  Foureau 
og  Méry,  som  forrige  Vinter  rejste  i  Sahara,  han  havde 
endog  ledsaget  den  første,  som  forresten  ikke  var  kommet 
til  Rhadamés.  Den  sidste  havde  tilbragt  nogen  Tid  hos 
Azgerne,  fra  hvilke  Imaughasaf erne  havde  skilt  sig.  Disse 
kampere  nu  temmelig  samlede  under  deres  Cheik  Aissa  — 
men  de  have  dog  nogle  Duarer  i  Retning  af  Rhat. 

Ouan  Titi  sagde,  at  Hovedvejene  i  Sahara  gå  over 
Fezzan,  Rhadamés  og  Touat.  Den  over  Rhadamés  er  imidler- 
tid den  betydeligste.  Touaregerne,  blandt  hvilke  der  for 
Tiden  hersker  dyb  Fred,  komme  fra  de  sydligere  Egne  til 
Rhadamés  som  Eskorte  for  Karavanerne  og  som  Udlejere 
af  Kameler.  Derimod  er  det  sjældent,  at  de  gå  videre  til 
Tripolis  eller  til  det  sydlige  Tunis. 

Tyrkerne  i  Tripolis  ville  selvfølgelig  ikke  erkende  de 
Franskes  Overherredømme  i  Tunis,  og  da  der  i  Rhadamés, 
hvis  Befolkning  iøvrigt  i  Hovedsagen  er  Berbere,  er  tyrkiske 
Embedsmænd,  gøre  disse  alt  for  at  ødelægge  den  Smule 
Trafik,  der  er  til  fransk  Territorium,  Dojdrat,  Tatouine 
Medinine  og  videre  til   Gabes. 

For  Øjeblikket  lægge  Touaregerne  ingen  Hindringer  i 
Vejen  for  Folk,  der  ville  vove  Marchen  fra  Douiratbjergene 
gennem  Ørkenen  til  Rhadamés;  så  den  kan  passeres,  men 
ind  i  Oasen  kommer  ingen,  om  hvem  det  kan  antages,  at 
han  ståer  i  selv  den  fjerneste  Forbindelse  med  Fransk- 
mændene. 

Den  Rejsende,  som  vil  besøge  denne  By,  som  i  Romernes 
Tid  var  i  livlig  Forbindelse  med  Kysten,  må  gå  fra  Tripolis ; 
har  han  Anbefalingsskrivelser  fra  Autoriteterne  der,  er  han 
sikker  på  at  blive  modtaget,  og  Rejsen  på  Kamel  er  vel 
møjsommelig  og  pinefuld  på  Grund  af  Varme  og  Vand- 
mangel,   men  stor  Fare  er  der  ikke  —  at  sige  for  Tiden  

Daniel  Bruun.  \a 

Touaregerne  ere  ikke  lejrede  på  Vejen  i  noget  nævneværdigt 
Antal. 

De  franske  Militærautoriteter  have  gjort  alt  for  at  komme 
i  fredelig  Forbindelse  med  Rhadamés  og  for  at  udforske 
Sydgrænsen.  Officererne  have  rekognosceret  helt  ned  i  Ørkenen 
fra  de  sydligste  Bjerge. 

Commandant  Billet  har  i  egen  Person  gennemredet 
Bjergene  lige  til  den  tunesiske  Grænse.  På  et  af  disse  Tog 
har  han  besøgt  den  130  Kilometer  Sønden  for  Tatouine 
beliggende  Ruin  af  en  ældgammel  Landsby  i  Bjergene,  den 
såkaldte  Ksar  Ouni. 


En  Tolk,  der  talte  arabisk  som  en  Indfødt,  og  som 
også  selv  var  Muhamedaner,  blev  sendt  gennem  Ørkenen  for 
ikke  lang  Tid  siden  for  om  muligt  at  trænge  ind  i  Rhadamés. 

Hans  Mission  mislykkedes  komplet;  han  blev  røbet, 
fængslet  i  Rhadamés  og  sendt  til  Tripolis,  hvorfra  han  først 
efter  meeen  Besvær  blev  udleveret. 


Vest  for  Matmatabjergene  og  Sønden  for  Chotternes  Bælte 
findes  en  Steppe,  hvor  der  er  en  Mængde  små  Brønde,  men 
Syd  derfor  lige  til  Rhadamés  ligger  en  så  godt  som  vandløs, 
øde  og  gold  Ørken,  der  er  meget  farlig  at  passere.  Enkelte 
tidligere  Rejsende  have  vel  færdedes  her;  men  i  sidste  Marts 
og  Februar  Måneder  er  Ørkenen  her  bleven  gennemkrydset 
af  to  franske  Officerer  under  så  eventyrlige  Forhold,  at  jeg 
ikke  kan  andet  end  omtale  deres  Rejse,  idet  jeg  henholder 
mig  til  mundtlige  Udtalelser  fra  Oberst  Gausset  i  Gabes. 

Løjtnant  Dumas  af  Spahiserne  (nu  Kapitain  i  6te  Chasseur- 
regiment  i  Oran)  og  Løjtnant  Cazeviajou  af  Ingeniørerne, 
begge  to  dristige  og  kække  Folk,  der  hverken  vare  bange 
for  at  vove  Pelsen  eller  for  at  døje  Sult  og  Tørst,  be- 
sluttede   i    Hemmelighed     at    trænge     frem     fra    Nafta     ved 

Chotten  gennem  Ørkenen  til  Rhadamés.  Da  de  vidste,  at 
et  Andragende  om  Tilladelse  til  Rejsen  under  de  vanskelige 
Grænseforhold  vilde  blive  dem  nægtet  af  deres  Foresatte, 
bade  de  om  Orlov  for  at  gøre  en  Udflugt  til  Algier.  Den 
bevilgedes  uden  Mistanke,  og  de  forsvandt  i  Ørkenen  hver 
på  sin  Kamel  og  i  arabisk  Kostume  med  en  Vejviser. 

Efter  et  farefuldt  og  møjsommeligt  Ridt  nåede  de  hen- 
imod  Rhadamés  og  glædede  sig  allerede  til  deres  Rejses 
lykkelige  Udfald.  Men  aldrig  så  snart  viste  de  sig  ved 
Portene,  før  de  bleve  udskældte  som  Hunde,  truede  på  Livet 
og  med  Magt  drevne  tilbage. 

De  vare  blevne  anmeldte  forud  af  nogle  Marabuter, 
hvis  Koubba  de  havde  passeret  noget,  før  de  kom  til  Byen. 
Der  var  nu  ikke  andet  for  dem  at  gøre  end  hurtigst 
muligt  at  fortrække,  og  det  gjorde  de;  men  eftersom  de 
troede  at  vide,  at  man  vilde  sætte  efter  dem  for  at  dræbe 
dem  på  Hjemvejen,  sloge  de  ind  på  en  anden  Vej,  hvor  der 
næsten  ikke  fandtes  Vand,  og  som  ingen  af  dem  iøvrigt 
kendte.  Efter  utrolige  Anstrængelser  og  efter  at  have  døjet 
meget  af  Tørst  og  Sult  —  de  havde  tilsidst  kun  lidt  Chokolade 
at  stille  Sulten  ved  —  nåede  de  lykkeligt  hjem. 

Deres  Rejse  var  ganske  vist  for  en  Del  mislykket,  men 
de  havde  rekognosceret  et  ukendt  Terræn  og  vist  sig  som 
et  Par  ualmindelig  energiske  og  dristige  Mænd. 

I  Stilhed  genoptog  de  deres  Tjeneste;  men  Efterretningen 
om  deres  Bedrift  sivede  ud  —  den  kom  Generalen  for  Øre, 
og  han  forlangte  en  Indberetning,  hvorefter  der  venter  dem 
en  lille  officiel  Reprimande  —  den,  de  hurtigt  kunne  ryste 
af  sisf. 


Siden  Duv ey rier  foretog  sine  mindeværdige  Rejser,  hvis 
glimrende  Resultater  foreligge  i  hans  Bog  f>Les  Touaregs 
du  Nord'-<,  har  vist  ingen  givet  sig  hen  til  Livet  i  Ørkenen 
i  den  Grad  som  Sveitzeren  Cornitz,  en  ung  Mand,  der  af 
Officererne  i  Syden  omtaltes  i  de  mest  rosende  Udtryk. 

14* 

Denne  Mand,  der  synes  at  være  ikke  så  lidt  af  en 
Grubler  og  Filosof,  kom  for  nogle  År  siden  første  Gang  til 
det  sydlige  Tunis  for  at  lære  Beduinerne  at  kende,  således 
som  de  levede  og  tænkte. 

Han  blev  i  den  Grad  charmeret  i  Livet  blandt  Nomaderne, 
at  han  tre  År  i  Træk  kom  igen.  Han  klædte  sig  som  de 
og  levede  iblandt  dem  ude  i  Ørkenen  under  de  selvsamme 
Forhold  som  de,  delte  deres  Nøjsomheder  og  Glæder  ved 
Teltlivet,  Jagten  og  de  vide  Horisonter.  Det  var  ham  dog 
ikke  en  Gang  nok,  han  købte  Palmetræer,  et  Hus  og  en 
Hjord  og  slog  sig  ned  i  Byen  D021Z  Vest  for  Matmata- 
Bjergene  og  Sønden  for  Chotten. 

For  at  kunne  færdes  langt  Syd  på  anskaffede  han  sig 
to  Meharier  (chameaux  coureurs)  og  gav  sig  til  at  lære  det 
besværlige  Ridt  på  dem.  Efter  otte  Dages  Anstrængelser 
kunde  han  ride  trods  nogen  Targui. 

Nu  drev  han  med  sine  Hjorde  eller  alene  om  i  Syden 
helt  ned  til  Rhadamés;  men  det  blev  heller  ikke  ham  tilladt 
at  opholde  sig  i  denne  By.  På  disse  Rejser  kompletterede 
han  de  franske  Kort.  Hvert  År  kom  han  igen  efter  at  have 
udhvilet  sig  i  sin  Hjemstavn.  Sidste  Gang,  han  rejste  hjem, 
var  i  Maj  Måned   1893. 

Da  han  på  Hjemvejen  kom  over  Gabes,  var  han  knuget 
af  Feberen  og  meget  syg.  De  franske  Officerer  bønfaldt 
ham  om  at  lægge  sig  ind  på  Militærhospitalet;  men  han 
afslog  Opfordringen  og  rejste  Nord  på. 

Under  mit  Ophold  i  Syden  sagde  man  mig,  at  han 
havde  skrevet  til  en  af  Kalifaerne,  at  han  snart  kom  igen 
for  at  se  til  sine  Hjorde,  som  en  Araber  imidlertid  har 
vogtet  for  ham,  og  for  at  genoptage  Livet  i  Ørkenen. 

»//  est  un  peu  origi?ial,  mais  tres  intelligent<s.,  sagde 
Officererne  i  Gabes  om  ham. 


Ja,  der  er  mange,  der  drages  af  det  frie  Liv  under  Teltet, 
livor  man  ikke  behøver  at  være  bange  for  at  generes  af  sin 
Nabo,  thi  Pladsen  er  stor. 

Behager  Livet  Dig  ikke  på  en  Plet,  så  drag  andet  Steds 
hen  —  læs  Dine  Telte  på  Kamelerne,  stig  i  Sadlen  og  driv 
Hjordene  fremad  —  fremad! 

Thi  Horisonten  faer  aldrig  Ende. 


Medens  jeg  taler  om  de  Mænd,  som  færdes  i  den 
dragende  hemmelighedsfulde  Ørken,  der  har  taget  så  mangen 
Mand  i  sin  Dødsfavn,  kommer  jeg  til  at  tænke  på  hin  Aften 
i  Gabes,  da  jeg  efter  min  Tilbagekomst  fra  Syden  sad  i 
Hotel  de  V  Oasis  Gæstestue  og  vederkvægede  mig  efter  det 
anstrængende  Ridt. 

Værten,  Hr.  Saissy,  en  Mand  på  de  halvt  hundrede,  gik 
og  rømmede  Bordene,  efter  at  alle  Gæsterne,  mest  Officerer, 
vare  gåede.  Jeg  var  ene  tilbage  og  sad  og  drev  ved  et 
Glas  01  og  en  Cigaret  for  at  få  Tiden  til  at  gå,  inden  jeg 
vilde  i  Seng. 

Jeg  faldt  i  Tanker  og  blev  siddende  længe,  så  længe,  at 
Mr.  Saissy  vist  fandt,  at  nu  var  det  Tid  at  gå  til  Køjs,  thi 
han  nærmede  sig  og  begyndte  en  Samtale  som  for  at  vække 
mig  af  min  Dvale. 

»Har  Hr.  Løjtnanten  haft  en  god  Rejse?« 

»Ja  vist  har  jeg  så,  Mr.  Saissy«  —  og  så  fortalte  jeg 
kort,  hvor  jeg  havde  været,  og  nævnede  Matmatabjergene  og 
var  ærlig  talt  lidt  stolt  over  denne  Tur.  »Har  De  ikke 
været  der?«  spurgte  jeg  til  Slut. 

»Nej,  det  har  jeg  ikke,  vi  kom  hertil  for  nogle  Ar  siden 
med  Soldaterne,  som  jeg  havde  fulgt  som  Marketender,  og 
da  Officererne  ikke  her  kunde  få  et  Sted  at  spise,  opfordrede 
de  mig  til  at  tage  dem  på  Kost.  Det  gjorde  så  min  Kone 
og  jeg,  og  lidt  efter  lidt  fik  vi  Hotellet  i  Stand  —  men  der 
skal  passes  på  for  at  få  det  til  at  svare  Regning,  og  vi  kunne 
ikke  være  her  fra.  Jeg  har  såmænd  ikke,  siden  jeg  kom  til 
Gabes,  forladt  det  uden  et  Par  Gange.« 

Herregud,  tænkte  jeg,  det  må  være  trist  aldrig  at  få  seet 
sig  lidt  om. 

»De  skulde  en  Gang  tage  Syd  på,  det  vilde  more  Dem, 
f.  Eks.  at  træffe  Touareger  der  Vest  for  Tatouine.  Jeg  var 
så  heldig  at  komme  just,  som  der  var  to,  hvis  Udrustning 
jeg  købte.« 

»Å!  det  kunde  endda  være  det  samme,  dem  har  jeg 
seet  før.« 

»Så — å!     Hvor  da.^< 

»Ja,  det  er  længe  siden.  Da  var  jeg  ganske  ung,  og 
Rejselysten  drev  mig  ud.  Så  ved  jeg  ikke,  hvordan  det  gik, 
men  jeg  kom  ud  at  skyde  Strudse  i  Sahara  med  et  Par 
andre  —  det  var,  før  det  blev  så  vanskeligt  at  komme  derind. 
Vi  gik  på  Jagt  med  Touaregerne.« 

»Var  det  langt  inde.^« 

»Å  ja,  jeg  ved  ikke  så  nøje;  men  det  var  da  på  den 
anden  Side  Touat.  Det  var  fredelige  Folk,  og  vi  vare  aldrig 
Uvenner  med  dem.  Jagten  gav  et  godt  Udbytte,  og  vi  tjente 
Penge  til  ham,  der  havde  sendt  os  ud. 

»Siden  var  jeg  nær  kommet  derind  igen  va^åXyx.  Nachti- 
gall;  men  der  kom  noget  i  Vejen,  og  jeg  kunde  ikke  rejse. 
Det  fortrød  jeg  bitterligt,  thi  jeg  længtes  altid  efter  det  Liv. 
Det  var  noget  andet  end  at  slide  sådan,  som  vi  nu  gøre,  min 
Kone  og  jeg,  det  er  ikke  nemt  at  være  andre  til  Pas  —  nej, 
den  Gang. 

»Seer  De,  jeg  har  kendt  mange  af  de  bekendte  Rejsende, 
de  fleste  bare  sig  galt  ad,  for  de  respekterede  ikke  de  Ind- 
fødte —  nogle  af  dem  kom  med  Magt  —  det  gåer  nu  slet 
ikke,  man  må  helst  slet  ingen  Våben  have,  det  er  det  aller- 
bedste. Skal  jeg  der  ind  en  Gang  igen,  så  tager  jeg  min 
Stok  i  Hånden  og  ikke  andet! 

»Frøken  Tinne  har  jeg  godt  kendt.  Hun  vilde  ikke  høre 
et  godt  Råd  og  blev  myrdet.  Herregud,  hun  kunde  jo  blot 
have  bedet  Touareghøvdingen  om  Lejde,  så  var  det  hele  gået 
så  nemt;  men  hun  vilde  ikke  vente  på,  at  det  blev  ordnet, 
og  så  troede  hun,  at  hun  trygt  kunde  gå  videre  med  den 
Bedækning,  hun  havde.  Nej,  tro  De  mig.  Det  er  en  let  Sag 
at  komme  frem,  men  man  må  ikke  fornærme  de  Folk. 

»Der  var  også  en  anden  Rejsende,  som  ligefrem  havde 
fortjent  at  blive  hugget  ned  -  men  han  slap.  Han  stjal 
ligefrem  Kvæg,  når  han  manglede.« 

Vi  taltes  ved  længe,  og  jeg  fik  mange  morsomme  Op- 
lysninger og  Meddelelser.  De  gamle  Minder,  som  kom  op 
i  Hukommelsen,  væltede  frem  et  efter  et, 

Saissy's  Hustru  kom  til,  og  vi  satte  os  til  Rette  ved  et 
Glas  Vin  Da  Saissy  imidlertid  har  lovet  mig  at  nedskrive 
sine  Erindringer,  som  jeg  vil  få  sendt,  skal  jeg  forhåbentlig 
senere  en  Gang  kunne  meddele  dem,  jeg  vil  derfor  md- 
skrænke  mig  til  ovenstående. 

Tee  ytrede   stor  Lyst  til   en  Gang  ad  Are  at  komme  til 
Rhadamés.      »Så  tag  mig  med,«    floj    det  ud  af  Hr.  Saissy 
_  »det  er  ærligt  ment  -  giv   mig   bare   så  meget,    at   mm 
Kone  kan  leve  frit  så  længe  -  så  gåer  jeg  med.  -  De  kan 
stole  på,  jeg  skal  nok  hjælpe  Dem  frem.« 
»Fra  Tripolis?« 
»Ja  vist  så,  fra  Tripolis.« 
»Nous  verrons,  Monsieur  Saissy.« 

Så  gik  vi  i  Seng.  -  Da  jeg   rejste   et  Par  Dage   efter, 
kom  Saissy  hen  til  mig,  gav  mig  sit  Portræt  og  sagde: 
»Så  lader  De  mig  nok  vide,  når  det  bhver.« 


XV. 
Hjem  til  Tunis. 


lifter  at  Handelen  med  Touaregerne  var  afsluttet,  og  de 
vare  blevne  ledsagede  til  Boderne  i  Landsbyen  tæt  ved  for 
at  få  andre  Sager  i  Stedet,  var  Solen  gået  ned,  og  jeg  måtte 
skynde  mig  til  Officersmessen,  hvor  alle  Officererne  vare 
samlede. 

Her  traf  jeg  blandt  andre  igen  de  brave  Venner  fra 
Zephyrkompagniet. 

En  lystig  Middag  endte  med  en  potenseret  Aften  i 
Officerskasinoet,  hvor  de  nye  Borgere  bleve  kreerede  på 
lignende  Måde  som  i  Medinine;  Tatouine  stod  ikke  tilbage 
for  denne  By,  også  her  gemtes  en  Hovedbedækning  til  Brug 
ved  Højtideligheden. 

Vi  svor  alle  at  ville: 

»Defendre  les  veuves  et  les  orphelins  et  combattre 
l'esclavage«,  hvorpå  Opsangen  istemtes. 


Den  30te  Oktober  1893. 

I  Nattens  Løb  var  der  kommet  en  Depeche,  som  beordrede 
Doktor  Cultin  til  at  vende  tilbage  med  mig  næste  Dag  til 
Medinine,  da  hans  Kammerat,  Lægen,  her  pludselig  havde 
fået  Feberen  og  lå  meget  syg. 

Vi  vare  lidt  sent  på  Færde,  så  Solen  brændte  hedt. 
Efterfulgte  af  vore  to  Spahiser  og  en  los  Håndhest,  som  bar 
mine  Touaregsager,  hastede  vi  hjem. 

Efter  et  Hvil  ved  Bir  el  Ahmeur,  hvor  vi  spiste  Frokost, 
og  hvor  der  mødte  en  frisk  Hest  til  mig,  gik  det  rask 
Nord  på. 

Dog  var  det  Aften,  da  vi  nåede  Medinine.  Spahis- 
løjtnanten  traf  vi  udenfor  Lejren,  han  sagde,  at  det  var  dårlig 
bevendt  med  den  syge  Læge,  som  nok  skulde  køres  pr.  Vogn 
til  Gabes. 

Dr.  Cultin  skyndte  sig  til  sin  syge  Kammerat,  og  jeg 
steg  af  hos  Kommandanten,  som  kom  galopperende  for  at 
modtage  mig  og  for  at  fore  mig  til  en  splendid  Middag  med 
nogle  af  Officererne. 

Jeg  behøver  ikke  at  sige,  at  jeg  i  så  varme  Ord  som 
muligt  takkede  for  den  glimrende  Modtagelse,  jeg  havde  fået, 
og  for  den  storartede  Tur  til  den  sydligste  Militærpost. 

Man  tilbød  mig  Heste  til  en  Udflugt  til  Zarsis  og  Øen 
Djerba;  men  jeg  måtte  sige  nej  Tak,  da  Tiden  var  for  knap. 


Den  31te  Oktober  1893. 

Efter  en  behagelig  Frokost  hos  Fodfolksofificererne  red 
jeg  hen  ad  Eftermiddagen  ad  Gabes  til. 

Jeg  sagde  Kammeraterne  Farvel  foran  Kommandantens 
Kvarter  og  fjernede  mig  så,  idet  jeg  vinkede  med  Hatten 
til  Afsked. 

Commandaiit  Billet  ledsagede  mig  omtrent  til  Metameur. 

Her  skiltes  vi,  jeg  med  et  beklemt  Hjærte. 

»Kommer  De  igen  for  over  Tripolis  at  gå  til  Rhadamés, 
skal  De  være  hjærtelig  velkommen.  De  kan  jo  lægge  Hjem- 
vejen her  over.« 

»Bliver  Rejsen  til  noget,  kan  De  være  sikker  på,  at 
Medinine  altid  vil  have  en  Tiltrækning  for  mig.  Tak  for 
alt  godt!« 

Saa  red  jeg  med  mine  Spahis  forbi  Lejren  ved  Metameur. 


2l8 

Løjtnanten  på  Posten  kom  ud  og  bød  mig  ind.  Jeg 
gjorde  da  et  Øjeblik  Holdt  og  fortsatte  i  Nordvest  hen 
langs  Foden  af  Bjerget  mod  Signalstationen  og  derpå  i  et 
lidt  bakket  Terræn  Nord  på  med  Matmatabjergene  i  Vest 
og  Sletten  mod  Øst. 

På  Sletten  og  i  Bakkerne  så  jeg  Rester  af  romerske 
Ruiner. 

Vi  passerede  også  et  Sted,  hvor  der  kamperede  nogle 
få  Soldater  for  at  grave  en  Brønd  —  da  vi  kom  op  på 
Bakken,  så  vi  et  Køretøj  komme  slingrende.  Foran  red  en 
rød  Spahis,  bag  efter  en  til.  Vognen  var  forspændt  med 
fire  Muldyr,  paa  de  to  red  Soldater. 

Selve  Vognen  var  en  svær  Kasse  på  fire  Hjul  med  et 
Ruf  over. 

Inde  fra  Vognen  tittede  et  Dameansigt  ud.  Det  var  en 
Kaptajnsfrue,  som  vilde  benytte  Lejligheden  til  over  Medinine 
at  besøge  sin  Mand,  der  lå  i  Zarsis,  nu  da  Vognen  skulde 
hente  den  syge  Læge. 

Det  var  nu  henad  Solnedgang,  og  jeg  lod  Hestene 
strække  ud  for  ikke  at  komme  alt  for  sent  til  det  lille 
Karavanserail,  hvor  vi  skulde  overnatte. 

Snart  blev  det  imidlertid  så  mørkt,  at  Hestene  snublede 
i  Vejfurerne,  og  jeg  måtte  skridte. 

I  lang  Tid  så  vi  intet  uden  vore  egne  mørke  Skikkelser 
og  hørte  kun  Hestenes  Hovslag. 

Endelig  blinkede  der  Lys,  vi  hørte  Hundeglam  og  pas- 
serede nogle  Palmer,  det  var  Landsbyen  Aram. 

Atter  red  vi  en  Times  Tid  i  den  stille  Aften,  så  hørte 
vi  på  ny  Hundene  gø  og  så  Lys. 

Nu  vare  vi  ved  Oasen  Mareth,  hvor  vi  efter  godt  fem 
Mils  Ridt  skulde  hvile  nogle  Timer  for  ved  Solopgang  at 
fortsætte  lige  til  Gabes. 

I  Karavanserailet,  der  var  indrettet  som  det  ved  Bir-el- 
Ahmeur,   ventede  en  Spahis  fra  Gabes  med  en  frisk  Hest. 

Fra  Rummene  i  Huset  strålede  Lysstriber  ud  i  Gården. 

Der  var  nogle  Soldater  lejrede  paa  Gulvet  om  et  Stearin- 
lys.     De   kom  ud,    toge    mod  Hestene   og  førte   mig  ind    i 

Officersrummet:    fire    nøgne    Vægge,     en  muret    Briks    med 
skrå    hældende    Overflade    langs    Indervæggen,    et    Træbord 

og  Bænk. 

Også    her    var    der    en    indfødt    Opsynsmand,    som    jeg 

sendte  ind  i  Oasen  efter  Lys. 

Soldaterne  tilbød  mig  beredvilligt  imidlertid  at  låne  mig 
deres  Flaske  med  Prås,  til  han  kom  tilbage. 

Så  dækkede  Spahiserne  Bordet,  og  jeg  spiste  efter  først 
at  have  delt  den  rigelige  Forsyning  med  Soldaterne  og 
Spahiserne,  thi  ingen  vidste  bedre  end  jeg,  hvor  en  Smule 
Ekstraforplejning  kan  sætte  en  Soldat  i  godt  Humør. 

Jeg  mindedes  jo  uvilkårligt  de  gamle  Dage  i  Syd  Oran, 
da  jeg  selv  var  simpel  Soldat. 

Der  stod  nu  Spahiserne  og  de  fire  Soldater  pa  Rad  ved 
Bordet  og  jeg  begyndte  Uddelmgen:  Brød  og  Dadler  til 
Muhamedanerne,  medens  jeg  skænkede  Vin  i  Soldaternes 
fremstrakte  Tinkrus  og  gav  dem  hver  Brød  og  Kød. 

Omkring!  March!  kommanderede  jeg  uvilkårligt  —  og 
Skaren  forsvandt  med  Appel  ud  af  Døren. 

Jeg  hørte  muntre  Stemmer  der  ude  og  lidt  efter  Sang 
inde  fra  Naborummet. 

Da  jeg  var  færdig  med  mit  Måltid,  tændte  jeg  Cigaretten, 
gjorde  en  Rønde  ude  i  Gården  for  at  se  til  Hestene,  som 
stod  med  Sadlerne  på  og  endnu  hverken  havde  faet  Vand 
eller  Foder,  da  de  havde  været  meget  varme  ved  An- 
komsten. 

Efter  at  have  givet  Ordre  til  Afsadling,  Vanding  og 
Fodring  lagde  jeg  mig  på  Briksen  og  hørte  på  Sangen^ 

Jeg  havde  kun  ligget  Udt,  da  der  kom  en  fiks  Soldat 
ind,  som  med  Hånden  til  Huen  spurgte,  om  ikke  han  og 
Kammeraterne  skulde  forkorte  mig  Tiden,  så  vilde  de 
komme  ind. 

»Det  skal  I  ha'  Tak  for,  Folk!« 

Så  kom  de  da  ind   hver   med  sit  Krus  og  satte  sig  pa 

Gulvet  foran  mig. 

Efter  at  jeg  havde  spurgt  dem  ud  om,  hvor  de  var  tra, 

Og  talt  med  dem  om  Soldaterlivet  i  Ørkenen,  som  også  jeg 
kendte,  bad  jeg  dem  synge. 

Og  nu  lød  deres  gemytlige  Soldaterviser  med  de  mor- 
somme Omkvæd  ud  i  den  stille  Aften. 

Så  snakkede  jeg  lidt  med  dem  igen,  skænkede  den 
sidste  Omgang,  som  de  drak  med  Ønsket  om  lykkelig  Rejse, 
og  derpå  forsvandt  de. 

Jeg  hyllede  mig  i  Burnussen  og  sov  ind,  men  blev 
vækket  —  først  af  Hestene,  der  stampede  i  Jorden,  og  senere 
da  der  kom  nogle  Karrer,  som  spændte  fra  ude  i  Gården. 


Den   iste  November  1893. 

For  det  var  lyst,  blev  jeg  vækket. 

Soldaterne  havde  kogt  og  præsenterede  mig  et  Krus 
Kaffe,  som  jeg  nød  med  Velbehag. 

Lige  ved  Daggry  svang  jeg  mig  i  Sadlen,  hyllet  i  Bur- 
nussen, efter  at  have  skrevet  mit  Navn  i  Araberens  Protokol. 

Soldaterne  stode  opstillede  med  Hånden  til  Huen. 

»Lev  vel,  mine  Venner!    og  Tak,  fordi  I  sang  for  mig.« 

»Lykkelig  Rejse,  Hr.  Løjtnant!« 

Vejen  gik  langs  Palmelundene  mod  Nord  hen  over  Lav- 
landet, hvor  vi  af  og  til  passerede  tørre  Flodsenge,  der  kom 
fra  Bjergene. 

Efter  et  Par  Timers  Forløb  red  vi  gennem  Ketena- 
Oasen  og  så  andre  Palmelunde  til  Siden. 

Men  nu  hævede  Terrænet  sig  lidt,  og  langt  ude  i  Hori- 
sonten mod  Nord  øjnede  vi  Palmelundene  Syd  for  Gabes, 
og  af  og  til  skimtede  vi  Middelhavets  lyse  Flade  i  Øst. 

Det  blev  efterhånden  meget  lummert,  og  der  rejste  sig 
en  hed  Vind,  som  hvirvlede  Sandet  i  Øjnene  på  os 

Det  var  Sirokkoen. 

Da  vi  nåede  Højderne  ved  Marabutbegravelsen  Sidi- 
Hammed-ben- Habid  og  havde  passeret  Palmelundene  der, 
skimtede  vi  Husene  i  Gabes  foran  os  som  en  hvid  Stribe 
gennem  Støvskyerne  og  Sandflugten. 

Bag-  ved  flammede  Palmerne  i  Oasen  som  en  lang  Bølge- 
linje fra  Øst  til  Vest. 

Snart  vare  vi  i  Gabes,  trætte  og  torstige. 


Jeg  mindes  en  Scene  fra  Gaden  i  Gabes! 

Vi  sad  udenfor  Hotellet,  Oberst  Gausset,  et  Par  andre 
Officerer  og  jeg,  og  node  et  Glas  01. 

Gaden  var  fuld  af  vandrende  Skikkelser,  Soldater,  Joder, 
Europæere  og  Muhamedanere. 

Det  var  kvælende  hedt  —  Sirokkoen  havde  endnu  ikke 
lagt  sig,  skønt  det  var  hen  ad  Aften. 

Som  vi  allerbedst  sad,  opdagede  vi  nede  i  Gaden  et 
Køretøj,  der  kom  rullende  i  fuld  Fart. 

Foran  travede  en  Underofficer  og  bag  efter  en  Eskorte 
af  Spahiser. 

I  den  tohjulede  Vogn ,  der  var  forspændt  med  et  Par 
ypperlige  Heste,  sad  en  Officer  som  Kusk  og  ved  hans 
Side  en  Dame. 

Folk  vege  til  Side  for  dem,  da  de  kom  sprængende. 

Et  Par  Jagthunde  lob  ved  Siden  med  Tungen  ud  af 
Halsen. 

Det  var  en  Bataillonschef  og  hans  unge  Hustru,  som 
kom  langt  borte  fra   Gafsa. 

Officeren  skulde  midlertidig  afløse  Oberst  Gausset  under 
en  Orlov  til  Frankrig,  som  han  havde  fået. 

Rejsen  havde  åbenbart  været  stræng  i  den  ophedede 
Luft,  men  de  Kommende  sprang  hurtigt  af  Vognen,  hjulpne 
af  Officererne,  for  at  tage  Bolig  paa  Kastellet. 


Medens  jeg  om  Eftermiddagen  var  beskæftiget  med  Ind- 
pakningen af  alle  mine  Kasser  fulde  af  V^åben.  Smykker  og 
Klædedragter  fra  Landet,  kom  der  Araberbesog. 


222 


Det  var  ingen  ringere  end  Kalifaen  fra  El  Hanwia,  »den 
milde,  venlige«  Kalifa,  i  Følge  med  tre  af  Matmatabjergenes 
Cheiker. 

De  havde  fået  at  vide,  at  jeg  var  i  Byen,  og  derfor 
vilde  de  hilse  på  mig. 

Deres  Besøg  glædede  mig  meget  og  var  mig  et  Bevis 
på  disse  Folks  Venskab. 

Jeg  anbragte  dem,  hvor  jeg  kunde,  Kalifaen  på  Sengen, 
en  af  Cheikerne  på  en  lav  Komode,  en  anden  på  Gulvet  og 
en  tredje  på  en  Stol,  hvorefter  der  blev  serveret  maurisk 
Kaffe  og  Cigaretter. 

Samtalen  drejede  sig  om,  hvad  jeg  havde  oplevet,  og 
jeg  takkede  for  deres  Gæstfrihed. 

»Du  er  altid  velkommen  blandt  os,«  fik  jeg  til  Svar. 

»Nu  drager  jeg  hjem,  men  en  Gang  kommer  jeg  måske 
igen,  så  vil  jeg  besøge  Eder,  mine  Venner,  og  så  skulle  vi 
skyde  Vildsvin  i  Bjergene  ved  El  Hamina,  ikke  sandt,  Kalifa .^< 

»Som  Du  vil,  Sidi,  vi  have  Heste  og  Folk,  og  Du  vil 
ikke  komme  til  at  mangle  noget,«  sagde  han  med  en  ynde- 
fuld Bevægelse. 

Da  jeg  senere  på  Dagen  gjorde  Afskedsbesøg  i  det 
arabiske  Bureau  hos  Kaptajn  Simon,  sad  der  stoppende  fuldt 
af  Arabere,  der  vare  kaldte  ind  fra  Bjergene. 

Som  jeg  banede  mig  Vej  mellem  dem,  så  jeg  et  Ansigt, 
jeg  kendte,  ved  Siden  et  til  og  der  atter  et. 

Kort  sagt,  næsten  alle  disse  lysebrune  Hoveder  med  de 
mørke  Øjne  og  Skæg  kendte  jeg  jo. 

De  rejste  sig  og  bøde  mig  Hånden  —  alle  som  én. 

»Men  hvad  er  det,«  sagde  Kaptajnen,  »De  kender  jo 
dem  alle  sammen.« 

»Ja,  det  er  jo  mine  Venner  fra  Bjergene,«  svarede  jeg 
med  Stolthed. 

»Farvel  da,  I  Matmatabjergenes  stolte,  frie  Sønner,  Far- 
vel og  Tak.  Nu  rejser  Eders  Broder,  men  en  Gang  ses  vi 
igen,  så  glem  mig  ikke,  jeg  vil  altid  mindes  Eder.« 

Efter  at  have  gjort  Afskedsvisiter  hos  Officererne,  Kon- 
sulerne og  Kalifaen  i  Gabes  samt  efter  endnu  en  Gang  at 
have  besocTt  Torvepladserne  i  Menzel  og  Djara  for  at  kobe 
Sager  oc^ ''efter  at  have  været  Gæst  hos  Hr.  Destailleur, 
der  fun-'erer  som  Controleur  civil  ved  Gouvernementet  El- 
Arad  og  hvem  jeg  skylder  en  Mængde  nøjagtige  Oplys- 
ninger om  Syd-Tunis  -  rejste  jeg  den  2den  November  med 
Damperen  ^>Isac  Perere^^  Nord  på.  ,    ,     ,    . 

Min  brave  Hammed  hjalp  mig  troligt  med  Indpakningen 
og  Ordningen  af  de  mange  Kasser,    og  hans   Skikkelse   var 
den  sidste,  jeg  skelnede  inde  på  Brohovedet. 
»Hils  Din  Broder  Ali!<-< 


.Isac  Perere<^<    sneglede    langsomt    Nord   på    til  Tunis  i 

^^  Dog  Livet  ombord  var  fornøjeligt  nok,  thi  der  var 
mange  Officerer  med;  men  efter  at  jeg  nu  så  længe  hver 
Dag  havde  siddet  til  Hest,  savnede  jeg  meget  Bevægelse. 

Ved  Sfax  lå  vi  en  Dag.  Rytter-Officererne  fra  Garni- 
sonen kom  ud  i  en  Båd,  hilste  på  Oberst  Gansset  og  os  andre, 
spiste  til  Middag  ombord,  fornøjede  sig  med  Kammeraterne 
o-  pilkede  Småfisk  fra  Dækket  og  Landingstrappen. 

"^  Det  er  disse  Mænds  bedste  Adspredelse  at  ga  til  Dam- 
peren et  Par  Gange  om  Ugen. 

Det  smager  dog  altid  af  Livet  at  se  fremmede  Ansigter 

og  høre  nyt. 

I  Monastir  gentog  det  samme  sig  -  her  var  det  Tirail- 
lørofficererne,  hvis  Besøg  særlig  galdt  en  TiraiUørkaptajn 
af  deres  Bataillon,  som  nylig  var  udnævnt,  og  som  var 
detacheret  til   Gabes,    hvorfra    han   nu    gik   til  Tums   for    at 

træffe  sin  Hustru.  ^    .      a      cr\r.r^ 

Det  viste   sig,    at    han  som   ung   Løjtnant    havde    gjort 

Tjeneste  i  Syd  Oran  under  Felttoget  der,  skønt  ikke  1  samme 

Kolonne  som  jeg  —  dog  havde   vi  her  et  meget  fornøjeligt 
Tilknytningspunkt,  og  vi  vare  snart  gode  Venner. 

Han  indbød  mig  til  i  Sousse  at  gå  i  Land  på  Besøg  hos 
Kammeraterne,  men  Karantæneforanstaltninger  på  Grund  af 
den  der  herskende  Koleraepidemi  afholdt  mig  fra  at  mod- 
tage hans  Tilbud. 

løvrigt  vare  disse  Karantæneforanstaltninger  fuldstændig 
meningsløse. 

Medens  de  Embedsmænd  og  Dampskibsfunktionærer, 
som  kom  ombord,  vare  blevne  fritagne  for  Desinfektion,  måtte 
alle  Passagerer  fra  Skibet,  som  vilde  i  Land  gennemgå 
denne  Proces. 

En  Tiraillørløjtnant,  der  kom  fra  Kairvan,  og  som  skulde 
til  Tunis,  kom  ombord. 

Han  fortalte  mig  om  den  frygtelige  Varme,  der  om 
Sommeren  herskede  i  Landet. 

Dog  foretrak  han  absolut  Opholdet  i  det  indre  af  Landet 
frem  for  ved  Kysten,  thi  Varmen  føltes  ikke  så  slemt  der 
inde,  fordi  Luften  var  renere  og  friskere;  den  fugtige  Varme 
ved  Kysten  var  næsten  ikke  til  at  udholde. 

Selv  om  man  i  Kairv^an  havde  mellem  fyrretyve  og 
halvtredsindstyve  Graders  Varme,  kunde  man  dog  så  nogen- 
lunde begå  sig,  skønt  det  kneb  at  sove  om  Natten. 

Mangel  på  Søvn,  det  er  egentlig  det  værste  i  dette  Klima, 
thi  det  afkræfter  og  svækker  Nervesystemet. 

Jeg  havde  underrettet  den  danske  Konsul  i  Goulette  pr. 
Brev  om,  når  jeg  kom,  da  han  mente,  det  vilde  være  rettest 
at  aflægge  den  franske  Ministerresident  Roiivier,  som  nu  var 
kommen  tilbage  fra  Frankrig,  ligesom  også  Beyen  en  Visit 
for  at  takke  for  den  glimrende  Modtagelse  og  den  Støtte, 
de  havde  ydet  mig  ved  at  give  Autoriteterne  Ordre  til  at 
tage  sig  af  mig. 

I  Sousse  modtog  jeg  da  Telegram  om,  at  jeg  næste 
Morgen  Klokken  ni  skulde  blive  modtaget  af  Ministerresidenten, 
som  derefter  vilde  føre  mig  til  Beyen. 

»Vi  komme  vel  tidlig  nok  til  Tunis?«  spurgte  jeg  Kap- 
tajnen.    Han  håbede  det  bedste. 

Indsejlingen  langs  de  prægtige  bjergfulde  Kyster  i  den 
tidlige  Morgenstund  var  henrivende. 

Til  venstre  lå  Bjergene  ved  Hamman-Lif,  lige  for  la 
Goulettes  hvide  Mure,  til  højre  Domkirken  på  CartJiagos 
Ruiner,  la  Marsa  og  Villaerne  ved  Kysten. 

Bag  Goulette  øjnedes  over  Søens  blanke  Flade  de  hvide 
Huse  i  Tunis,  bag  dem  de  blå  Bjerge. 

Klokken  otte  løb  vi  ind  gennem  Kanalen  og  dampede 
over  Soen  til  Tunis,  men  det  gik  langsomt,  fordi  der  må 
passes  på  ikke  at  mudre  Vandet  op,  og  Manøvren  i  Havnen 
tog  Tid,  så  først  Klokken  ti  Minuter  over  halv  ni  kom  jeg 
i  Land  efter  at  have  sagt  Farvel  til  Oberst  Gonsset  og  de 
øvrige  Officerer. 

Et  Køretøj  sprængte  af  Sted  med  mig  til  Hotellet,  hvor 
jeg  fandt  min  Bagage  og  i  Hast  klædte  mig  om. 

Til  det  opgivne  Tidspunkt  var  jeg  på  Pletten. 


Daniel  Brunn 

XVI. 
Tunis. 


H, 


Mandag,  den  6.  November  1893. 

.r.  Rouvier''^)  er  en  ulastelig  Herre  i  sorte  Klæder; 
angående  hans  Statsmandskløgt  skal  jeg  ikke  dømme.  Han 
var  lige  vendt  hjem  fra  Paris,  og  Pressen  havde  ikke  mod- 
taget ham  videre  venligt.  Han  havde  nok  ikke  medbragt 
det,  man  ønskede,  og  nu  faldt  den  over  ham.  Om  med 
eller  uden  Grund  ved  jeg  ikke.  I  alle  Tilfælde  sagde  de, 
der  kendte  ham,  at  han,  som  før  havde  været  venlig  mod 
alle,  nu  var  begyndt  at  blive  hoven  og  afvisende.  Han  havde 
måske  opdaget,  at  »alles  Ven  er  ingens  Ven«. 

Efter  at  have  hilst  på  ham  skulde  jeg  efter  Bestemmel- 
sen også  aflægge  Hans  Højhed  Beyen  en  Visit.  Vor  Konsul 
var  syg  og  kunde  ikke  forestille  mig.  Jeg  kørte  da  ene  til 
Paladset  ved  Kasbaen.  Udenfor  var  der  fuldt  op  af  Køretøjer 
og  ventende  Muselmænd. 

Beyens  Tolk,  Divisionsgeneral  Valenci  tog  imod  mig, 
idet  han  med  et  indsmigrende,  affabelt  Smil  omfattede  min 
højre  Hånd  med  begge  sine  to  og  forsikrede  mig  om  den 
store  Glæde,  han  følte  ved  at  se  mig. 

Valenci  er  født  Jøde  og  var  nok  oprindelig  Skræder, 
så  kom  han  i  Gunst  ved  Hove  —  hvordan  ved  jeg  ikke  — 
og  efterhånden  steg  han  i  Værdighed  lige  til  Divisionsgeneral, 


*)  Rottvier  er  nylig  forflyttet  til  Stockholm  som  Iransk  Gesandt. 

skønt    han    aldrig  har  kommanderet   en  Soldat,    end    sige  en 
Division. 

Forøvrigt  regne  de  franske  Soldater  ikke  Beyens  Officerer 
for  noget,  ja,  de  hilse  dem  end  ikke.  hvis  de  ikke  stå  i  per- 
sonligt Bekendtskab  til  dem.  Hele  Beyens  Armé  udgør  nu 
kun  en  Livvagt  på  et  Par  hundrede  Mand,  som  de  Franske 
betale,  dem  er  den  gamle  Mand  nok  henrykt  over,  thi  de 
ere  vel  bevæbnede  og  godt  dresserede  og  fa  ordentlig  Løn- 
ning, så  de  ikke  behøve,  som  i  gamle  Dage,  at  strikke 
Strømper,  når  de  stå  på  Post. 

Sjældent  har  vist  et  Bryst  båret  så  mange  Ordener  som 
Va/end's,  hans  glimrende  Uniform  er  bogstavelig  talt,  idet 
mindste  for  på,  oversået  med  Storkors  fra  de  fleste  evro- 
pæiske  Magter,  hvilke  han  som  Beyens  første  Tolk  har  fået, 
når  der  er  kommet  Gesandtskaber.  Kun  Æreslegionens  Kors 
må  han  nøjes  med  i  en  mindre  Udgave,  han  er  nemlig  kun 
Officer. 

Forøvrigt  roses  han  for  sin  store  Takt  og  sin  ubetingede 
Diskretion,  hvorfor  han  og  har  fået  Lov  at  blive  i  sin  Stil- 
ling efter  Franskmændenes  Ankomst. 

Men  nu  kommer  den  store  Mand,  Rouvier,  den  egent- 
lige Regent  i  Tunis,  der  på  samme  Tid  er  Beyens  Første- 
og  Udenrigsminister  samt  Frankrigs  Repræsentant  —  dette 
Frankrig,  som  har  gjort  Beyen,  den  skikkelige,  venlige  Bey, 
til  en  Skyggekonge. 

Trommerne  hvirvle,  og  Vagten  præsenterer  for  ham, 
den  Lyd  synes  mig  må  skurre  i  Ørerne  på  Beyen. 

Medens  Hr.  Roiivier  stod  ved  Beyens  Side,  trådte  jeg  ind 
og  takkede  for  den  store  Hjælp,  som  Hs.  Højheds  Under- 
såtter havde  ydet  mig.  Jeg  nævnede  særlig  Kalifaerne  i 
Gabes  og  Hadége  og  fortalte  kort  om  min  Rejse  i  Syden. 
General  Valenci  oversatte  Sætning  for  Sætning.  Beyen  sva- 
rede, spurgte  ud  og  ytrede  sin  Glæde  over,  at  jeg  havde 
befundet  mig  så  vel.  Han  trykkede  hjærteligt  min  Hånd, 
den  stakkels  gamle  Skyggefyrste  med  det  hvide  Skæg  og 
de  venlige  Øjne,  som  nu  på  Audientsdagene  bliver  ført  frem 
som  et  lænkebundet  Dyr. 

15* 

Officielt  regerer  han  uindskrænket  over  sine  Undersåtter, 
men  det  vil  sige:  han  er  nødsaget  til  at  rette  sig  efter,  hvad 
hans  Ministre  vil. 

Den  Øverstkommanderende  i  Tunis,  en  Brigadegeneral, 
er  tillige  Beyens  Krigsminister  —  dertil  er  bl.  a.  Politiet 
umiddelbart  i  Hænderne  på  Franskmændene.  Beyen  har  Civil- 
Guvernører  i  sine  Provinser,  under  hvem  Kalifaerne  og  under 
dem  Cheikerne  igen  stå.  General  Allegro  i  Gabes  var  en 
af  hine.  Disse  Guvernører  regere  jo  suverænt  i  Beyens 
Navn,  men  de  have  les  contra leurs-civils  og  Efterretnings- 
bureauerne  til  at  se  sig  på  Fingrene,  så  i  Virkeligheden  gåer 
Administrationen  efter  de  Franskes  Ønsker,  uden  at  de  selv 
have  Ulæmperne  ved  at  skulle  styre. 

Forøvrigt  er  der  nu  Fred  og  Ro  i  Landet  næsten  over- 
alt. De  Røvertog  og  Kampe,  som  ellers  tidligere  lagde 
Landet  øde,  kendes  nu  ikke  mere,  Våbnene  ere  nedlagte,  og 
Handelen  florerer,  Vejanlægene  bredes,  og  Kolonisterne 
komme. 

Før  de  Franskes  Erobring  vare  Stammerne  i  Tunis 
delte  i  to  Liguer  (Sof),  hvis  Tilhængere  vekslede  efter  Om- 
stændighederne. Det  ene  Parti  foregav  altid  at  være  Beyens, 
men  kun  for  ustraffet  at  kunne  plyndre  og  røve  fra  de 
andre. 

I  Spidsen  for  de  såkaldte  uafhængige  Stammer  stode  i 
Reglen  Be7ii-Zideriie  i  Omegnen  af  El  Hamma  Oasen,  som 
foregive  at  være  Efterkommere  af  en  fransk  Renegat,  hvorfor 
den  Rejsende  Pellissier  i  sin  Tid  også  blev  godt  modtaget 
af  dem.  De  kaldte  ham  »Fætter«.  Beni-Ziderne  bemægtigede 
sig  endog  for  få  Ar  siden  Kasbaen  i  Sfaks  ved  et  coup  de 
main. 

Disse  »Uafhængige«  var  det  også,  som  med  Våben  i 
Hånd  forsvarede  sig  mod  de  Franske,  rigtignok  ikke  altid 
med  videre  Fynd  og  Klem.  Efter  Erobringen  af  Landet 
flygtede  de  i  et  Antal  af  omtrent  30,000  Individer  over  på 
tripolitansk  Gebet,  hvorfra  de  nu  for  største  Delen  ere  vendte 
tilbage. 

Vi  have  set,  at  Otirghanimaerne  på  den  tripolitanske 
Grænse  formelt  vare  Beyens  Tilhængere,  men  kun  for  i  hans 
Navn  at  begå  de  værste  Ekscesser. 


Tunis,  Mandag,  den  6.  Novbr.   1893. 

Efter  Afskedsvisiten  hos  Beyen  skyndte  jeg  mig  til 
Hotellet.  Først  gennemløb  jeg  Brevene  fra  Hjemmet.  Efter 
derpå  at  have  vederkvæget 
mig  ved  igen  at  få  et  Bad 
og  efter  at  have  klædt  mig 
om  satte  jeg  mig  til  en 
splendid  Dejeuner.  Ved 
denne  traf  jeg  Hr.  Gaiick- 
ler ,  som  lovede  at  hjælpe 
mig  med  forskellige  Ind- 
køb, hvad  han  også  tro- 
lig holdt.  I  det  hele  taget 
kan  jeg  ikke  noksom  takke 
ham  for  hans  store  Hjælp- 
somhed og  Assistance.  Da 
det  viste  sig,  at  mange  af 
de  F"otografier,  jeg  havde 
taget,  vare  mislykkede,  over- 
lod han  mig  af  den  Sam- 
ling af  Vuer  fra  hele  Tunis, 
som    »le   service    des    anti- 

quités«  har  ladet  fotografere,  og  som  for  en  Del  var  udstillet 
i  Madrid  i  1892,  alt,  hvad  jeg  ønskede,  til  fri  Afbenyttelse. 
Takket  være  denne  Håndsrækning  kan  jeg  nu  pryde  min 
Bog  med  mange  af  disse  instruktive  og  morsomme  Billeder. 
Desuden  påtog  han  sig  det  byrdefulde  Hverv  at  handle  med 
Maurer  og  Jøder  på  mine  Vegne,  samt  Indpakningen  af  alle  de 
købte  Sager. 

Han   havde   under   min  Fraværelse   foretaget   Gravninger 
inde  i  Landet  og    hjembragte   prægtige  Mosaiker   til  Musæet 


Maurerkvinder  på  Gaden  i  Tunis. 

i  Bardo,  der  under  hans  Ledelse  vil  vokse  sig  stort  og 
komme  til  at  indeholde  endnu  flere  uvurderlige  Skatte.  En 
Lov  forbyder  nu  Bortførelsen  af  Antikviteter  af  enhver  Slags 
til  Udlandet  —  alt  skal  blive  i  Landet.  Dog  kan  han  tillade 
Udførsel  under  særlige  Omstændigheder,  som  han  skønnede 
vare  for  Hånden  over  for  nogle  Fund  fra  Carthago,  som  jeg 
erhvervede,  og  som  under  min  Fraværelse  i  Syden  vare 
blevne  stoppede  af  Toldvæsenet,  men  igen  givne  fri,  da  Kon- 
sulen henvendte  sig  til  ham. 

Resten  af  Dagen  tilbragte  jeg  rundt  i  Souk'ens  Boder 
og  med  Visiter,  blandt  andet  hos  Drummond-Hay ,  som  længe 
havde  ventet  min  Hjemkomst.  Jeg  traf  ham  i  hans  prægtige 
Gesandtskabshotel  lige  inden  for  Porte  de  France  og  hilste 
på  hans  Frue.  De  bade  mig  tilbringe  en  Dag  hos  dem  på 
Landet,  hvor  jeg  fik  Lejlighed  til  at  bringe  Drummond-Hay 
min  oprigtige  Tak  for  de  værdifulde  Råd  og  Vejledninger, 
han  havde  givet  mig,  uden  hvilke  jeg  let  vilde  have  foretaget 
min  Rejse  med  en  Planløshed,  der  trods  al  den  Velvillie  og 
Imødekommenhed,  jeg  mødte  i  så  rigt  Mål,  måtte  have  givet 
et  langt  mindre  tilfredsstillende  Resultat. 


Tirsdag,  den   7.  November   1893. 

Ved  Stranden  lidt  Nord  for  Goulette  boer  den  danske 
Konsul.  Fra  Verandaen  ser  man  ud  over  Middelhavet  og 
hører  Bølgerne  skvulpe  lige  udenfor.  Her  tilbragte  jeg  nogle 
Timer,  forfrisket  af  den  lette  Brise,  og  aflagde  Beretning  om 
min  Rejse,  som  takket  være  Konsulens  Medvirkning  havde 
fået  så  smukt  et  Resultat. 

I  den  hede  Eftermiddagsstund  vandrede  jeg  til  Goulette. 
Medens  jeg  ventede  på  Toget  indtog  jeg  en  Forfriskning 
udenfor  Hotellet.  Lige  for  så  jeg  Beyens  Soldater  på  Post 
foran  Indgangen  til  en  Kaserne.  I  Gaden,  hvor  Solen  var- 
mede svært,  var  der  ikke  mange  Mennesker.  Der  kom 
først  nogle  Landoflicerer  gående,  så  et  Par  Matroser  fra  det 
franske  Krigsskib  -»V Hirondelle<i.,  som  lå  på  Rheden  —  det 
er  forøvrigt  Kejserinde  Eugenies  gamle  Lystskib,  som  nu  er 

omdannet  til  Stationsskib  ved  den  tunesiske  Kyst.  En  Ara- 
ber lå  på  Fortovet  og  sov  i  Skyggen,  medens  et  Par  andre 
barbenede  slentrede  ned  ad  Gaden,  idet  de  af  og  til 
stode  stille  og  kiggede  ind  i  Butiker  og  Vinstuer  —  det 
var  åbenbart  et  Par  Dagdrivere,  som  vare  ude  på  Rov. 
Hotelværten  gjorde  mig  særlig  opmærksom  på  en  af  dem,  der 
havde  et  væmmeligt,  skummelt  Udtryk. 

»Hvert  År  drager  han  med  Skibene  til  Mekka  på  Pil- 
grimsrejse, og  hvert  År  kommer  han  hjem  i  nye  Klæder  og 
vistnok  også  med  Penge  på  Lommen,  han  bestiller  ingen 
Ting,  men  lever  alligevel  godt.« 

«Jeg  troede  ikke,  der  var  Penge  at  tjene.« 
»Jo,  det  er  der  sikkert.    Jeg  skal  sige  Dem,  der  døer  jo 
en  Mængde    af  Kolera,    både   på  Skibene,    og    under  Van- 
dringen   fra    Kysten    til    Mekka    —    og   hvor    troer    De,    at 
deres  Penge  blive  af? 

»Jeg  skal  sige  Dem  det.  Sådant  Røverpak,  som  han  der 
er  af,  er  altid  rede  til  en  Håndsrækning  —  Herregud,  der 
behøves  jo  kun  en  lille  Smule  Hjælp  for  at  ekspedere  en 
syg  Pilgrim  over  i  den  anden  Verden  —  det  er  jo  ligefrem 
en  god  Gerning,  som  rigeligt  er  den  Smule  Penge  værd, 
som  Vedkommende  har  i  sin  Pung. 

»Ser  De,  nu  har  Slynglen  været  der  to  Gange,  når  han 
tredje  Gang  kommer  hjem,  har  han  ikke  blot  Ret  til  Titlen 
El  Hadj  som  alle  Pilgrimme,  der  have  været  ved  Profetens 
Grav  blot  en  Gang;  men  så  faer  han  også  Lov  til  at  gå  med 
en  gul  Turban  —  og  alle  Troende  bøje  sig  i  Støvet  for 
ham,  den  hellige  Mand!« 

»Er  der  årlig  mange  Pilgrimme  her  fra?« 
»Ja,    der    gåer    hele    Skibsladninger;    men    der    kommer 
aldrig    mere    end    godt    de    halve    tilbage    —    de    andre    dø 
undervejs.     I  År  var  der  et  Skib,  hvis  hele  Besætning  døde 
lige  fra  Kaptajnen  til  Matroserne  på  et  Par  nær. 

»Al  den  Kolera,  vi  have  for  Tiden  her  i  Landet,  få  vi 
fra  Skibene  —  vi  blive  aldrig  fri  for  den,  før  det  bliver  for- 
budt at  rejse  til  Mekka.« 

Det  skal  der  mere  end  et  Magtbud  til  at  forbyde. 

Lokomotivet  kaldte,  jeg  skyndte  mig  til  Stationen  og 
dampede  hjem  til  Tunis  langs  Bredden  af  Søen,  hvis  mud- 
rede Vand  stank  afskyeligt  i  Varmen. 


Tunis,  Tirsdag  Aften,  den  7.  Novbr.  1893. 

Mit  Værelse  i  » Grand  Hotelv.  vender  ud  til  Gaden,  den 
brede  Avenue  de  France.  Det  er  Aften,  og  Mørket  er  faldet 
på,  men  nedenfor  glimter  der  Lys  fra  Butiker,  Lygter  og 
Kaféer,  medens  den  travle  Menneskestrøm  vælter  sig  frem, 
klædt  i  brogede  Dragter,  som  de  bæres  af  Folk  fra  alle 
Middelhavets  Lande.  Der  lyder  en  underlig  Buldren  og 
Summen,  dannet  af  Tungemål  fra  fjern  og  nær:  det  er 
Menneskehedens  Sang,  det  er  Lyden  fra  dem,  der  snakke 
for  Livet,  Nation  mod  Nation  på  den  fremmede  Bund.  Det 
er  Jødens  ydmyge  Tale  og  Maurerens  blødagtige  Røst,  det 
er  skingrende  Råb  fra  Araber  og  Spaniol,  det  er  Fransk- 
mandens dårende  Rhytmer,  det  er  Grækerens  listige  Ord, 
Italienerens  klingende  Sprog,  som  lyder  i  Øret  på  dem,  der 
kom  rejsende  langvejs  fra,  fra  alle  Europas  Lande  til  Middel- 
havscentret,  til  Tunis,  Romernes  Stad,  Vandalers  og  Maureres 
By,  som  Fransosen  har  tryllet  af  Dvale  på  ny. 


Hornene  skingre,  Trommerne  slå,  det  er  Tappenstregen, 
der  drager  forbi;  Geled  på  Geled  slutter  op,  det  er  hele 
Musiken  fra  alle  Våbenarter  i  Byen  Tunis.  Når  Signal- 
hornene og  Trommerne  høre  op,  lyder  Hornmusiken,  så  det 
faer  Vinduerne  til  at  klirre.  Ved  Siden  af  de  spillende  gå 
Soldater  med  Fakler,  og  udenom  er  der  en  Vagt  for  at 
bane  Vej  gennem  Masserne.  Alle  Europæerne  ere  på 
Benene,  og  mange  følge  efter,  men  Gaden  er  også  oversået 
med  Indfødte  og  Orientalere,  som  stå  stille. 

Fra  Fortovet  lige  over  for  mig  udenfor  Kaféen,  hvor 
der  sidder  pakket  med  Mennesker,  tændes  der,  idet  Musiken 

passerer,  et  Blålys.  Det  blusser  op  og  lyser  i  Gaden ,  som 
var  det  Dag  for  et  Øjeblik.  Vinduer  og  Altaner  ere  fulde 
af  Mennesker.  —  Et  Par  Tempo  endnu  og  derovre  udenfor 
den  elegante  Manufakturhandel  brændes  der  et  Fyrværkeri 
af;  det  er  en  prægtig  Solsik  —  men  se,  blot  endnu  et  Par 
Skridt,  og  der  blusser  atter  blå,  grønne  og  røde  Blus  foran 
Butikerne.  Røgen  driver  hen  i  Gaden  og  farves  af  Gen- 
skinnet fra  Fakler  og  Lys.  Til  sidst  ståer  hele  Gaden  i  et 
Flammehav,  mens  Marseillaisen  klinger  med  Genlyd  mellem 
de  høje  Mure,  og  Skarerne  stå  tavse  i  Beskuelsen. 

Kom  kun  hid  alle !  Muhamedanere  og  Jøder  —  se  til  og 
hør!  det  er  de  Franske,  som  komme,  det  er  Republikens 
Sejrsmarch,  som  spilles,  det  er,  for  at  I  skulle  blive  betagne 
af  vor  Magt  og  Storhed. 

Musiken  drejer  om  Hjørnet  henne  ved  porte  de  France 
ind  i  en  anden  Gade,  Trommehvirvlerne  lyde  svagere  —  de 
dukke  en  Gang  imellem  frem  igen  —  for  helt  at  forsvinde 
med  Lysskærene  over  Byen  og  Menneskestrømmen. 

En  halv  Times  Tid  efter  ruller  Livet  der  nede  på  Gaden 
som  før. 

Jeg  lukker  Vinduet  og  gåer  ned  i  Restaurationen. 

»Hør  en  Gang,  Auguste,«.  siger  jeg  til  Opvarteren,  »gåer 
Tappenstregen  altid  sådan.« 

»Nej,  det  er  kun  hver  Tirsdag  Aften.  Det  er,  for  at 
de  Indfødte  skulle  forbavses,  og  derfor  brænde  også  alle 
Europæerne  Blus  den  Aften;  det  er  godt  fundet  på,  ikke 
sandt  ?« 

»Jo!  imponerende  er  det.« 

»Men  det  var  også  General  Boulanger,  der  indførte  den 
Skik;  ham  har  De  vel  nok  hort  Tale  om.    Det  varen  Karl!« 


Tillæg. 

Folkestammerne  i  Tunis. 

En  Oversigt. 


Lyet  nuværende  Regentskab  Tunis  danner  i  geografisk 
Henseende  ikke  noget  afsluttet  Hele ;  det  adskiller  sig  nemlig 
i  sine  Hovedtræk  ikke  fra  den  øvrige  Del  af  Berberiet,  thi 
dets  Bjerge  høre  til  samme  System  som  Algiers  og  Marokkos, 
dets  vigtigste  Floder  udspringe  på  algiersk  Grund,  og  lige- 
som i  begge  de  nævnte  Lande  følge  Bjergenes,  Højsletternes 
og  Saharas  Bælter  efter  hinanden  fra  Nord  til  Syd,  for- 
skellige i  Udseende,  Klima,  Dyre-  og  Planteliv.  Dog  er 
Tunis  heldigere  beliggende  end  Algier,  fordi  Kysten  bøjer 
mod  Syd,  og  alle  Partier  af  Landet  således  ere  nær  ved 
Havet.  Ja,  Oasernes  Palmelunde  nå  ved  Gabes  endog  helt 
ud  til  Middelhavet;  man  befinder  sig  således  i  Virkeligheden 
nærmere  ved  Hjærtet  af  Sahara,  og  dog  mærker  man  Havets 
mildnende  Indflydelse. 

Hele  Berberiet  ligger  i  geologisk  Forstand  afsondret  fra 
det  øvrige  Afrika  og  er  egentlig  kun  slet  og  ret  et  Plus  til 
Sydeuropa,  hvis  Bjergformationer  genfindes  her.  Klimaet 
ligner  derfor  Middelhavslandenes.  I  det  Indre  af  Tunis  kan 
det  vel  være  hedt,  men  Middelvarmen  i  hele  Landet  er  kun 
24  Grader.  Vinter  haves  kun  i  to  Måneder:  Januar  og 
Februar,  medens  Sommeren  varer  fra  Maj  til  Oktober. 

I  Berberiet  lige  fra  Kap  Bon  til  Kap  Nun  træffes  en 
blandet  Befolkning,  der  er  forskellig  i  Oprindelse,  Levevis 
og  Karakter. 

I  det  nordlige  Kystlands  frugtbare  Dale  leve  Ager- 
dyrkere, medens  Højsletterne  hovedsagelig  ere  befolkede 
med  Nomader,  og  endelig  træffes  i  Bjergene  mod  Syd  og  i 
Oaserne  atter  Agerdyrkere.  Alle  disse  Folkeslag  ere  lejrede 
paa  de  Steder,  hvor  de  ifølge  Begivenhedernes  Gang  og 
deres  Temperament  have  fundet  Ligevægten. 

Berberne  danne  den  oprindelige  Befolkning.  Skønt  de 
udgøre  omtrent  to  Tredjedele  af  Nutidens  Indbyggere,  ere 
disse  fredelige  Agerdyrkere  —  som  have  været  for  tunge  i 
deres  Bevægelser  og  for  langsomme  til  at  samles  —  overalt 
vegne  for  de  krigerske  Arabere  fra  Sletterne  op  på  Højderne. 

Araberne  aftage  fra  Øst  mod  Vest,  eftersom  de  fjerne 
sig  fra  Arabien. 

Endvidere  findes  i  Tunis  en  Del  Negre,  der  oprindelig 
ere  komne  fra  Sudan  som  Slaver.  De  ere  overalt  stærkt 
blandede  med  den  indfødte  Befolkning. 

I  Byerne  findes  endelig  Jøder  og  Maurer.  Disse  sidste 
danne  en  Folketype,  der  er  krydset  i  det  uendelige.  Skønt 
Typen  i  de  forskellige  Byer  er  blandet  meget  uensartet,  har 
den  dog  overalt  samme  Udseende.  Det  er  ens  Livsvaner, 
Levemaade,  Hygiejne  og  fælles  Forhold  i  det  hele  taget, 
der  har  skabt  denne  Blandingsrace.  I  Byen  Tunis  er  der 
flere  Maurer,  end  i  nogen  anden  af  Berberiets  Byer. 


Efter  de  nyeste  Undersøgelser  skal  jeg  forsøge  kortelig 
at  give  en  orienterende  Skitse  af  de  Folkeslag,  der  nu  til 
Dags  bebo  Regentskabet  Tunis. 

Berberne. 

Alle  de  Racer,  som  man  nu  omfatter  i  Betegnelsen 
Berbere,  udgøre  i  Tunis  omtrent  en  Million  Mennesker.  Det 
er  de  Blandingsfolk,  som  ere  Efterkommere  af  Herodots  og 
Scylax'  Libyere,  Grækernes  Mauri  eller  Maurjisier  og 
Romernes  Getider,  Numider  samt  det  Folk,  de  betegnede 
med  Navnet  Afer.  Alle  disse  Folkeslag  have  intet  at  gøre 
med  Fønicierne.  Allerede  Herodot  vidste  dette,  han  gør 
nemlig  den  Bemærkning,  at  medens  Libyere  og  Ethioper  ere 
de  oprindelige  Indvånere  i  Nordafrika,  ere  Føniciere  og 
Grækere  indvandrede  Folkeslag. 

I  lange  Tider  vidste  man  dog  ikke  at  skelne  mellem  de 
enkelte  Folkegrupper  indenfor  Berberne,  man  lagde  nok 
Mærke  til,  at  der  var  baade  blonde  og  brune;  men  først 
efter  at  Folk  som  Arkæologen  Tissot  og  den  bekendte 
Duveyrier  havde  brudt  Banen,  er  det  i  de  senere  Aar 
lykkedes  de  ihærdige  Anthropologer,  Lægerne  Colligiion  og 
BertJiolon,  at  kaste  Lys  over  Befolkningsspørgsmaalet  og 
derved  bane  Vejen  for  den  rette  Forstaaelse  af  Berberfolkets 
Oprindelse  samt  dets  Adskillelse  i  Grupper. 

Bertholon  lærte  jeg  at  kende  i  Tunis  —  han  er  for  Tiden 
Præsident  for  det  geografiske  Selskab  der,  det  saakaldte 
■*  Institut  de  Carthagea.  —  V'^ed  Samtaler  med  ham  og  ved  at 
søge  Oplysninger  i  hans  * )  og  hans  Forgængeres  Værker  tror 
jeg  at  kunne  optegne  følgende  Hovedgrupper,  inden  for 
hvilke  der  imidlertid  er  mindre  Undergrupper,  hvilke  ikke 
her  nærmere  skulle  omtales: 

I .     Berberne  fra   Oaserne  (af  Néanderthal  Typen). 

Det  er  Oldtidens  Getnler,  som  den  Dag  i  Dag  bo,  hvor 
de  i  Oldtiden  fandtes,  nemlig  i  Oaserne  mod  Syd,  hvor 
Dadelpalmen  har  sit  Hjem. 

Denne  Race  har,  saavidt  skønnes,  altid  boet  i  El  Djend, 


*')  Anthropologie  criminelle  des  Tunisiens  miisulmans  —  Les  formes  de 
la  famille  chez  les  premiers  habitants  de  l'Afrique  du  nord  —  Ex- 
ploration  authropologique  de  la  Khroumirie. 

Vest  for  Gabes,  thi  allerede  Sallust  omtaler,  at  disse  Folk 
bo  der,  ligesom  han  anseer  dem  for  Landets  ældste  Beboere. 

Det  er  fredelige,  noget  blødagtige  Folk,  som  dyrke 
deres  Haver  og  passe  deres  Palmelunde. 

Lige  fra  Oldtiden  have  de  været  misbrugte  af  de 
omboende  krigerske  Nomader  og  Bjergboer,  fordi  de  ikke 
have  kunnet  forsvare  sig  imod  dem.  Ja  de  have  mangen 
Gang  måttet  betale  deres  Plageånder  i  dyre  Domme  for  at 
opnå  deres  Beskyttelse  mod  andre  nærgående  Folk. 

De  have  derfor  altid  ført  en  ynkelig  uselvstændig  Til- 
værelse, som  har  udviklet  Hang  til  Blødagtighed  og  været 
Aarsag  til  Sædernes  Forfald 

Først  langt  ned  i  Tiden  have  de  f.  Eks.  faaet  et  ordnet 
Ægteskab;  men  denne  Institution  betyder  ikke  stort  for  dem, 
thi  Kvinden  er  meget  foragtet,  og  Mændene  gøre  dem  ikke 
en  Gang  den  Ære  at  være  jaloux  på  dem.  Dette  har  sin 
Grund  i  Mændenes  Hang  til  perverse  Forbindelser.  I  gamle 
Dage  gjorde  man  åbenlyst  Løjer  med  de  bedragne  Ægte- 
mænd i  Oasen  Gafsa,  og  ingen  af  disse  tænkte  på  for 
Alvor  at  blive  vred  herover,  ja  man  havde  endog  for  Skik 
at  antage  den  af  dem,  som  syntes  mest  kompromitteret  i 
så  Henseende,  til  Ka'id.  Hans  Udnævnelse  var  forbundet 
med  en  aparte  Skik:  Han  måtte  nemhg  ride  gennem  Oasen 
siddende  omvendt  på  et  Æsel  og  prydet  med  en  latterlig 
Hovedbedækning. 

Sådan  førtes  han  nu  rundt  til  stor  Morskab  for  alle 
Beboere;  men  vist  også  på  den  anden  Side  til  Tilfredsstillelse 
for  sig  selv. 

Den  Slags  Ægtemænd  kaldes  i  Tunis  som  i  Algier 
Tahan.  Ordet  betyder  ikke  blot:  »den  der  er  bedragetc ; 
men  ydermere:   »den  der  er  bedraget  for  Pengefordels  Skyld«. 

2.  Briine  Berbere,  Dolikocefaler  (Langhoveder),  af  ringe 
Vækst  (som  Iberer,  Middelhavsøernes  Befolkning,  Cro-Magnon 
og  Sordes  Typen). 

De  tunesiske  Berbere  af  denne  Gruppe  ligne  meget  Be- 
folkningen  i  Pyrenæerne,    Languedoc   og    på   de   store  Øer  i 

Middelhavet.    Det,  der  karakteriserer  dem  mest,  er  Tilbøjelig- 
heden til  Mord,  Drab  og  Slagsmål. 

I  det  nordvestlige  Tunis,  hvor  Befolkningen  hovedsagelig 
hører  til  denne  Type,  leverede  i  et  af  de  sidste  Aar  alene 
de  tre  Arrondissementer  A'in  Drahm  i  Khroumirbjergene, 
Bizerte  og  Kef  41  Mordere  og  Drabsmænd,  medens  hele 
Resten  af  Tunis  kun  havde  29.  I  disse  Tal  indgå  alene  de 
Forbrydelser,  de  Indfødte  have  begået.  Disse  blodige  Til- 
bøjeligheder findes  ligeledes  hos  deres  Stammefrænder  Nord 
for  Middelhavet. 

Det  er  forbausende  at  se,  at  dette  Temperament  er 
fremherskende,  hvor  denne  brune  dolikocefale  Befolkning 
findes. 

Af  andre  fælles  Træk  kan  anføres  krigerisk  Tilbøjelighed, 
Hang  til  Agerbrug  og  en  udviklet  y> esprit  de  c/an«. 

Til  Eksempel  dannede  Khroumirerne ,  der  er  den  mest 
udprægede  af  de  Stammer,  som  høre  til  denne  Gruppe,  da 
de  Franske  kom  til  Tunis,  tre  Forbund,  sammensatte  af 
15  Stammer,  der  vare  delte  i  43  Underafdelinger,  skønt 
hele  Befolkningen  kun  udgjorde  5,071  Indvånere,  hvoraf  kun 
1,470  vare  våbenføre  Mænd;  med  andre  Ord,  der  var  kun 
43  våbenføre  Mænd  i  hver  Underafdeling. 

Stammen  Nefza  i  samme  Egn  havde  et  Utal  af  Cheiker 
(Overhoveder  for  Klanerne). 

Et  Særkende  for  Befolkningen  på  begge  Sider  af  Middel- 
havet er  dens  store  Hang  til  Fetischme,  trods  dens  Religiøsitet 
i  det  Ydre. 

Khroumirerne  ere  kun  Muselmænd  af  Navn.  Deres  Religion 
indskrænker  sig  til,  at  de  overholde  Fastetiden  (Rhamadanen) 
og  have  en  levende  Afsky  for  alle  Vantro.  De  bede  aldrig 
og  kende  ikke  til  noget  Ritual.  De  have  nogle  Marabut- 
begravelser,  som  alle  gemme  Helgener,  hvis  Indflydelse  er  af 
en  ejendommelig  Art  og  som  dyrkes  som  var  de  rene 
Afguder. 

En  af  dem  tilbedes,  fordi  han  sørger  for,  at  de  For- 
ældre, som  mishandle  deres  Børn,  blive  straffede,  Andre 
straffe  Menedere.     Nogle  kvindelige  Marabutter  dyrkes,  fordi 

de  helbrede  ufrugtbare  Kvinder,  en  Del  mandlige  Marabutter 
menes  at  kunne  helbrede  enerverede  Mænd.  Andre  helbrede 
forskellige  Sygdomme.  Sidi-Abdallah-be7i-Djemet,  den  be- 
kendte Marabut,  ved  hvis  Kubba  Khroumirerne  samlede  sig  til 
Modstand,  da  de  Franske  kom  i  1881,  ligesom  flere  andre  hel- 
brede især  for  Feber.  En  beskytter  Afgrøderne,  og  en  anden 
er  Kildernes  særlige  Protektor.  Kort  sagt  i  Realiteten  dyrkes 
alle  disse  Marabutter  som  Halvguder.  Afguderiet  florerer 
under  Islamismen  lige  så  godt  som  i  gamle  Dage,  Guderne 
have  kun  skiftet  Navn. 


Hos  Khroumirerne  er  Familiebåndet  meget  løst.  Kvinden 
betragtes  kun  som  et  Lastdyr.  Ægteskabet  opløses  med 
den  største  Lethed.  I  flere  Stammer  sluttes  det  uden 
mindste  Medvirkning  af  nogensomhelst  Autoritet.  Naar 
Salgsprisen,  i  Reglen  et  Par  Okser,  er  betalt,  fører  Manden 
sin  Kone  hjem,  og  der  holdes  et  Gæstebud  for  de  ældste  i 
Stammen. 

Hos  Ouchtettaerne  findes  en  ejendommelig  Skik:  Efter 
at  Måltidet  er  endt,  plyndrer  Brudgommen  og  hans  Venner 
alle  Duarens  Telte  for  alt  spiseligt,  hvorpå  de  atter  begynde 
Festmåltidet,  indtil  der  ikke  findes  mere  at  fortære. 

Kvinden  købes  i  Almindelighed  uden  at  hun  bliver 
spurgt.  Ofte  hænder  det,  at  Faderen  snart  efter  Bryllupet 
tvinger  Ægtemanden  til  at  skille  sig  ved  Datteren,  hvis  en 
anden  Mand  i  Mellemtiden  har  budt  ham  mere  i  Betaling. 
Derved  opnåer  han  stundom  dobbelt  Betaling,  thi  når  Mænd 
tvinges  til  Skilsmisse,  gives  Betalingen  ikke  tilbage.) 

Folkets  intellektuelle  Begreber  ere  yderst  ringe.  Der 
findes  måske  kun  et  hundrede  Stykker,  som  kunne  læse, 
og  næsten  ingen  kan  tælle  til  hundrede.  Ej  heller  har  nogen 
Begreb  om,  hvad  der  er  sket  blot  for  hundrede  Aar  siden  i 
Landet.  Industrien  er  tarvelig ;  Pottemagerskiven  kendes  ikke 
en  Gang. 

Khroumirerne  ere  yderst  stridbare  og  slås  stadig  ind- 
byrdes.   Intet  Marked,  ingen  Fest  ender  uden  Blodsudgydelse. 

Røveri  med  Våben  i  Hånd  af  Kvinder  er  almindelig. 
Kvindernes  forholdsvis  frie  Tilværelse  letter  ulovlige  For- 
bindelser. Størsteparten  af  Nomaderne  have  da  og  deres 
Elskerinder  blandt  gifte  Koner  i  selve  Duaren  eller  i  de  nær- 
meste Duarer. 

Khroumirerne  strejfe  undertiden  meget  langt  omkring,  og 
selv  om  Vinteren  trodse  de  Sne  og  Uvejr  for  at  komme  til 
den  elskede  Genstand.  Tidligere  var  Døden  altid  den 
umiddelbart  påfølgende  Straf  for  Kvinden,  naar  Brøden  blev 
opdaget,  nu  efter  Okkupationen  vover  man  ikke  at  dræbe 
hende;  men  hun  bliver  strengt  tugtet  eller  sommetider  lige- 
frem overladt  Forføreren,  der  må  godtgøre  den  bedragne 
Ægtemand  den  Sum,  denne  har  betalt  for  hende.  Dog  ved- 
bliver Kvinden,  nu  som  før,  at  være  den  fornemste  Aarsag 
til  de  talrige  Mord. 

At  dø  i  sin  Seng,  kalder  Ouchtettaerjie  at  »dø  som  et 
Ådsel«. 

Vendettaen  med  alle  dens  Følger  hersker  værre  end  på 
Korsika. 

I  nogle  Stammer  var  det  Skik,  når  en  Bjergbo  var 
dræbt,  og  man  havde  hylet  tilstrækkelig  længe  over  hans  Død, 
at  der  blev  taget  Livet  af  et  Får.  Slægtninge  og  Venner 
indbødes,  og  alle  dem,  der  havde  spist,  paatoge  sig  der- 
med Forpligtelsen  til  at  hævne  den  Døde.  Pengebod,  Dia, 
eksisterede;  men  sjeldent  lod  man  sig  nøje  hermed. 

Naar  det  passede  dem ,  bleve  imidlertid  alle  indbyrdes 
Stridigheder  lagte  til  Side  for  at  man  kunde  plyndre  i  Fælles- 
skab. Hvert  Individ,  som  i  gamle  Dage  vovede  sig  ind 
blandt  Nefza&rne,  blev  altid  fuldstændig  plyridret. 

Endnu  i  1878,  da  Damperen  -»Auvergfiei  strandede  ved 
Tabarka,  bleve  alle  ombord  plyndrede  for  Alt,  selv  for 
deres  Sko.  I  1885,  da  et  andet  Skib  strandede  tæt  ved  det 
førstnævnte,  blev  dets  Last  øjeblikkelig  plyndret,  skønt  de 
franske  Autoriteter  passede  på.  At  Tyverier  høre  til  Dagens 
Orden  behøver  neppe  at  siges.  Selv  i  1888  blev  der  stjålet 
Officersheste  i  Lejren  ved  Ain  DraJim  i  Khroumirbjergene. 

De  hyppige  Tyverier  have  skabt  et  ganske  aparte  Leve- 
brød. Visse  Individer  have  bevislig  kun  ernæret  sig  af 
at  eftersætte  og  finde  stjålet  Kvæg.  De  følge  Kvægets  Spor, 
udspejde  den  Vej,  det  har  taget,  og  udfinde  i  Reglen,  hvor 
det  er  skjult.  Ofte  arrangere  de  sig  nu  med  Tyvene,  hvis 
disse  ere  blevne  bange.  På  denne  Måde  presse  de  Penge 
både  af  den  Bestjålne  for  at  skaffe  ham  sit  Gods  igen 
og  af  selve  Tyvene  for  ikke  at  røbe  dem.  Tyverierne 
afføde  naturligvis  både  Mord  og  andre  svære  Forbrydelser, 
fordi  det  gælder  om  at  skjule,  hvad  der  er  begået. 
I  1888  bleve  således  to  Kabyler  plyndrede  og  myrdede 
af  Khroumirerne.  De  skyldige  havde  givet  deres  Kvinder 
Ordre  til  at  brænde  Ligene,  men  det  hele  blev  opdaget, 
hvorefter  tre  af  Forbryderne  bleve  fængslede  og  derefter 
hængte  i  Tunis. 

Lige  til  Franskmændene  i  1881  gjorde  Ende  pa  disse 
Tilstande,  levede  Khroumirerne  som  uafhængige.  Når  Beyens 
Soldater  kom  for  at  opkræve  Skat,  bleve  de  altid  modtagne 
med  Geværskud  og  måtte  i  Reglen  fortrække. 

Ofte  beredte  de  Beyens  Hære  hele  Nederlag,  således  i 
1855,  ^^  ^^  sloge  selve  Ahmed-Bey  på  Flugt  og,  som  da 
Nefza&rvie.  nedsablede  300  Mænd   i  et  Defilé  Nord  for  Beja. 

Endnu  efter  den  franske  Undertvingelse  er  det  gået  løs. 
I  1887  da  Embedsmændene,  der  have  Tilsyn  med  Tobaks- 
monopolet,  kom  for  at  foretage  Undersøgelse,  leveredes  en 
hel  Fægtning  med  Døde  og  Sårede. 

Ikke  en  Gang  overfor  deres  egne  Høvdinge  kunne  de 
den  Dag  i  Dag  lade  være  at  bruge  Våben.  Det  er  ofte 
hændet,  at  de  have  dræbt  dem.  Som  praktiske  Folk  have 
de  så  stukket  Autoriteterne  en  gammel  affældig  Mand  ud  i 
den  egentlige  Drabsmands  Sted,  og  hin  er  da  bleven 
hængt. 

Overfor  Franskmændene  vove  de  ikke  åbenlys  Kamp, 
men  de  hævne  sig  ved  at  sætte  Ild  på  de  prægtige  Kork- 
egeskove i  Khroumirbjergene,  skønt  de  vide,  at  når  de  blive 
opdagede  og  indfangede,  ere  de  fortabte. 

Sluttelig  skulle  vi  erindre  om,  at  Blandingen  af  Getuler 
og   Berbere    af   ringe   Vækst    (af  Cro-Magnon   Typen),    efter 

DaDiel  Bruun.  l5 

Sallust  skabte  Numidenie.  De  havde  i  den  ældste  Tid  ikke 
faste  Boliger.  Polyb  fortæller  saaledes,  at  Masinissas  største 
Hæder  var,  at  han  knyttede  dem  til  faste  Boliger. 

3.  Lyse  Berbere,  Brakycefaler  (Korthoveder,  Grenelle- 
Typen  og  Kelter.) 

a.  Grenelle-Ty pe7i  træffes  i  Spanien  og  vist  også  i 
Marokko  samt  på  Malta  og  på  Kysten  af  Tunis. 

b.  Brakycefale  Berbere  af  den  liguriske  Type.  I  Tunis 
findes  de  på  Øen  Djerba  i  Matmatabjerge?ie  samt  ved 
Kysten,  særlig  ved  Sousse,  men  også  spredt  inde  i  Landet. 

Det  er  Mozabiternes  og  Kabylernes  Slægtninge  og  de 
gamle  Kelters  Stammefrænder. 

Disse  Typers  store  Lighed  med  tilsvarende  Nord  for 
Middelhavet  er  slående.  Den  brakycefale  Befolkning  i  det 
gamle  Gallia  cisalpina  i  Rhonedalen,  Auvergne  og  Alperne 
er  af  lys  Hudfarve  og  meget  fredsommelig  —  thi  hverken 
Vendettaen,  Coltettaen  eller  Maffiaen,  eller  den  Slags  For- 
brydelser overhovedet,  kendes  blandt  disse  Folk. 

I  den  østlige  Del  af  Tunis  langs  Kysten  fra  Sousse  og 
helt  ned  på  Øen  Djerba  er  Jorden  forholdsvis  godt  dyrket. 
Berberne  her  bære  en  særegen  Klædedragt  (blå  snevre 
Benklæder  og  en  Trøje  af  Uld,  men  sjældent  Burnus).  Disse 
fredsommelige  Agerdyrkere  drive  somme  Steder  tillige  Handel 
og  ere  andre  Steder  tillige  ypperlige  Søfolk.  Den  omtalte 
Egn  står  derfor  i  Civilisation  over  det  øvrige  Tunis,  og  de 
fleste  Soldater  til  4de  Tirailleurbataillon  tages  også  blandt 
de  Indfødte  derfra ;  thi  disse  ere  bedre  disciplinerede  og  lettere 
at  kommandere  end  Algierfolk. 

I  det  hele  taget  findes  i  Tunis  kun  Agerdyrkere  i  de 
Stammer,  som  indeholde  Brakycefaler.  Dette  er  et  ganske 
mærkeligt  Tilknytningspunkt;  men  der  er  mange  andre,  som 
bestemt  tyde  på,  at  vi  have  med  samme  Slags  Folk  at  gøre 
på  begge  Sider  af  Middelhavet. 

Ligesom  Auvergnater,  Savoyarder  og  Piemofitesere  for- 
lade den  hjemlige  Arne  en  Tid  for  at  tjene  Penge  i  Europas 
Byer  ved   alskens    Gerning  —  hvor    mange   små   Savoyarder 

så  vi  ikke  tidligere  her  i  Danmark  med  deres  Lirekasser  og 
Murmeldyr  —  således  udvandre  Berberne  fra  Mzaboaserue  i 
Algier,  Kabylerne,  Folkene  fra  Øen  Djerba,  fra  Øst-Tunis 
eller  fra  Matmatabjergene  til  Byerne  ved  Middelhavets  syd- 
lige Bred  for  at  samle  en  saa  stor  Sum  Penge,  at  de  i  deres 
Hjemstavn  kunne  købe  nogle  Palmer,  lidt  Kvæg  og  en 
—  Kone.  ]q%  traf  f.  Eks.  i  Byen  Tunis  på  Grand  Hotel  et 
Par  Mænd  fra  Douirat  som  tjente  i  Køkkenet. 

Ligesom  deres  Frænder  i  Frankrig  ere  de  her  om- 
handlede Berbere  i  Tunis  fødte  Demokrater. 

Der  findes  mellem  de  gamle  Kelters  og  deres  sociale 
Organisation  mere  end  et  Berøringspunkt. 

Dertil  træffer  man  begge  Steder  en  forholdsvis  ringe 
Religiøsitet  parret  med  megen  Overtro,  både  hos  den 
romersk-katolske  Auvergnat  og  den  muhamedanske  Kabyle}-. 

Da  jeg  rejste  til  Tunis,  kom  jeg  gennem  Auvergne, 
hvor  jeg  så  mange  gamle  Landsbyer  ligge  på  Toppen  af 
Småbjerge.  I  Matmatabjergene  og  senere  i  Kabylerbjergene 
blev  jeg  forbauset  over  at  se  Ligheden  mellem  Berbernes 
Landsbyer  og  dem  jeg  havde  set  i  Syd-Frankrig. 

Endelig  skal  jeg  minde  om,  at  man  mange  Steder  i 
Nord-Afrikas  Kystlande  træffer  Stendysser  og  Monumenter, 
der  påfaldende  ligne  dem,  man  seer  i  Frankrig,  forøvrigt 
også  vore  egne  hjemme  i  Danmark. 


Det  følger  af  sig  selv,  at  man  i  et  Land  som  Tunis, 
hvor  der  i  umindelige  Tider  har  levet  så  mange  forskellige 
Folkeslag,  ikke  altid  kan  skelne  de  enkelte  Typer  fra  hin- 
anden, når  de  ere  blandede  stærkt.  Dog  findes  der  hos  disse 
Blandingsfolk  altid  et  eller  andet,  som  tyder  på,  at  de  ere 
mer  eller  mindre  udprægede  i  en  bestemt  Retning. 

I  Oaserne  mod  sydøst  findes  således  f.  Eks.  brakycefale 
Berbere,  som  ere  blandede  med  de  egentlige  Oaseberbere, 
der  stamme  fra  Getulerne. 

Man  mærker  straks  Følgen,  blandt  andet  derpå,  at 
Ægtemændene     her    sætte     den    største    Pris    på    de    Pigers 

1 6* 

Ærbarhed,  som  de  ville  ægte  —  lige  i  Modsætning  til  de 
øvrige  Oasebeboere. 

Når  Ægteskabet  er  fuldbyrdet,  bliver  Brudens  Chemise 
udbredt  på  en  rigt  prydet  Kamel,  som  føres  gennem  Gaderne. 
Foran  gå  Musikantere.  Manden  og  hans  Venner  ledsage 
den  og  affyre  Geværskud.  Medens  denne  Promenade  varer, 
samles  Kvinderne  og  lade  deres  skingrende  Fryderåb  høre. 

I  Midten  af  Tunis  og  hen  imod  Vest  findes  ikke  så  få 
Berbere  blandet  mellem  Arabere.  De,  der  ere  Nomader, 
leve  som  den  aristokratiske  Araber;  de  derimod,  som 
have  faste  Boliger,  ere  Republikanere  af  Tænkemåde.  De 
styredes  før  af  en  Djemaa  eller  et  øverste  Råd,  hvis  Be- 
stemmelser toges  i  Samklang  med  de  lokale  Traditioner 
(Kanou7i),  hvilke  galdt  for  Lov.  Kanoiinen  holdtes  i  større 
Ære  end  Koranen.  Efter  Franskmændenes  Ankomst  er  der 
indført  ens  Rettergang  i  hele  Landet  med  Kaider,  Kalifaer 
og  Cheiker  samt  øverste  Tribunal  i  Tunis.  Denne  Beskæring 
af  deres  tidligere  Frihed  har  stillet  dem  på  samme  Trin  som 
Araberne,  og  ladet  deres  BerberTnstitutioner  forsvinde. 


Berbersproget  er  forskelligt  fra  Semitternes,  det  er  nu 
næsten  uddød  i  Tunis  til  Fordel  for  det  arabiske  Sprog, 
dog  skal  det  endnu  findes  på  Øen  Djerba,  hvor  man  endog 
skal  have,  idetmindste  et  Dokument,  skrevet  med  det  gamle 
Alfabet.  Desuden  fandt  jeg,  at  det  endnu  taltes  i  flere  af 
Landsbyerne  i  Matmatabjergene  lige  ned  til  Duirat,  men 
Skriftsproget  er  absolut  glemt  her. 

Sproget  er  efter  Tissot  i  Hovedtrækkene  det  samme 
som  alle  de  Dialekter,  der  tales  i  Sahara  af  Tibuer  og 
Touareger  lige  fra  Senegal  til  Nubien,  selvfølgelig  medregnes 
her  ikke  hverken  Negere  eller  Sudanesere. 

Touaregernes  Sprog  er  det,  der  kommer  Berbersproget 
nærmest;  men  disse  Folk,  der  kalde  sig  Imoshag,  Amazigh, 
Chleuch,  de  frie,  ere  jo  også  dem,  der  stå  Kabylerne  og 
Zauauerne  i  Algier  og  Berberne  i  Tunis  nærmest. 

I  min  Bog  »Algier  og  Sahara«  har  jeg  givet  en  Oversigt 
over  Rejserne  gennem  Sahara  og  samtidig  en  kortfattet  Skitse 
af  Touaregernes  Samfund.  Her  skal  jeg,  efter  de  bedste 
franske  Rejsendes  Værker*),  og  idet  jeg  iøvrigt  holder  mig 
til  Bertholons  Oversigter  ganske  korteUg  som  Supplement 
give  en  Skildring  af  Kvindens  Stilling  i  disse  Ørkenstammers 
Samfund,  fordi  hendes  Position  er  en  ganske  anden,  end  i  de 
muhamedanske  Lande. 


Touaregkvinden  har  selv  en  afgørende  Indflydelse,  naar 
hun  skal  giftes.  Uden  hendes  Indvilligelse,  ja  man  kunde 
gerne  sige,  uden  at  hun  selv  har  valgt  sin  Mand,  bliver  hun 
ikke  bortgiftet,  ja  til  Trods  for  Koranen  har  hun  dog  vidst 
at    tvinge    sin    Ægtefælle    til    kun    at    tage    hende    alene    til 

Hustru. 

Blandt  de  vestlige  Touaregstammer  i  Sahara  er  Mono- 
gamiet så  indgroet,  at  det  har  givet  Anledning  til  følgende 
Talemåde:  »Den  Mand,  som  tager  to  Hustruer  hidlokker 
Døden  under  sit  Telt.« 

Skilsmisse,  der  blandt  Muhamedanerne  ellers  er  så  let  at 
erholde,  kendes  næsten  ikke  blandt  Touaregerne  og  er  iøvrigt 
meget  vanskelig  at  opnå.  Den  kan  kun  finde  Sted  efter  at 
der  har  været  nedsat  en  Voldgiftsret,  bestående  af  fire 
Personer,  to  for  hver  af  Ægtefællerne. 

Touaregkvinden  er  ikke  sin  Mands  Slavinde,  hun  er 
hans  Ligestillede,  sidder  ved  hans  Side  under  Måltidet  og 
kan  ganske  ene  foretage  lange  Rejser,  thi  hun  holdes  ikke 
afspærret  som  Araberinden. 

Medens  Manden  færdes  på  de  lange  Rejser  med  Kara- 
vanerne eller  for  at  plyndre  og  røve,  sidder  hun  hjemme  og 
styrer  Bedriften.  Men  ikke  nok  dermed,  hun  studerer  i  de 
gamle  Overleveringer,  er  højt  oplyst,  og  er  fremfor  Manden 
inde  i  gammel  Sæd   og  Skik,    ligesom   hun    forståer   at   læse 


*)  Duveyrier:  Les   Touareg  du  nord.    Capt.  Bissuel:  Les   Touareg  de  t ouest, 
Larp-eau :   Le  Sahara  algérien. 

og  skrive  Touaregsproget.  Kort  sagt  hun  er  den,  der 
bevarer  Traditionen  og  som  kender  Litteraturen,  ja  under- 
tiden sidder  hun  inde  med  den  højeste  Magtfylde  i  Stammen. 

Duveyrier  fortæller,  at  blandt  de  østlige  Touareg- 
stammer  tages  Kvinderne  med  på  Råd,  når  der  holdes  For- 
samling i  Stammerne,  akkurat  ligesom  i  gamle  Dage  Iberernes 
Kvinder. 

I  Kampen  er  det  mangen  Gang  Frygten  for  Kvindernes 
Hån,  der  driver  Mændene  til  at  gøre  de  yderste  Anstrengelser 
for  at  hjemføre  Sejren. 

»Dette  Træk  genkalder  i  Erindringen  Iberernes  unge 
Piger,  som  valgte  deres  Mænd  blandt  de  tapreste  Krigere.« 

Det  er  Moders  Liv  alene  som  forædler,  og  Børnene  til- 
høre Kvindens  Familie.  En  Søn  f.  Eks.  af  en  ædelbåren 
Kvinde  og  en  Slave  regnes  for  fribåren,  en  Søn  af  en  Slav- 
inde og  en  fri  Mand  bliver  Slave.  Dog  har  enkelte  Stammer 
for  sidstnævnte  Afkom  skabt  en  særegen  Kaste  Iradjenaterne, 
der  vel  ere  Slaver,  men  dog  fritagne  for  visse  Byrder. 

Lad  os  føje  til,  at  Kvinderne  selv  ere  Herre  over 
deres  Gods. 

Arvefølgen  i  Stammerne  går  fra  en  Mand  til  dennes 
Broder,  eller  i  Mangel  af  en  sådan,  til  den  Afdødes  Søster- 
søn —  men  derimod  ikke  til  direkte  Afkom. 

I  et  sligt  Samfund  taales  kvindelige  Udskejelser  ikke,  de 
straffes  simpelthen  med  Døden.  Kaptajn  Bissuel  fortæller,  at 
en  Indfødt  i  5(f/{/'-Egnen  havde  dræbt  sin  Søster,  der  var 
bleven  overbevist  om  Hoer,  i  Følge  Faderens  Befaling. 
Både  Fader  og  Søn  begræd  den  stakkels  Skyldige,  men 
vare  overbeviste  om  kun  at  have  gjort  deres  Pligt. 

På  den  anden  Side  eksisterer  »/^  droit  du  Seigneur«. 
efter  Duveyrier  hos  Touaregerne  overfor  deres  Negerslav- 
inder. Forinden  disse  blive  gifte,  må  de  nemlig  give  sig 
hen  til  deres  Herre.  —  En  lignende  Skik  omtales  af  Herodot 
hos  Adyrmac hider 7ie  i  Nærheden  af  Ægypten. 

De  vestlige  Touareger  anse  dog  denne  Skik  for  for- 
agtelig. 

Touaregen  må  give  sin  Hustru  en  Medgift,  hvis  Størrelse 
varierer.  De  vestlige  Touareger  give  f.  Eks.  mindst  seks 
Kameler,  en  Negerinde  og  en  fuldstændig  Klædning. 

Sådan  ere  i  store  Træk  Touaregernes  Skikke.  De  have 
talrige  Tilknytningspunkter  til  de  mystiske  Amazoner,  ligesom 
til  Iberernes  i  Oldtiden. 

Blandt  Baskerne  spiller  endnu  Manden  en  underordnet 
Rolle.  Kvinden  er  den  dominerende  og  har  Magten  i  Huset. 
»Manden  er  hendes  første  Tjener.«  Han  har  kun  til  Huset 
bra-t  sin  Person  og  sit  Arbejde  samt  Betingelsen  for  Afkom. 


Araberne. 


Araberne  i  Tunis  ere  ligesom  i  Algier  næsten  alle 
Nomader.      De   bo  nærmest  i  den   sydlige  og  midterste  Del 

af  Regentskabet. 

De  kendes  på  deres  høje,  slanke  Vækst,  deres  muskuløse, 
magre   Legeme   og   deres   smukke,    værdige   og   ædle  Frem- 

træden. 

Araberens  Ansigt  er  smalt,  Næsen  er  krum,  Læberne 
fine  og  prydet  med  et  sparsomt  sort  Skæg;  de  sorte  Øjne 
er  livlige,  men  Udtr>'kket  er  listigt. 

Araberkvinden  har  et  smukt,  velformet  Legeme,  men 
hun  er  lille  af  Vækst.  Hendes  Ydre  er  i  det  hele  taget  ^til- 
talende, dog  taber  hun  sig  hurtigt,  thi  allerede  i  Tyvears- 
alderen  er  hun,  på  Grund  af  det  hårde  Arbejde,  gammel  og 
grim.  I  Almindelighed  må  hun,  i  Modsætning  til  Berber- 
kvinden, gå  tilsløret. 

De  tunesiske  Arabere  indtoge  lige  til  Franskmændene 
kom  ofte  en  SærstUling,  der  udviklede  hos  dem  særegne 
Tilbøjeligheder. 

Da  Beyernes  Magt  nemlig  var  altfor  svag  til,  at  de 
selv  kunde  inddrive  Skatterne,  knyttede  de  Grupper  at 
nomadiserende    Arabere    til    sig    som    deres    Hjælpetropper. 

Disse  Stammer  fik  da  Betegnelsen  Maghzem,  vare  omtrent 
fritagne  for  Skat  og  modtoge  en  Betaling  in  natura  af  Olie, 
Dadler  o.  s.  v.  Til  Gengæld  forpligtede  de  sig  til  at  gå  løs 
på  de  Røverbander  (djichs),  som  hyppig  hærgede  Landet; 
havde  de  Held  med  sig,  tilhørte  Byttet  dem.  Deres  egentlige 
Bestemmelse  var  dog  at  hjælpe  Beyens  egne  Soldater  med 
Skatternes  Inddrivelse.  Denne  Inddrivelse  udartede  snart  til 
en  ren  Plyndring.  Den  mindste  Forrettighed  de  havde,  var 
Retten  til  Diffa  og  Alfa,  det  vil  sige  til  Gæstfrihed  for  dem 
selv  og  deres  Hest,  og  den  lode  de  sig  betale  i  videste  For- 
stand.    Som  oftest  plyndrede  de,  hvor  de  kom. 

Den  hellige  By  Kairvvan  blev  således  f  Eks  oftest 
brandskattet. 

Sæderne  ere  i  Reglen  meget  slappe.  Rov  af  gifte 
Koner  og  Piger  er  almindelig,  ligesom  Ægteskabsbrud  hører 
til  Dagens  Orden. 

Den  Opdragelse,  som  Araberkvinden  får  i  Teltet,  er  just 
ikke  egnet  til  at  give  hende  moralske  Begreber  i  så  Hen- 
seende. Den  unge  Pige  er  fra  sin  pureste  Ungdom  Vidne  til 
så  meget  af  den  Slags  Forhold  mellem  Mand  og  Kvinde, 
som  vi  finde  anstødeligt.  Hun  er  i  Virkeligheden  den  Dag 
hun  bliver  gift  allerhøjst  jomfruelig  med  Hensyn  til  sit 
Legeme;  men  det  forlanges  også. 

Medens  Manden  har  alle  mulige  Rettigheder  over  hende, 
har  hun  kun  som  hans  Hustru  den  ene,  at  han  skal  give 
hende  Guds  Part  (El-håk- Allah),  det  vil  sige,  han  skal  op- 
fylde sine  ægteskabelige  Pligter  mod  hende,  hvis  ikke,  kan 
hun  forlange  Skilsmisse,  og  det  hænder  ikke  så  sjelden. 

Efter  at  Loven  om  Slaveriets  Ophør  var  kundgjort, 
giftede  Mændene  i  nogle  Stammer  sig  med  deres  Negerkvinder 
for  på  denne  Måde  at  omgå  Loven.  Men  nu  hændte  det, 
at  disse  kom  til  Dommeren  og  klagede  over,  at  Ægte- 
skabet ikke  var  fuldbyrdet. 

Skønt  Araberne  som  fremmede  altid  have  været  i 
Minoritet  i  Berbernes  Land,  vare  de  dog  Herrer  i  Landet 
lige  til  Franskmændene  kom.  De  have  jevnt  udbredt  sig  på 
alle  åbne  Sletter  og  lave  Højsletter.    De  stadig  på  hinanden 

følgende  Vandringer  fra  Øst  til  Vest  have  affødt  stadige 
Forandringer  af  Stammernes  Områder.  Den  ene  Stamme  har 
presset  den  anden  længere  mod  Vest.  Allerede  længe  før 
iMuhameds  Tid  var  der  sket  slige  Indvandringer,  men  de 
toge  først  rigtig  Fart,  da  efter  hans  Tid  Erobringen  af 
Landet  og  Omvendelsen  fandt  Sted.  Først  længe  efter  fuld- 
endtes denne  store  Folkevandring,  midt  i  det  elvte  Århundrede, 
og  der  medfulgte  da  både  Mongoler  og  Ægyptere.  Men 
en  slig  Flodbølge  frembringer,  når  den  støder  imod,  et  til- 
bagegående Bølgeslag.  Da  Stammerne  kom  til  Atlanterhavets 
Bred  ved  det  yderste  Marokko,  måtte  de  tilbage  igen. 
Netop  de  Stammer,  som  gøre  sig  til  af  at  have  den  ældste 
Afstamning,    nemlig    »Profetens   Efterkommere«,    Chorfa'erne 

ere  just  dem,  som  have  været  i  Marokko,  inden  de  vendte 

tilbage  mod  Øst. 

Forovrigt  har  en  anden  tilbagegående  Bølge  hidført  de 
»Arabere«,  der  erobrede  Spanien,  og  som  senere  bleve  ud- 
jagne  derfra. 

Dog  disse  spanske  »Arabere«  vare  for  største  Delen  Ber- 
bere, der  vare  revne  med  af  Strømmen  mod  Vest  og  som  nu 
vendte  tilbage  efter  et  langt  Ophold  på  den  iberiske  Halvø, 
blandet  med  dette  Lands  Folk:  Ligurer,  Iberer,  Kelter  og 
Vestgother. 

De  fleste  af  disse  Flygtninge,  der  i  Berberiet  kendes 
under  Navnet  Andaluser ,  satte  sig  ned  i  Byerne,  hvor  de 
tilførte  de  allerede  blandede  Maurer  et  nyt  Element.  I  Tunis 
ere  disse  spanske  Maurer  stærkest  repræsenterede. 

Det  er  ganske  naturligt,  at  der  i  et  Land,  som  så  ofte 
har  været  hærget  og  befolket  af  nye  fremmede,  der  endnu 
ikke  helt  ere  voksede  sammen,  ingen  Patriotisme  kan 
findes,  som  i  vore  europæiske  Lande.  Det  er  da  også  som 
Muselmænd,  at  alle  disse  Folkeslag  have  sluttet  sig  sammen 
i  Kamp  mod  de  Kristne.  Indbyrdes  ere  de  ofte  fjendt- 
lige nok. 

Muhameda7iismen . 

Lige  så  sikkert  det  er,  at  alle  de  forskellige  Berber-  og 
Araber-Racer  i  Tunis  hver  have  bevaret  meget  af  deres 
Ejendommeligheder,  lige  så  afgjort  er  det  også,  at  for  den 
fremmede,  der  første  Gang  kommer  til  Landet,  ser  det  ud, 
som  om  de  vare  smeltede  sammen.  Denne  Sammensmelt- 
ning er  Religionens  Værk,  thi  Muhamedanismen  har  lagt  lige 
som  et  Slør  over  det  ganske  Land. 

Muhamed  har  gennem  Koranen  givet  selv  de  dagligdags 
Handlinger  et  religiøst  Præg  og  på  en  beundringsværdig 
Måde  presset  alle  de  Folkeslag,  som  bleve  »Troende«,  ind 
i  en  Levevis,  som  lidt  efter  lidt  har  dannet  dem  alle  til  et 
ensartet  Stof,  så  meget  end  nedarvede  Tilbøjeligheder  og 
Skikke  have  kæmpet  og  endnu  kæmpe  derimod. 

Det  Træk,  som  synes  dybest  at  have  sat  sit  Mærke  i 
disse  forskellige  Folkeslag,  der  ere  blevne  Musselmænd,  er 
Personens  gåen  op  i  Religionen  og  Familiens  Organisation. 

Hele  Islamismens  stivnende  Indflydelse  på  Samfundet 
udtrykkes  i  det  Ord  -»Mektoiib«  (det  stod  skrevet).  Fa- 
talismen har  dræbt  alt  Initiativ,  alt  Fremskridt.  Det  er  lige 
meget  hvordan  man  bærer  sig  ad:  det  stod  skrevet. 

P'or  Muselmanden  er  Autoriteten  af  guddommelig  Op- 
rindelse. Religionen  byder  ligefrem,  at  enhver  skal  bøje  sig 
for  Autoriteten.  Dette  har  affødt  den  mest  fuldkomne 
Absolutisme  lige  fra  Beyen,  hvis  Titel  er  »Den  af  Gud  ud- 
valgte og  Besidderen  af  Kongedømmet  Tunis«,  til  den  laveste 
Embedsmand. 

Og  clog,  Åget  kunde  blive  for  tungt  —  da  rejste  de 
Undertrykte  sig  og  gjorde  Oprør,  som  det  så  mange  Gange 
er  sket. 

Den  religiøse  Indflydelse  viser  sig  ved  Forholdet  over 
for  Sindssyge.  De  betragtes  som  hellige,  hvorfor  man 
må  tåle  alt  af  dem.  Deraf  følger  ligefrem,  at  Antallet  af 
Gale,  eller  foregivne  Gale,  er  meget  stort.  Man  er  ikke 
blot  lykkelig  ved  at  kunne  yde  dem  Gæstfrihed,  men 
de    kunne    tage,     hvad     de     ville     i    Huset.       Dette     fører 

undertiden  meget  vidt.  For  nylig  fandt  en  Gal  i  Tunis  på 
at  erklære  en  Del  Huse  i  Interdikt.  Øjeblikkelig  flygtede 
Beboerne  ud  og  vare  ikke  til  at  formå  til  at  vende  tilbage. 

Dette  Individ  fik  endvidere  den  sublime  Idé  at  danne 
en  Barrikade  tværs  over  en  af  de  mest  befolkede  Gader  ved 
Hjælp  af  Døre,  som  han  løftede  af  Hængslerne. 

Ingen  rørte  sig  for  at  forhindre  ham  heri,  og  Politiet 
måtte  til  sidst  skride  ind  for  at  få  Ende  på  Sagen. 

At  de  Gale  få  Lov  at  stjæle  i  Fred,  kan  man  endda 
forstå,  men  Muselmanden,  som  er  så  skinsyg,  når  det  gælder 
hans  Kone  eller  Datter,  protesterer  ikke  en  Gang,  hvis  sådan 
en  Gal  skulde  finde  på  at  fatte  Kærlighed  til  en  af  disse. 
Ja,  der  eksisterer  ligefrem  en  ren  og  skær  religiøs  Prostitu- 
tion til  Fordel  for  den  Gale.  De,  der  have  været  Gen- 
stand for  en  sådans  Efterstræbelser,  prise  sig  lykkelige,  som 
om  Forsynet  havde  vist  dem  en  særlig  Nåde.  Dr.  BertJwlon 
fortæller,  at  en  af  hans  V^enner  i  det  indfødte  Kvarter  i 
Tunis  på  åben  Gade  har  været  Vidne  til,  at  en  Kvinde  har 
givet  sig  hen  til  en  Gal. 

Ja,  i  en  Landsby  på  Øen  Djerba  dannede  de  Indfødte 
ligefrem  en  Kreds  om  Parret  og  dækkede  for  dem  med 
deres  Burnusser,  idet  de  taktfuldt  vendte  Ryggen  til. 

Medens  det  altså  ligefrem  er  en  fortjenstfuld  Gerning 
for  en  Kvinde  at  give  sig  hen  til  en  Gal,  selv  offentlig  — 
er  det  værd  at  huske  på,  at  det  er  en  Forbrydelse  selv  for 
en  prostitueret  Kvinde  at  sælge  sig  til  en  Kristen.  Koranen 
siger  jo: 

»Giv  ikke  eders  Døtre  hen  til  de  V^antro,  så  længe  de 
ikke  ere  blevne  troende«. 

De  prostituerede  Kvinder  ere  i  det  hele  taget  slet  ikke 
Genstand  for  Foragt  —  tværtimod,  de  komme  i  Familierne 
for  at  danse  ved  Festerne  og  blive  ofte  gifte;  men  de  må 
da  gennemgå  en  Renselse,  som  beståer  i,  at  de  tre  Måneder 
holdes  afspærrede  —  simpelthen  for  ikke  at  bringe  andres 
Børn  til  deres  Ægtemand. 

Profeten  har  organiseret  Familien,  som  den  passede  bedst 
for  de  Nomade-Stammer,  der  vare  bestemte  til  at  gøre  de 
store  Erobringer.  Han  påbød  de  erobrede  Folks  Forsvinden 
i  Familien.  Medens  de  erobrede  Mænd  enten  bleve  dræbte 
eller  i  heldigste  Tilfælde  gjorte  til  Slaver,  lod  man  Kvinderne 
gå  ind  i  Familien. 

Dette  er  Grunden  til,  at  Islam  så  hurtig  har  erobret 
Nordafrika. 

For  at  sikre  Eenhed  i  Familien,  der  var  sammensat  af 
saa  spredte  Elementer,  er  Manden  bleven  forsynet  med  den 
m.est  absolute  Myndighed. 

Han  gifter  sig  ikke,  men  han  køber  sin  Kone,  som  bliver 
hans  Ejendom. 

Han  er  ubetinget  hendes  Herre  og  kan  maltraktere 
hende,  dræbe  hende,  når  hun  er  ham  utro,  uden  at  der 
krummes  et  Hår  på  hans  Hoved.  Kun  skal  han  give  hende 
»Guds  Part«,  for  at  Slægten  kan  formeres. 

Nu  ere  Forbrydelser  mod  Kvinderne  sjeldnere  af  Frygt 
for  de  Franske,  men  da  der  ikke  haves  legalt  Ligsyn,  kan 
der  begåes  mange  Mord,  uden  at  de  blive  opdagede. 

Religionens  Indflydelse  først  og  fremmest,  men  også 
Samlivet  gennem  Slægtled  under  ens  Forhold,  har  udslettet 
meget  af  det  Karakteristiske  for  de  indfødte  i  Tunis.  Mange 
Berberstammer  ere  blevne  fuldstændig  arabiserede,  og  på  den 
anden  Side  ere  mange  Araberstammer  blevne  berberiserede, 
ja,  der  er  Stammer,  som  bestå  af  Underafdelinger,  om 
hvilke  man  godt  véd,  at  nogle  ere  Berbere,  andre  Arabere. 

Af  de  religiøse  Broderskaber,  som  der  findes  så  utallige 
af  indenfor  Islam,  er  der  forholdsvis  få  i  Tunis.  Der  er 
Tidyanya'er,  Medaniya'er  ogAissaoua'er,  foruden  at  der  rundt 
om  lever  mange  Chorfoaer. 

I  Byerne  er  der  mere  Fanatisme  end  på  Landet,  »det 
er  dem,  der  kunne  læse  og  skrive,  som  ere  de  værste«. 

For  Resten  træffer  man  mange  Skikke  og  Reminiscencer 
fra  en  ældre  Periode,  før  Muhamedanismen  blev  påtvunget 
Tuneserne.      Man    ser   f  Eks.   Folk   behænge   hellige  Træer 

med  Klude,  mange  frygte  »et  ondt  Øje«  eller  holde  Fem- 
tallet i  Ære,  som  et  ualmindelig  heldigt  Tal.  Derfor 
sætter  man  Mærker  af  sine  fem  Fingre  på  Husene  for  at 
beskytte  disse.  Ja  det  er  ikke  sjeldent,  at  en  Mand,  der  har 
mange  flere  Børn  end  fem,  siger,  når  han  spørges  om  An- 
tallet, »at  han  har  fem«,  for  ikke  at  blive  nødsaget  til  at 
nævne  et  uheldigt  Tal. 

Varer  det  forlænge,  inden  der  falder  Regn,  tages  der 
Tilflugt  til  Besværgelser,  ja  det  hænder,  at  man  dypper 
Kaide^'n  i  en  Kilde'  for  at  hans  Skæg  skal  blive  vådt,  det 
giver  nemlig  Regn. 


Maurer. 


Intet  Steds  er  Udslettelsen  af  Racemærket  foregået  så 
grundig  som  i  Byerne,  thi  der  er  opstået  en  hel  ny  Race, 
Bybeboerne:    >,  Maurerne <.'~,    der,    som  sagt,    have  opslugt  alle 

andre. 

Medens  Befolkningen  i  det  Indre  af  Landet  har  und- 
gået så  nogenlunde  at  blive  blandet  med  nye  Elementer 
lige  til  Araberne  kom,  er  dette  aldeles  ikke  Tilfældet  i 
Byerne,  hvor  fremmede  Handelsmænd  have  sat  sig  fast  og 
blandet  sig  med  Stedets  Beboere. 

Blandt  Maurerne  i  Byerne  findes,  som  omtalt,  de  så- 
kaldte Andaluser.  der  ere  udjagne  af  Spanien.  Flere  af  disse 
fornemme  Familier,  der  omhyggelig  have  bevaret  deres 
Genealogi,  og  som  endnu  gemme  Nøglerne  til  deres  Huse  i 
Sevilla  og  Granada,  ere  selvfølgelig  blandede  ved  Giftermål, 
men  de  holde  Traditionen  vedlige  i  den  Grad,  at  mange 
udøve  den  samme  Beskæftigelse  som  Forfædrene  i  Spanien^ 
Gartnerne  i  Tebourba  f.  Eks.  stamme  fra  Gartnerierne  ved 
Guadalqmvir:  medens  Pottemagerne  ved  Nebel  stamme  fra 
Malagas  Pottemagere. 

I  Maurerbefolkningen   er   også   indgået   mange  Slaver  at 

alle  Nationaliteter. 

Maurernes  Hudfarve  er  lys  eller  sjeldnere  olivengul,  de 
ligne  Syd-Italienere  eller  Spaniere.  Deres  Hovedform  er 
oval,  Næsen  lang,  de  have  tætte  Øjenbryn  og  meget  sort 
Skæg.  De  ere  af  Middelhøjde,  velbyggede,  bevæge  sig  med 
Anstand  og  Ynde.  De  anses  for  hæderligere  end  Jøder  og 
Kristne  og  vare  i  sin  Tid  bekendte  for  deres  gode  Behand- 
ling af  Slaverne.  De  ere  dygtige  Handelsfolk,  godt  oplærte, 
men  deres  Moralitet  er  ikke  stor.  I  gamle  Dage  var  Byen 
Tunis  det  store  Marked,  som  Befolkningen  i  Sudan  søgte. 
Der  var  ingen  Ting  der  duede,  når  det  ikke  var  lavet  af 
en  Tunsi. 

Det  tyrkiske  Element,  der  repræsenteredes  af  Beyen  og 
hans  Livvagt,  er  nu  forlængst  hørt  op  at  have  nogen  Ind- 
flydelse på  Maurerracen  i  Tunis.  Nu  ser  man  aldrig  mere 
rigtige  Tyrker  i  Landet.  I  Byerne  derimod  findes  nogle 
Efterkommere  af  tyrkiske  Militssoldater  og  Tuneserinder,  det 
er  de  såkaldte  Kourouglis ;  de  ere  dovne,  forfængelige  og 
uvidende,  hvorfor  de  ikke  ere  meget  agtede. 

Forøvrigt  ere  Maurerne,  eller  Bybefolkningerne  i  det  hele 
taget,  ikke  nær  så  kraftige  og  energiske  som  Nomader  og 
Bjergboer;  deres  Sæder  ere  blodagtigere,  og  de  ere  mere 
dovne. 

Egentlige  Forbrydelser  mod  Person,  som  Drab  og  Mord, 
ere  meget  sjeldne  i  Byerne;  men  Drukkenskab  hersker  i 
Smug,  og  Sædelighedsforbrydelser  ere  hyppige. 


Jøder. 


Landets  gamle  Beherskere  Carthagenienserne  og  Romerne, 
som  bedækkede  Landet  med  Byer,  Forter  og  Monumenter, 
have  ikke  des  mindre  ikke  efterladt  sig  noget  tydeligt 
Spor  i  de  nuværende  Beboeres  Udseende,  ejheller  kendes 
nogen  Tradition  i  Stammerne  om  dem. 

Lige  så  lidt  minder  noget  om  Vandaler  og  Gother,  dog 
have  de  nyeste  Undersøgelser  vist,  at  der  loruden  Arabere 
tillige  findes  en  Del  andre  Semitter. 

Den  allerældste  Tilførsel  af  semittisk  Blod  hidrører  åben- 
bart fra  Fønicierne.  Dem  skylder  man,  at  mange  af  de 
Typer,  som  ses  på  kaldæiske  og  assyriske  Ruiner,  nu  findes 
spredte  i  Tunis. 

Samtidig  med  Fønicierne  må  vi  nævne  Jøderne.  De 
ældste  ere  sandsynligvis  komne  til  Berberiet  sammen  med 
hine,  men  senere  ere  de  blevne  forøgede  efter  Titiis  Erob- 
ring af  Jerusalem. 

Man  ved  forøvrigt,  at  mange  Berberstammer  gik  over 
til  Jødedommen  og  forbleve  Joder  selv  efter  Arabernes  Erob- 
ring. Derfor  træfter  man  heller  ikke  i  Tunis  den  i  Europa 
kendte  klassiske  Jodetype. 

Næst  efter  Muhamedanerne  ere  Jøderne  talrigst  repræ- 
senterede i  Berberiet. 

De  gruppere  sig  i  betydelige  Samfund  ikke  blot  i  Byen 
Tunis,  men  også  i  alle  andre  Byer  samt  på  Øen  Djerba. 
Mulig  ere  de  iblandede  Blod  af  de  gamle  Carthageniensere. 

Endvidere  findes  en  stor  Del  Jøder,  der  i  sin  Tid  bleve 
udjagne  af  Spanien  og  Portugal;  de  kaldes  Grajia  efter  deres 
betydeligste  Handelsby  i  Spanien. 

Disse  Granaer  stå  under  de  fremmede  Konsulers  Be- 
skyttelse og  have  derfor  ikke  haft  noget  at  klage  over;  der- 
imod ere  de  gamle  Jøder  uheldigt  stillede  og  have  døjet 
meget,  så  meget,  at  enkelte  Slægter  i  sin  Tid  afsvore  Jøde- 
dommen for  at  blive  Muhamedanere.  Dette  ere  de  endnu, 
men  de  søge  dog  altid  deres  tidligere  Stammefrænder. 
Andre  Joder,  som  f  Eks.  på  Djerba  have  modificeret  deres 
Gudsdyrkelse,  de  tilbede  Helgene  og  holde  de  muhamedanske 
Marabutter  i  Ære. 

En  særegen  Hovedbeklædning  skelner  de  Joder,  der 
ingen  Rettigheder  have,  fra  dem,  der  stå  under  Konsulernes 
Beskyttelse.  Det  er  en  Skæbnens  Ironi,  at  mange  Jøder 
have  givet  sig  under  spansk  Beskyttelse,  fordi  de  vidste,  at 
i  Spanien  var  deres  gamle  Hjem.      Nu  beskyttes  de  altså  af 

det  Land,  som  fordum  jog  dem  ud.  Noget  lignende  er  sket 
med  algierske  Jøder  i  Tunis,  som  have  givet  sig  under 
fransk  Beskyttelse. 

Alle  tunesiske  Jøder  følge  det  gamle  spanske  Ritual. 
De  ere  fredelige  og  skikkelige,  dertil  slet  ikke  så  penge- 
gridske,  som  andre  af  deres  Troesfæller,  men  de  ere  dygtige 
til  at  benytte  en  gunstig  Lejlighed,  når  det  gælder  at  tjene 
Penge,  eller  når  deres  Industri  kan  udvides.  Derfor  er 
Handelen  for  en  stor  Del  i  deres  Hænder. 

I  hele  Regentskabet  er  over  50,000  Jøder,  som  formere 
sig  stærkt. 

I  Byen  Tunis  er  Ghetto e7i,  det  Kvarter,  der  var  dem 
anvist,  og  hvor  de  vare  internerede,  alt  forlængst  bleven  for 
lille,  og  nu  brede  Jøderne  sig  i  alle  Kvarterer.  Mange  Boder 
i  Bazarerne  have  de  erobret  fra  Maurerne. 

Det  jødiske  Samfund  er  meget  interessant  at  studere, 
og  man  forbauses  over  at  se,  hvor  lidt  de  i  mange  Retninger 
ligne  deres  Troesfæller  andet  Steds. 


Klædedragten . 

Landbefolkningens  Kvindedragt. 

(Arabere.  —  Berbere.) 

Overalt  i  hele  Tunis  bærer  Landbefolkningens  Kvinder, 
uafhængig  af,  om  de  ere  af  Berber-  eller  Araberrace,  een 
og  samme  Dragt,  der  må  være  omtrent  den,  som  Græker- 
inderne bare  i  Oldtiden. 

Grækerindens  ældste  Dragt  består  af  den  såkaldte  Peplos*) 
(ninloq)  »et  vidt  omhyllende  Gevandt«,  der  sammenholdes  af 
et  Bælte  om  Livet  (;'(<»'»;).  Til  Sammenhæftning  på  Skuldrene 
tjene  Nåle  {n^qmai  og  Iv^xai).  Som  Hovedbeklædning  eller 
Smykke  nævnes  et  Slags  Pandebånd  (/^j'^suj'oj')  eller  Slør. 
Desuden  omtales  Ørenringe,  Halsbånd,  Armbånd  m.  m. 


*)  Af  Dr.  E.  F.  Bojesens  Håndbog  i  de  græske  Antiquiteter. 

Peplos  &n   bestod    af  et   stort  Stykke  Tøj,    der   ikke   var 
sammensyet.     Det  hylledes  om  Legemet  fra  den  ene  Side. 

Tuneserkvindernes  Dragt  er  nu  til  Dags  den  samme. 
Den  beståer  af  den  såkaldte  Mlhalfa,  der  svarer  til  Peplos  qvl. 
Det  er  et  langt,  smalt,  firkantet  Stykke  Tøj,  der  vindes  om 
Legemet  således,  at  det  dækker  hele  Ryggen  og  Skuldrene. 
Den  ene  Ende  føres  frem  på  Brystet  og  falder  ned 
over  Underlivet,  den  anden  Ende  føres  ligeledes  frem  om 
Legemets  nederste  Del.  Stykket  er  meget  langt  og  hænger 
i  Folder,  således  at  Siderne  tildels  ere  blottede.  Medens 
Grækernes  Peplos  sammenholdtes  af  Fibulaer  på  selve  Skul- 
drene, er  Mlhalfa'ens  Spænder  anbragte  lidt  foran  på  den 
øverste  Del  af  Brystet.  Grækerindens  Nakke  var  fri,  medens 
hendes  Over-Bryst  var  dækket.  Hos  Tuneserkvinden  er  det 
omvendte  Tilfældet.  Med  andre  Ord  Mlhalfaen  er  kun  en 
Peplos,  som  er  trukket  frem  efter. 

Mange  Tuneserkvinder  bøje  Mlhalfaens  på  Brystet 
anbragte  Endestykke  således,  at  det  danner  en  folderig  Om- 
bøjning  ned  over  Brystet,  andre,  således  f  Eks.  i  flere  af 
Matmatalandsbyerne,  undlade  dette,  men  anbringe  så  et  løst, 
mindre,  firkantet  Stykke  Tøj,  Katfiaen,  på  Brystet.  Det 
fæstes  til  de  omtalte  Spænder. 

Enkelte  Steder,  som  i  Khroumirbjergene,  er  Mlhalfaen 
dannet  af  to  Stykker  Tøj,  et  For-  og  et  Bagstykke,  som 
holdes  sammen  af  Brystnålene.  Over  Nakken  og  Skuldrene 
lægges  et  lidt  større  Tørklæde.  Mlhafaen  sammenholdes  om 
Livet  af  et  langt  uldent  Bælte,  der  som  oftest  er  lyst  eller 
hvidtfarvet. 

Medens  Klædningen  til  daglig  i  Reglen  er  af  Uld  og 
mørkt  blåtfarvet,  bæres  til  Højtid,  Brylluper  o.  s.  v.  lyst- 
farvede,  røde,  gule  eller  spraglede  Stoffer  af  Silke,  Bomuld 
eller  Uld. 

Over  Hovedet  lægges  i  de  fleste  Egne  et  Tørklæde 
(Tadchiraj.  Det  omvindes  med  en  Turban  (Åssaba),  som 
beståer  af  et  langt  Stykke  Tøj,  der  ofte  er  prydet  med 
Mønter  eller  Smykker.  Over  dette  anbringes  igen  et  stort, 
ofte   broderet   Klæde,    i    hvilket  Ansigtet    hylles   (Beghnoiikj. 

Daniel   Bruun.  '7 

I  Almindelighed  bære  Tuneserkvinderne  intet  Undertøj, 
i  alle  Tilfælde  ikke  til  daglig  på  Landet.  Ved  festlige  Lejlig- 
heder, ligesom  ofte  i  Oase-Byerne,  tage  de  en  hvad  Chemise 
(Siiira)  på.  Den  har  korte  eller  ingen  Ærmer.  En  Brud 
bærer  i  Reglen  en  lignende.  Denne  Brudechemise  (Gomedj), 
der  ofte  er  bestemt  til  at  spadsere  rundt  i  Landsbyen  efter 
Bryllupet,  er  ved  Halsåbningen  prydet  med  sorte,  gule,  blå 
eller  røde  påsyede  Strimler  af  Silke  eller  Bomuld. 

Til  daglig  bruges  ingen  Tøfler,  man  gåer  med  nøgne 
Fødder.  Ved  Fester  tage  Kvinderne  gule  Sko  uden  Hæle 
på  (Balg ha). 

Smykkerne  ere  for  de  fattigere  af  Messing,  Kobber  eller 
Horn,  for  de  blot  nogenlunde  velstående  ere  de  af  Sølv  og 
i  heldigste  Tilfælde  tillige  af  Guld. 

Om  Halsen  bæres  ofte  Glasperler,  i  Ørene  store,  smalle 
Ringe  (Khoras,  udt.  Kors),  om  Håndleddet  bredere,  åbne  do. 
(Addide) ;  endelig  om  Ankelen  tunge,  store  Ringe,  de  såkaldte 
Kralkral.  der  ligeledes  som  oftest  ere  åbne. 

Til  at  fæstne  Mlhalfaen  ved  Skuldrene  bruges  som 
Regel  større  Nåle,  der  bestå  af  en  gennembrudt  Cirkelring, 
på  hvilken  er  anbragt  en  Nål  (Khlell). 

På  Brystet  bæres  Sølvkæder  (Ghomra)  med  påhængende 
Mønter  eller  Plader.  De  ere  fæstede  til  Brystnålene.  Alle 
disse  Smykker  laves  af  Jøder  i  Byerne  eller  Oaserne,  og  ere 
forarbejdede  ret  kunstfærdig. 

Kvinderne  bære  i  Reglen  ikke  Stråhat.  En  sådan 
bruges  dog  af  Berber-Kvinderne  på  Øen  Djerba.  Den  skal 
fuldstændig  ligne  dem,  der  sees  på  enkelte  af  Tanagrafigurerne 
fra  Grækenland. 

På  Djerba  bruges  halvmåneformede  Brystsmykker,  for- 
mentlig indførte  fra  Tripolis,  ligesom  også  Smykker  af 
Filigranarbejde  fra  Zarzis. 

Kvinderne  bære  ofte  et  lille  Spejl ,  knyttet  til  Bryst- 
spænderne, desuden  have  de  Redskaber  til  Opbevaring  af 
Henna  og  Koheul. 

Når  de  hente  Vand   i   de   store  Krukker,  bære  de  disse 

hængende  på  Ryggen  i  et  Bånd  om  Panden  eller  også  i 
Enden  af  Turbanen,  som  de  da  løse  op. 

Håret  er  ikke  sat  op;  det  dækkes  af  Klæde  og  Turban. 
En  sjelden  Gang  ser  man  Kvinderne  anvende  Stromper.  Er 
Foret  slemt,  bruges  enkelte  Steder  Trætøfler.  Khroumirerne  ere 
Mestre  i  at  udskære  sådanne. 

Medens  mange  af  de  nævnte  Klædningsstykker  fabrikeres 
og  væves  af  Kvinderne  i  de  Egne,  hvor  de  bruges,  komme 
andre  fra  Tripolis,  Sudan  eller  Europa.  Dog  i  Hovedsagen 
bruger  Tuneserkvinden  på  Landet,  hvad  hun  selv  kan  til- 
virke. 

I  Matmatabjergene  og  de  nærliggende  Oaser  købte  jeg 
således  en  hel  Dragt  sammen,  der  var  lavet  på  Stedet,  for 
en  Del  dog  af  indførte  Stoffer. 

Det  skal  bemærkes,  at  Berberkvinden  overalt  gåer  friere 
omkring  end  Araberkvinden ,  derfor  er  hun  også  ofte  util- 
sløret —  dog  ere  de  fleste  Stammer  efterhånden  blevne  så 
meget  arabiserede,  at  man  også  i  den  Retning  følger  Trop,  i 
alle  Tilfælde  i  Nærheden  af  Byerne,  thi  i  Kampagnen  gå 
alle  utilslørede,  man  skjuler  kun  Ansigtet,  når  der  er  Anled- 
ning dertil. 


Vi  ville  betragte  Arabernes  og  Berbernes  Mands-Klæde- 
dragt. 

Araberen  har  altid  Hovedet  dækket,  i  Modsætning  til 
f.  Eks.  Kabyleren  i  Algier.  I  Tunis,  hvor  Blandingerne  ere 
så  stærke,  gå  næsten  alle  med  tildækket  Hoved.  Mændene 
bære  en  hvid  Bomuldshue  under  de  røde  Chachia,  således 
at  der  altid  ses  lidt  af  førstnævnte  neden  under  den  anden. 

Araberne  bære  altid  Haik  og  Burnus,  Berberne  som 
oftest. 

Bur?iusen  har  som  bekendt  en  Hætte  og  er  et  Slag,  der 
er  sammensyet  foran  på  Brystet. 

Hdiken  er  et  Stykke  lettere  Tøj,  der  bæres  som  Slag, 
i  Reglen  under  Burnusen,  men  også  alene. 

I  de  sydlige  Bjerge  i  Tunis  fandt  jeg,  at  mange  af 
Bjergboerne  i  Stedet  for  Burnus  og  Haik  bare  et  Stykke 
uden  Hætte  og  Sammensyning,  som  de  draperede  sig  i, 
således  at  Hovedet  var  dækket.  Det  var  i  Reglen  brunt 
eller  gråfarvet  og  af  Uld.  Burnus' en  er  ellers  som  Regel 
hvid.     Haiken  ligeså. 

Mange  af  de  fattigere,  særlig  blandt  Berberne,  have  nu  ikke 
andet  på  til  daglig.  Derimod  bæres  Skjorte,  endog  Vest  og 
Trøje  samt  Festburnus  (Sjebba)  ved  festlige  Lejligheder. 
Denne  er  kortere  end  den  rigtige  Burnus  og  forsynet  med 
vide  korte  Ærmer,  dertil  er  den  af  fint  farvet  Stof  og  ofte 
silkebroderet. 

F"olkene  ved  Kysten,  fra  Sotisse  og  syd  efter,  have  en 
endnu  kortere  brun  Trøje  med  Hætte  i  Stedet  for  Haik  og 
Burnus;  de  bære  da  Benklæder.  Den  Dragt  er  bekvem  for 
Fiskerne. 

En  stor  Stråhat  med  en  meget  bred  Skygge  bruges  af 
Sletteboerne  Sko  af  Læder  eller  Safian,  eller  Sandaler  bære 
mange. 

Røde  Safians  Støvler  til  at  .stikke  i  Skoene  bruges  af 
Ryttere,  Sporer  ligeledes. 

Pengepungen  er  en  lang,  smal,  strikket  eller  vævet  Pose. 
Berberne    bruge    ofte   en    Skjorte    og   i    så  Tilfælde    kun 
en  Haik,  ingen  Burnus. 

Den  almindelige  Beklædning,  som  den  kendes  fra  Algier, 
er  for  Araberen:  Burnus.  Haik,  omvundet  med  Kamelhårs- 
snore  og  Sko  (Støvler);  for  Berberne:  Skjorte.  Haik,  Burnus, 
bare  Ben  og  ubedækket  Hoved.  De  Afvigelser  herfra,  som 
kendes  fra  Tunis,  have  sin  Grund  i  forskellige  Livsvilkår  og 
Racernes  Blanding. 

Dr.  Bertholon  mener,  at  de  fleste  af  Klædningsstykkerne 
have  en  ældgammel  Oprindelse.  Jødernes  Dragt  f.  Eks. 
kunde  han  tænke  sig  afledet  fra  Carthageniensernes,  Burnusen, 
synes  han,  ligner  den  romerske  Kappe  med  Hætte. 

Maurerkvindens  Dragt  er  meget  smuk,  men  uhyre 
koket.     Hun  overlæsser  sig  med  Smykker. 

»Om  Morgenen  bærer  Maurerkvinden  et  Kostume,  der 
er  meget  let.  Den,  der  har  været  så  heldig  at  kunne  over- 
raske hende,  når  hun  på  dette  Tidspunkt  gåer  hid  og  did  i 
Haremet,  glemmer  hende  ikke  så  let.  Hun  er  klædt  i  en 
simpel  Chemise  med  korte  Ærmer,  der  lader  os  se  hendes 
buttede  Arme,  dertil  bærer  hun  Underbenklæder,  der  ere  så 
korte,  at  de  knap  nå  til  Knæerne.  Et  lille  Sjal,  hvis  Ender 
ere  knyttede  foran  på  Livet,  gør  det  ud  for  Skørt  og  til- 
hyller hendes  smukke  Former.  Hendes  Barm  holdes  oppe 
af  et  snevert  Liv,  om  Håret  er  bundet  et  Silketørklæde; 
men  Lokkerne  falde  ned  ad  Nakken«.  (Des  Godms  de 
Souhesnes.) 

Når  hun  gåer  ud,  bærer  hun  en  Ga?idiira,  det  vil  sige 
en  Slags  Kappe  af  klart  Tøj,  der  er  fæstet  sammen  på 
Skulderen  med  Guld-  eller  Sølv-Nåle.  Desuden  har  hun 
anlagt  hvide  rynkede  Lærreds  Benklæder,  der  nå  til  Ankelen, 
over  Hovedet  har  hun  kastet  et  hvidt  Tørklæde,  endelig 
skjuler  hun  Ansigtet  i  et  langt  broderet  Slør. 

Maurerinden  maler  sine  Øjenbryn  sorte,  forskønner  Pupil- 
lerne ved  Antimonium,  (Koheul),  og  farver  Negle  på  Hænder 
og  Fødder  samt  Håndflader  orangegule  med  Henna. 

Maurerens  Klædedragt  ere  temmelig  lig  Jødens. 

Han  bærer  Hue  (Chechia)  med  Kvast,  der  er  omvundet 
med  en  Turban,  dertil  en  guld-  eller  sølvbroderet  Silkevest 
og  Trøje. 

Benklæderne  ere  meget  vide  og  folderige;  den  nederste 
Del  af  Benet  er  blottet,  og  på  Fødderne  bærer  han  brede 
Sko  af  rødt  eller  gult  Safian  (Babouche). 


Jødernes  Dragt,  således  som  de  bare  den  før  de  bleve 
fri,  til  Adskillelse  fra  Araberne,  er  meget  malerisk  og  hel- 
digvis endnu  almindelig. 

Mændene,  der  i  Reglen  ere  smukke  Folk,  bære  på 
Hovedet  Chechia'en  med  Kvast;  den  er  som  oftest  om- 
vvmdet  med  en  Turban. 

De  vide  folderige  tyrkiske  Benklæder  gå  til  lidt  neden 
for  Knæet  og  holdes  om  Livet  ved  et  Bælte. 

Dertil  bæres  Trøje  og  Vest  samt  på  Benene  Strømper 
og  Sko. 

Flere  klæde  sig  nu  på  euvopæisk,  men  den  ejendomme- 
lige Jødetype  kendes  let  alligevel. 

Jødinderne  gå  utilslørede ;  de  bære  Chemise,  broderede 
snevre  Silkebenklæder,  Bomuldsstrømper  og  Sko  samt  på 
Hovedet  en  spids  Hue. 

Disse  Kvinder  ere  som  unge  meget  smukke,  men  også 
meget  usædelige.  Dog  vansires  de  ofte  af  et  overdrevent 
Embonpoint;  thi  oftest  fedes  de  unge  Piger  ligefrem  før 
Bryllupet  for  bedre  at  tækkes  deres  Ægtemænd. 


Nogen  udviklet  indfødt  Industri  har  Tunis  ikke,  dog  er 
der  et  og  andet,  som  vel  er  værd  at  notere. 

Kairivan,  den  hellige  Stad,  er  bekendt  for  sine  vævede 
Tæpper.  I  Gafsa  og  på  Djerba  væves  ligeledes  smukke,  ejen- 
dommelige Tæpper.  Lervarefabrikationen  er  særlig  ejen- 
dommelig ved  Nebel,  hvor  der  den  Dag  i  Dag  laves  Lerkar, 
som  minde  om  dem,  man  finder  i  føniciske  og  romerske 
Grave  ved  Carthago. 

Også  på  Djerba  fabrikeres  en  Mængde  Potter,  Vaser 
o.  lign.,  som  forsendes  viden  om.  Det  nordlige  Tunis  faer 
sine  fra  Nebel,  det  sydlige  fra  Djerba. 

Ude  i  Stammerne  lave  Kvinderne  eller  Negrene  også 
Lervarer,  men  i  Almindelighed  uden  Anvendelse  af  Potte- 
magerskiven. 

Særlig  ere  Khroumirkvinderne  bekendte  for  deres  ejen- 
dommelig ornamenterede  Lervarer. 

løvrigt  findes  der  i  Byerne,  særlig  i  Tunis,  en  Mængde 
Skomagere,    Fabrikanter    af   Lædertøj,    Sadler,     Hestetøjer, 

Tasker  o.  s.  v. ;  der  er  endvidere  udmærkede  Farvere  og 
Parfumefabrikanter. 

Af  Palmebladene  laves  i  Oaserne  Vifter  og  Kurve,  og 
af  Alfastrå  Kurve,  Stråhatte  og  store  Beholdere  til  Korn, 
hvilke  i  disse  Egne  træde  i  Stedet  for  Kabylernes  Ler- 
beholdere. 

Tripolis  ligger  jo  imidlertid  nær  ved  Tunis,  og  der 
står  Industrien  på  et  højt  Standpunkt,  hvorfor  der  også 
kommer  mange  Tøjer  og  Tæpper  samt  forarbejdede  Læder- 
sager derfra.  Jøderne  ere  Guldsmede  og  forstå  selv  inde  i 
Landet  og  langt  syd  på  i  Oaserne  at  lave  smukke  Ringe  og 
Smykker. 

Beboerne  i  Zarzis  ere  særlig  bekendte  for  deres  ejen- 
dommelige Filigranarbejder. 


EFTERSKRIFT. 


Nedenstående  Meddelelser  om  de  syd-tunesiske  Berber- 
stammers Antal  og  Husdyrhold  ere  først  komne  mig  i 
Hænde  efter  Trykningens  Begyndelse,  hvorfor  jeg  sætter 
dem  til  her.  De  skyldes  Oplysninger,  der  med  megen 
Ulejlighed  og  Tjenstvillighed  ere  indhentede  gennem  Gou- 
vernementet  El  Arad  ved  Hjælp  af  Mr.  Destailleur,  contro- 
leur  civil  i  nævnte  Gouvernement.  De  ere  sikkert  gennem- 
gående fuldt  pålidelige,  da  de  enkelte  Tal,  som  jeg  selv 
under  mit  Ophold  i  flere  af  Landsbyerne  fik  opgivet  om  de 
samme  Forhold,  stemme  godt  overens  med  Tabellens.  Kun 
skal  jeg  —  til  dels  som  Kuriosum  —  meddele,  at  Antallet 
af  Heste  næppe  er  ganske  pålideligt,  men  vist  mange  Steder 
sat  for  lavt,  f  Eks.  er  for  Hadége  angivet,  at  der  ingen 
findes,  hvad  der  afgjort  ikke  er  Tilfældet.  Årsagen  er 
måske  den,  at  Cheikerne  nærede  Frygt  for,  at  Gouverne- 
mentets  Forespørgsel  var  en  Undersøgelse  om,  hvormange 
Ryttere  vedkommende  Stamme  kunde  stille  i  Marken  i  Krigs- 
tilfælde. 

